
CHRISTIAN JACQ s-a nascut la Paris, în 1947. Doctor în 
studii de arheologie şi egiptologie la Sorbona, el este autorul a 
peste douazeci de eseuri şi a numeroase romane. 

Din creaţia sa literara se remarcă romanele Champollion 
I'Egyptien, din 1987, care l-a făcut celebru, La Reine Soleil, 
1988, L'Affaire Toutankamon, 1992, ca şi seriile Le Juge 
d'Egypte (3 volume), 1993-1994, Ramses (5 volume), 
1995-1997, La Pierre de lumière (4 volume), 2000. 

Cariera sa de egiptolog se întrepaâtrunde cu cea de romancier, 
cele două domenii dialogind în eseurile şi romanele sale. „Fiind 
pasionat de muzică, consider că romanele mele sînt opere, iar 
eseurile, sonate“, declară autorul într-un interviu. 

„Nedreptatea poate spori fâră încetare, dar niciodată 
râul nu-şi va duce lucrarea la bun sfirşit.““ 

Mormintele regale ale primei dinastii 
Mormintele străvechi 

Templul lui Osiris 

Templul lui Sethi I și al lui Osireion 
Templul lui Ramses al II-lea 

Oraşele Noului Regat 

Templul lui Sesostris al III-lea 
Cenotaful lui Sesostris al III-lea 
Cenotaful lui Ahmose 

Templul lui Ahmose 

Piramida lui Ahmose 

Capela lui Teti-sheri 


Arborele lui Osiris era pe cale sa se usuce. 

Dacă arborele vieţii pierea, misterele reînvierii nu mai puteau 
să fie celebrate şi Egiptul urma să dispară. Incapabil să redea stră- 
lucirea străvechii taine, ar fi devenit o ţară ca oricare alta, lăsată 
pradă ambițiilor unora, viciilor, nedreptăţii, minciunii şi violenţei. 

Din această pricină, faraonul Sesostris, al treilea cu acest 
nume, era hotărît să se bată pînă la ultima suflare ca să păstreze 
nepreţuita moştenire lăsată de înaintaşii săi şi să o transmită celui 
care i-ar fi urmat la tron. Înalt de peste doi metri, acest uriaş în 
vîrstă de 50 de ani, cu privirea pătrunzătoare, ducea o luptă grea, 
din care, în ciuda autorităţii înnăscute, a curajului şi a ambiţiei 
sale, poate nu avea să iasă învingător. 

Cu ochii înfundaţi în orbite, cu pleoapele grele şi pomeţii 
ascuţiţi, cu nasul drept şi subţire, cu gura arcuită, chipul lui 
Sesostris era de nepătruns. Dar nu se vorbea, oare, că datorită 
urechilor sale mari faraonul auzea şi cea mai neînsemnată vorbă, 
fie ea rostită chiar şi în străfundul unei peşteri? 

Sesostris vărsă apă la rădăcina copacului, iar Marea Soţie re- 
gală deşertă un vas cu lapte. Regele şi regina se lepădaseră de 
brăţările şi de colierele lor de aur şi de argint, căci legea din 
Abydos nu îngăduia nici un soi de metal pe pămîntul lui Osiris. 

Abydos era centrul spiritual al Egiptului, pămîntul liniştii, 
ținutul judecății drepte, Insula Celor Drepţi deasupra căreia zbu- 
rau suflete-pasări şi vegheau stelele nepieritoare. Aici domnea 

Osiris, Cel care se reînnoia mereu, născut înaintea vieţii înseşi, 
făuritorul pămîntului şi al cerului. 

Biruitor al morţii, el reînviase sub înfăţişarea marelui salcîm 
ce îşi întindea rădăcinile pînă la Nun, oceanul de energie din care 
se iviseră toate vietăţile. Insulă neînsemnată, pierdută în sînul 
acestei imensităţi, lumea oamenilor era în primejdie de a se scu- 
funda oricînd. 

Ţinînd seama de gravitatea împrejurărilor, Sesostris înălţase 
un templu şi un locaş de veci care să dea naştere unei energii spi- 
rituale în stare să salveze Arborele vieţii. Dar, cu toate că salci- 
mul încetase să se mai usuce, doar o singură creangă înverzise. 

Caâutările începute pentru aflarea pricinii dezastrului şi a 
celui care pusese totul la cale aveau să dea roade în curînd, căci 
faraonul nu va întirzia să dezlănţuie un atac hotărâtor împotriva 
guvernatorului provinciei, Khnum-Hotep, bănuit a fi vinovat 
de această crimă. 

Ținînd în mînă paleta de aur, simbolul poziţiei sale de 
mai-mare peste toţi preoţii din Abydos, faraonul citi cu voce tare 
formulele cunoaşterii înscrise pe ea. În spatele său, stăteau cei 
cîţiva preoţi permanenţi cărora le era îngăduit să locuiască în lo- 
caşul sacru, unde veneau în fiecare zi să muncească preoții tem- 
porari, controlaţi cu grijă şi supravegheați de forţele de ordine. 

Împuternicit oficial al regelui, Pleşuvul nu lua nici o hotă- 
rîre fără consimţămâîntul suveranului. Răspunzâtor de arhivele 
Locaşului Vieţii, Pleşuvul îşi petrecuse întreaga viaţă la Abydos 
şi nu simţea nici o dorinţă să cunoască alte locuri. Ursuz, moro- 
cănos, fără urmă de tact, nu se gîndea decît la îndeplinirea sar- 
cinilor încredințate preoţilor permanenţi şi nu suporta nici un fel 
de abatere. Norocul de a face parte din acest cerc restrins nu în- 
găduia nici o slăbiciune. 

— Strămoșii au fost veneraţi cum se cuvine? întrebă regele. 

— Servitorul lui Ka şi-a împlinit îndatoririle, Luminăţia Voas- 
trå. Energia spirituală a făpturilor luminii răzbate încă pînă la 
noi, iar legăturile cu nevăzutul rămîn puternice. 

— Mesele de ofrande sînt pline? 

— Preotul care face libaţiile cu apă proaspătă în fiecare zi nu 
şi-a neglijat sarcina. 

— Mormiîntul lui Osiris e neatins? 

— Preotul care veghează asupra integrităţii marelui trup a 
controlat sigiliile de pe uşa locaşului de veci al zeului. 

— Înţelepciunea este transmisă aşa cum cer ritualurile? 

— Preotul a cărui muncă este ascunsă şi care cercetează tai- 
nele nu şi-a trădat îndatoririle, Luminăţia Voastră. 

Însa unul dintre aceşti patru preoţi permanenţi nu se gindea 
cu sinceritate la îndeplinirea îndatoririlor sacre. Dezamăgit că nu 
fusese numit Mare Preot după o carieră pe care el o considera 
fară pată, preotul acesta luase hotărîrea så se îmbogâţească, 
folosindu-se de toate cunoştinţele dobindite în anii de învăţătură. 
Şi din pricina că Sesostris nu-i recunoscuse meritele, avea să se 
răzbune pe rege şi pe Abydos. 

— Poarta cerului se închide, se plinse Pleşuvul. Corabia lui 
Osiris nu mai alunecă printre stele. Puțin cîte puţin, râul o 
acoperă. 

Tocmai acestea erau vorbele de care faraonul se temea. 
Uscarea Arborelui vieţii va duce la un şir neîntrerupt de neno- 
rociri, apoi la prăbuşirea întregii ţări. Dar s-ar fi dovedit nevred- 
nic şi laş dacă şi-ar fi astupat urechile şi şi-ar fi acoperit faţa. 

— Să vină cele şapte preotese ale lui Hathor şi s-o ajute pe re- 
gină! porunci monarhul. 

De origini diverse, aceste femei locuiau la Abydos şi, ase- 
menea preoţilor, juraseră să păstreze secretul deplin. Pleşuvul 
nu se arăta mai binevoitor cu ele decît cu ceilalți şi nu le-ar fi 
iertat nici o greşeala. În inima templului, funcţiile nu erau în- 
credinţate cuiva pentru totdeauna şi orice sacerdot care se do- 
vedea incapabil erâ înlăturat fără ca Pleşuvul să dea dovadă de 
vreun fel de compasiune. 

Ridicată de curînd la gradul de Cea-care-s-a-trezit de câtre 
însăşi regina Egiptului, cea mai tînără dintre preotese era de o 

frumuseţe aproape nepămiînteană. Cu chipul luminos şi cu tra- 
sături de o fineţe fară seamăn, cu pielea netedă şi cu ochii de un 
verde încîntător, cu şoldurile înguste, fata avea mersul atît de ele- 
gant şi de grațios, încît îi fermeca pînă şi pe cei mai nesimţitori. 

Atrasă de tainele iniţierii încă din copilărie, renunţase la lu- 
mea profană pentru a învăţa hieroglifele care o ajutaseră să 
treacă una cîte una porţile templului. Chemată să ia parte la ce- 
lebrarea unuor ritualuri în diferite provincii, se întorcea întot- 
deauna bucuroasă la Abydos. 

Îmbrăcată într-o rochie ce imita pielea de panteră, împodo- 
bită cu stele, tînăra preoteasă juca rolul zeiţei Sechat, suverana 
Locaşului Vieţii şi a scrierilor sacre alcătuite din cuvintele pute- 
rii, singurele capabile să se impotrivească duşmanilor nevăzuţi. 

Hotărită dinainte, existenţa tinerei preotese ar fi trebuit să se 
desfaşoare în tihnă dacă mai multe întîmplări neaşteptate n-ar fi 
tulburat-o. Mai întîi, uscarea Arborelui vieţii care răspîndea 
teama într-un loc unde odinioară domnise pacea, apoi prezice- 
rile că ea nu avea så fie o simplă slujitoare a zeului la fel ca toate 
celelalte, ci urma să împlinească o misiune însemnată şi primej- 
dioasă, dincolo de orice închipuire; în sfârşit, întîlnirea cu un tî- 
nàr scrib, Iker, pe care nu reușea să și-l alunge din minte şi care-i 
tujbura gîndurile din ce în ce mai des. 

— Cele şapte Hathor să formeze un cerc împrejurul Arbore- 
lui vieţii, porunci regina. 

După ce preotesele se rinduiră, Marea Soţie regală încinse 
trunchiul salcîmului cu o fişie de pînză roşie pentru a întemniţa 
forțele răului. 

Dar faraonul ştia că această protecţie nu era de ajuns. Pentru 
ca Arborele să fie salvat, se impunea reunirea Cercului de aur 
din Abydos. 

În afara Pleşuvului, ceilalţi sacerdoti se retraseră. 

Adiînciţi în meditaţie, perechea regala și Pleşuvul aşteptară 
sosirea membrilor Cercului de aur care străbătuseră canalul să- 
pat din porunca lui Sesostris şi mărginit de 365 de mese de 

ofranda, ce aminteau de ospățul ceresc celebrat de-a lungul în- 
tregului an. 

Dintr-o barcă uşoară coboriră generalii Sepi şi Nesmontu, 
Marele Trezorier Senankh şi Purtătorul sigiliului regal, Sehotep. 
Plecat cu o însărcinare tainică, unul dintre iniţiaţi lipsea. 

Oamenii de încredere ai faraonului purtau cu ei un relicvariu 
format din patru lei aşezaţi spate în spate. În mijlocul acestui obi- 
ect cilindric gol pe dinăuntru, se înălța un stilp în vîrful caruia se 
afla o tainiţă care reprezenta chiar stilpul venerabil creat la înce- 
puturile timpurilor, în jurul căruia se organiza ţara întreagă. 

Cei patru bărbaţi aşezară preţiosul obiect lingă salcîm. Pāzi- 
torii neobosiţi, ai căror ochi nu se închideau niciodată, leii îl 
descurajau pe orice răufăcător să se apropie de Arborele vieţii. 

Regele şi regina înfipseră cîte o pană de struţ în tainiţă. 
Acestea o simbolizau pe Maat, dreptatea, judecata corectă şi 
armonia pe care se înălța Egiptul în fiecare zi. Rod al luminii 
divine, Maat era ofranda cea mai pură din care se hrânea på- 
miîntul faraonilor. 

Un vînt rece străbâtu împrejurimile. 

— Uitaţi-vă acolo, jos! exclamă generalul Nesmontu. 

În virful unei movile polaşe, la marginea deşertului, îşi fà- 
cuse apariţia un şacal. Cu ochii săi negri, tiviţi cu portocaliu, îi 
privea ţinta pe sacerdoţi. 

— Spiritul din Abydos încuviinţează fapta noastră, socoti re- 
gina. Cel care se află în fruntea Oamenilor Apusului, al celor 
morți şi recunoscuţi în calitate de Cei Drepţi, ne răsplăteşte cu 
prezenţa sa şi ne îndeamnă så ne continuâm câutarea. 

Acest semn venit din lumea de dincolo îi întări lui Sesostris 
hotărîrea de a schimba înfăţişarea ținutului sacru. 

— Sadiţi cîte un salcîm în cele patru zări! porunci faraonul. 

Membrii Cercului de aur se supuseră de îndată. Şi astfel, 
Arborele vieţii urma să fie protejat de catre cei patru fii ai lui 
Horus, care aveau să vegheze de-acum înainte asupra locaşului 
lui Osiris. Martori ai reînvierii, ei vor alcătui un talisman eficace 
împotriva distrugerii. 


14 CHRISTIAN JACQ 
După ce binecuvîntă plantațiile, monarhul vizită noul său oraş, 


„Cetate întărită“, în care locuiau constructorii templului şi ai mor- 
mâîntului său. Acolo domnea o atmosferă apăsătoare, dar nimeni 
nu dădea înapoi în faţa greutăților. Monarhul nu îngăduia delăsa- 
rea pe teritoriul lui Osiris, unde se decidea soarta Egiptului. 

La sfirşitul inspecției sale, regele se retrase într-o capela şi o 
chemă la el pe tinăra preoteasă. 

— Mulțumită informaţiilor pe care le-ai adunat tu din scrie- 
rile vechi, zise Sesostris, am făcut tot ce-mi stătea în putinţă ca 
să prelungesc viaţa salcîmului. Dar nu e de ajuns. 

— Voi continua să caut, Luminăţia Voastră. 

— Nu-ţi slăbi cu nici un chip strădaniile! Nenorocirea care a 
lovit în Abydos nu se datorează întîmplări, pricinile ei sînt, pro- 
babil, nenumărate. Şi poate că una dintre ele se ascunde chiar 
în acest loc. 

— Ce-ar trebui să înţeleg? 

— Preoţii din Abydos trebuie să se dovedeasca desăvirşiţi. 
Altminteri, zidul magic înălţat pentru a-l apăra pe Osiris de orice 
rău se crapă. De aceea, îţi cer să fii cu bägare de seamă şi să dai 
atenţie chiar şi celor mai mici întîmplări. 

— Voi face întocmai cum porunciţi şi nu voi întârzia să-i dau 
de ştire Pleşuvului. 

— Doar mie îmi vei da de ştire, nimănui altcuiva. Vei putea 
să pleci şi să te întorci după bunul plac, şi nu o dată vei fi chiar 
nevoită, fără îndoială, să părăseşti Abydosul. 

Deşi îi venea greu să îndeplinească această obligaţie, preo- 
teasa se înclină. Doar aici şi nicăieri altundeva, viaţa sa căpăta 
un sens. Îi plăcea priveliştea ce se întindea parcă în afara tim- 
pului, clipele de reculegere înscrise în fiecare dintre pietrele ma- 
relui templu, celebrarea zilnică a ritualurilor. Împărtăşea aceleaşi 
gînduri cu ceilalți iniţiaţi care, de la începuturile oraşului lui 
Osiris, luau parte la misterele sale. Pentru ea Abydos era pă- 
mîntul, lumea şi întregul univers. 

Dar o poruncă de-a faraonului, chezaşul existenţei acestor 
locuri, nu putea fi nesocotită. 


2. 


Cu faţa pâtrată, cu spriîncenele groase şi pîntecele rotund, 
Sekari lucra în grădina de legume cu o încetineală plină de înţe- 
lepciune. Temîndu-se de durerile de spate şi de o rană la ceafă 
cauzată de ridicarea prăjinii la capetele căreia atîrnau două gă- 
leţi grele umplute cu apă, Sekari îşi drămuia eforturile şi avea 
grijă să nu se spetească prea tare. Oricît s-ar fi grăbit el, prazul 
nu avea să crească mai repede. 

Sekari smulse din pămînt prazul cel mai mare şi îl îndesă 
într-unul dintre sacii pe care îi căra Vînt-de-Miazânoapte, må- 
garul uriaş, cu ochi căprui şi mari al prietenului său, scribul Iker. 
Neobosit, patrupedul nu se supunea decit stăpînului său care-l 
salvase din mîinile unui om fără inimă, apoi din cele ale unui 
preot care voia să-l sacrifice. Dat fiind că Iker îi îngăduise să-l 
însoţească pe Sekari, Vînt-de-Miazânoapte îl ajuta pe grădinar 
în munca sa pe cît de puţin preţuită, pe atit de anevoioasă. 

Potrivit obiceiurilor, în perioadele calde, Sekari uda cultu- 
rile după lăsarea amurgului. Apa se evapora mult mai încet în 
timpul nopţii şi plantele puteau să soarbă pe săturate prețiosul li- 
chid şi să reziste mai bine în faţa săgeţilor soarelui arzător. 

Dorind să-şi lărgească straturile de ceapă, Sekari îngenun- 
che pentru a smulge buruienile. Dar ceea ce descoperi îi tăie 
pofta să mai continue. 


Sa-l nimicească pe faraonul Sesostris, indiferent prin ce mij- 
loc, acesta era gîndul ce nu-i dădea pace lui Iker. 

Tînărul suferise atît de mult din pricina cruzimii regelui, în- 
cit nu mai avea de ales. 

Încă de la intrarea sa în elita scribilor oraşului Kahun, din 
Fayyum, Iker ar fi trebuit să fie mulţumit cu situaţia sa remarca- 
bilă. Dar nu izbutea să-şi uite trecutul, cînd văzuse moartea cu 
ochii de mai multe ori şi aceleași imagini reveneau fără încetare 
să-i bîntuie somnul, după ce fildeşul său magic, care îndepărta 
demonii, îi fusese furat. 

Iker îşi amintea cum fusese legat de catargul unei corâbii, 
Fulgerul, şi cum fusese promis drept ofrandă mării furioase, 
apoi cum doar el singur scăpase dintr-un naufragiu neaşteptat. 
Îndreptîndu-se spre Țara Punt, acea corabie nu putea aparţine 
decit regelui. 

Şi acelaşi monarh poruncise unui fals soldat să-l omoare pe 
Iker, împiedicîndu-l astfel să dea la iveală adevărul şi să provoace 
o răzmeriţă care să-i clatine tronul. Acest tiran criminal stăpînea 
Egiptul, ţara iubită a zeilor, călcînd în picioare legea lui Maat. 

Calea tînărului scrib era deci stabilită: trebuia să-l împiedice 
pe acest despot asasin să facă rău în continuare. 

Dar rămîneau încă multe întrebări fără răspuns. De ce îl rapi- 
seră piraţii? De ce, pe insula lui Ka, un şarpe uriaş îl întrebase pe 
naufragiat, într-un vis, dacă va fi în stare să-şi salveze lumea? De 
ce căpitanul numise răpirea tinărului „secret de stat“? De ce bá- 
trînul său învăţător, un scrib din satul Medamud, îi prezisese aşa: 
„Oricare ar fi încercările, voi fi mereu alături de tine pentru a te 
ajuta să-ţi împlineşti destinul pe care nu-l cunoşti încă“? Cit de- 
spre încercări, Iker trecuse prin multe, dar misterul râmînea nea- 
tins. Măcar o să se dovedească folositor ucigîndu-l pe Sesostris. 

În locuinţa sa atribuită de administraţie, tînărului scrib nu-i 
lipsea nimic. Nu avea decît să-şi vadå de frumoasa lui carieră, 
îngrijindu-se doar să dobindească slujbe tot mai înalte. 

O încăpere mică, destinată cultului strămoşilor, o modestă 
sală de primire, un dormitor, o baie, o bucătărie, o pivniţă, o te- 
rasă, mobilier puţin, dar solid, ce-şi putea dori mai mult? Dar Iker 

nici măcar nu observa această îndestulare, într-atît mintea lui era 
concentrată către singurul sâu ţel, neînchipuit de greu de atins. 

Adesea se gîndea la tînara preoteasă de care se indragostise 
Şi pe care, probabil, nu avea s-o mai revadă vreodată. Pentru ea 
se strâduise să se desăvirşească în îndeletnicirea de scrib, ca să 
n-o dezamăgească dacă ar mai fi întilnit-o vreodată şi i s-ar fi ivit 
ocazia să-şi dezvăluie sentimentele. Mult timp se încăpâţinase 
să creadă în acest miracol. Acum însă, ştia că ea nu era decît un 
vis minunat şi cu neputinţă de atins. 

Ragetele lui Vînt-de-Miazânopte îl smulseră pe Iker din ne- 
fericita sa meditaţie. 

— M-am întors! strigă Sekari. Tu da-i măgarului să mănînce, 
iar eu mă duc să pregătesc supa. 

— A fost bună recolta? 

— Mi s-au înverzit mîinile. 

Bucatele gătite de Sekari nu erau alcătuite doar din legume. 
Grădinarul adaugase bucăţi de carne şi de peşte, piine, chimen 
şi sare. Mîncarea aceasta ţinea de foame şi-ţi îngâduia să petreci 
o noapte liniştită pînă la masa de dimineaţă. 

După ce scăpase de la moarte, împreună cu Iker, în minele 
de turcoaze din Sinai, Sekari îi ieşise din nou în cale vechiului 
său tovarâş, la Kahun, unde devenise slujitorul sâu, plătit de pri- 
mărie. Cîştigurile din grădinărit îi completau modesta sa sim- 
brie, căci îşi vindea scribilor o parte din recolte. 

După ce Iker îl duse pe Vînt-de-Miazânoapte în grajd, se în- 
toarse în casă abătut. 

— N-ai un aer prea vesel, bagă de seamă Sekari. De ce nu iei 
partea bună a vieţii? Îmbracă-te cu pînzeturi fine de in, plimbă-te 
prin grădini frumoase şi mergi la ospeţe, respiră parfumul flori- 
lor, îmbatâ-te, petrece! Viaţa e aşa de scurtă, că se duce ca un vis. 
Uite, dacă vrei, am să te prezint unei tinere foarte drăguţe. Din 
pletele ei face un laţ ca să-i prindă pe bărbaţi în capcană. Cu 
inelul ei îi însemnează cu fier roşu. Degetele ei sînt frunze de 

crin. Gura? Un boboc de lotus, iar sînii — mandragore. Dar mai 
înainte să te laşi cucerit, mânîncă! 

Iker abia se atinse de capodopera lui Sekari. 

— N-ai să-ţi recapeți buna dispoziţie flamînzind. Vrei altceva? 

— Nu, supa e delicioasa, dar n-am poftă de mîncare. 

— Ce te chinuie, Iker? 

— Chiar daca nu voi izbuti să pricep de ce faraonul a hotărît 
să mă ucidă, pe mine, un biet scrib, tot trebuie să fac ceva. 

— Sa faci, să faci... Ce vrea să însemne asta? 

— Cînd cunoşti rădăcina râului, nu trebuie cu orice chip s-o 
distrugi? 

— Voi, scribii, născociţi mereu înţelesuri pentru orice! Eu sînt 
un om simplu şi te sfătuiesc să te fereşti de încurcături. Ai o casă, 
o slujbă, un viitor asigurat... De ce cauţi necazurile? 

— Are însemnătate numai ceea ce-mi dictează conştiinţa. 

— Dacă începi să rosteşti vorbe mari, mă zăpăceşti. Sînt ne- 
voit totuşi să-ţi spun câ... 

Sekar se posomori. 

— O descoperire tristă, mărturisi el, dar poate n-ai chef să afli. 

— Dimpotrivă! 

— E vorba despre fildeşul magic care-ţi proteja somnul. 

— L-ai găsit? 

— Da şi nu... Hoţul l-a facut fârime şi l-a împrăştiat printre 
buruieni. Poate e chiar bărbatul care te-a atacat şi al cărui leş a 
fost pescuit într-un canal. Nu e cu putință să lipim amuleta la loc. 
Pentru mine, ăsta nu-i un semn bun. Orice planuri ai avea, te po- 
văţuiesc să renunţi. 

— Îmi rămîn micuţele amulete pe care mi le-ai dat tu, îi 
reaminti Iker. Oare nu sînt bine apărat de şoimi, încarnări ale 
zeului ceresc Horus, şi de babuinii lui Thot, stăpînul scribilor? 

— Sînt prea mici amuletele acelea! În locul tău, nu m-aş în- 
crede în ele prea tare. 

Sekari îşi termină porţia de supă, sub privirile pierdute ale 
lui Iker. 

— Data viitoare voi adăuga şi mirodenii. Şi-acum, ce-ar fi să 
mergem la culcare? Miine ne trezim devreme. 

Iker consimțţi. 

Sekari întinse o rogojină dintre cele mai bune pe pragul că- 
suţei. De cînd cu atacul căruia Iker ar fi trebuit să-i cadă victimă, 
slujitorul său lua anumite măsuri de precauţie în fiecare noapte. 


Cînd fu convins că Sekari dormea adînc, Iker părăsi locuinţa, 
trecînd prin terasă. După ce se asigură că nu-l urmărea nimeni, 
se strecură pe o străduţă de o curaţenie fără cusur şi aşteptă 
aici îndelung. 

Kahun era un oraş remarcabil. Construit după legile propor- 
tiei divine, se împaârţea în două cartiere principale. Cel vestic cu- 
prindea 200 de case de mărime mijlocie, cel estic adăpostea mai 
multe case mari cu grădini, dintre care unele numărau şi cîte 
70 de încăperi. În nord-est, se găsea uriaşa reşedinţă a primaru- 
lui, înălţată pe un fel de acropolă. 

Iker nu mai ştia ce să creadă despre acest demnitar de seamă. 
Pe de o parte, primarul îl luase în slujba lui, apoi îi înlesnise ca- 
riera; dar pe de alta, era, prin forţa împrejurărilor, un slujitor cre- 
dincios al faraonului. Oare tînărul scrib nu reprezenta doar o 
piesă mutată încoace şi-ncolo pe tabla unui joc ale carui reguli 
nu le cunoştea? 

Cum nimic nu tulbura liniştea împrejurimilor, Iker se în- 
dreptă spre locul stabilit pentru întîlnire. Nici primarul, nici 
mai-marele său, Heremsaf, nu aflaseră despre legăturile lui cu 
tinăra asiatică, Bina, o servitoare care nu ştia să citească sau să 
scrie, dar care lupta, ca şi el, împotriva tiraniei lui Sesostris. 

Tânăra îl aştepta într-o casă părăsită. De îndată ce Iker păşi 
înăuntru, fata închise uşa şi îl trase după ea într-o încăpere unde 
fuseseră depozitate cîndva urcioare, şi unde nici o ureche cu- 
rioasă n-ar fi putut să le surprindă discuţia. 

Bina era brunetă, spontană şi fermecătoare. 

— Ai fost prudent, Iker? 

— Ma socoteşti un neisprâvit? 

— Nu, bineînţeles că nu! Dar mi-e frică, mi-e atît de frică... 
N-ar trebui să mă linişteşti? 

Bina se cuibări la pieptul scribului, dar el nici nu se clinti. 
De fiecare dată cînd ea încerca să-l cucerească, chipul tinerei 
preotese îi revenea în minte şi îi gonea orice dorinţă de a ceda 
avansurilor complicei sale. 

— Nu avem prea mult timp, Bina. 

— Într-o zi, acest oraş va fi al nostru şi nu vom mai fi nevoiţi 
să ne ascundem. Dar drumul este încă lung, Iker. Doar cu ajuto- 
rul tâu vom izbuti să ajungem la capăt. 

— Eu nu sînt aşa de sigur. 

— Încă mai şovâăi? 

— Nu sînt un ucigaş. 

— Să-l omori pe Sesostris înseamnă să faci dreptate. 

— Aş mai avea nevoie de unele dovezi ale vinovăţiei sale. 

— Ce mai vrei? 

— Să văd arhivele. 

— Va dura mult? 

— Nu ştiu. Însarcinările mele de acum nu-mi îngăduie aşa 
ceva şi va trebui să înaintez în funcţie, ca să pot răscoli arhivele 
fară să atrag atenţia primarului şi a lui Heremsaf. 

— Ce speri să descoperi, Iker? Ştii deja că faraonul e singurul 
răspunzător de toate nenorocirile tale şi ale ţării. Înţelegi că îm- 
prejurările sînt primejdioase. De aceea nu ai dreptul să renunți! 

— Mă vezi tu, Bina, înfigînd un cuţit în inima unui om? 

— Vei avea acest curaj, sînt sigură! 

Iker se ridică şi păşi printre cioburile de vase. Unul dintre ele 
se sparse sub talpa lui şi Iker îşi dori ca uciderea monstrului să 
fie la fel de simplă. 

— Sesostris continuă să-mi nimicească poporul, zise tînăra 
cu emoție. Miine, îl va distruge şi pe-al tâu, din cauza războiu- 
lui care va începe curînd. Nu departe de aici, guvernatorul 

Khnum-Hotep a ridicat o armată întreagă pentru a se împotrivi 
tiranului, dar cîte săptămîni va putea să reziste? 

— De unde ai aceste informaţii? 

— De la aliaţii noştri care vor sosi curînd la Kahun, sper. Cu 
ei, puterile noastre se vor înzeci. 

— Şi cum vor intra în oraş? 

— Nu ştiu, Iker, dar vor reuşi. Ai să vezi, ajutorul lor va fi 
nepreţuit. 

— E o nebunie, Bina. 

— Te asigur că nu! Nu există nici o altă cale de a scăpa de 
această asuprire şi tu vei fi braţul înarmat care ne va dărui liber- 
tatea. Se află, oare, pe lume o soartă mai măreţă? Atacîndu-te, 
Sesostris a dezlănţuit o forţă în stare să-l distrugă. 

Ultimele cuvinte ale Binei îl convinserâ pe scrib că înainta 
pe drumul cel bun. Totuşi, țelul rămînea îndepărtat şi şansele de 
a-l atinge păreau foarte slabe. 

-Îți împărtăşesc îndoielile şi neliniştile, Iker. Dar curînd n-o 
să mai fim singuri. 


Întins pe terasă, Iker nu dormi toată noaptea. De data 
aceasta, planul său prindea contur şi se simţea capabil să-l ducă 
la bun sfîrşit. Nimic nu i se pârea mai greu de îndurat decît ne- 
dreptatea, indiferent dacă era săvîrşită de un rege sau de un să- 
rac. Şi chiar dacă nimeni în afara lui nu avea să se ridice contra 
ei, el tot nu va da înapoi. 

Un strigăt de durere, provenind de jos, îl făcu să tresară. 

— Nu sînteţi în toate minţile? protestă Sekari cu aprindere. 
Nu trezeşti un om cu lovituri de picior în spate! 

Iker cobori să vadă ce se petrece. 

Doi soldaţi stăteau în faţa casei lui. 

Bastoanele pe care le purtau cu ei nu aveau deloc un aer 
liniştitor. 

În picioare, posomorit încă, Sekari îşi pipăia posteriorul. 

— Cine e ăsta? îl întrebă pe Iker cel mai în vîrstă dintre soldaţi. 

— Sekari, servitorul meu. 

— Doarme întotdeauna pe prag? 

— E o măsură de prevedere. 

— Cu un voinic care se trezeşte aşa de greu, eu, unul, m-aş 
simţi mai degrabă în primejdie! Dar nu pentru el am venit. Scri- 
bul Heremsaf îţi cere să i te înfăţişezi degrabă. 

Şi cei doi trimişi se îndepărtară. 

„Cel puţin, gîndi Iker fară să se mişte, nu mi-au legat mîi- 
nile şi nu mă tîrăsc pe străzile oraşului ca pe un tîlhar de rînd!“ 

Din nefericire, dacă Heremsaf îl chema în acest fel însemna 
că-i ghicise intenţiile. Iker avea să fie arestat şi condamnat. Sin- 
gura sa scăpare era fuga, dar paznicii porţii celei mari a oraşului 
l-ar fi lăsat să iasă? 


3: 


Sesostris numise oraşul construit la Abydos „Cetate întărită“ 
pentru a incarna prima din cele două valori respectate de toți fa- 
raonii: stăruința. Cea de-a doua, veghea, sau, mai precis, trezi- 
rea lui Osiris cu ocazia reînvierii, le conferea monarhilor 
Egiptului dimensiunea supranaturală, care le permitea să clă- 
deascâ monumente durabile. 

Faraonul cercetă el însuşi tabla cu planificarea muncii preo- 
ților temporari, împărțiți în cinci echipe care urmau una după alta. 

În faţa uriaşului, răspunzător de întocmirea planului, un om 
mărunt şi nervos nu se putea împiedica să nu tremure. 

— Dacă mi-ai respectat poruncile şi ţi-ai îndeplinit corect în- 
datorirea, de ce ţi-e frică? 

— Privilegiul de a vă întâlni, Luminăţia Voastră, şi... 

— Nici tu, nici eu nu avem privilegii. Sîntem doar slujitori ai 
lui Osiris. 

— La fel gîndesc şi eu, Luminăţia Voastră, şi... 

— Cum se desfăşoară lucrul? 

— Mai multe grupuri de preoţi cărora li se încredinţează sar- 
cini precise alcătuiesc o echipă. Nici unul nu trebuie să îl încurce 
pe celălalt şi toate obligaţiile sînt îndeplinite la timpul lor. 

Apoi bărbatul începu o cuvîntare lungă şi amănunțită, în 
care pomeni de îngrijirea statuilor, de ştergerea vaselor de puri- 
ficare, de prepararea uleiurilor pentru iluminat, astfel încît să nu 
răspîndească fum, de alegerea merindelor ce urmau să fie depuse 

pe mesele de ofranda, apoi de împărţirea lor. Îi spuse regelui nu- 
mele şi simbriile gardienilor, ale şefilor de atelier, ale pictorilor, 
ale grădinarilor, ale brutarilor, ale berarilor, ale măcelarilor, ale 
pescarilor, ale celor care pregăteau uleiuri parfumate, fără a-l uita 
nici pe cel mai neînsemnat purtător de ofrande. 

— Fiecare dintre ei este controlat de paznici care ţin un re- 
gistru unde sînt trecute zilele şi orele de venire şi de plecare, pre- 
cum şi pricinile întirzierilor sau ale absenţelor. 

— Pînă acum, cîți preoţi temporari au fost izgoniți pentru să- 
vîrşirea unor greşeli grave? 

— Nici unul, Luminăţia Voastră! răspunse, mîndru, bărbatul. 

— Iată dovada nepriceperii tale. 

— Luminăţia Voastră, eu... 

— Cum poţi să-ţi închipui, fie şi o singură clipă, că ai atins 
desăvîrşirea? Ori încerci să må înșeli, şi aceasta-i o greşeală de 
neiertat, ori te încrezi în rapoartele întocmite în pripă de oame- 
nii tăi, ceea ce nu-i o greşeală mai puţin primejdioasă. De îndată 
ce voi numi pe altcineva în locul tău, vei părăsi Abydosul. 

Vizitînd atelierele, magaziile, măcelăriile şi brutăriile, 
Sesostris observase mai multe încălcări ale regulilor ce priveau 
paza. Sobek Păzitorul lua numaidecît măsurile ce se impuneau. 
Apoi regele îl primi pe maestrul de operă, care avea chipul mar- 
cat de oboseala. 

— Întîmpini necazuri? 

— Nimic demn de luat în seamă, Luminăţia Voastră. Mulţu- 
mită ocrotirii oferite de preotesele lui Hathor, uneltele nu se mai 
rup şi cioplitorii în piatră nu se mai îmbolnăvesc. De aceea sînt fe- 
ricit să vă dau de veste că lucrările de pe şantier s-au încheiat, 
pictorii au isprăvit în dimineaţa aceasta ultimul chip divin, cel al 
lui Isis. Templul vostru este pregătit să dea naştere lui Ka, la fel ca 
şi locaşul vostru de veci. Cînd doriţi să însufleţiţi aceste comori? 

— Chiar miine. 

La Teba, ceremoniile erau însoţite de o veselie generală. Dar 
la Abydos, chiar şi berarii aveau de îndeplinit o însărcinare în 
slujba lui Osiris. Şi în împrejurările de acum, orice manifestare 
de bucurie ar fi fost necuviincioasă. 

Sub privirile preoteselor şi ale preoţilor permanenți, 
Sesostris aşeză în încăperea aflată la temelia templului său 24 de 
bucăţi mari de metal şi pietre preţioase, printre care aur, argint, 
lapislazuli, turcoaz, jasp şi cornalină. Scoase din mâruntaiele 
muntelui, aceste materiale intrau în alcătuirea ochiului lui Horus, 
cel mai puternic dintre talismane. 

Apoi purtătorii şi purtătoarele de ofrande se îndreptară în 
procesiune spre sanctuar pentru a le înzestra cu cele trebuin- 
cioase: bazine de purificare, cupe, vase, sipete, altare, cădelniţe, 
țesături, bărci formau comoara templului cu tavan de aur şi la- 
pislazuli, cu podea de argint şi uşi de aramă. 

— Voi celebra azi cele trei ritualuri, al dimineţii, al miezului 
zilei şi al serii, grăi faraonul, astfel ca puterile nepămîntene să 
păstreze treaz spiritul acestui loc, adăpost al divinităţilor, şi nu 
al oamenilor. Menirea sa va fi aceea de a răspîndi în jur energie. 

Tinăra preoteasă vedea astfel împlinindu-se profeţiile scrie- 
rilor pe care le desluşise în Locaşul Vieţii şi care vorbeau despre 
neasemuita importanţă a regelui Egiptului, stăpînul creaţiei ritu- 
rilor. El aducea ordinea în locul dezordinii, adevărul în locul 
minciunii şi dreptatea în locul greşelii. Aceasta era deci calea de 
a aduce armonia cerească în mijlocul oamenilor: îndeplinirea ri- 
tualurilor la timpul lor şi existenţa unui faraon în stare să-şi îm- 
plinească misiunea. 

— Fie ca lumina să inunde altarele! porunci Sesostris. 

Vasele în care ardeau esenţele parfumate răspîndiră miresme 
suave. Flori, carne, legume, plante aromate, cupe cu apă, vin şi 
bere, pîini de forme şi mărimi diferite fura depuse pe mesele de 
ofrandă din diorită, din granit şi din alabastru. Toate aceste bo- 
găţii erau dăruite divinităţilor pentru ca ele să se bucure de as- 
pectul lor delicat şi să se hrănească din ele. Ofranda întărea 

legătura dintre partea văzută şi cea nevăzută a lumii. Datorită ei, 
creaţia se reînnoia. 

Sesostris pătrunse în templul acoperit, unde puteau intra 
doar cîţiva sacerdoţi însărcinaţi să-l reprezinte. În acest loc in- 
terzis neiniţiaţilor, ei trebuiau să fie chezaşii integrităţii divine şi 
să respingă fără odihnă forțele haosului care încercau să distrugă 
acest teritoriu al lui Maat. 

În capătul sanctuarului, se găsea moviliţa primordială spre 
care cobora tavanul şi se înălța podeaua. Ieşită din apele înce- 
puturilor, în prima dimineaţă a lumii, ea era soclul pe care 
Creatorul îşi ridica, fără încetare, lucrarea. 

În penumbra Sfintului Sfinţilor se dezvăluia ţinutul luminii 
ale cărui porţi fură deschise de faraon. În inima cerului puteri- 
lor, regele făcu să renască începutul. 

— Atita vreme cît universul se va sprijini pe cei patru stilpi ai 
săi, zise monarhul, atîta vreme cît apele se vor revărsa la timpul 
potrivit, atita vreme cît cei doi aştri vor domni peste noapte şi peste 
zi, atîta vreme cît stelele vor rămîne pe cer, iar decanii îşi vor în- 
deplini sarcinile, atîta vreme cît Orion va face ca Osiris să poată fi 
zărit, acest templu va fi etern asemenea cerului. 


Însufleţirea templului încetinise uscarea salcimului lui 
Osiris. Înconjurindu-l cu energii binefăcătoare, templul înălță un 
zid magic care apăra Arborele vieţii de noi atacuri, fără a înlă- 
tura însă pricina răului. 

Dar momentul pentru alt fel de înfaptuiri se apropia. Aşa că, 
regele îi strînse pe membrii Cercului de aur din Abydos pentru 
a lua o hotărîre. 

— Un singur guvernator de provincie refuză să se supună, 
reaminti asprul general Nesmontu. Să pornim la atac împotriva 
lui Khnum-Hotep, ca să stîrpim orice urmă de răzvrătire. Cînd 
Egiptul va fi cu adevărat unit, salcimul va înverzi din nou. 

Tot mai robust şi în putere, bătrînul ofiţer nu avea obiceiul să 
vorbească pe ocolite. Indiferent la onoruri, nu trăia decît pentru 

măreţia Celor Două Regate. Şi cine o reprezenta cel mai bine, 
dacă nu faraonul Sesostris pentru care era gata să-şi dea viaţa? 

— Sînt de aceeaşi părere cu Nesmontu, declară generalul 
Sepi. Chiar dacă această înfruntare va face multe victime de am- 
bele parți, nu poate fi ocolită. 

Înalt, slab şi autoritar, Sepi fusese mîna dreaptă a guvernato- 
rului provinciei lepurelui, Djehuty, devenit acum credincios lui 
Sesostris. Primind o sarcină specială din partea Cercului de aur, 
generalul îl convinsese treptat pe Djehuty să evite un conflict cu 
urmări dezastruoase. Aflat în fruntea uneia dintre cele mai stră- 
lucite şcoli de scribi din ţară, Sepi nu se înflăcăra niciodata. 
Chibzuit şi cumpătat, ura pornirile războinice. 

— Mă tem de violenţă, mărturisi Purtătorul sigiliului regal 
Sehotep, un bărbat de vreo 30 de ani, elegant şi distins, cu o pri- 
vire ce sclipea de inteligenţă, dar må alătur lui Nesmontu şi lui 
Sepi, căci Khnum-Hotep nu se va închina faraonului de bună- 
voie. Cu el, tratativele nu au sorţi de izbînda. Chiar dacă a ră- 
mas singurul guvernator care se împotriveşte Luminăţiei Sale, 
nu-şi va recunoaşte greşeala şi va prefera să verse sînge pentru 
a-şi păstra privilegiile. 

Pleşuvul se mulțumi să dea din cap în semn de aprobare. 
Pe Marele Preot din Abydos nu-l interesau deloc framâîntările 
lumii din afară, dar fusese izbit de faptul că oameni cu firi atît 
de diferite, cum erau Nesmontu, Sepi şi Sehotep, împârtâşeau 
acelaşi gînd. 

— Încleştarea se anunţă cumplită, prezise Marele Trezorier 
Senankh, un bărbat de vreo 40 de ani, vesel, mare amator de 
mâncăruri rafinate şi iscusit administrator. Khnum-Hotep este 
bogat, iar trupele sale, puternice. Se va bate cu încrincenare. Să 
credem lupta câştigată dinainte ar fi o dovadă de trufie. 

— Nu spun că nu-i aşa, interveni generalul Nesmontu, dar 
acesta nu-i un motiv ca să şovăim şi să nu ducem pînă la capăt 
ce-am început. 

— Sînteţi siguri, întreba regina, ca Khnum-Hotep se foloseşte 
de forţa lui Seth şi face să se usuce salcîmul lui Osiris? 

— Nu mai există nici o îndoială, răspunse Nesmontu, căci 
ceilalți guvernatori s-au dovedit nevinovaţi. Setea lui de ma- 
rire îl împinge să stăpînească peste tot ţinutul de la Miazaăzi. Şi 
cum monarhul îi încurcă planurile, se răzbună atacînd însăşi 
inima Egiptului. 

— Şi dacă are complici? sugeră Sehotep. 

— E o posibilitate de care trebuie să ţinem seamă, grăi îngîn- 
durat generalul Sepi. Khnum-Hotep a controlat multa vreme 
drumurile folosite de negustori punîndu-le în legătură cu Asia. 
Poate a găsit în afara ţării aliaţi care sînt dornici să vadă slăbind 
puterea faraonilor. 

— E doar o simplă bănuială, obiectă Senankh. 

— Dar uşor de verificat, se repezi Nesmontu. Să zdrobim ar- 
mata lui Khnum-Hotep, să-l prindem şi să-l luăm la întrebări. 
Credeţi-mă, o să ne spună adevărul. 

— Luminăţia Voastră cunoaşte părerea singurului membru al 
Cercului de aur care lipseşte din pricina unei misiuni secrete? 

— Nu voi vorbi în numele său. 

— Însa eu, care sînt destul de apropiat de el, rosti Sepi, nu mă 
îndoiesc că ar fi consimţit să pornim atacul. 

— Reţinerile tale înseamnă că te împotriveşti? îl întrebă re- 
gele pe Senankh. 

— Desigur că nu, Luminăţia Voastră. Dar cînd mă gîndesc la 
pierderea atitor vieţi omenești în timpul unui râzboi civil, mă cu- 
prinde deznadejdea. Totuşi, ştiu că nu avem de ales şi voi face 
tot ce-mi stă în putere ca tezaurul să sufere cît mai puţin. 

— Cum toţi membrii Cercului de aur au încuviinţat, grâi 
Sesostris, să ne pregătim să-l atacăm pe Khnum-Hotep şi să re- 
cucerim provincia Oryx. Regina şi Marele Trezorier să por- 
nească spre Memphis ca să se îngrijească de treburile ce nu 
suferă amînare. Daca voi pieri în luptă, Marea Soţie regală va 

domni şi, împreună cu supraviețuitorii Cercului de aur şi ai Ca- 
sei Regelui, va hotări cine o să urmeze la tron. 


Înaintea luptei ce ameninţa să însîngereze Egiptul, Sesostris 
se bucura de pacea şi de liniştea din Abydos. Desigur, ele erau 
tulburate din pricina uscării salcîmului, dar păstrau încă aminti- 
rea vîrstei de aur cînd iniţiaţii învingeau moartea datorită cele- 
brării misterelor lui Osiris. 

Tocmai pentru a salva aceste valori nepreţuite, faraonul tre- 
buia să înăbuşe răzmeriţa lui Khnum-Hotep, să-l supună şi să-l 
facă să mărturisească. Daca Sesostris izbutea să distrugă această 
cetate a lui Seth şi să unească Cele Două Regate, ar fi dispus de 
o forţă nouă căreia, pînă acum, îi simţise adesea lipsa. 

Pe chei, tînăra preoteasă recita formulele de protecţie pentru 
călătorie, în faţa ochiului întreg pictat iar, de curînd, la prora 
corabiei regale. Sobek Păzitorul îi verificase el însuşi pe toţi co- 
răbierii şi scotocea pentru a treia oară prin cabina monarhului, 
chiar înaintea plecării. 

— Cînd socotiți că vă veţi întoarce, Luminăţia Voastrâ? în- 
trebă tînăra femeie. 

— Nu ştiu. 

— Războiul se apropie, nu-i aşa? 

— Osiris, primul dintre faraoni, domneşte peste o ţară unită 
ale cărei provincii, fără să-şi piardă înzestrările proprii, trăiesc 
în armonie. Am datoria să-i duc lucrarea mai departe. Fie că mă 
întorc sau nu, tu îndeplineşte-ţi-o pe a ta! 

Pe cînd corabia se îndepărta de țărm, Sesostris nu reuşea 
să-şi desprindă ochii de la priveliştea neasemuită a Abydosului, 
înăţat pentru vecie de Osiris. 


4. 


La fiecare trei luni, strâjile însărcinate să vegheze asupra in- 
trărilor în oraşul Kahun erau reînnoite. Soldaţii se repartizau în 
cele patru colţuri şi nu lăsau să pătrundă în oraş decît persoane 
cunoscute şi pe cei care aveau documente ce le îngăduiau să pe- 
treacă un timp înăuntru. Convins cå avea să fie arestat, Iker nici 
măcar nu încercă să-i înfrunte şi se îndreptă, cu fruntea sus, spre 
locuinţa lui Heremsaf, mai-marele său. 

Înainte de a fi aruncat în temniţă, osîndit la muncă silnică 
sau chiar executat, Iker voia să-i dezvăluie lui Heremsat gîndu- 
rile sale cele mai tainice. Neîndoielnic, nu avea nici un rost, căci 
înaltul funcţionar îl slujea pe Sesostris. Dar rostind adevarul, 
poate că alţii îşi vor da seama de tirania faraonului şi un braţ 
înarmat va izbuti să-l ucidă. 

Cînd pornise să se înfăţişeze înaintea judecătorului sâu, Iker 
luase cu sine minunatele lui unelte de scrib, pe care le primise în 
dar de la învățătorul său, generalul Sepi. Celui care avea să-l în- 
vinuiască îi va încredința paletele sale, pensulele, cuţitaşele 
pentru răzuit, gumele şi vasele cu cerneală. În acest chip avea să 
tragă linie pentru totdeauna după trecutul său. 

Heremsaf savura ultimele felii subțiri de praz pe care le în- 
depărta de brînza proaspătă amestecată cu usturoi. Cînd Iker paşi 
înăuntru, Heremsaf nu-şi ridică privirea, menţinîndu-şi atenţia 
asupra mîncării favorite. 

Cu faţa pătrata, cu mustaţa scurtă şi tăiată îngrijit, Heremsaf 
era una dintre persoanele cele mai de vaza din Kahun. Intendent 
al piramidei lui Sesostris II şi al templului lui Anubis, el controla 
în fiecare zi livrările de carne, pîine, bere, uleiuri şi parfumuri, 
cerceta amânunţit însemnările scribilor contabili, verifica orele 
de lucru în plus ale slujbaşilor săi şi se încredința că hrana era 
împărţită corect. Se trezea devreme, se culca tîrziu şi aproape că 
ajunsese să uite ce era aceea odihnă. 

Iker îi datora prima sa slujbă şi toate înlesnirile de care se 
bucurase, însoţite de un sfat: „Nimic nu trebuie să scape atenţiei 
tale“. Dar în timpul muncii încredințate de mai-marele său, Iker 
descoperise mînerul unui cuţit pe care era scrijelit numele Fulge- 
rului, corabia care îl condusese cîndva spre moarte. Simpla întim- 
plare sau tînătul scrib era doar o jucărie în mîinile lui Heremsaf? 
Neîngăduindu-i lui Iker să citească documentele din arhivă, îi do- 
vedea de fapt cå între el şi primar, supus credincios al faraonului, 
exista o înţelegere secretă. Totuşi, scribul nu avea nimic anume 
să-i reproşeze, căci nu ştia cu certitudine pe ce să se bizuie. 

Dar astăzi, Heremsaf urma să-şi scoată masca. Adevăratul 
lui plan fusese să-i întindă capcane lui Iker, nădajduind ca tînă- 
rul să săvirşească o greşeală care să-l ducă la pieire. Avînd acum 
informaţii hotărîtoare, putea deci să-i dea ultima lovitură. 

— Trebuie să stăm de vorbă, Iker. 

— Vă stau la dispoziţie. 

— Îmi pari foarte nervos, fiule. Ai necazuri? 

— Chiar asta aştept să-mi spuneţi. 

— Te temi că sînt nemulţumit de tine, nu-i aşa? Ei bine, ia să 
vedem! Ai descîlcit treaba aceea încurcată cu hambarele, ai stîr- 
pit şobolanii şi şoarecii din oraş, ai făcut inventarul vechilor de- 
pozite şi ai pus în ordine, cu o iuţeală de necrezut, biblioteca din 
templul lui Anubis. Înşiruirea mea ţi se pare corectă? 

— N-am nimic de adăugat. 

— Isprăvi tot una şi-una, ce zici? 

— Nu eu sînt în măsură să judec. 

— Chiar dacă vrei să te arăţi urîcios, eu n-am să-mi schimb 
nici părerea, nici hotărîrea. 

— Dar nici nu mă aşteptam la aşa ceva. Iată uneltele mele 
de scrib. 

Heremsaf îşi ridică, în sfîrşit, capul. 

— De ce doreşti să te desparti de ele? 

Iker ramase fără glas. 

— Să ştii, fiule, că nu primesc nici un fel de dar, de la nimeni. 
Ar trebui să-ţi ceri iertare pentru această nechibzuinţă, dar nu-ţi 
stă în fire. Mai bine să uităm... dacă pronunt chiar şi cea mai 
mică mustrare împotriva celui mai priceput tînăr scrib din 
Kahun, primarul mă va pedepsi. Favorul pe care ţi-l face mi se 
pare nefiresc de mare, însă sînt nevoit să mă supun. Dar så nu ţi 
se urce la cap. Invidioşii nu vor lipsi şi vor şti să profite de cea 
mai măruntă greşeală de-a ta. Fii deci cu mare bâgare de seamă 

„Şi nu te lăuda cu averea dobîndită. 

— Averea mea... despre ce vorbiti? 

— Despre faptul c-ai să te muţi. Primarul îţi ofera o casă 
nouă, mai încăpătoare şi mai bine aşezată. Lată-te şi stăpîn! 

— Dar de ce atîta dàrnicie? 

— Te numeri, de acum încolo, printre cei mai de vază scribi 
din Kahun, fiule, şi toate uşile din oraş îţi vor fi deschise. 

— Va trebui să mă îngrijesc în continuare de biblioteca din 
templul lui Anubis? 

— Bineînţeles, căci noi manuscrise vor fi mutate acolo săp- 
tămîna aceasta. Tu eşti cel mai potrivit ca să le rînduieşti cum se 
cuvine. După părerea mea, vei fi chemat cît de curînd la primă- 
rie ca sfetnic al primarului. Atunci, n-am să mai fiu mai-marele 
tău şi vei fi nevoit să te descurci singur în faţa slujbaşilor care se 
spetesc acolo de mult timp. Să n-ai încredere în ei, căci nu-i pre- 
țuiesc pe cei tineri care le-ar putea lua locul. Eşti mulţumit de 
servitorul tău? 

— Sekari? ÎL socotesc drept un prieten care munceşte pentru 
mine o parte din zi. 

— De acum va lucra doar pentru tine, întreaga zi. Casa ta tre- 
buie să fie bine îngrijită, căci e în joc renumele tău. O zi bună, 
scribule Iker! Şi eu, şi tu avem o mulţime de treburi. 


— Am avut un vis de necrezut, îi destăinui Sekari lui Iker. Se 
făcea că mîncam carne de măgar. Cei care ştiu să tălmăcească 
visele spun că asta înseamnă o slujbă mai bună fie pentru mine, 
fie pentru cineva care mi-e apropiat. 

— Visul nu te-a înşelat, primarul mi-a dat o altă casă, mai mare. 

Sekari nu-şi putu împiedica un fluierat de admiraţie. 

— Ca să vezi... Devii cu adevărat un om însemnat în oraşul 
ăsta. Cînd mă gîndesc la toate clipele urîte prin care am trecut 
amindoi, îmi vine să-i mulţumesc sorții. Şi cînd te muţi? 

— Îndată. 

— Atunci să ne apucăm de strîns lucrurile. 

— Se vor îngriji de ele slujbaşii primăriei. 

Iker, Sekari şi Vînt-de-Miazănoapte porniră spre locul des- 
cris de Heremsaf, o străduță curâţică, situată în frumosul Kahun, 
nu departe de uriaşa casă cu grădină a primarului. 

— Asta să fie? se minună Sekari. 

— Chiar ea. 

— Dar nu e cu putinţă... Cît e de frumoasă, şi pe deasupra 
proaspăt văruită. Are etaj şi ditamai terasa. Ai să mai vorbeşti cu 
mine de-acum? 

— Bineînţeles, căci o să locuieşti aici ca intendent. 

— Nu-mi vine să cred! Aşteaptă, să nu intrăm ca nişte sâlba- 
tici! Mă duc să caut cele trebuincioase. 

Sekari se întoarse după puţin timp cu un vas umplut cu apă 
parfumată, pe care îl aşeză pe prag. 

— Nimeni nu va păşi înăuntru fără să-şi spele mîinile şi pi- 
cioarele. Stăpîne, ţi se cuvine onoarea de a fi primul. 

În încăperea rezervată cultului strămoşilor, Sekari adul- 
mecă aerul. 

— Au stropit bine pereţii cu pastă de usturoi pisat şi înmuiat 
în bere, bagă el de seama. Nici şerpii, nici scorpionii, nici duhu- 
rile rele n-o să ne deranjeze. 

O sală de primire, trei dormitoare, camere pentru baie, o bu- 
cătărie largă, o pivniţă ce-şi merita numele... Vrăjit, Sekari le 
străbătu de cîteva ori. 

— Şi... mobila? 

— Cred că urmează să vină. 

Mai mulţi lucrători ai primăriei aduseră o cantitate impre- 
sionantă de obiecte. Sub ochiul atent al lui Vînt-de-Miazânoapte, 
Sekari îi obligă să-şi spele mîinile şi picioarele înainte de a-şi de- 
pune preţioasele poveri în locurile potrivite. 

Coşurile şi lăzile în care puteau fi rînduite alimentele, îmbră- 
câmintea, sandalele şi obiectele de toaletă i-ar fi mulţumit pînă 
şi pe cei mai pretenţioşi. Dreptunghiulare, alungite, ovale sau ci- 
lindrice, erau făcute din stuf împletit cu frunze de palmier, fie 
din lemn cu capace frumos împodobite care se închideau cu 
ajutorul unor sforicele. Cît despre rogojini, acestea erau de cea 
mai bună calitate, bucăţile de stuf şi fîşiile din țesătură de in al- 
cătuind pătrate şi romburi colorate diferit. Unele aveau să fie aş- 
ternute pe jos, altele agăţate la ferestre ca să împiedice razele 
soarelui să pătrundă înăuntru. 

Mesele joase şi scăunelele cu trei picioare erau elegante şi 
trainice, dar Sekari aprecie cel mai mult scaunele de culoarea pa- 
iului, cu picioarele pătrate şi cu spătarul curbat după forma spa- 
telui. Şi ce cusur ai fi putut, oare, găsi superbelor lămpi alcătuite 
dintr-o bază de calcar şi o picior subțire din lemn ce imita o tul- 
pină de papirus, în vîrful căreia se găsea un vas din bronz pentru 
uleiul de iluminat?! 

Cu rasuflarea tăiată, Sekari se aşeză pe un scaun. 

— Ai fost cumva numit ajutorul primarului? 

Apoi slujitorii aduseră lucrurile cele mai uimitoare: trei pa- 
turi, cîte unul pentru fiecare cameră, cu aşternuturi aşa cum 
Sekari nu mai vâzuse niciodată. Pipăi încetişor mâănunchiurile 


UNELTIRILE RĂULUI 35 


de cînepă împletita fixate într-o ramă de lemn împodobită cu 
chipurile zeului Bes şi al zeiţei-hipopotam 'Tueris, care, înarmaţi 
cu cuțite, înălţau victorioşi deasupra capului corpurile şerpilor 
ucişi şi protejau somnul celui care se odihnea în aceste paturi. 
Apoi Sekari îşi puse capul pe pernele umplute cu lină şi căzu în 
extaz cînd îşi plimbă mîna peste cearşafurile din cea mai fină 
pînză de in. 

— Închipuie-ţi cum va fi, Iker, să dormi în ele, mai ales dacă 
le parfumezi... Nici o fată n-ar rezista! Le văd pe cale så... 

Răgetul lui Vînt-de-Miazănoapte îl întrerupse pe Sekari din 
visele sale. În apropierea casei, măgarul tocmai descoperise o 
grădină micuță şi un grajd cu acoperişul din frunze de palmier. 
Acolo găsi un culcuş de paie curate şi un jgheab plin de cereale, 
de legume şi scaieţi, al căror gust Vint-de-Miazănoapte îl soco- 
tea fără pereche. Era de la sine înţeles că animalul se bucura de 
această mutare. 

Trei flăcăi voinici se iviră în uşa casei. 

— Unde e pivnita? întrebă primul. 

Sekari alergă degraba înaintea lor. 

— De ce? 

— Am adus urcioare cu bere din partea primarului. 

Sekari privi vasele cu gitul strimt, arse bine în cuptorul ola- 
rului şi prevăzute cu două toarte. Dopurile din lut garantau o bă- 
utură de calitate. 

— Bine... Veniţi cu mine! 

De-abia fură aşezate urcioarele la locul lor, că apăru încă un 
slujitor purtind un veşmînt din pînză de in nealbită, alcătuit din 
două bucăţi identice, cusute la mijloc. 

— Acesta e cel mai nou model, îl lămuri el pe Iker. Veşmîntul 
coboară de la piept pînă la pulpa piciorului. Cele două vîrfuri 
mai lungi ale triunghiului se înnoadă în jurul mijlocului, la brâu. 
Vîrful mai scurt se aduce din spate în faţă printre coapse şi se 
leaga de celelalte două în dreptul pîntecelui. Dacă totul e făcut 
cum trebuie, țesătura înfăşoară corpul de două ori. 

Iker îl probă fără să stea pe ginduri şi fu mulţumit de rezultat. 

— Şi asta e pentru servitor. 

Sekari primi o mătură grozavă din fibre lungi de palmier, în- 
doite şi strînse în mânunchiuri. 

În timp ce Sekari îşi încerca noul instrument de lucru, Iker 
privi îndelung un obiect neobişnuit care nu avea ce câuta prin- 
tre lucrurile sale: un vas pentru farduri, reprezentînd o femeie 
care înota, goală, ţinîndu-şi capul ridicat şi purtînd în miîini o 
cupâ ovală în formă de răţoi. Ea era Nut, zeiţa Cerului, iar el, 
Geb, zeul Pamiîntului. De unirea lor depindea mişcarea aerului 
şi a luminii care făceau cu putinţă viața pe pâmînt. 

Şi deodată se ivi ea. 

Datorită micului obiect, Iker o văzu parcă aievea pe tînăra 
preoteasă, atît de îndepărtată şi cu neputinţă de atins! Era o gre- 
şeală sau un semn al sorții? 

— Ce socoteşti să faci cu el? întrebă Sekari amuzat. 

— Daruieşte-i acest vas uneia dintre iubitele tale! 

— Te mai gîndeşti încă la acea femeie pe care n-ai s-o mai re- 
vezi niciodată! Am să-ţi prezint alte zece, frumoase şi înţelegă- 
toare. Cu o casă ca asta, o să ajungi unul dintre cei mai vinaţi 
bărbaţi din Kahun. 

Iker îşi aminti de piatra fără seamân, regina turcoazelor, pe 
care o scosese din munte. Datorită ei zărise chipul femeii pe care 
o îndrăgea şi pe care nici o alta nu va izbuti s-o înlocuiască! 

— Te chinui zadarnic, insistă Sekari, şi nu te bucuri de noro- 
cul pe care-l ai, adică o astfel de casă şi o slujba printre scribii 
de frunte. Pricepi? 

— Nu mi-ai vorbit tu despre Cercul de aur din Abydos? 

Sekari se încruntă. 

— Nu-mi aduc aminte, dar ce contează? 'Toată lumea a auzit 
aceste vorbe despre cei iniţiaţi în misterele din Abydos. Dar noi 
nu ne numărâm printre ei, şi cu atit mai bine! Îţi poţi închipui o 
viaţă singuratică, fară nici o plăcere, departe de vin şi de femei? 

— Şi dacă ea face parte din acest Cerc? 

— Uit-o şi îngrijeşte-te de slujba ta! Pentru ce te porţi de parca 
ai prevesti o nenorocire, cînd ai totul pentru ca să fii fericit? 

— Iartă-mă că ţi-o spun, bunul meu prieten, dar n-ai înţeles 
pricina acestui munte de daruri. 

Sekari se aşeză pe un scâunel. 

— Ai fost recunoscut drept un scrib foarte priceput şi acum ai 
parte de înlesnirile pe care ţi le oferă slujba ta. Ce te nedumereşte? 

— Vor să mă cumpere. 

— Baţi cîmpii! 

— Vor să mă împiedice să-mi duc mai departe câutările şi să 
aflu adevarul. O slujbă bună, o casă frumoasă, o viaţă îndestu- 
latoare... Cine şi-ar dori mai mult? E un plan iscusit, dar n-au iz- 
butit să mă păcălească. Nimeni nu mă va opri, Sekari! 

— Dacă o iei aşa... Dar nu cumva priveşti lucrurile cu prea 
multă asprime? 

— Pentru mai-marii acestui oraş eu însemn o primejdie. Şi ei 
încearcă să-mi îndepărteze bânuielile. 

— Sa zicem că ai dreptate. Dar atunci, bucură-te de aceste îm- 
prejurări! Dacă adevărul pe care-l cauţi te va duce la pieire, de 
ce să nu renunţi la el şi să te mulțumeşti cu ceea ce ți se oferă? 

— Îți spun încă o data: nimeni nu mă va cumpăra! 

— Bine, cum vrei tu. Eu am să fac prima curăţenie aici, apoi 
am să pregătesc de mîncare. 

Iker urcă pe terasă. 

În locul acesta nu se simţea la el acasa. Straduindu-se să-l 
abată de la ţinta sa, duşmanii nu reuşiseră decît să-i întărească 
hotărîrea. 

Dintre cutele veşmîntului său, scribul scoase cuțitul cu care 
avea să-l ucidă pe Sesostris și lăsă razele soarelui să scînteieze 
pe lamă. 


2. 


Vaduva muncea din greu. Voia cu orice preț să le asigure 
celor trei copii ai săi o viaţă fericită. Pe pămînturile ei rupte de 
lume, aflate la nord de Memphis, cultiva legume ajutată de doi 
ţărani şi le vindea în tîrg. 

Pe cînd îngrămâdea dovlecii într-un coş uriaş, un monstru 
pāros îi răsări înainte. Deşi văduva nu era fricoasă, se trase to- 
tuşi puţin înapoi. 

— Ce faci, buna mea prietenă? Ai un ogor frumuşel. Ciştigi 
binişor de pe urma lui, nu-i aşa? 

— Şi ce te priveşte pe tine? 

Gura-Pocită surise răutăcios. 

— De felul meu sînt un om atent la necazurile semenilor mei. 
De aceea mă îngrijesc să-i apăr, lar tu ai, fără îndoială, nevoie de 
ocrotirea mea. 

— Te înşeli. 

— Ah, nu! Eu nu mă înşel niciodata! 

— Pleacă şi lasă-mă-n pace! 

— Dacă-mi vorbeşti aşa mă supăr. Nu te bizui pe muncitorii 
tăi ca să te apere, căci sînt în mîinile oamenilor mei. Cît despre 
copii, nu le voi face nici un rău dacă te arăţi înţelegâtoare. 

Vaduva păli. 

— Ce vrei? 

— A zecea parte din câştigurile tale în schimbul prieteniei 
mele. Şi nu incerca så mă înşeli. Daca mă minţi sau dacă şovăi, 
am să mă răzbun pe fetiţa cea mică. 

Metoda lui Gurâ-Pocită era bine pusa la punct. Lui şi cetei 
de tilhari fară milă care-l însoțea le cădeau pradă gospodăriile 
modeste ai căror stăpîni nu i se împotriveau de teamă să nu-şi 
piardă viaţa sau să nu-şi vadă rudele schingiuite. 

Văduva nu făcu nici ea altfel. 

Gură-Pocită nu atrăsese pînă acum atenţia gărzilor, căci nu 
lăsa niciodată vreun cadavru în urma lui. Şi cum numărul celor 
pe care-i proteja sporise, partea ce i se cuvenea crescuse şi ea 
simţitor. Şi nu era decît începutul, iar Gură-Pocită se felicita 
pentru iuţeala cu care înaintau treburile, sperînd că stăpînul cel 
mare va fi mulțumit. 


Gură-Pocită pătrunse în Memphis prin cartierul de nord, de 
unde se zărea vechea fortăreață cu ziduri albe, creaţie a lui 
Menes, „Cel Statornic“, primul faraon. Avînd în vedere mulți- 
mea de oameni de toate soiurile care treceau încolo şi-ncoace, te 
puteai strecura uşor fără să fii băgat de seamă. Marele stăpîn, 
Prevestitorul, alesese să locuiască într-o clădire modestă, deasu- 
pra prăvâliei pe care o ţineau credincioşii săi. 

Nascut tilhar, făcîndu-se vinovat de mai multe furturi sâvîr- 
şite sub ameninţarea cuţitului, Gură-Pocită îşi petrecuse mai 
mulţi ani în minele de aramă din Sinai şi nu scăpase din cele de 
turcoaze decît datorită Prevestitorului şi cetei sale. Deşi nu era 
înclinat să se supună cuiva, recunoscuse totuşi că nu putea găsi 
un stăpîn mai bun. 

Motivul hotăritor fusese acela că Prevestitorul îi îngăduia så 
se îmbogăţească după voia inimii, cu condiţia să stea în umbră 
şi să-şi organizeze ceata în vederea unor atacuri mai îndrăzneţe 
decît cele asupra unor gospodării izolate. Nelegiuitul gusta din 
plin noua sa viaţă, căci singura sa obligaţie era să meargă regulat 
la Memphis pentru a sta de vorbă cu Prevestitorul şi pentru a-i 
duce felul de mîncare preferat. 

Oricare fusese capitala aleasă de un faraon sau de altul, 
Memphis, cu portul său cel mare, rămăsese inima negoțului din 

Egipt. Aici soseau mărfuri provenind din Creta, din Liban sau 
Asia, care erau verificate şi apoi rînduite în magazii încăpătoare. 
Nenumaăratele hambare erau pline cu grine, grajdurile adâpos- 
teau vite grase, iar tezaurul conţinea aur, argint, aramă, lapisla- 
zuli, parfumuri, felurite leacuri pentru boli, vin, tot felul de 
uleiuri şi încă multe alte bogății. 

Gură-Pocită visa să pună stăpinire pe ele şi så devină omul 
cel mai bogat din tot regatul. Iar Prevestitorul îi încuraja aceste 
dorinţe, căci ele nu stăteau în calea planurilor sale. 

Indiferent faţă de credinţa în anumiţi zei, dar temîndu-se de 
cruzimea Prevestitorului, care o întrecea pe a sa, Gurâ-Pocită nu 
se gindea decit la izbindă. Stăpînul său n-avea decît să conducă 
aşa cum îi plăcea, atîta vreme cît el, Gura-Pocita, urma să se 
aleagă cu bogăţia. Şi dacă pentru aceasta trebuia să semene 
spaima, ucigîndu-i pe cei care se împotriveau, atunci îşi va în- 
deplini cu însufleţire sarcina. 

Apropiindu-se de casa Prevestitorului, Gură-Pocită se simți 
urmărit. Mai multe iscoade, mereu la pîndă, îi descopereau îndată 
pe curioşi. Aici, un vînzător de pîine, colo, un gură-cască, puţin 
mai departe, un măturător. Toţi erau credincioşi Prevestitorului 
şi-şi anunțau îndată stăpînul dacă era vorba de vreo primejdie. 

Nimeni nu-l împiedică pe Gură-Pocită să intre în prăvâlia 
unde se îngrămădeau laolaltă sandale, rogojini şi pînzeturi gro- 
solane. Urmînd sfaturile Prevestitorului, învăţăceii sâi deve- 
niseră negustori cinstiţi, priviţi cu ochi buni în cartier. Unii îşi 
întemeiaseră familii, alţii se mulțumeau cu legături trecătoare. 
Luau parte cu toţii la numeroasele sarbatori celebrate de-a lun- 
gul anului, umblau prin cîrciumi, străduindu-se să nu se deose- 
bească de locuitorii oraşului. Ca să-şi poată lovi duşmanii, 
trebuiau să treacă neobservaţi. 

— Ce mai faci, Gura-Pocită? îl întrebă un roşcovan. 

— Cum nu se poate mai bine, băiete. Dar tu? 

Shab Strimbu”, mîna dreaptă a Prevestitorului, era un temut 
mâînuitor al cuţitului, care se pricepea cel mai bine să lovească 

pe la spate. Ucigaş cu singe rece, fără sentimente sau remuşcări, 
sorbea cu nesaţ învăţătura trimisului Zeului şi n-avea ochi de- 
cît pentru el. 

— Înaintam pe calea cea buna. Sper că n-ai fost urmarit. 

— Doar mă cunoşti, Shab. Ştiu să mă păzesc. 

— Oricum, nici un intrus n-ar ajunge pînă aici. 

— S-ar zice că nu ţi-ai pierdut nimic din neîncrederea de 
odinioară. 

— Nu este ea temelia izbînzii noastre viitoare? Necredincio- 
şii bîntuie peste tot. Dar într-o bună zi o să-i nimicim noi! 

Gură-Pocită ceru să-l vadă pe Prevestitor. Nimic nu-l plicti- 
sea mai mult decît cuvîntările despre adevărata credinţă. 

— Stăpînul predică. Urmează-mă fără să faci zgomot! 

Cei doi bârbaţi urcară la primul etaj unde vreo douăzeci de 
discipoli ascultau foarte atenţi vorbele învățătorului lor. 

— Zeul îmi vorbeşte, le dezvălui Prevestitorul. Mie şi numai 
mie îmi îngăduie să-i port solia. Zeul se arata blind şi îndurător 
cu cei care-l slujesc, dar fără milă faţa de necredincioşi, care vor 
pieri de pe faţa pămîntului. Pe voi, apărătorii adevăratei credinţe, 
vă supune la o încercare nespus de grea, forţindu-vă să vă ames- 
tecaţi printre egiptenii prinşi în capcana desfriului şi iubitori ai 
falşilor zei. Dar nu există altă cale pentru a pregăti marele răz- 
boi şi a face să învingă adevărul al cărui purtător sînt. Cei care 
se vor încăpăţina să nu-l recunoască vor fi zdrobiţi, iar pedeapsa 
lor ne va umple de bucurie. Îi vom ucide pe cei care-l pîngâresc 
pe Zeu, începînd cu primul dintre ei, faraonul. Sa nu credeţi că 
acesta e un ţel cu neputinţă de atins. Miine vom domni peste 
această ţară. Apoi vom şterge hotarele, pentru ca puterea Zeului 
să se întindă peste întreg pămîntul. Femeile nu vor mai umbla 
pe străzi, nu vom mai încuviinţa dezmâţul şi Zeul va revărsa asu- 
pra noastră binefacerile sale. 

„Mereu aceleaşi vorbe!“ gîndi Gură-Pocită, pe care îl impre- 
sionaseră violenţa tonului şi puterea de convingere. 

După ce cuvintarea se încheie, discipolii se retraseră în li- 
nişte şi deveniră iar, unul brutar, altul vînzător de sandale, al- 
tul frizer. 

Ca de fiecare dată cînd îl întîlnea, Gurăâ-Pocită se minună de 
puterea fizică a Prevestitorului. Înalt, slab, cu barbă şi ochii ro- 
şii adînc înfundaţi în orbite, cu buze cămoase şi capul acoperit 
cu un turban, înveşmâîntat într-o o mantie de lină ce-i cobora pînă 
la călcîie, Prevestitorul îi îngrozea chiar şi pe cei mai curajoşi, 
cu privirea sa de pasăre de pradă. Vorbele lui erau cînd tăioase 
ca o lamă de silex, cînd dulci şi învâluitoare. Fiecare dintre uce- 
nici îl ştia în stare să-i stăpinească pe demonii deşertului şi să-şi 
extragă tăria din forţele lor de temut. 

— Mi-ai adus ceea ce îmi trebuie, Gură-Pocită? 

— Bineînţeles! Iată! 

Şi bărbatul îi întinse Prevestitorului un sac. 

Shab Strimbu” se repezi între ei. 

— O clipă, să verific. 

— Dar tu cine te crezi? se răzvrăti îndată părosul. 

— Măsurile de prevedere sînt valabile pentru toată lumea. 

— Faceţi pace, prieteni! interveni Prevestitorul. Niciodată 
Gură-Pocită n-ar îndrăzni să mă trădeze. Am dreptate, nu-i aşa? 

— Negreșit. 

Prevestitorul desfăcu sacul şi scoase din el o mînă de sare din 
oaze. Fără să bea nici vin, nici bere, nici alcool, şi abia gustînd 
puţină apă, îşi potolea setea cu această spumă a lui Seth care se 
forma la suprafaţa pămîntului în timpul marilor călduri ale verii. 

— Minunat, Gurâ-Pocită. 

— E de cea mai bună calitate. Vine din deşertul apusean. 

— Vînzătorul nu te-a minţit. 

— Nimeni nu-şi bate joc de mine. 

— Eşti mulţumit de cum îţi merg treburile? 

— Pe deplin. Țăranilor le e atît de frică, încît mi se supun 
de îndată. 

— Vreun semn de împotrivire? 

— Nici cel mai mărunt, stăpîne. 

— Gărzile bănuiesc ceva? 

— Nimic! Cînd m-ati învăţat cum să fac, aţi avut o idee înţe- 
leaptă. În curînd voi aduce câştiguri mari cauzei noastre. 

— Oamenii tâi continuă să se antreneze? 

— Bizuiţi-vă pe mine! Flăcâii mei sînt mai zdraveni ca nici- 
odata. Cînd veţi avea nevoie de ei vor fi gata de atac. 

— Aşteptaţi-mă aici amîndoi! 

Şi Prevestitorul ieşi din încăpere, lăsîndu-i pe Gurâ-Pocită 
şi pe Shab Strimbu” faţă în faţă. 

Pătrunse într-o odăiță plina de coşuri umplute cu rogojini 
grosolan lucrate. Zîmbind, se gîndea la răzmeriţa pe care o 
aprinsese în oraşul Sichem, din Canaan. Armata egipteană cre- 
dea că o înăbuşise, uitînd de focul ascuns sub cenuşă. Arestat şi 
aruncat în temniţă, Prevestitorul scăpase folosindu-se de un vi- 
cleşug;: convinsese un bărbat sărac cu duhul să vorbească în lo- 
cul lui şi să se dea drept el. Executîndu-l, egiptenii îşi închipuiau 
că se terminase cu îndemnurile la răscoală. Dar acum, fiind cre- 
zut mort, Prevestitorul putea să acţioneze din umbră fără nici o 
grijă. Împinse peretele din fund al odaiţei şi acesta se roti desco- 
perind o ascunzătoare. Prevestitorul scoase de acolo un cufăr din 
lemn de salcîm pe care îl meşterise un tîmplar din Kahun, elimi- 
nat mai apoi, cînd ameninţa să devină prea vorbăreţ. 

Splendidul obiect merita să se numere printre comorile unui 
mare templu. Înăuntrul lăzii se găseau înscrisuri, figurine ma- 
gice şi o piatră pe care Prevestitorul o luă în mîini cu mare bă- 
gare de seamă. Apoi se retrase în încăperea unde-l aşteptau 
Gură-Pocită şi Shab Strîmbu”, şi le arătă minunăţia. 

— Aceasta e regina turcoazelor. 

O nestemată de această mărime şi de o asemenea calitate nu 
avea pereche. Prevestitorul o înălța spre lumină pentru ca piatra 
să se încarce cu energie. 

— Cu ajutorul ei vom dezlănţui un dezastru în faţa căruia 
faraonul va fi neputincios. 

— Recunosc această piatră, zise Gură-Pocită. Iker, o iscoadă 
de-a soldaţilor, a scos-o din măruntaiele muntelui lui Hathor. Dar 
în timpul atacului de la mină a fost omorit, iar cadavrul lui, ars. 

— Primiţi această frumuseţe şi bucuraţi-vă de favoarea pe 
care n-o fac decît celor mai credincioase dintre ajutoarele mele. 

Dar Gură-Pocită nu avea rabdare pentru astfel de lucruri. 

— Care vă sînt poruncile, stăpîne? 

— Măreşte numărul gospodăriilor aflate sub paza ta, spo- 
reşte-ți cîştigurile, îmbunătăţeşte-ţi armele şi continuă să antre- 
nezi luptători nemiloşi. Timpul curge în avantajul nostru. 

Felul acesta de ordine îi convenea pe deplin lui Gură-Pocită 
care ieşi din prăvălie ducînd cu sine mai multe perechi de san- 
dale, ca un cumpărător de rînd. 

Prevestitorul luă iar o mînă de sare. 

— După cite se aude, începu Shab Strimbu”, Sesostris se pre- 
găteşte să-l atace pe guvernatorul Khnum-Hotep. Înfruntarea se 
anunţă sîngeroasă, iar biruinţa, nesigură, căci trupele provinciei 
Oryx sînt numeroase şi înarmate. 

— Cu atît mai bine, prietene! 

— Poate că Sesostris va fi înfrânt şi omorît. Şi atunci... 

— Atunci Khnum-Hotep îi va lua locul şi va deveni noul 
nostru vrăjmaş. Trebuie să-i distrugem pentru totdeauna pe fa- 
raoni, să nu mai domnească vreodată pe aceste pămînturi. 

— Aveţi cu adevărat încredere în Gură-Pocită? E atât de la- 
com, că ar putea deveni cu neputinţă de controlat. 

— Linişteşte-te, acest ucigaş a înţeles că nimeni nu mă tră- 
dează dacă nu vrea să simtă ghearele unui demon al deşertului 
înfigîndu-i-se în carne. 

— Dar nu-i pasă de credinţa adevărată! 

— La fel sînt mulţi dintre aliaţii noștri, simple unelte în mîna 
Zeului. Tu însă ai altă fire. Învățătura pe care-ai primit-o de la 
mine ţi-a schimbat soarta şi acum păşeșşti pe calea virtuţii. 

Vocea blîndă a Prevestitorului îl scufundă pe Shab într-un 
fel de extaz. Era pentru prima dată cînd îi vorbea aşa, întărindu-i 

convingerile. Avea să-l urmeze oriunde pe acest stăpîn cu pri- 
vire de foc şi să i se supună orbește. 

— Am nevoie så ştiu dacă iscoadele noastre din Canaan 
strecurate în Memphis sînt gata să treacă la fapte, grăi Preves- 
titorul. Le vom încredința misiunea de a înlătura o piedică în- 
semnată, care opreşte un grup de asiatici să intre în Kahun. 


6. 


În vârsta de 17 ani, iuți ca vîntul şi mlădioase ca trestia, cele 
două iscoade ale generalului Nesmontu nu se temeau de nimic. 
Convinşi de importanţa misiunii lor, băieţii erau hotărîţi să înfrunte 
toate primejdiile pentru a obține informaţiile despre apărarea gu- 
vernatorului Khnum-Hotep. Reuşita atacului depindea în mare 
parte de lămuririle pe care ei aveau să le dea comandantului lor. 

Începură cu Nilul. Neînarmaţi, cu şoldurile acoperite cu o bu- 
cată de pînză sărâcâcioasă mirosind a peşte, se dădură drept pes- 
cari. Şi ceea ce văzură îi uimi peste poate: Khnum-Hotep adunase 
în faţa portului capitalei sale o adevărată flotilă alcătuită din tot 
soiul de ambarcaţiuni. La bordul lor se aflau zeci de arcaşi. 

Cînd una dintre corăbii înaintă spre barca lor modestă, bă- 
ieţii nu încercară să fugă. 

— Ce căutaţi pe aici? îi întrebă unul dintre ofiţeri. 

— Să vedeţi... pescuim. 

— Pentru cine? 

— Pentru noi. Trebuie să ne hrânim familiile. 

— De ce nu ţineţi seama de poruncile stăpînului Khnum-Hotep? 
Nici o barcă nu are voie să treacă prin partea aceasta a fluviului. 

— Locuim în sat, în vale, şi ne-am obişnuit să pescuim pe aici. 

— Acum însă nu mai este îngăduit. 

— Şi atunci, ce-o să mîncăm? 

— Duceţi-vă la postul de pază cel mai apropiat şi o să primiţi 
merinde. Dacă vă mai prind pe aici, vă arestez. 

Cele două iscoade se îndepartară fară grabă, ca doi pescari 
de treaba, supăraţi de noile porunci. Traseră barca la mal înainte 
să ajungă la postul de pază şi se afundară în desişurile de papi- 
rus unde mişunau şerpi şi crocodili. Indiferenţi la pişcăturile in- 
sectelor, răzbiră pînă la marginea pămînturilor cultivate. 

Şi aici Khnum-Hotep îşi luase măsuri de prevedere. Ascunse 
sub crengi acoperite cu pâmînt, o mulţime de gropi erau tot atî- 
tea capcane pentru atacatori. Iar în colibele de stuf nu se adăpos- 
teau țărani, ci soldaţi. Şi la fel stăteau lucrurile şi în gospodăriile 
din apropiere. Iscoadele zăriră chiar şi soldaţi căţăraţi în copaci. 

Continuîndu-şi căutările, băieţii se aruncară într-un canal ce 
ducea pînă la capitala provinciei şi înotară pe sub apă, ieşind la su- 
prafaţă cît mai rar ca să ia o gură de aer. În departare descoperiră 
întărituri puternice, supravegheate de un număr mare de soldaţi. 

Aşezarea trupelor lui Khnum-Hotep nu avea nici un 
punct slab. 

Iscoadele ştiau acum destule, însă le mai rămiînea de îndepli- 
nit însărcinarea cea mai grea: să se întoarcă teferi şi nevătămaţi, 
şi să aducă la cunoştinţa comandantului lor informaţiile culese. 

Şi deodată, o săgeata şuieră pe la urechile lor. 


De îndată ce regele trecu pragul palatului său, fostul guver- 
nator de provincie Djehuty îi ieşi înainte. Înveşmîntat într-o 
mantie lungă, ce mai îndulcea neplăcuta senzaţie de frig ce-l chi- 
nuia, bătrînul demnitar voia să dea uitării vîrsta şi durerile de 
oase, şi să-l slavească aşa cum se cuvine pe suveranul al cărui 
slujitor credincios devenise. 

— Vă aşteptam cu nerăbdare, Luminăţia Voastră. 

— Ai veşti proaste? 

— Am întărit hotarele provinciei şi mi-am desfăşurat toate 
trupele ca să-l izolez pe Khnum-Hotep, dar mă temeam în fie- 
care zi să nu încerce să forţeze intrarea. Are mai mulţi oameni 
decît mine şi n-aş fi putut să-i ţin piept timp îndelungat. 

— De vreme ce această nenorocire nu s-a petrecut, să ne păs- 
trăm în continuare speranţa. 

— Rămîn totuşi neîncrezător, Luminăţia Voastră. Oamenii 
mei nu par prea siguri pe ei. Şi vă sfătuiesc să nu vă puneţi nå- 
dejdea în soldaţii provinciilor care vi s-au supus de curînd. Fa- 
ima guvernatorului provinciei Oryx îi face să tremure. O parte 
dintre ei socoteşte că Khnum-Hotep va ieşi biruitor din orice în- 
fruntare. De fapt, nu vă puteţi bizui decît pe forţe proprii. 

— Îti mulțumesc că mi-ai vorbit deschis. 

— Neîndoielnic, aveţi înzestrările unui mare faraon de care 
tara noastră are atîta nevoie, dar obstacolul ce vi se iveşte acum 
în cale pare de netrecut. Chiar dacă veţi porni la luptă, rănile nu 
se vor şterge niciodată. 

Djehuty se întreba dacă regele dadea atenţie vorbelor sale. 
Reîntoarcerea în sînul Egiptului a provinciilor răsculate, în afara 
celei a lui Khnum-Hotep, fusese o adevărată izbîndă, totuşi îm- 
păcarea adevărată avea nevoie de timp, de foarte mult timp. 
Dorindu-şi cu încăpâţinare o victorie deplină, Sesostris nu avea, 
oare, să atragă astfel un mare dezastru? Dar şi stind cu mîinile 
în sîn, s-ar fi dovedit slab în faţa lui Khnum-Hotep, care nu ar fi 
întîrziat să profite de această situaţie. 


Căpetenia gărzii personale a lui Sesostris şi a tuturor stră- 
jilor Egiptului, Sobek Paăzitorul, aproape că nu mai dormea de 
cînd regele poposise în provincia lepurelui. Voinic şi mereu agi- 
tat, nu cunoştea încă pe deplin toate informaţiile necesare pentru 
a asigura paza monarhului în aceste ţinuturi întinse. Mai mult, 
din trupele aflate sub comanda sa făceau parte şi soldaţi de-ai 
lui Djehuty, ceea ce îi sporea neliniştea. Bine că măcar reuşise 
să impună prezenţa celor mai buni oameni ai săi în preajma în- 
căperilor regelui. 

Era limpede cå Khnum-Hotep va încerca să-l ucidă pe mo- 
narh înainte ca acesta să pornească atacul. Lipsiţi de mai-marele 
lor, soldaţii lui Sesostris s-ar fi unit apoi cu vrâjmaşul. Dar unde 
şi cînd se va petrece această încercare? 

La Khemenu, capitala provinciei, atmosfera era apăsătoare. 
Nici una dintre iscoadele trimise de generalul Nesmontu pe 

pămînturile duşmanului nu se întorsese. Sesostris nu cunoştea 
deci nimic despre apărarea lui Khnum-Hotep. Să atace orbeşte 
l-ar fi dus, neîndoielnic, la înfrîngere. 

Încă din zori, Sobek îi controlase el însuşi pe toţi slujitorii 
palatului. Nu avea încredere nici măcar în bătrînii din partea cå- 
rora nu te puteai aștepta la fapte primejdioase. La bucătărie le 
ceruse ajutoarelor de bucătari să guste miîncărurile în faţa sa. 

Şi tocmai cînd îşi luase răgazul de a savura o plăcintă um- 
plută cu bob, unul dintre aghiotanţii săi, un bărbat cu o figură 
dîrză, se apropie şovâăind. 

— Vreo pricină de îngrijorare? 

— Nu tocmai, comandante... Dar ne-aţi ordonat să vă dăm de 
ştire despre tot ce se petrece. 

~ Lămureşte-mă! 

Sobek puse alături plăcinta pe care un cîine cu picioare 
scurte şi privire ageră o pîndea de mult timp. Însfăcîndu-şi prada, 
animalul se retrase într-un ungher, înfulecînd-o pe nerâsuflate. 

— L-aţi văzut, comandante, a... 

— Aştept. 

— E vorba despre o întîmplare neînsemnată. Frizerul a intrat 
în palat aseară, cu puţin înainte de apusul soarelui. Şi nimeni nu 
l-a mai văzut ieşind. În mod obişnuit, trebuia să-şi fi isprăvit 
munca pînă acum. 

— Deci, e ascuns pe undeva pe aici. 

— Nu vă faceţi griji, uneltele sale sint la mine. Nimănui nu-i 
este îngaduit să umble prin palat cu obiecte tăioase. 

— Nătărăule, fără îndoială că are asupra lui un brici. 

Sobek şi aghiotantul său alergară către odăile lui Sesostris. 
Pe culoarul care ducea spre ele, aghiotantul îl văzu pe frizer. 

— Ele! 

Ţinînd în mînă un săculeţ din piele, omul rămase pe loc, în- 
spâimintat. Sobek îi sări în spinare cu toată greutatea sa şi-l ţintui 
la pămînt. Aghiotantul îi legă mîinile şi picioarele cu o frînghie 
care îi pătrunse în carne. 

— Aşa deci, voinicule, voiai să-l omori pe rege! 

— Nu, nu, vå jur că nu! 

— Asta râmîne de văzut. 

Sobek desfăcu săculeţul. 

Înauntru nu se găsea nici un brici, ci doar un splendid scara- 
beu din cornalină. 

— L-ai furat? 

Frizerul îşi cobori privirile în pămînt. 

— Da, e adevărat, 

— De la cine? 

— De la o slujnică. 

— Te-ai ascuns aici peste noapte ca să săvirşeşti această 
nelegiuire? 

— M-am gîndit că voi trece nebăgat în seamă. Trebuie să mă 
iertaţi, eu... 

— îşi făgăduiesc că vei petrece mulţi ani în temniţă. 


În timp ce Sesostris cîntărea planul de atac al generalului 
Nesmontu, Sobek îi vesti că două iscoade rănite cereau îngâdu- 
inţa să li se înfăţişeze. Neîncrezător, căpetenia gărzii faraonului 
îl trimise pe Nesmontu să verifice dacă erau într-adevăr oame- 
nii lui, înainte de a-i lăsa să intre. 

Unul din cei doi tineri avea înfipt în umărul stîng vîrful unei 
săgeți, iar piciorul drept al celuilalt era plin de sînge. Mindri că-şi 
îndepliniseră misiunea, refuzaseră orice îngrijiri pînă nu vorbeau 
cu monarhul şi cu generalul care îi ascultară cu atenţie. 

Nesmontu îi felicită şi îi ridică la gradul de ofiţeri. Cei doi 
viteji nu-şi putură împiedica lacrimile cînd regele, care-i depă- 
şea în înălțime cu un cap, îi îmbrăţişă. 

Apoi Sesostris îşi reuni consiliul restrîns din care făceau 
parte generalii Nesmontu şi Sepi, Purtătorul sigiliului regal 
Sehotep şi Sobek Păzitorul. 

Cu o mină severă, Nesmontu îi înştiinţă pe scurt despre cele 
aflate. O tacere lungă urmă cuvintelor sale. 

— Apărarea lui Khnum-Hotep e de netrecut, fu de părere 
Sepi. Ne-ar trebui o armata de trei ori mai numeroasă ca s-o în- 
frîngem, şi asta cu preţul unor grele pierderi. Dar acum n-avem 
sorti de izbîndă. 

— Recunosc că această luptă nu se anunţă deloc uşoară, con- 
simţi generalul Nesmontu. Totuşi, nici nu poate fi vorba să dam 
înapoi. În fruntea celor mai bune trupe ale mele, voi străpunge 
apărarea duşmanului. 

— Te vei bate cu îndîrjire, grăi Sehotep, dar îţi vei pierde via- 
ţa. Dacă soldaţii noştri cei mai iscusiţi vor pieri, ce speranţă ne 
mai rămîne? 

— Fiindcă ştim cum şi-a desfăşurat vrăjmaşul forțele, avem 
un avantaj preţios. Dacă vom şti să tragem foloase de pe urma 
lui, soarta va fi poate de partea noastra. 

— Zadarnic! se împotrivi Sobek. Chiar tu ne-ai arătat că 
sîntem înfrânți dinainte. 

— Să încercăm totuşi să cădem la o înţelegere, propuse 
Sehotep. Consider că sînt în stare să-l îmbunez pe Khnum-Hotep. 

— Te va păstra ca ostatic, zise generalul Sepi. Încăpăţinarea 
acestui guvernator e mai tare decit granitul. Lui Khnum-Hotep 
nu-i sînt pe plac înțelegerile căci nici nu se gîndește să renunţe 
la prerogativele sale. 

Nimeni nu-l contrazise pe Sepi. 

— N-avem de ales, rosti Nesmontu. Oricare ar fi primejdiile, 
să atacam! Dacă nu, faima de care se bucură faraonul va primi 
o lovitură de moarte. 

— Siguranţa regelui e mai presus de orice, reaminti Sobek 
Păzitorul. În timpul atacului, viaţa Luminăţiei Sale nu trebuie să 
fie pusă în primejdie. 

— Sînt de aceeaşi părere, zise răspicat Nesmontu. În ceea ce 
mă priveşte, voi porni la luptă în fruntea soldaţilor mei. 

Sesostris se ridica. 

— Hotărîrea ultimă îmi aparţine. O veţi afla miine-dimineaţă 
după celebrarea ritualurilor în sanctuarul lui Thot. 


7: 


Îmbràcatā într-o rochie plisată, cu mîneci scurte şi corsaj bej, 
tînăra preoteasă se înclină în faţa Arborelui vieţii, apoi începu să 
cînte la harpă, instrument care cerea multă iscusinţă. Din lemn 
de sicomor, avînd o lungime de 50 de centimetri, harpa era pre- 
văzută cu patru coarde. Fata îşi sprijini de umar partea de jos a 
instrumentului şi, ţinîndu-l orizontal, se strădui să obțină un echi- 
libru desăvîrşit, sub protecţia celor două sculpturi ce împodo- 
beau harpa, nodul magic al lui Isis şi capul lui Maat. 

De sub degetele ei se înălța o melodie duioasâ, dar al cărei 
ritm calma spaimele şi aducea seninătate. 

Înainte de a trece la vărsarea rituală a apei, Pleşuvul aşteptă 
să se stingă ultimele acorduri. 

— Cerul şi stelele cîntă în cinstea Arborelui vieţii, aminti el. 
Soarele şi Luna îl proslăvesc, zeițele dansează pentru el. Un cîntă- 
reţ adevărat cunoaşte planul Creatorului, desluşeşte felul în care 
el a pus ordine în Univers şi armonie între părţile sale. Astfel se 
naşte muzica aceasta cerească, ai cărei interpreţi modeşti putem 
deveni şi noi. Fie ca măiestria ta să se împlinească într-un ritual! 


Sosind la Abydos, Gergu se simţea abătut. Ca om de încre- 
dere al bogatului şi puternicului Medes, Secretar al Casei Re- 
gelui, Gergu fusese promovat drept responsabil principal al 
hambarelor. La adăpostul acestei slujbe, străbătea Egiptul în 
lung şi-n lat, şantajîndu-i pe unii intendenţi şi ameninţîndu-i cu 

măsuri aspre dacă nu-i cedau, fără să sufle o vorbă, o parte 
din avutul lor. 

Greoi, mare mîncâu şi iubitor de băutură, amator de femei, 
divorţat de trei ori, Gergu ar fi trebuit să zacă în temniţă pentru 
că-şi bătuse ultima soţie, dar Medes îi scăpase pielea poruncin- 
du-i să nu mai aibă de-a face decit cu prostituate. 

Superstiţios, temîndu-se de puterile ascunse ale zeilor şi ale 
vrăjitorilor, Gergu nu pleca nicăieri fără să poarte o cantitate res- 
pectabilă de amulete. Totuşi, punînd piciorul pe pămîntul sacru 
al lui Osiris, se socotea pradă atacului unor forţe nevăzute. 

Marinar încercat şi vînător priceput, Gergu ura acţiunile 
nechibzuite. Iar Medes îl trimisese din nou la Abydos. Şi cum 
Gergu nu-i putea refuza nimic protectorului său, se întorsese 
pe pămîntul sacru pretinzînd că aduce preoţilor alimentele de 
pe lista întocmită de aceştia. 

Adevăratul motiv al călătoriei sale era însă altul: să vor- 
bească iar cu unul dintre preoţii permanenţi, să-l ademenească 
şi să-l transforme în aliat sigur. Medes spera în acest chip să 
pună mîna pe comorile din Abydos. 

După ultima lor întîlnire, Gergu socotise că acest lucru este 
cu putinţă. Dar cînd se gîndi mai bine, i se pâru că preotul îi în- 
tinde o capcană. 

Totuşi, nici un argument nu-l făcuse pe Medes să-şi schimbe 
părerea şi să renunţe. Şi doar cîţiva litri de bere tare îl convinse- 
seră pe Gergu să iasă din cabină. 

Ca şi în timpul celorlalte vizite ale sale, fu uimit de mulți- 
mea soldaţilor însărcinaţi să păzească ţinutul. Ce se petrecea, 
oare, la Abydos? Fiecare dintre cei care soseau aici era contro- 
lat cu grijă şi fiecare corabie, cercetată în întregime! 

Gergu nu făcu nici el excepţie de la regulă. Cînd vazu 
năpustindu-se înaintea sa un ofiţer şi patru voinici înarmaţi cu 
bastoane, începu să asude. 

Aveau să-l aresteze, să-l ia la întrebări şi să-l arunce în 
temniţă! 

— Arătaţi-mi actele! îi ceru ofiţerul. 

— Iată-le! 

Tremurînd, Gergu îi înmînă un papirus ofițerului care îl 
citi cu atenţie. 

— Inspectorul hambarelor Gergu, însărcinat să transporte ali- 
mente... Să vedem dacă încărcătura corabiei se potriveşte cu ce 
scrie aici. 

Apoi ofiţerul îl privi cu ochi curioşi. 

— Se pare câ nu vă simţiţi prea bine. 

— Am mîncat ceva stricat, cred. 

— La postul de comandă găsiţi un doctor. Dacă nu vă reve- 
niţi, vă sfătuiesc să mergeţi la el fără şovâire. În timp ce oame- 
nii mei controlează încărcătura, haideţi cu mine! 

— De ce? 

— Am primit ordine clare în ceea ce vă priveşte. 

Gergu simți că i se înmoaie picioarele, dar reuşi să-şi ţină fi- 
rea. Neîndoielnic, soarta lui era pecetluită. Avînd în vedere nu- 
mărul soldaţilor, era cu neputinţă să fugă. Resemnat, îl urmă pe 
ofiţer pînă într-o încăpere întinsă, unde lucrau vreo zece scribi. 

Ofiţerul luă de pe un raft o tăbliță din lemn şi i-o dădu 
lui Gergu. 

— Fiindcă veniţi des la Abydos, aveţi aici permisul de trecere 
ca preot temporar, semnat de cel care răspunde de legăturile cu 
lumea din afară. Permisul nu vă îngăduie să pătrundeţi pe pă- 
mâîntul interzis neiniţiaţilor şi nu vă scuteşte de nici un control. 
Totuşi, un chip cunoscut uşurează lucrurile. 

Incapabil să rostească vreun cuvînt, Gergu se mulţumi să 
zîmbească prosteşte. 

— Şi acum veţi fi condus spre locul de întîlnire. 

Năucit încă de cele întimplate, Gergu rămase să aştepte fe- 
ricit şi răbdåtor la locul obişnuit. Iar aşteptarea îi îngâdui să-şi 
mai vină în simţiri înainte de a da ochii cu preotul permanent 
care pârea hotărît să-i trădeze pe ai lui. 

Dar îndoielile îl năpădiră iar. 

Şi dacă un alt preot se va ivi din templul acoperit şi-l va în- 
vinui că-l ademenise pe unul dintre membrii celei mai tainice 
confrerii din Egipt? 

Cu gitlejul uscat, Gergu aproape că se sufocă încercînd să 
bea puţină apă. 

Apoi, deodată, bărbatul aparu. 

Era acelaşi preot, la fel de sever şi de respingător! 


Dezamăgit peste măsură că nu fusese numit mare preot la 
Abydos, Bega dorea să se răzbune pe principalul vinovat, fara- 
onul Sesostris. Dar ca să izbutească, avea nevoie de aliaţi. Însa 
cum să-i găsească dacă el trăia izolat pe pâmîntul lui Osiris? 

Venirea lui Gergu fusese un adevărat miracol. Deşi părea un 
om cu un caracter îndoielnic, Bega îl socoti drept trimisul unui 
înalt demnitar hotărît să pătrundă misterele din Abydos. Poate 
că acesta îl împutermicise pe Gergu să afle dacă există vreo fi- 
sură care să-i permită să se strecoare înăuntru. 

Şi acest punct slab era el, Bega. 

Aşa că avea să-şi vindă foarte scump secretele, îmbogăţin- 
du-se astfel şi împlinindu-şi îndreptăţita răzbunare. 

— Permisul de trecere ne va înlesni întîlnirile, îi dezvălui el 
lui Gergu. Bineînţeles, voi continua să-ţi încredinţez liste cu pro- 
viziile pe care să mi le aduci şi tu vei căuta să-ţi îndeplineşti sar- 
cinile cu multă rîvnă. 

— Voi face întocmai, se învoi Gergu. 

— Dar înainte de asta, mi-ar plăcea să ştiu că mă pot bizui 
pe tine. Aşa că te întreb clar dacă te simţi în stare să găseşti cum- 
părători pentru ceea ce am eu de vînzare? 

— Oricare ar fi marfurile, nu voi întîmpina nici o greutate. 

— Prin urmare, eşti un demnitar de vază, Gergu. 

— Sînt doar un mijlocitor. Mai-marele meu însă ocupă, 
într-adevăr, o slujbă înaltă. 

— Se numară printre apropiații faraonului? 


56 CHRISTIAN JACQ 


— Deocamdată, nu pot să vă spun mai multe, trebuie să 
ne cunoaştem mai bine. Dar mai întîi, ce aveţi de vinzare atît 
de preţios? 

— Vino cu mine! 

Stomacul lui Gergu se strînse. Nu era, oare, o cursă? 

— Nu-ţi fie frică, îl sfatui Bega. Îţi voi face o favoare pe care 
preoţii temporari care s-au bucurat de ea au apreciat-o nespus. 
Ai să te apropii de terasa Marelui Zeu. 

Pe cît de speriat, pe atît de uimit, Gergu descoperi un mare 
număr de capele ce mărgineau un drum rezervat procesiunilor. 
Alcătuite dintr-un sanctuar în faţa căruia se întindeau o curte şi 
o grădină, capelele erau înconjurate de ziduri. 

— Cine are dreptul să fie îngropat aici? întreba Gergu. 

— Nimeni, de fapt. 

— Atunci... 

— Să vizităm unul dintre aceste monumente şi ai să înţelegi. 

Trecînd de poarta tăiată într-unul dintre ziduri, cei doi băr- 
baţi pătrunseră în grădina unei capele mari. Lîngă rădăcina unui 
sicomor, consacrat zeiţei Cerului, Nut, se întindea un bazin în 
care înfloreau lotuşi. Pe lînga pereţi erau înşirate stele, statuete 
şi mese de ofrandă de marimi diferite. 

— Nici un trup nu se odihneşte aici, îl lămuri Bega pe Gergu. 
Totuşi, mulţi demnitari se află în preajma lui Osiris căci li s-a în- 
gāduit să trimită la Abydos aceste monumente, pe care preoţii 
permanenţi le animă prin ritualurile lor. În acest fel se săvirşeşte 
calatoria sufletului. Să ai o stelă şi o statuie lîngă terasa Marelui 
Zeu înseamnă să fii sigur că-i stai alături pentru vecie. Adesea 
eu şi ceilalţi preoţi vărsăm apă, numită „roua divină“, şi împrăş- 
tiem fum de tămiie, „care slăveşte“, peste aceste pietre sacre. 
Numele fericiţilor aleşi se reînnoiesc atunci. 

Deşi vrăjit de măreţia locurilor, Gergu rămase totuşi temător. 

— Este impresionant, dar nu văd cum... 

— Priveşte mai cu atenţie! 

Gergu se strădui, dar tot nu desluşi altceva în afara capele- 
lor şi a monumentelor închinate divinităţilor. 

— Aceste stele, statui şi mese de ofrandă sînt nepreţuite, zise 
Bega, căci au fost dedicate şi pătrunse de spiritul lui Osiris. 

Gergu nu îndrăzni să înţeleagă. 

— Doar nu aveţi de gînd să... 

— Este controlat cu asprime tot ce intră în Abydos, dar nu 
şi ce iese. 

— Dar cum să scoţi... 

— Ah, nu, nu statuile, stelele mari sau cele ale demnitarilor 
trimişi la Abydos de vreun faraon, ci stelele cele mai mici. În 
unele capele sînt atît de multe, că nimeni nu va băga de seamă 
că lipsesc cîteva. Tu trebuie să găseşti cumpărători pentru aceste 
comori a câror putere protectoare n-are egal. 

„Asta-i treabă uşoară, gîndi Gergu, şi am să scot un cîştig 
cum nu se poate mai bun.“ 

— Pe viitor, adăugă Bega, îţi voi da şi alte marfuri încă şi mai 
preţioase, dar despre ele vom vorbi mai tîrziu. 

— Nu aveţi încredere? 

— Jocul acesta e primejdios şi nu vreau să pierd. Mai întîi, să 
våd cum te descurci. 

— N-o să fiţi dezamăgit! Stăpînul meu lucrează repede şi ştie 
să păstreze o taină. 

— Sper. 

— De ce sînt postați atiţia soldaţi şi paznici în jurul 
Abydosului? întrebă Gergu. 

— E vorba de una dintre informaţiile pe care am să ţi le vînd. 
S-au raspîndit, poate, anumite zvonuri, dar numai preoţii perma- 
nenti şi apropiații faraonului cunosc adevărul. Faptele fiind ne- 
închipuit de grave, păstrează toţi cea mai deplină taină. 

— O taină pe care sînteţi gata s-o dezvăluiţi? 

Bega deveni şi mai ursuz decît de obicei. 

— Vom vedea. 

Cei doi bărbaţi se îndepărtară încet de terasa Marelui Zeu. 
Liniştea era atît de adincă, încît zbuciumul lui Gergu se domoli. 

— La următoarea ta vizită, îi spuse Bega, am să-ţi dau 
prima stelă. 

— Şi cum o să facem? 

— Fii fară grijă! Dacă negoţul acesta se va dovedi mulțumitor 
pentru mine, am să vreau să-l cunosc pe stăpînul tău. 

— Nu ştiu dacă... 

— Tu şi prin tine şi el ştiţi cine sînt. De aceea trebuie să aflu 
şi eu cine este el pentru ca asocierea noastră să fie trainică. 

— Am să-i aduc la cunoştinţă aceste dorinţe. 

— lată aici lista cu proviziile pe care să le aduci preoţilor per- 
manenti cînd ai să te întorci. Nu te grăbi şi lasă destul timp să 
treacă înainte să vii iar aici! 

Urcîndu-se pe corabie, Gergu observă că nu fusese supus 
nici unui control. Cunoscut acum ca preot temporar, gărzile îl 
salutară şi un soldat îl ajută chiar să-şi ducă sacul de călătorie. 

Gergu se minuna de îndrăzneala şi hotărîrea preotului. Pro- 
babil că strinsese în el multă ură şi pizmă dacă-i träda astfel pe 
ai săi! Dar ce noroc nemaipomenit... Nici chiar în visele sale cele 
mai nebuneşti, Medes nu-şi închipuise vreodată să-şi facă aşa un 
aliat în inima Abydosului! 


8. 


În vârstă de treizeci de ani şi aflat în plina vigoare a tinereţii, 
Rudi era una dintre cele mai temute gărzi din Memphis. Numit 
într-un post care cerea prudenţă şi subtilitate de către Sobek På- 
zitorul, vajnicul controlor al asiaticilor care veneau să se stabi- 
lească în Egipt îşi îndeplinea sarcina cu multă severitate. 

Muncitor, atent la amânunte şi avînd o fire neîncrezătoare, 
Rudi nu suporta să-şi amintească de răzmeriţa cananeiană de la 
Sichem, în timpul căreia murise cel mai bun prieten al său. Deşi 
încîntat că acela care o stîrnise, un nebun care-şi spunea Pre- 
vestitorul, fusese ucis, Rudi rămăsese în continuare cu ochii în 
patru. Se ocupa el însuşi de fiecare caravana care cerea permisi- 
unea să intre în Egipt şi cerceta documentele tuturor negustori- 
lor. Dacă îi dădea ceva de banuit, se îndrepta imediat spre postul 
de vamă situat la nord de Memphis, unde erau reţinuţi suspecţii 
pe care îi lua îndată la întrebări. 

Lui Rudi nu-i plăceau locuitorii din Canaan şi nici asiatici. 
În ochii săi erau unii mai vicleni ca alţii, întrecîndu-se în min- 
ciuni şi lovituri pe la spate. De aceea îi trimitea înapoi pe cât mai 
mulţi, fiind convins că astfel contribuia la păstrarea ordinii şi a 
liniştii fără de care nu era cu putinţă să te bucuri de viaţă. 

— Comandante, în apropierea templului am dat peste doi oa- 
meni care m-au pus pe gînduri, îl înştiinţă aghiotantul său. Nu-i 
lucru curat cu ei! Ei zic că ar fi negustori de sandale, dar nu au 
nici o pereche de vînzare. 


60 CHRISTIAN JACQ 


— Mă duc chiar acum să văd despre ce e vorba. 
— Dar, comandante, e ora mesei. 
— Datoria înainte de toate. 


— Drumul pare liber, fu de părere Shab Strimbu.. 

Mergînd înaintea Prevestitorului prin labirintul de străduţe 
din spatele portului din Memphis, Shab se deplasa precum un 
animal sălbatic ieşit la vînătoare. Încerca să prevadă chiar şi cea 
mai neînsemnată primejdie şi nici un urmăritor n-ar fi reuşit să-i 
înşele atenţia. Pe deasupra, Shab se bizuia şi pe puterea stăpi- 
nului său de a se preschimba în pasăre de pradă şi de a sfişia car- 
nea duşnianilor. 

Shab se opri în faţa unei case părăginite şi privi iscoditor îm- 
prejurimile. 

Nu văzu însă nimic care să-i dea de bânuit. 

Aşa că bătu de patru ori, rar, în uşa joasă. Dinăuntru i se răs- 
punse cu o singură lovitură. Strimbu” ciocâni iar, scurt, de două ori. 

Şi uşa se deschise. 

Neîncrezător ca întotdeauna, Shab pătrunse primul într-o în- 
căpere cu pămînt bătătorit pe jos, unde stăteau chirciţi doi bär- 
baţi cu barba. 

Socotind că nu-i nici o primejdie, Strimbu” îi făcu un semn 
Prevestitorului, care păşi la rîndul lui în odaie. 

Uşa fu iute închisă. 

— Du-te să-i cauţi pe ceilalți, îi porunci Prevestitorul celui 
care păzea uşa. 

Patru bărbaţi spîni, în vîrstă de vreo 30 de ani, apărură fără 
întirziere şi se plecară adînc înaintea stăpînului lor. 

— De ce aceştia doi şi-au lăsat bărbile să crească? 

— Stăpîne, explică unul dintre ei, tovarășii noştri nu izbutesc 
să se împace cu felul de viaţă al acestui oraş blestemat. S-au strå- 
duit mult, dar să le vadă pe aceste femei neruşinate umblind li- 
bere peste tot e mai presus de puterile lor. De aceea au ales să 
rămînă aici şi să respecte obiceiurile noastre. 

— Dar încercările tale ce roade au dat? 

— Mă tem că nu tocmai bogate. Împreună cu tovarăşii mei 
ne-am găsit de lucru în port, la încărcarea şi descărcarea corăbi- 
ilor, dar egiptenii nu ne privesc deloc cu ochi buni. Ei beau al- 
cool, povestesc istorioare neruşinate, rîd tare şi petrec alături de 
femeile decăzute. Cum să ne împrietenim cu ei cînd ne scîrbesc 
într-atît? Vrem să ne întoarcem la Sichem, în Canaan, şi să por- 
nim iar lupta acolo împotriva asupritorului. 

Shab Strimbu” ar fi avut poftă să-l scuipe-n faţă pe acest ne- 
putincios, dar numai Prevestitorul avea dreptul să ia o hotarire. 

— Va înţeleg chinurile, zise el cu blindeţe. Egiptul e un på- 
mâînt al desfriului şi trebuie să-l aducem pe calea virtuţii. 

Toti se aşezară şi Prevestitorul începu o cuvîntare lungă, în 
care înfieră dezmăţul, libertatea de neingăduit a femeilor şi pe 
faraonii pe care Zeul îi poruncise să-i nimicească. În mai multe 
rînduri, bărbaţii din Canaan dădură din cap în semn de încuvi- 
inţare. Vazindu-l la fel de înverşunat ca şi pînă acum, se sim- 
tirà îmbărbătaţi. 

— Vom învinge, continuă Prevestitorul şi voi o să fiţi primii 
care vor săvîrşi o faptă măreaţă despre care tot Canaanul va 
vorbi cu mîndrie. 

Toate privirile se ridicară întrebătoare spre el. 

— Ca să-l putem lovi de moarte pe tiran, îi lămuri Preves- 
titorul, e nevoie ca o caravană a aliaţilor noştri să ajungă la 
Kahun. Dar un slujbaş egiptean, pe nume Rudi, e o piedică de 
netrecut. ar pe această piedică, chiar voi, curajoşii mei învăţă- 
cei o s-o înlăturați. 

— În ce fel? întrebă unul din bărboşi. 

— O să-i întindem o capcană din care nu va ieşi viu. Şi me- 
ritul pentru această ispravă o să fie pe de-a-ntregul al vostru. 

Bărbaţii ascultară cu atenţie lămuririle Prevestitorului. 

— Pînă-n clipa cînd voi da semnalul de începere, vă cer să 
păstraţi deplina taină. Dacă unul dintre voi scapă vreo vorbă, 
sîntem cu toţii în primejdie. 

— Nici n-o să ne mişcăm de-aici, hotări unul din bărboşi, şi 
ne vom supune poruncilor primite. 

Apoi Shab Strimbu” cercetă străduţa cu atenţie. 

Nu se vedea nimeni. 

Aşa că Prevestitorul putu să iasă din vizuina cananeienilor. 

În drum spre casă, Strimbu” nu putu să-şi ţină gura. 

— Nişte laşi şi nişte nevolnici, stâpîne. După parerea mea, 
n-ar trebui să vă bizuiţi pe ei. 

— Nu te înşeli deloc. 

— Atunci... Tocmai le-aţi încredinţat o misiune de cea mai 
mare însemnătate! 

— Bineînţeles, prietene, dar, oare, nu va fi şi singura? 


— Aşadar, începu Rudi, susțineţi că sînteți vînzători de sandale. 

Cei doi cărora li se adresase îngenuncheară. 

— Întocmai, răspunse cel mai în vîrstă. Fratele meu e mut, de 
aceea voi vorbi eu pentru amindoi. 

— Încearca să nu spui şi alte minciuni, câ îmi pierd răbdarea! 

— Vă jur ca... 

— Nu te încăpăţina zadarnic. Cum aţi intrat în Egipt? 

— Pe drumurile lui Horus. 

— Atunci înseamnă că aţi lăsat o urmă a trecerii voastre pe la 
una dintre micile fortărețe. La care? 

— Nu-mi mai aduc aminte. 

— Tu şi complicele tău aţi trecut pe ascuns hotarul. Cu 
ce gînduri? 

— Egiptul e bogat, noi sîntem săraci. Speram så ne găsim aici 
norocul. 

— Vînzînd sandale? 

— Da, chiar aşa. 

— Pe care să le împletiţi voi înşivâ? 

— Bineînţeles. 

— Am să vă duc pe amîndoi într-un atelier şi o să-mi arătaţi 
dacă stăpîniţi acest meşteşug. 


| 

— Am înţeles... Numai că nu ştim nimic despre sandale. 

— S-o luăm de la capăt atunci, voinice! Şi de data asta să 
nu-mi mai îndrugi baliverne! Altminteri, am să-i las pe oamenii 
mei să se îngrijească de tine în felul lor. 

— Dar în Egipt nu e nimeni bătut! 

— Cînd îşi vor isprăvi treaba, nici mama ta n-o să te mai re- 
cunoască. 

Cei doi fraţi se chirciră. 

— Dacă vorbesc, o să am necazuri. 

— Dacă taci, o să ai altele şi mai mari. 

— De fapt, nu cunosc mare lucru... dar mai ales nu vreau să 
păţesc ceva! Dacă vă spun tot, ne daţi drumul? 

~ Ceri cam mult, nu ţi se pare? Uite care e înţelegerea, şi nu 
e loc de tirguială: tu îmi spui adevărul gol-goluţ şi eu o să po- 
runcesc să fiţi conduşi pînă la hotar. 

— Juraţi! 

— Jur. 

— Bine. Venim din oraşul Sichem, din Canaan. Am fost pof- 
tiți la Memphis de câtre unul de-al nostru care s-a mutat aici anul 
trecut. Ne-a fagăduit adapost şi ceva de lucru. Însă el socotea să 
facă din noi nişte ucigaşi! 

— Cum anume? 

— Plânuia să jefuiască una dintre magaziile din port şi nu ar 
fi şovâit să omoare santinelele. Dar nouă nici prin gînd nu ne dă 
să săvîrşim asemenea nelegiuire. Aşa câ sîntem fericiţi să ne în- 
toarcem pe pămîntul nostru. Iată, acum aţi aflat ce doreaţi. 

— Mai lipseşte ceva: unde stă acest compatriot? 

— Într-o casă din spatele templului lui Ptah. În faţa casei sînt 
trei palmieri, iar la poartă se găseşte mereu un paznic. Omul e 
foarte bânuitor. 

— Care e parola de trecere? 

— Răzbunare. 

— Tu şi fratele tău veţi părăsi Egiptul chiar azi. 

Rudi ar fi trebuit sa-i dea de ştire mai-marelui sâu, Sobek, 
dar preferă să se ocupe singur de o treabă aşa uşoară. După 
aceea, avea să smulgă de la acest cananeian numele tuturor com- 
plicilor săi. Nu avea nici un rost să-l deranjeze pe comandantul 
gărzii personale a faraonului din pricina unei bande de răufăcă- 
tori mărunți. 

Prevăzător, Rudi luă cu sine cinci gărzi, căci ştia despre ca- 
naneieni că se furişau cu multă iscusinţă şi nu voia să le lase nici 
o posibilitate de scăpare. 

Casa nu fu greu de găsit. Gărzile o înconjurară, iar Rudi se 
îndreptă spre paznicul care aţipise pe prag, şi-l trezi bătîndu-l 
pe umăr. 

— Stăpinul tău e aici? 

— S-ar putea. Cine să-i spun că a venit? 

— Răzbunare. 

— Mă duc să-l caut. 

Fără grabă, bărbatul deschise poarta, o apucă pe o potecă 
acoperită cu nisip, pătrunse în casă, rămase acolo cîteva clipe şi 
apoi reapăru fără să iuţească pasul. 

— Vă aşteaptă. 

La rîndul său, Rudi străbătu poteca. Îi ieşi înainte unul dintre 
cananeienii cei spîni, căruia Prevestitorul îi poruncise să vină 
aici, înainte de a-i trimite pe cei doi complici în apropierea tem- 
plului Ptah ca să atragă atenţia gărzilor. Iar Rudi însuşi vorbise 
cu ei, picînd astfel în capacană. 

Lucrurile mergeau de minune. 

— Puteţi să repetaţi cuvîntul de trecere? întrebă barbatul. 

— Razbunare. 

— Chiar tu eşti ţinta acestei răzbunări! 

Pe la spate, paznicul îl apucă pe Rudi de mijloc pe cînd cei- 
lalţi credincioşi ai Prevestitorului se năpustiră afară din casă şi-l 
înjunghiară pe egiptean. Prăbuşit la pămînt, Rudi avu totuşi pute- 
rea să-şi cheme în ajutor oamenii, care apărură fără întârziere. 

La sfîrşitul unei lupte crîncene, doar un soldat, deşi grav rå- 
nit, scăpă cu viaţă. Se tîrî pînă dincolo de poartă, strigă după 
ajutor, apoi leşina. 


După cum era înţelegerea, Shab Strîmbu' batu la uşa casei 
părăginite. Unul din cei doi bărboşi din Canaan, care rămăseseră 
aici aşteptind, îi deschise. Strimbu” intră, urmat de Prevestitor. 

— Ai noştri au reuşit? întrebă celalalt bărbos care stătea 
jos şi bea lapte. 

— Rudi a fost omorît. 

— Şi tovarăşii noştri au plecat spre Sichem? 

— Nu, ci undeva mult mai departe. 

Baărbosul se ridică. 

— Vreţi să spuneți... 

— Şi-au dat viața pentru cauza noastră. Zeul îi va primi ca 
pe nişte viteji adevăraţi şi ei se vor bucura, în sfîrşit, de toate 
plăcerile. 

— Şi noi... O să părăsim în cele din urmă Memphisul? 

— N-aţi vrea să vă alăturaţi şi voi celorlalți viteji? 

Shab Strîmbu” îl sugrumaă iute pe primul bărbos cu un şnur 
de piele. Al doilea încercă să fugă, dar mîna Prevestitorului îl 
strînse de piept. 

Cananeianul urlă înfiorător. 

O gheară de şoim i se înfipse în carne şi îi smulse inima. 

— Ce facem cu trupurile neînsufleţite? întrebă Shab. 

— Lasă-le la vedere şi nu închide uşa după noi! Vreun tre- 
câtor le va zări şi va da de ştire gărzilor. Iar acestea vor fi mul- 
țumite că au găsit adăpostul cananeienilor pe care-i vor socoti 
probabil complicii ucigaşilor lui Rudi. Şi o nouă persecuție se 
va abate asupra Sichemului. Faraonul va da poruncă să fie su- 
pravegheat cu şi mai mare asprime Canaanul, convins fiind cå 
acolo se gâseşte rădăcina răului. Iar noi vom fi liberi să ne du- 
cem planurile la bun sfirşit. 


A 


Din vîrful colinei unde fusese săpat vastul său mormînt, 
acum terminat, Khnum-Hotep admira întinderile magnificei pro- 
vincii Oryx, unde, peste cîteva ore sau cîteva zile, avea să se des- 
faşoare singerosul război iscat între egipteni. 

În acest mormînt împodobit cu minunate păsări de toate culo- 
rile, domnea încă o pace adîncă. Dar ce va rămîne din acest monu- 
ment dacă Sesostris va birui? Fără îndoială cå faraonul l-ar fi distrus 
piatră cu piatră ca să şteargă orice urmă a ultimului său duşman. Şi 
ce se va alege de capitala Menat-Khufu, „Doica lui Kheops“, lo- 
cul de naştere al vestitului constructor al marii piramide? 

Dar nu, Sesostris nu va învinge! Nu, el nu va domni încă 
peste ogoarele acestei provincii, peste satele sale frumoase cu 
mici case albe, peste plantațiile sale de palmieri şi bazinele sale 
de irigaţii. Nu va stăpîni drumurile pentru caravane ce şerpuiau 
prin deşertul oriental şi nu va comanda trupele sale numeroase 
şi bine antrenate. Soldaţii aveau să se bată cu sălbăticie şi nici 
unul nu va depune armele. 

~ Răcoriţi-mă! porunci Khnum-Hotep celor doi servitori, 
care începură pe dată să agite două evantaie în formă de lotus. 
Cunoscînd dorinţele stăpînului lor, găsiră iute ritmul potrivit. 

„Cit e de fermecătoare aceasta privelişte, gîndea Khnum-Hotep, 
cît e de pătrunsă de blîndeţe! De ce trebuie ca acest vis devenit 
aievea prin munca omului să sfirşească atît de violent?“ 


UNELTIRILE RĂULUI 67 


Dar nu mai era cu putinţă să prelungească aceste prea scurte 
clipe de meditaţie, căci toţi îi aşteptau ordinele. 

— Să ne întoarcem la palat! 

Corpolent, Khnum-Hotep dispunea de trei lectici cu spătar 
ce se putea ridica sau cobori după voie. 

Cei trei cîini ai săi, un mascul foarte vioi şi două femele 
dolofane, veniră în fugă spre el ca să-şi primească mîngiierile. 
Absorbit de gînduri, stăpînul nu le dărui decît un scurt moment 
de tandreţe. 

Patru voinici ridicară lectica, de curînd întărită şi, în tovără- 
şia cîinilor, porniră spre capitală. 


După un îndelungat masaj cu pomada sa preferată, obținută 
din grâsime purificată fiartă în vin aromat, Khnum-Hotep se cu- 
fundă într-un jilț cu spătar înalt. 

Un servitor se grăbi să-i spele mîinile, un al doilea îi tură vin 
alb în cupa sa favorită, împodobită cu o frunză de aur, un al trei- 
lea scoase dintr-o lădiţă din lemn de sicomor două peruci scumpe, 
una scurtă, cu părul împletit, cealaltă lungă, cu şuviţe ondulate. 
Lui Khnum-Hotep îi plăcea să-şi schimbe în fiecare zi pieptână- 
tura şi nu suporta ca aceasta să aibă vreun cusur, căci ţinea mult la 
înfăţişarea sa. Uneori dorea să aibă fruntea, urechile şi ceafa aco- 
perite, în alte împrejurări, cozile grele i se păreau mai potrivite. 

— Nici una, nici alta, îi spuse el servitorului. Da-mi-o pe cea 
mai veche şi mai simplă! 

Ca să-şi înfrunte vrăjmaşul, Khnum-Hotep voia să semene 
cu strămoşii săi. 

Tocmai atunci se înfăţişă şi doamna Techat, Trezoriera care 
avea însârcinarea să controleze magaziile provinciei şi să se în- 
grijească de averea guvernatorului. 

— Poruncile pe care le-aţi dat au fost îndeplinite cu mare 
grijă. Apărarea este bine pusă la punct, iar soldaţii, la locurile lor. 

— Provincia Oryx va fi mormîntul trupelor celui care ne 
atacă. Se vor nâpusti înainte şi vor cădea în capcanele noastre. 

— lertaţi-mi îndrăzneala, stăpîne, dar oare aceasta nu e o 
speranţă zadarnică? Doar nu-l socoţi pe Sesostris un neprice- 
put? Neindoielnic, şi-a trimis înainte iscoade să cerceteze cîm- 
pul de bătaie. 

— Însa noi le-am prins! 

— Dar nu pe toate! Credeţi cå regele nu ne cunoaşte puterile 
şi slăbiciunile? 

— Dacă e aşa, atunci să scăpăm de acestea din urmă! 

— Nu avem destui oameni. 

— Femeile şi copiii să ia parte cu toții la apărarea pămînturi- 
lor noastre. 

— Asta şi fac deja. 

Privirea lui Khnum-Hotep se întunecă. 

— După părerea ta, doamnă Techat, nu avem nici o şansă să 
învingem! 

— Poate curajul nostru ne va îngădui să respingem pri- 
mul atac. 

— Vrei să zici că e mai bine să ne predăm? 

— Bineînţeles că nu, stăpîne! Dar îmi dau seama că oricare 
ar fi soarta acestei înfruntări, provincia noastră îşi va pierde stră- 
lucirea. Mi-e frică. Frică să nu văd cum este nimicit ceea ce cu 
toţii preţuim atit, 

Khnum-Hotep nu rosti nici o vorbă de îmbărbătare. Ce ar 
fi putut så mai spună în faţa gîndirii atit de limpezi a sfătuitoa- 
rei sale? 

— Îngaduiţi-mi să mā retrag, stapîne! Nu vreau să fiu de faţa 
la acest măcel. Dacă vom fi înfrinţi, soldaţii faraonului nu ma 
vor prinde vie. 

Khnum-Hotep se afundă şi mai mult în jilt. Aici dorea să 
primească vestea cà Sesostris a pornit la atac. Şi atunci se va 
așeza în fruntea celor mai buni oameni ai sâi care vor lupta pină 
la capătul puterilor. 

Deodată, răsunară zgomote de paşi grăbiţi. 

— Stăpiîne, îl anunţă intendentul său cu o voce tremurătoare, 
a sosit faraonul! 

— Unde a atacat? 

— N-a atacat, este aici! 

Khnum-Hotep se încruntă. 

— Aici... Ce înseamnă asta? 

— La uşa palatului, stăpîne. 

— Trupele mele au fost zdrobite şi eu nu aflu decît acum! 

— Nu, stăpîne! N-a murit nimeni. 

— Ţi-ai pierdut minţile? 

— Faraonul e singur, adică aproape singur. Purtătorul Sigi- 
liului regal îl însoţeşte. 

Neîncrezător, Khnum-Hotep se ridică şi se îndreptă cu paşi 
mari spre intrarea în palatul său. 

Monarhul purta pe cap coroana albastră, iar trupul îi era aco- 
perit de o pînză pe care se vedeau hieroglifele ce aminteau de 
funcţia acestui veşmînt sacru: să-l prefacă pe rege în lumină, să-i 
aducă biruinţă împotriva răului şi sâ-l ajute să vadă creaţia zei- 
lor în toată deplinătatea ei. 

— Nimeni... nimeni nu v-a împiedicat să ajungeţi pînă la 
mine? 

— Cine ar îndrăzni să ridice mîna asupra regelui Egiptului de 
Sus şi al celui de Jos? 

— Provincia mea e independentă, zise Khnum-Hotep roşind, 
înainte de a începe o cuvintare lungă în care zugrăvi istoria fa- 
miliei sale pînă în cele mai mărunte amanunte. 

Înşirind toate binefacerile de care se bucurase provincia sub 
conducerea sa, îşi lăudă apoi cu dărnicie meritele. 

Nemişcat, Sesostris aşteptă sfîrşitul cuvîntării fără să arate 
cel mai mic semn de nerăbdare. Apoi lăsă ca liniştea să se aş- 
tearnă preţ de cîteva clipe înainte de a vorbi: 

— Cel care grâieşte către oameni îndelung şi fără limpezime, 
cel care nu ştie să-şi stăpînească limba, naşte tulburare. Să aţiţi 

mulțimile duce la distrugere. De aceea, ca să conduci, trebuie să 
grâieşti cu pricepere şi cu înţelepciune. 

Demnitarii prezenţi erau convinşi că Khnum-Hotep, sim- 
țindu-se batjocorit peste măsură, va porunci fără întârziere ares- 
tarea acestui rege nechibzuit. 

Însa, ca lovit de fulger, guvernatorul provinciei rămase ne- 
mişcat şi mut. 

— Stînd de vorbă cu zeii, faraonul face o înţelegere cu ei, 
continuă Sesostris, dar nu în folosul propriu. Energia creatoare 
care îi este încredinţată o îndreaptă către poporul lui. Armonia 
domneşte peste regat cînd oamenii nu îşi reclamă drepturile, ci 
îşi împlinesc îndatoririle. Fie ca gindurile oamenilor şi spiritul 
divinitâţilor să se unească, fie ca Locaşul Regelui sà rămînă în- 
treg, iar cîrmuirea să se bizuiască pe dorinţa omului de a se ală- 
tura semenilor săi, şi nu de a se rupe de ei. De aceea toate 
provinciile trebuie să se strîngă laolaltă ca să aducă ofrande tem- 
plului, iar Egiptul să fie astfel un singur trup, asemenea cerului. 
Faraonul nu se mulţumeşte doar să vorbească, el trece la fapte. 
Eu împlinesc cu răbdare şi stăruinţă ceea ce inima mea mă în- 
deamnă. Dacă eşti un om căruia îi pasă de ceilalţi, nu-i dezbina. 
Dar oare râul nu te roade deja, Khnum-Hotep? Nu tu ai furat au- 
rul zeilor? Nu tu ai aruncat vraja asupra Arborelui vieţii? Nu eşti 
tu cel care încearcă să împiedice renaşterea lui Osiris? 

Şi din nou domni tăcerea. 

De data aceasta, Khnum-Hotep nu putea să mai tacă. Acu- 
zaţiile erau atit de grave, încît ar fi fost de aşteptat ca guvernato- 
rul provinciei să-l ucidă pe monarh, fie pentru că ştia prea multe, 
fie pentru că îndrăznise să-i păteze onoarea. 

În cele din urmă, Khnum-Hotep răspunse, dar într-un mod 
pe care nimeni nu l-ar fi bânuit. 

Impunătorul guvernator izbucni în ris. 

Un ris atit de răsunător, că trecu dincolo de zidurile palatului. 

Cînd se potoli, Khnum-Hotep băgă de seamă că privirea fa- 
raonului îi sfredelea inima. 

— Luminăţia Voastră, recunosc că n-am ştiut să-mi înfrînez 
limba! Dar am rîs din două pricini. Mai întîi, din pricina mea şi 
a incetinelii cu care v-am priceput vorbele chibzuite şi atît de pu- 
temice! Apoi, din pricina învinuirilor pe care mi le-aţi adus. Au- 
rul scos din minele deşertului răsăritean s-a împuţinat cu multă 
vreme în urmă, iar cel pe care-l am este sortit templelor. Cît de- 
spre Arborele vieţii, socotind că nu e o închipuire, nu ştiu unde 
se află. Şi chiar dacă-l venerez pe Osiris, singurul chezaș al su- 
pravieţuirii sufletului meu, nu sînt iniţiat în misterele renașterii 
sale şi, prin urmare, nu am nici o putere nici asupra lui, nici asu- 
pra pămîntului său sacru de la Abydos. Nu sînt ucigașul pe care-l 
căutaţi, Luminăţia Voastră! Această întîlnire este cel mai însem- 
nat lucru din viaţa mea, căci ea pune capăt vrăjmăşiei noastre şi 
ne îngăduie să ocolim o luptă sîngeroasă şi pustiitoare. Am vă- 
zut şi am ascultat un faraon adevărat, al cărui supus credincios sînt 
începînd de acum. Vă încredinţez provincia Oryx şi vă invit la cel 
mai măreț ospăț care s-a desfăşurat vreodată în capitala mea. 


Pentru Sobek Pazitorul, care se îndoia încă de sinceritatea 
lui Khnum-Hotep, acest ospåț era un adevărat coşmar. Cum să 
asigure paza regelui în sala uriașă în care veniseră să ia loc înalții 
demnitari ai provinciei, împreună cu soțiile lor? Oare gazda lor 
nu se prefăcuse doar ca să-l atragă pe faraon în capcană? 

Generalul Nesmontu împaărtăşea aceleaşi gînduri. Obligat să 
îmbrace veşminte de ceremonie, îl socotea pe Khnum-Hotep în 
stare să plânuiască asasinarea regelui şi a apropiaților săi în tim- 
pul acestei sărbători grandioase, cînd soldaţii provinciei Oryx se 
înfrăţeau cu cei ai faraonului. Neîncrezător, Nesmontu dăduse 
ordine precise unui regiment de elită însărcinat să intervină la 
cea mai mică întîmplare neprevăzută. 

Generalul Sepi şi Purtătorul sigiliului regal Sehotep se arā- 
tară mai puţin aplecaţi spre gînduri negre. Primul, pentru cå ob- 
servase ușurarea pe care o resimțea toată lumea căci scăpaseră 
de o înfruntare cruntă, al doilea, pentru că fusese de faţă la 


PD CHRISTIAN JACQ 


schimbarea petrecuta cu Khnum-Hotep şi era convins că nimeni 
n-ar fi putut så se prefacă într-atit. 

Împodobita cu sute de flori, luminată de zeci de lâmpi şi 
scăldată în parfumuri, sala ospăţului era o încîntare pentru ochi. 

Cînd vocea autoritară a lui Khnum-Hotep se înalţă, se aṣ- 
ternu tăcerea; 

— Faraonul a venit. El uneşte Cele Doua Regate, Egiptul de 
Sus şi Egiptul de Jos, domneşte peste pamîntul roşu şi aşază pă- 
mântul negru sub puterea sa, dă viaţă trestiei şi albinei. Noi, toţi 
cei de aici, să ne plecăm înaintea lui şi să-l venerâm! 

Mulţi dintre oamenii cu firi aspre, începînd cu generalul 
Nesmontu, nu-și putură stăpîni emoția. În acest moment, Egiptul 
îşi regăsea deplinătatea, pacea şi armonia. Umbra războiului 
dintre egipteni dispăruse. 

Ţinînd seama de această faptă mareaţă, Sesostris se număra 
de-acum printre cei mai mari faraoni din istoria egipteană. 

Bucătarii lui Khnum-Hotep alesesera să pregătească tot soiul 
de peşti, unii fripţi şi serviţi cu sparanghel, iar alţii într-un sos de 
chimen, ţelină şi coriandru. Lungi de doi metri, cei mai mari bi- 
bani cîntăreau 150 de kilograme. Luptători aprigi, nu se lăsau 
prinşi cu uşurinţă, dar cădeau pradă pescarilor iarna, cînd se 
apropiau de suprafaţa apei. Aveau spatele brun-verzui, burta ar- 
gintie şi carnea neobişnuit de fina. Însarcinat să apere prora bar- 
cii soarelui, bibanul dadea de veste echipajului divin câ şarpele 
uriaş apăruse, hotărît să bea apa Nilului. 

Generalul Nesmontu aprecie îndeosebi un chefal cu capul 
rotunjor şi solzi mari, ce trăia în bălțile sărate şi în Delta. Şiret 
şi iute, scăpa adesea din năvoade. Cît despre Sehotep, acesta 
gusta cu încîntare din carnea delicată a unei mrene cu corp alb, 
argintat şi strălucitor. Pentru pescuirea ei erau întrebuințate cîr- 
lige triple şi drept momeală, curmale sau bulgări de orz încolţit. 
Generalul Sepi gustă dintr-un peşte foarte scump, cu botul scurt 
Şi ochii mari, care vieţuia în apropierea malurilor fluviului. 
Peşte nocturn, temător, urca foarte rar la suprafaţă şi doar 

pescarii încercaţi izbuteau să-l înhaţe. Sobek Pazitorul minca 
plin de poftă o minunată citharine, alb-argintată pe burtă şi pe 
părți, şi gri-albăstruie pe spate. Şi nimeni nu strîmbă din nas cînd 
apărură tăvile cu barbuni, ţipari, crapi şi lini. 

Icrele de chefal erau dintre cele mai bune, căci fuseseră spă- 
late de mai multe ori în apă sărată, stoarse între două bucăţi de 
lemn şi apoi uscate. Ele însoţiră felurile de mîncare principale, 
care se bucurară de multă preţuire, sporita de vinul ale cărui eti- 
chete precizau că era „de opt ori bun“, cel mai înalt grad de apre- 
ciere pe care-l putea dobîndi o podgorie. Chiar şi Nesmontu fu 
nevoit să recunoască priceperea podgorenilor din provincia Oryx 
care o egala pe a celor din Deltă. 

Pe cînd vorbele începură să se lege cu uşurinţă şi atmosfera 
se înveseli, Khnum-Hotep îi zise regelui: 

— Luminăţia Voastră, pot să vă cer lămuriri despre întrebă- 
rile îngrozitoare pe care mi le-aţi pus? 

— Asupra Arborelui vieţii, salcimul lui Osiris de la Abydos, 
s-a abătut o vrajă. Dacă el piere, piere şi Egiptul. Doar un anu- 
mit fel de aur l-ar putea tamâdui. Şi va trebui să-l aflam pe vino- 
vat, cel care minuiește forţa lui Seth împotriva lui Osiris. 

— Şi aţi crezut că... eram eu! 

— l-am bănuit pe fiecare dintre guvernatorii care nu voiau să 
renunţe la privilegiile lor. Să lupţi împotriva unui Egipt unit nu 
înseamnă să împiedici renașterea lui Osiris? Astăzi, Cele Două 
Regate stau laolaită şi nevinovăția ta şi a celorlalţi guvernatori a 
fost dovedita. 

— Atunci cine e faptaşul? 

— Atita vreme cît nu-l vom găsi, vom fi în mare primejdie. 

— Am så vă ajut cum voi putea mai bine. 

— Fară să dai greş şi fără ranchiună? 

— Porunciţi şi mă voi supune. 

Tirziu în noapte, fură servite prăjituri cu miere şi sirop. Cînd 
faraonul se ridică, toţi mesenii făcuraă la fel, ca să-i asculte vor- 
bele pe care le presimţeau a fi de cea mai mare însemnătate. 

— Nu mai există guvernatori de provincii, drepturile trans- 
mise din tată în fiu sînt înlăturate. Egiptul de Sus şi Egiptul de 
Jos s-au alăturat în inima şi mîna regelui. Încredinţez adminis- 
trarea Celor Două Regate unui vizir. El va sta de vorbă cu mine 
în fiecare dimineaţă, va da seamă de faptele sale în faţa mea, 
va fi ajutat de cei mai înalţi slujbaşi şi supus controlului Casei 
Regelui. Sarcina sa se anunţă anevoiasă, aspră şi amară ca fie- 
rea. Va veghea ca legea lui Maat să fie respectată, fără s-o în- 
calce, fără slăbiciuni sau zel dăunător, va izgoni nedreptatea, 
va avea urechi şi pentru cel bogat, şi pentru cel sărac, se va 
face respectat mulţumită cinstei sale şi nu-şi va pleca fruntea 
în faţa demnitarilor. 

Toţi cei prezenţi se gîndeau la acelaşi lucru: cui va încredința 
faraonul această funcţie copleşitoare, cine avea să fie omul care 
se va bucura de încrederea monarhului, dar va fi împovărat de 
mulţimea sarcinilor sale. 

— Îl numesc vizir pe Khnum-Hotep, hotari Sesostris. 


L———— 


10. 


Soarele apusese. Iker intră în casa părăsită unde se întilnea 
cu Bina, tînăra asiatică, la adăpost de urechile curioase. 

Locul îţi dădea fiori. Un perete ameninţa să se prăbuşească, 
iar grinzile erau crăpate. Cît de curînd, această cocioabă avea să 
fie dârîmată pentru a îngădui ridicarea unei noi construcții. 

— Eu sînt, zise scribul cu jumătate de glas. Poţi să te arăţi. 

Dar nicăieri nu se zărea nici un semn de viaţă. Brusc, Iker se 
întrebă dacă nu cumva frumoasa cu pielea arămie îl trădase. 
Oare nu uneltea ea împreună cu primarul şi cu Heremsaf, ca să-l 
ducâ pe tînărul scrib la pierzanie? Destâinuindu-le acestora care 
erau planurile lui, ea l-ar fi condamnat la pedeapsa cea mai grea, 
iar tiranul ar fi continuat să distrugă Egiptul răspîndind numai 
nenorocire în jur. 

Tocmai cînd se pregătea să plece, nădăjduind că soldaţii nu-l 
aşteptau deja afară, două mîini îi acoperiră ochii. 

— Aici sînt, Iker. 

Tînărul se smuci, furios. 

— Eşti nebună! De ce vrei să må bagi în sperieţi? 

Bina se bosumfla ca un copil. 

— Mie îmi place să mă distrez... Dar se vede treaba câ ţie nu. 

— Crezi că îmi arde de rîs? 

— Ai dreptate, iartă-mă! 

Se aşezară unul lîngă altul. 

— Te-ai hotărit în cele din urmă, Iker? 


76 CHRISTIAN JACQ 


— Mai am de verificat ceva. 

— Am primit veşti îmbucurătoaare! Aliaţii noştri nu vor mai 
întîrzia mult. Peste puţin timp, vor ajunge la Kahun. Aceşti răz- 
boinici adevaăraţi vor ști să pună stăpînire pe oraş. Cel care le îm- 
piedica venirea în Egipt tocmai şi-a părăsit slujba, iar locul i-a 
fost luat de altcineva mai îngăduitor. De aceea, caravana va iz- 
buti să treacă fără greutate. 

— Presupun că vor să cucerească şi alte oraşe. 

— Nu ştiu, Iker. Eu nu sînt decit o slujitoare neînsemnată, de- 
votată luptei celor asupriţi. Şi ei vor învinge! 

— Primăria mi-a oferit o casă superbă, zise Iker. 

— Vor să-ţi înăbuşe setea de dreptate! Dar tu nu te numeri 
printre ambiţioşii care nu visează decît o viaţă uşoară şi îmbel- 
Şugată, nu-i aşa? 

— Nimeni n-are să mă cumpere, Bina! Bătrinul meu învăță- 
tor m-a povăţuit să caut întotdeauna dreptatea şi să-i urmez căile. 

— Atunci, omoară-l pe Sesostris! 

- Trebuie să mai cercetez arhivele unde, deocamdată, nu mi 
se îngăduie să intru. 

— Cum vrei, Iker. Dar nu pierde prea mult timp! 


Întins în patul sâu, Sekari se gîndea la minunatele clipe pe 
care tocmai le trăise în braţele noii sale iubite, slujitoare într-o 
casă învecinată, pe care o fermecase cu istorioare vesele şi din 
ce în ce mai îndrăzneţe. Cînd bărbatul o întrebase daca n-ar vrea 
ca împreună să dea viaţă celei mai deocheate dintre ele, ea 
se-nvoise și trecuse la fapte cu multă însufleţire. Dar ce femeie, 
demnă de acest nume, ar fi refuzat să se zbenguiască între aşter- 
nuturi de in, noi şi parfumate? 

Sekari ar fi luat-o bucuros de la capăt, dar trebuia să-i dea de 
mincare lui Vînt-de-Miazănoapte şi nu putea să-l lase să aştepte 
pe măgarul stapînului său. Apoi avea să pregătească nişte bucate 
îmbietoare, căci lui Iker îi lipsea de la o vreme pofta de mîncare. 

Şi cum nu se ivi nimic neaşteptat, Sekari petrecu timp îndelun- 
gat în bucătărie. 

Cind se întoarse acasă, tinărul îşi spala mîinile şi picioarele, 
apoi se aşeză pe un scaun. Avea faţa mai întunecată decit în ajun. 

— Sînt sigur că nu vei preţui nici mîncarea de dovlecei, nici 
pe cea de bob cu usturoi. 

— Nu mi-e foame. 

— Oricare ţi-ar fi ţinta, Iker, n-o vei atinge slabind vâzind 
cu ochii. 

Tocmai atunci se auzi o voce cunoscută. 

— Pot să intru? Îi caut pe scribul Iker. 

~ Heremsaf... 

„De astă dată, gindi tînărul, nu-mi va dărui nici casă, nici o 
slujbă mai bună. Probabil că a poruncit să fiu urmarit şi a aflat 
de legătura mea cu Bina.“ 

— Mă duc să-l poftesc înăuntru, zise, plin de curaj, Sekari. 

— Nu, lasă. Treaba aceasta nu mă priveşte decît pe mine. 

Mai-marele lui Iker avea o înfăţişare aspră şi hotarită. 

— Frumoasă casă, Iker! Dar îmi pari obosit. 

— Munca de peste zi a fost grea. 

— Te învoieşti să mă urmezi fără să pui întrebări? 

— Am de ales? 

— Bineînţeles. Ori râmii aici şi te odihneşti, ori porneşti în 
căutarea neprevâzutului. 

„Neprevâzut... Ciudata vorbă întrebuinţează pentru temniţă“, 
îşi spuse Iker. 

Sa fugă? Era doar o amăgire. Şi, pe deasupra, cîtă plăcere ar 
fi simţit Heremsaf să-l vadă pe tinărul scrib doborit la pamînt şi 
lovit de soldaţi cu bastoanele! Pentru că ajunsese la capătul dru- 
mului său avea, cel puţin, să se poarte cu multă demnitate. 

— Vă urmez. 

— După părerea mea, n-o să-ţi pară rău. 

Iker nu răspunse nimic la această ironie muşcătoare. Nu voia 
să arate față de învingătorul său nici un semn de slăbiciune. 

Cînd ieşiră din casă, tînărul nu zări nici un soldat, apoi în- 
telese că Heremsaf nu-l conduce în afara orașului, ci spre zidul 
de la miazăzi. 

— Unde mergem? 

— La templul lui Anubis. 

— Ce învinuiri îmi aduceți? Nu mi-am îndeplinit cum se cu- 
vine îndatoririle? Nu vă e pe plac ordinea din bibliotecă? 

— Dimpotrivă, Iker, dimpotrivă! Ţi-ai îndeplinit atît de bine 
sarcinile, încît corpul preoţilor lui Anubis dorește să te vadă. 

— Acum? 

— Să ştii că oamenii aceştia nu ţin seama nici de oră, nici 
dacă e zi sau noapte. Dar tu eşti liber să le respingi chemarea. 

Ce fel de cursă pusese la cale Heremsaf? Pe cît de neliniștit, 
pe atît de curios, Iker nu se întoarse din drum. 

În pragul templului, stătea un sacerdot ras în cap ţinînd în 
mînă o torţă. Lîngă el veni încă un preot, ducînd un papirus rulat, 
şi se închină înaintea lui Heremsaf. Acesta se întoarse către scrib. 

— Tu, Iker, vrei să devii preot al lui Anubis? 

Luat pe nepregătite, tînărul răspunse fără să şovăie. 

— Da, vreau! 

Şi aceste cuvinte aprinseră focul unei speranţe pînă de cu- 
rînd zadarnice şi care, de-acum, ar fi putut să se preschimbe 
în realitate. 

— Ai fost iniţiat în misterele scrierii sacre? întrebă purtătorul 
papirusului. 

— Cunosc hieroglifele mame şi vorbele lui Thot. 

— Atunci citeşte acest text ritual. Apoi vei scrie formulele cu- 
noaşterii care privesc meşteşugul scribilor. 

Iker trecu această încercare cu ajutorul cugetărilor în care 
Maat, adevărul şi judecata dreaptă, ocupa locul cel mai de seamă. 

~ Preoţii să se adune, fu de părere cel care ţinea torţa, şi să 
cercetăm ce însuşiri de preţ are acest tînăr. Marele preot se învo- 
ieşte să ne vegheze? 

Heremsaf dădu din cap în semn de încuviinţare. 

Iker era peste măsură de uimit. Lui Heremsaf, demnitarul pe 
care-şi închipuia că-l cunoaște bine, îi fuseseră încredințate mis- 
terele lui Anubis. 

Cei doi preoţi îl luară de mîini pe tînărul scrib şi îl condu- 
seră în prima sală a templului. 

Pe băncile de piatră ce se înşirau de-a lungul pereţilor stå- 
teau preoţii permanenţi, care celebrau ritualurile zilnice şi îngri- 
jeau locul sacru. 

Heremsaf se aşeză şi el şi rosti prima întrebare: 

— Ce ştii despre Anubis, Iker? 

— El face legătura între lumi şi are în păstrare secretele ritu- 
alurilor reînvierii. În chip de şacal, curăţă deșertul de stirvuri pe 
care le preschimbă în energie. 

Clare şi scurte, alte cincizeci de întrebări ţişniră una după 
alta. Iker răspunse fară grabă şi fără a încerca să-şi ascundă neş- 
tiinţa în spatele unei vorbării de om învâţat, 

În timp ce preoţii se sfătuiau, Iker fu condus într-o încăpere 
cu pereţii goi, luminată de o singură lampă. Timpul îşi încetă 
curgerea, iar scribul se pierdu într-o meditaţie liniştitoare. 

Un sacerdot îi aduse un veşmiînt lung din pînză de in, pe care 
Iker îl îmbrăca. 

— Scoate-ţi amuletele! îi ceru preotul. Acolo unde vei merge, 
nu-ți vor fi de nici un folos. Judecătorul tău, singurul tău jude- 
cător va fi Anubis. Şi nu te poţi împotrivi hotărirtlor sale. 

Apoi ritualistul îl facu să coboare într-un mormînt întunecos. 

— Priveşte în adincul acestei peşteri şi ai răbdare. Poate că 
zeul ţi se va arăta. 

Rămas singur din nou, Iker se obişnui puţin cîte puţin cu 
bezna. În cele din urmă zări, mirat, un şacal mascul şi unul fe- 
melă stînd faţă în faţă ridicaţi pe picioarele din spate şi lăsînd 
între ei un loc gol care-l atrăgea pe Iker cu o putere mai presus 
de voinţa lui. 

Fără să-i pese de primejdie, se strecură între cele doua fiare 
sălbatice, care îşi puseră labele din faţă pe umerii lui. 

În clipa aceea, Iker simţi o energie nouă care îl străbatu din 
creştet pină în tâlpi. Parcă tot trupul său se reinnoia, iar simţu- 
rile îi deveniseră mai ascuţite ca oricînd. 

Apoi apăru Heremsaf purtind o ladiţă din lemn de salcîm, 
pe care o aşeză la picioarele lui Iker şi o deschise încet. 

inauntrul ei se găsea un sceptru din aur, numit sekhem. Cînd 
era desenat sub forma de hieroglifă însemna stăpînire şi putere. 

Scribul îşi aminti cuvintele olarului care lucra lîngă templul 
lui Anubis. De la el aflase că zeul cu cap de şacal stapinea ade- 
vărata putere, incarnată în acest simbol păstrat la Abydos. Cu 
ajutorul lunii, discul de argint pe care-l mînuia noaptea, Anubis 
îi lumina pe cei drepţi, şi tot el modelase o bucată de aur dîndu-i 
forma soarelui. 

Heremsaf închise lădiţa şi ieşi. Iker îl urmă pînă în sala spri- 
jinită de coloane şi acoperită cu dale mari din piatră. Aici preoţii 
permanenţi îl ascultară cu pioşenie pe mai-marele lor care i se 
adresă noului preot. 

— Întoarce-ţi privirile spre Sfintul Sfinţilor, cerul deasupra 
pămîntului. Să nu intri niciodată aici înainte să te purifici, să nu 
săvîrşeşti nici o greşeală, să nu furi, să nu rosteşti minciuni, să 
nu dezvălui secretele pe care le vei afla, să nu împuţinezi ofran- 
dele, să nu-ţi hrănești inima cu vorbe nelegiuite, să-ţi îndepli- 
neşti îndatoririle după legile noastre, şi nu după voia ta. Nu ţi se 
cere să râspîndeşti vreun adevăr sau vreo învăţătură, nici să con- 
vingi pe cineva să urmeze căile credinţei. Cînd vei fi chemat la 
templu, să încalţi sandale albe şi să-ţi duci sarcinile pînă la ca- 
pât, căci Zeul îl cunoaşte pe cel care-l venerează. Eşti gata, Iker, 
să depui jurămînt? 

— Sînt gata. 

— Apropie-te de altar! 

Scribul se supuse. 

— Aceasta e piatra de temelie din care s-a născut templul. 
Dacă îţi încalci juramâîntul, ea se va preschimba într-un şarpe care 

te va devora. Repeta după mine această formulă: „Sînt fiul lui Isis 
şi nu voi trăda cele şapte cuvinte ascunse sub pietrele din vale“. 

Dupa ce Iker fu astfel primit în rindul preoţilor, Heremsaf îi 
aduse la cunoştinţă sarcina ce-i revenea. 

— O data pe sâptamiînă vei umple cu ofrande acest altar. Pe 
timpul procesiunilor şi al sărbătorilor lui Anubis, vei aprinde un 
opaiţ. În schimbul muncii tale, vei căpâta orz şi feştile pentru ilu- 
minat. Pe deasupra, vei fi slujitorul Ka-ului acestui templu, care 
e puterea sa spirituală. De aceea vei rosti, în timpul ceremonii- 
lor, vorbele care dau viaţă acestei forte hrânitoare. Fii bine-ve- 
nit printre noi, Iker, şi ia parte la ospăţul nostru! 

Noul preot temporar fu îmbrăţişat de către tovarăşii săi. 

Noaptea era blînda, iar bucatele, gustoase. În timpul împăr- 
țirii plăcintei rituale prin care zeul îşi arăta chipul, Iker se simţi 
mai aproape de sacru decit oricind, chiar dacă adevăratele taine 
rămîneau încă de nepătruns. 

EI, un scrib mărunt din tîrguşorul Medamud, se număra 
de-acum printre preoţii temporari ai templului lui Anubis din 
Kahun... Cine şi-ar fi închipuit o asemenea soartă? Şi se gîndi la 
tînăra preoteasă, la acea femeie fară seamân pe care continua să 
o iubeasca. În seara aceasta, oare n-ar fi fost mîndră de el? 

Nu, bineînţeles că nu, căci era obişnuită să se afle în preajma 
înalților demnitari şi nici măcar nu şi-ar fi coborit ochii asupra 
lui Iker. Totuşi, el pătrunsese în ierarhia sacră şi primise protecţia 
lui Anubis. 

— Iată noua ta amuletă, zise Heremsaf oferindu-i lui Iker un 
sceptru mic, Puterea, din cormalina. Pune-l la gît şi nu te despărţi 
de el niciodata! j 

La rîndul lor, slujitorii lui Anubis îi urară bun venit noului 
lor confrate. 

Ascultînd cuvintele lor domoale care-l încurajau să descopere 
puţin cîte puţin învăţăturile zeului, tinărul se întrebă dacă nu apu- 
case pe un drum greşit. N-ar fi trebuit, oare, să dea uitării planurile 

lui fără rost şi să se mulţumească să trăiască aici, la Kahun, 
îndeplinindu-şi noile îndatoriri şi citind cărţile înțelepciunii? 

Se bucura de farmecul acestui ritual, de seninătatea aces- 
tor oameni, de frumuseţea acestui loc... Cît i se părea de lumi- 
nos viitorul! 

Dar mersese prea departe. 

Ascuns în camera sa, pumnalul cu care hotărise să-l ucida 
pe Sesostris n-avea să dispară. lar Bina era aşa de vie în mintea 
lui şi-i amintea de adevărata sa misiune! Sa nu mai ţină seama 
de ea, să-i uite pe nefericiţii asupriţi de tiran ar fi fost o laşitate 
de neîndurat. 

— Te crezi pe deplin în stare să iei asupra ta noile sarcini? îl 
întrebă Heremsaf. 

— Altminteri m-aţi mai fi chemat? 

— Oare viaţa nu e un şir de încercări? 

— Doar atit însemn eu... o încercare? 

— Asta tu trebuie să mi-o spui, Iker. 

Scribul era copleşit de nesiguranţă. Adâugîndu-se agitaţiei 
acestor clipe, vinul de la ospâţ se amesteca printre gîndurile sale. 
Cine era Heremsaf? Un protector care îi deschidea calea miste- 
relor sau un duşman care jurase să-l dea pierzaniei? 

Dar ora nu era potrivită nici pentru întrebări, nici pentru răs- 
punsuri, ci pentru înţelegere frăţească între slujitorii lui Anubis. Şi 
în inima nopţii, Iker gustă din ea ca dintr-o mîncare neasemuită. 


11, 


Cînd mai-marele tuturor gărzilor din regat se înfuria, cel mai 
bine era să-ţi ţii gura, să ciulești urechile, să-i asculți ordinele şi 
să le indeplineşti fără cricnire. De aceea, cercetarile asupra morții 
lui Rudi fură duse cu iuţeală la bun sfirşit. 

Nu încăpea nici o îndoială că ucigaşii erau cananeieni din 
Sichem, oraşul răzmeriţei, supravegheat acum cu asprime. Dar 
măsurile de precauţie se dovediseră insuficinete, căci luptători din 
umbră se strecuraseră în Memphis şi trecuseră la fapte. Şi avuse- 
seră legături cu nişte cananeieni bărboşi, găsiți morţi într-o casă 
darăpânată din spatele portului. Era limpede că acolo se adăposti- 
seră ucigaşii. Dar ce se petrecuse? Se omoriseră unii pe alţii sau 
căpetenia lor se descotorosise de ei înainte să fugă? Distrus în 
parte, oare grupul îşi refacuse forțele într-o altă ascunzătoare? 

Oricum, trebuiau grabnic găsiţi şi înlăturați complicii lor din 
Sichem şi se cuvenea ca soldaţii egipteni din Canaan să-şi înăs- 
prească purtările. Aşa se încheia raportul lui Sobek, trimis fara- 
onului care, la întoarcerea în Memphis îi chemase la el pe cei 
care fâceau parte din Casa Regelui. Printre ei se număra acum şi 
vizirul Khnum-Hotep, caruia i se dăduse o locuinţă impunătoare 
chiar linga palat. Între el şi cei mai însemnați demnitari alături de 
care lucra, Marele Trezorier Senankh şi Purtătorul sigiliului re- 
gal Sehotep, se născuse de îndata o mare simpatie. Khnum-Hotep 
se vădea a fi un vizir sever, credincios faraonului. Cu ajutorul 
celor doi îi strînse pe cei mai pricepuţi scribi, sporind astfel 

eficienţa administraţiei. Dar nimeni nu-l pizmuia căci, în fiecare 
zi, era nevoit să rezolve mii de probleme. 

— L-am trimis pe generalul Sepi în căutarea aurului tămădui- 
tor, le spuse Sesostris. În fruntea unei mici trupe de soldaţi, el va 
cerceta toate locurile unde e cu putinţă să-l afle. Reîntregirea 
Egiptului va încetini uscarea arborelui, dar nu e de ajuns pentru 
a-l salva. Şi încă nu ştim cine a aruncat vraja asupra salcîmului, 
încercînd să împiedice reînvierea lui Osiris. Trebuie să-l aflăm 
neîntirziat. Pe deasupra, sîntem nevoiţi să înfruntăm încă o pri- 
mejdie: avînd în vedere uciderea lui Rudi de câtre cananeieni, 
Sobek e de parere că acolo mocneşte o noua răzmeriţă. De aceea 
trebuie să intervenim energic în Canaan şi în toată Syro-Pales- 
tina. Ieri, aşa ceva ar fi fost cu neputinţă. Dar acum vom alcătui 
o armată din care vor face parte şi soldaţii provinciilor care au 
revenit în sînul Egiptului. Încredințez comanda acestei armate a 
întregii ţări generalului Nesmontu, care va începe degrabă pre- 
gătirile. Iar aceste trupe nu vor fi o putere oarbă, ci vor lupta îm- 
potriva dezordinii şi a nesupunerii. 


Singurul om căruia nu-i pasa de faima pe care i-o aducea nu- 
mirea sa era chiar generalul Nesmontu. Onorurile şi decoraţiile 
nu-l interesau pe båtrînul general, care nu se gindea decît să adune 
în jurul său ofiţeri cu experienţă, disciplinaţi şi curajoşi, fără să ţină 
seama că unii dintre ei slujisera în trupele fostelor provincii. Fie- 
care regiment număra patruzeci de arcaşi şi patruzeci de lâncieri 
sub comanda unui ofiţer ajutat de un purtător de flamură şi doi 
scribi, din care unul se îngrijea de provizii, iar celălalt, de hărţi. 
Soldaţii erau înzestrați cu arcuri, sulițe, bite, bastoane, securi, pum- 
nale, scuturi şi apărători din aramă pentru miini, făurite în atelie- 
rele din Memphis. Şi Nesmontu însuşi controlase fiecare corabie 
de război, verificînd priceperea căpitanilor. 

În ritmul în care lucra generalul, în curînd, armata avea să 
fie pregătită să-i facă pe cananeieni să priceapa că orice încer- 
care de răzvrătire era sortită înfringerii. 

Îndată ce fu întocmit decretul regal privitor la crearea aces- 
tei armate, Medes poruncise curierilor să ducă degrabă cîte o co- 
pie în fiecare oraş al regatului. Şi ca de obicei, Medes îşi duse 
sarcina la bun sfîrşit în mod desăâvîrşit, iar Sesostris n-ar fi putut 
să-i aducă nici o învinuire Secretarului Casei Regelui. 

Aflat în floarea vîrstei, apreciind mîncarea bună şi vinurile 
tari, cu părul negru lipit de capul său rotund, cu faţa visătoare, 
pieptul larg, gambele scurte şi labele picioarelor umflate de grå- 
sime, Medes devenise una dintre cele mai bine văzute persoane 
de la curte. Stăpîn al unei superbe case cu grădină în Memphis, 
căsătorit cu o femeie proastă, grasă şi depravată, care-şi petre- 
cea timpul încercînd să-şi refacă frumuseţea apusă, el era o pildă 
de înalt demnitar căruia îi reuşea totul. 

Totuşi, Medes se simţea nemulțumit şi îngrijorat. Atras de 
putere şi de bogăţie, socotea că nu-i erau apreciate cu adevărat 
meritele. De aceea voia să pună mîna pe aurul din Punt, de exis- 
tenţa căruia nu se îndoia. Pusese la cale pînă şi răpirea unui tînăr 
scrib pentru a-l oferi drept ofrandă mării furioase, însă Fulgerul, 
corabia pe care o construise, se scufundase în timpul unei furtuni. 
Deşi îi îngăduiau să ajungă la informaţii de cea mai mare însem- 
nătate, noile sale însârcinări îl împiedicau, în viitorul apropiat, să 
trimită într-acolo o altă corabie fără să atragă atenţia. 

De cînd Sesostris, spre surprinderea tuturor, reuşise să unească 
Egiptul, Secretarul Casei Regelui dormea prost. Pînă în urmă cu 
cîteva luni, sperase să uneltească împotriva monarhului şi chiar 
să-l ucidă. Acum însă, fără să renunţe pe de-a-ntregul la acest 
gînd, trebuia să dea dovadă de cea mai mare prudenţă. 

Dar Medes îşi stabilise încă o ţintă de atins: să pâtrundă mis- 
terele templelor. În ciuda darurilor şi a linguşelilor sale, nici un 
mare preot nu consimţise să-l lase să intre în ultima încăpere a 
unui sanctuar. De acolo, şi mai ales de la Abydos, îşi trăgea fa- 
raonul toată puterea. Şi tot de acolo, mai devreme sau mai tîrziu, 
şi-o va lua şi Medes pe a sa. 

Acum însă porţile păreau închise. Numirea lui Nesmontu în 
fruntea noii armate a ţării nu era o veste îmbucurâtoare. Pe bă- 
trinul soldat nu-l atrăgeau nici bogăţia, nici onorurile. Şi nici cele 
mai ascunse cercetări nu-i dezvăluiseră lui Medes vreun mijloc 
de a-l ademeni pe general. 

— Gergu, responsabilul principal al hambarelor, cere să-l pri- 
miţi, îl vesti intendentul. 

— Condu-l sub umbrarul din grădină şi serveşte-ne vin alb. 

Să se folosească de Gergu era treabă uşoară, dar trebuia din 
cînd în cînd să-l îmbarbaăteze şi să se îngrijească de dispoziţia 
lui sufletească schimbatoare. Beţiv, dispreţuind femeile, acest 
bărbat care ştia să se bucure de viaţă era copleşit uneori de cele 
mai negre gînduri. Cu desavirşire egoist, interesîndu-se doar de 
propriile plăceri, Gergu se supunea totuşi fără şovăire porunci- 
lor lui Medes. 

Dupa ce goli prima cupă cu vin, administratorul hambarelor 
surise larg. 

— Am păstrat legătura cu preotul permanent de la Abydos şi 
chiar am întărit-o, grâi el cu mîndrie. 

— Eşti sigur câ nu ţi-a întins o capcană? 

— Mulțumită lui am primit un permis de preot temporar şi 
am vizitat o parte din ţinutul sacru al lui Osiris unde se înalţă ca- 
pele, stele şi statui. Un loc plin de măreție... dar cel mai însem- 
nat lucru e că preotul mi-a destăinuit planurile sale. Vrea så 
vîndă unele obiecte sacre, iar noi urmează să-i înlesnim scoate- 
rea lor din Abydos. 

Lui Medes nu-i venea să-şi creadă urechilor. 

Se întreba dacă nu cumva Gergu îşi bătea joc de el, dar după 
ce acesta îi istorisi pe îndelete întîlnirea cu preotul, se încredinţă 
că totul era adevărat. 

— Cît de scîrbit trebuie să fie acest preot! 

— E limpede că inima lui clocoteşte de ură, dar ce noroc pe 
capul nostru! Că doar la asta aţi visat, să va gâsiţi un aliat la 
Abydos, nu-i aşa? 

— Era doar un simplu vis... 

— Ei bine, acum prinde viaţă şi ne aflăm la doi paşi de iz- 
biîndă, se înflacără Gergu, dar preotul pretinde să-i spun cine e 
stăpînul meu şi să-l cunoască. 

— Nu e cu putinţă! 

— Încercaţi să-l înţelegeţi. Şi lui îi este frică de o capcană 
şi îşi ia şi el masuri de prevedere. Dacă nu-i împlinim voia, va 
da înapoi. 

— Avînd în vedere poziția mea, nu pot să risc. 

— Avînd-o în vedere pe a lui, el nici atît nu poate. 

Medes părea tulburat. Ori se mulțumea cu slujba sa şi dădea 
uitării ambiția, ori se încumeta să meargă mai departe, cu teama” 
de a pierde tot. 

— Trebuie să mai chibzuiesc, Gergu. 


Ca în fiecare dimineaţă, tînăra preoteasă se duse, încă din 
zori, pe malul lacului sacru din Abydos, ce îşi avea izvorul în 
Nun, oceanul de energie din care se născuse viaţa. După ce se 
purifica, umplu un vas cu apă pentru salcîmul lui Osiris. 

Simţind o privire arzîndu-i umerii goi, se întoarse. 

Unul dintre preoţii permanenţi se uita cu atenţie la ea. 

— Ce doreşti, Bega? 

— Apă pură. Vrei să umpli aceste vase? 

— Dar asta nu-i treaba preoţilor temporari? 

— Dacă ai face-o tu, sînt sigur câ jerfele de apă vor fi mai 
bine primite decît de obicei. 

— Nu am atîta putere pe cît îţi închipui. 

— Te numeri printre preotesele lui Hathor şi însâşi regina 
Egiptului te preţuieşte. Oare nu ai în faţă un destin măreț? 

— Nu năzuiesc decît să-l slujesc pe Osiris. 

— Dar nu eşti prea tînără pentru o cale atit de aspră? 

— Nu văd asprimea, ci mai degrabă lumina care însufleţeşte 
tot ce atinge. 

Bega se întrista deodată. 


88 CHRISTIAN JACO 


— Frumoasă gindire, dar cum vezi viitorul Abydosului? Dacă 
arborele piere, oraşul va fi părăsit şi noi ne vom împrăștia. 

— Înca nu e totul pierdut, îşi spuse parerea tînàra femeie. Una 
dintre ramuri a înverzit. 

— Mă tem că e doar o slabă speranţă. Totuşi, ai dreptate: vom 
lupta pînă la capăt, fiecare după fortele sale. 

— Preoţii temporari vor umple vasele, zise preoteasa, suri- 
zînd, şi se îndepărtă. 

Apoi se îndreptă spre salcimul unde o aştepta Pleșuvul. Îna- 
inte de a vărsa împreună apa şi laptele la rădăcina copacului, pre- 
otul îi spuse vestea pe care tocmai o primise. 

— Un curier regal mi-a adus o copie a decretului semnat de 
faraon: guvernatorii provinciilor s-au supus Coroanei, Egiptul 
s-a unit, Cele Doua Regate sînt un singur trup. 

O adiere blindă se facu simțită deodata. Ramurile salcîmului 
fremătară şi, sub privirile emoţionate ale Pleşuvului şi ale pre- 
otesei, încă o ramură, ce părea uscată, căpătă culoarea verde. 

— Luminăţia Sa a ales calea cea bună, zise cu hotarire Pleşu- 
vul. Am să-i dau îndată de ştire. Şi dacă arborele revine la viaţă? 


În zilele următoare, din nefericire, nu se ivi alt semn că arbo- 
rele îşi recapăta puterile. Vraja fusese doar oprită, nu şi înlăturată. 

— Însoţeşte-mă pînă la Locaşul Vieţii! îi porunci Pleşuvul ti- 
nerei preotese. Dacă vei reuşi să treci de uşă, vei căuta acolo ve- 
chile papirusuri în care se gasesc poate lamuriri despre felul în 
care poate fi tămăduit salcimul. 

La temelia fiecărui mare templu din Egipt stătea un Locaş al 
Vieţii, unde erau păstrate Sufletele luminii divine, adică arhivele 
sacre; ţinînd seama de mulţimea şi valoarea textelor adăpostite 
aici, cea din Abydos se vădea a fi de o bogăţie fară seamân. 

Doar faraonul putea îngådui cuiva să pătrundă în Locaş. 
De aceea tinâra femeie înţelese că Pleşuvul împlinea porunca 
lui Sesostris. 

Pereti înalţi protejau nepreţuita comoară. 

— la această prăjitură pe care am scris cuvintele „dușmani“, 
„răzvrătiți“ şi „răsculați“, toţi oameni ai lui isefer, puterea distru- 
gătoare, care se împotriveşte lui Maat. Să o întrebuinţezi cu folos. 

Rostind aceste vorbe, Pleşuvul împinse o uşiţă care dădea 
într-un culoar strimt. Şi îndata apăru o panteră minunată, Stà- 
pîna Palatului Vieţii, avînd spatele acoperit de patru pînze. 

Cu ochii săi negri, pantera o cerceta îndelung pe nepofitită, 
apoi înaintă spre ea, unduindu-se. 

Femeia nu se mişcă. 

După ce o adulmecă, fiara îşi puse laba stingă din faţă pe 
coapsa prăzii sale. Dar, deşi scoase din tecile lor, ghearele nu sfi- 
şiară carnea. 

Preoteasa întinse prăjitura spre incarnarea zeiţei Mafdet, på- 
zitoarea arhivelor sacre. Pantera îi înghiţi iute pe aliaţii lui isefet, 
apoi se ghemui lingă uşă şi adormi. 

Drumul era liber. 

Tinăra râmase încremenită multă vreme cînd ajunse în ma- 
rea biblioteca. Pe rafturi se înşirau papirusuri şi tăblițe cuprin- 
zînd întreaga ştiinţă a Strămoşilor: marea carte a tainelor cerului, 
ale pămîntului şi ale obirşiei stelelor, cartea pentru înţelegerea 
graiului păsărilor, al peştilor şi al patrupedelor, cartea pentru tál- 
maâcirea viselor, cartea formelor tainice ale zeilor, cartea pentru 
liniştirea lui Sekhmet, leoaica înspâimîntătoare, cartea preschim- 
bărilor în lumină, cartea Nilului, a prezicerilor, a Înţelepciunii, 
tratate de alchimie, de magie, de medicină, de astrologie, de as- 
tronomie, de matematică şi de geometrie, calendarul sărbători- 
lor tainice şi publice, manuale ale sacerdoţilor, cartea pentru 
păstrarea bărcii divine, manuale de arhitectură, de sculptură şi 
pictură, inventarul obiectelor rituale, lista faraonilor şi însemnări 
despre domniile lor... Simpla citire a titlurilor îţi dădea amețeli! 

Dar preoteasa avea o misiune şi nu trebuia să se lase pradă 
tulburării. Câlauzită de cunoştinţele şi de intuiţia sa, alese scrie- 
rile care vorbeau despre energia creatoare, Ka, şi modul în care 
putea fi ocrotită. 

Pleşuvul însuşi îi aducea de mincare tinerei femei căreia i se 
îngădui să doarmă într-o mică încăpere de linga bibliotecă. 
Odihnindu-se cît mai rar cu putinţă, ea îşi continuă căutările zi şi 
noapte, urmînd toate îndrumările, fără să se descurajeze niciodata. 

Şi în cele din urmă, i se păru că a găsit ceva. 

După ce își verifică bănuielile cu ajutorul unui papirus ce cu- 
prindea formulele reînvierii din textele Piramidelor, stătu de 
vorbă cu Pleşuvul. 

— Consider că presupunerile tale sînt îndreptăţite şi dovezile, 
conwingătoare, admise el. Miine vei porni spre Memphis ca să i 
le aduci la cunoştinţă Luminăţiei Sale. 


i 


= 


12. 


Parfumat abundent, înveşmîntat într-o mantie lungă, brodată, 
care-i ascundea rotunjimile, Libanezul semăna cu ceea ce fusese 
întotdeauna: un negustor bogat şi vorbăreţ, interesat să încheie 
orice soi de tîrg din care el se alegea cu cel mai mare cîştig, 
făcîndu-l pe celălalt să creadă că lucrurile stăteau tocmai pe dos. 

De cînd locuia la Memphis, într-o casă mare şi frumoasă, dis- 
cretă, dar demna de un înalt demnitar, Libanezul avea de ce să fie 
mulţumit. Negoţul său, şi cel ascuns, şi cel oficial, înflorea. 

Totuşi, era îngrijorat din două pricini: mai întîi, vinzarea unei 
cantităţi considerabile de lemn preţios ce fusese adus din Liban 
pe sub nasul vameşilor egipteni; apoi, o durere puternică de mă- 
sele care trebuia lecuită fără întirziere în aceste împrejurări pri- 
mejdioase cînd avea nevoie de o gîndire limpede. 

— Stăpine, îl anunţă paznicul, a sosit doctorul de dinţi. 

Datorită oamenilor pe care-i cunoştea, Libanezul trimisese 
după cel mai bun felcer din oraş. 

Maărunt, firav, acesta nu-i inspiră însă prea mare încredere. 

— Unde vă doare? 

— Cam peste tot... mai ales sus în partea stingă. Dar şi jos în 
dreapta. O să mă chinuiţi? 

— Dacă vă temeţi de suferinţă, pot să vă adorm. 

— Şi dacă nu mă mai trezesc? 

— Asta se întîmplă rar. Staţi jos! 

Doctorul îl aşeză pe suferind într-un jilţ, în plină lumină. Cu 
ajutorul unei oglinzi, cercetă interiorul gurii. 

— Înca nu aveţi carii. Însă dacă veţi continua să mâncaţi prea 
multe dulciuri, nu vor întîrzia să apară. Nu vă curăţaţi cum tre- 
buie dinţii, iar gingiile sînt înroşite. Dac-o mai ţineţi aşa cîţiva 
ani, o să vă cadă toţi. Din fericire, sînt foarte iscusit cînd e vorba 
de proteze din fildeş şi plombe din aur. Şi mînuiesc la fel de bine 
sfredelul şi lanţeta de cauterizat. 

— Dar nu e nici o grabă, zise Libanezul. Nu există totuşi o 
cale de a împiedica aceasta nenorocire? 

— Frecaţi-vă dinţii şi gingiile de cel puţin două ori pe zi cu o 
pastă care să aibă în alcătuirea ei sare. Şi clâtiţi-vă gura cu apă 
amestecată cu anason, dovleac şi fructe zdrobite de avocado. Nu 
e prea plăcut, dar o să vă uşureze suferinţele. 

— Cît vă datorez? 

— Două amfore cu vin, o bucată de pînză de in şi o pereche 
de sandale dintre cele mai fine. 

Deşi doctorul se dovedi a fi cel mai scump din oraş, vorbele 
sale îl liniştiră pe Libanez. De aceea porunci unui slujitor să-i tri- 
mită acestuia acasă cele cerute, apoi să prepare degrabă leacurile. 

Îi mai rămînea să ducă la bun sfirşit vînzarea lemnului. În ceea 
ce priveşte acest negoţ, datorită complicelui său, înaltul demnitar 
Medes, prima încercare izbindise. Fără el, îi era cu neputinţă să 
evite controalele şi să aducă încârcătura în port pe ascuns. După 
ce se tîrguiseră îndelung, cei doi barbaţi hotărîseră să împartă cîş- 
tigurile pe jumătate. Libanezul aducea mărfurile, iar Medes înlă- 
tura piedicile ce ţineau de administraţie şi-i înmiîna o listă cu 
oameni bogaţi, domici să le cumpere. Libanezul se îngrijea de vîn- 
zare în aşa fel încît numele lui Medes să nu fie amestecat. 

De data aceasta, corabia purta cedru, abanos şi unele soiuri 
de pin, din care se făceau mobile de preţ. Pînă şi cei mai năzu- 
roşi cumpărători aveau să fie încîntaţi. Aşa că lucrurile mergeau 
de minune... Dar numai dacă Medes råmînea în joc. 

— Stăpîne, vă caută cineva. 

Libanezul cobori la parterul casei. 

lată omul pe care-l aştepta! Cea mai bună iscoadă a sa, 
un cărăuş de apă, care se putea strecura peste tot fară să atragă 
atenţia şi care-l urmaărise pe Medes. Datorită lui, Libanezul ştia 
că Medes era una dintre cele mai de vază persoane din regat, Se- 
cretar al Casei Regelui. Dar negustorul avea nevoie şi de mai 
multe informaţii. 

— Ce-ai aflat? 

— Medes nu trece neobservat. Oamenii de la palat pe care-i cu- 
nosc nu sînt zgîrciți cu laudele în privinţa lui. Însarcinat să 
înocmească decretele regale, se îngrijeşte ca acestea să ajungă în 
toate provinciile. Toata lumea îl socoteşte drept un demnitar foarte 
iscusit. Nimeni nu i-ar putea aduce nici cea mai măruntă învinuire. 
Bănuitor şi sever, Medes nu e deloc îngăduitor cu slujbaşii săi pe 
care îi izgoneşte la prima greşeala. Nu-i păstrează în preajma sa 
decît pe cei foarte muncitori. E bogat, are nevastă şi o casă fru- 
moasă. S-ar zice că nu-i lipseşte nimic. Dar nu şi-a văzut încă vi- 
sul cu ochii. După cîte mi-a spus un preot temporar din templul 
lui Ptah, în ciuda strădaniilor sale, Medes n-a reuşit să pătrundă 
misterele vreunui templu. Dar acesta e un fapt neînsemnat căci 
acum a ajuns atit de sus, încît în faţa lui se deschid drumuri noi. 
Mai devreme sau mai tirziu, va face parte din Casa Regelui. 

— N-ai auzit dacă a săvîrşit vreun furtişag? 

— Nici unul, Medes trece drept cinstea întruchipată. Şi-a fåu- 
rit un renume de slujbaş darnic şi fără pată. 

— Cine sînt prietenii săi? 

— Slujitori şi demnitari care îi datorează mult și de care se fo- 
loseşte dupa bunul său plac. 

— Ai veşti despre corabia mea? 

— A sosit în portul din Memphis. Verificarea documentelor 
e în toi. 

— Întoarce-te acolo şi, dacă apare ceva neprevăzut, dă-mi de 
ştire cît mai iute. 

Clipa hotărîtoare se apropia. Sau Medes îşi respecta înţele- 
gerea şi nu avea să întirzie să-l viziteze pe Libanez, sau îi întin- 
sese o capcană ca să înlăture negoțurile săvirşite pe ascuns şi să-l 
arunce în temniţă. 

Dar Medes nu ştia că Libanezul era omul Prevestitorului, în- 
sărcinat să găsească o persoană aflată într-o poziţie înaltă, de la 
care să obţină informaţii despre curte, despre apropiații farao- 
nului şi obiceiurile lui Sesostris, duşmanul ce trebuia doborit. Şi 
de cînd încheiase primul tîrg cu Secretarul Casei Regelui, Liba- 
nezul nu se simţea în apele sale. Oare nu încerca să prindă un 
peşte prea mare? 

Însa, dacă Medes se dovedea pe de-a-ntregul un ticălos ros 
de ambiţii, ce-şi putea dori mai mult? 

Atita gîndire îi facea foame. De aceea Libanezul se aruncă 
asupra unei prepelite umplute, pe care bucatarul sau o preparase 
fară cusur. 


Medes se fălea cu locuinţa sa cu două etaje, aflată în inima 
Memphisului. O curte împrejmuită de pereţi înalți, un bazin cu 
apă înconjurat de sicomori, o terasă deschisă spre grădină şi spri- 
jinita de coloane zugrăvite în verde o făceau nespus de plăcută. 

— Ce oaspeţi avem astă-seară la masă, iubitule? îl întrebă 
soţia sa, a cărei unică distracţie era să se înfrumuseţeze cu cele 
mai scumpe pomezi și farduri. 

— Ciţiva demnitari care se îngrijesc de administraţia canalelor. 

— Nişte oameni groaznic de plictisitori, nu-i așa? 

— S-ar putea să am nevoie de ei. De aceea, străduieşte-te să 
fii o gazdă atentă şi să arăţi încîntător. 

— Dar îmi lipseşte o pomadâ pentru păr şi o alta care şterge 
de pe faţă ridurile de îndată ce se ivesc. E alcătuită din păstăi, 
din seminţe de cimbrişor, miere şi pudră de alabastru. Dacă n-o 
s-o am astăzi, nici n-o să îndrăznesc să mă înfăţişez oaspeţilor. 
lar pricina e alabastrul. Cel pe care-l folosește negustorul de la 
care cumpăr eu de obicei nu e dintre cele mai bune. 

— Trimite un slujitor la atelierul regal de sculptură. Mai-ma- 
rele meşterilor îi va da bucăţi din cel mai preţios alabastru, pe 
care vei porunci să fie făcut pudră. 

Femeia îi sări de git. 

— Eşti bărbatul pe care şi l-ar dori orice femeie! 

Apoi plecă degrabă să dea poruncile cuvenite. 

În cele din urmă, sosi şi Gergu. 

— În port, totul merge bine, îl vesti el pe Medes. Vameşii care 
lucrează pentru noi s-au prefăcut că nu văd nimic, documentele 
măsluite au fost trimise administraţiei şi muncitorii au descărcat 
mărfurile. Aşa că toată încărcătura se găseşte acum într-o maga- 
zie supravegheată de oamenii mei. Libanezul nu s-a lăudat. Veţi 
dobindi o adevărată avere. 

— Vei avea şi tu partea ta de cîştig. În ceea ce-l priveşte pe 
preotul din Abydos, m-am hotărît. Mă învoiesc să-l întîlnesc. 
Este un prilej neașteptat şi nu pot sâ-l las să-mi scape, orice s-ar 
întîmpla. De îndată ce va fi cu putinţă, întoarce-te acolo şi pune 
la cale întîlnirea. 


Luna plină strălucea pe cerul Memphisului. Cu capul acope- 
rit, Medes grăbi pasul. După ce se încredinţă că nu a fost urmă- 
rit, bàtu la uşa casei Libanezului, ascunsă bine printre străduţele 
din spatele portului. 

Cînd se ivi paznicul, Medes îi arătă o bucată mică de cedru 
pe care era gravată hieroglifa arborelui. Omul îi deschise, îl lasă 
să intre şi închise îndată uşa la loc. Un slujitor îl conduse pe 
Medes în camera de primire încărcată de mobile preţioase. Pe 
mese se înşirau vase cu fructe şi prăjituri. În aer pluteau miro- 
suri delicate de parfum. 

— Scumpe prietene, scumpe prietene, exclamă Libanezul, ce 
plăcere neasemuită să vă revăd! Vă rog, aşezaţi-vă! Aici, în jil- 
tul acesta... E din cel mai bun lemn de cedru, iar pernele sînt ne- 
închipuit de moi. Îmi îngaduiţi să vă ofer o cupă cu vin fiert? 

— Bucuros, răspunse Medes, căruia i se putea citi pe faţă 
încordarea. 

— Tocmai am cumpărat cîteva vase frumoase din piatră, 
continuă, voios, Libanezul. Şist albastru, brecie roşie, alabastru 
alb, granit roz... Un adevărat curcubeu de culori! Se pare că vi- 
nurile îşi sporesc aroma dacă sînt lăsate cîtva timp în vase mari 
de granit. Ia priviţi aceste minunâţii: cupe din cristal de stîncă! 

Libanezul tumnă el însuşi bautura în cupe. 

— Scumpe prietene, vă mărturisesc că sînt peste poate de 
mulţumit. Este un vin rar, recunoscut „de trei ori bun“. Uşor, 
dulce, tare, e ţinut la păstrare mulţi ani. Strugurii copti trebuie 
culeşi într-o zi însorită, cînd însă nu e prea cald și nici nu bate 
vîntul prea tare. După ce sînt zdrobiţi, mustul este vărsat într-un 
cazan şi fiert la foc domol. Cu o strecurătoare, sînt adunate restu- 
rile ce se ridică deasupra pînă cînd rămîne limpede. Dar în a 
doua fierbere, foarte blindă, stă toată taina. Apoi... 

— N-am venit să ascult tainele preparării vinurilor, i-o tâie scurt 
Medes, ci să vorbim de noul nostru negoţ. Încărcatura a ajuns în 
port şi o să-ţi înmînez lista cumpărătorilor. Aşa cum ne-am înţe- 
les, de aici încolo e treaba oamenilor tăi. Aştept partea ce-mi re- 
vine cît mai curînd. lar data viitoare, voi schimba magazia. 

— Înţeleaptă hotărire, zise Libanezul cu răceală. Secretarul 
Casei Regale nu se cuvine, oare, să fie cu mare băgare de seamă 
cînd vine vorba de negoţuri ascunse? 

Medes sări în picioare ca ars. 

— Ce înseamnă asta? Ai îndrăznit să pui iscoade pe ur- 
mele mele? 

— Nu se face un astfel de negoţ fără să te lămureşti cine îţi 
e complice. Ma cunoaşteţi bine. Dacă aş fi continuat să mă port 
ca un naiv, aţi mai fi avut încredere în mine? Aşezaţi-vă la loc 
şi să sărbătorim izbinda noastră, bucurîndu-ne de acest vin 
fară pereche. 

Obligat să recunoască în sinea sa că Libanezul nu greşea, 
Medes îi întinse cupa sa din cristal de stîncă. 

— Lemnul ne va aduce cîştiguri frumuşele, spuse Libanezul, 
dar mai am şi alte planuri. Singur nu aş reuşi să le înfăptuiesc. 
Dar împreună... 

— Despre ce e vorba? 

Libanezul se înflacăra. 

— Mai întîi, de nişte talismane din Cipru, pentru femeile în- 
sărcinate. Sînt pictate cu multă pricepere şi vor fi apreciate de 
egiptenii bogaţi. Doar eu singur voi avea de vînzare aşa ceva, 
deci pot să impun preţurile cele mai mari. 

— Înțelegerea e ca şi încheiată. 

— Apoi, continuă Libanezul, consider că voi pune mîna pe 
tot laudanumul recoltat în Siria. Mai am de înlăturat vreo doi-trei 
rivali, dar n-o să-mi ia decit vreo cîteva săptămîni. Datorită miro- 
sului său puternic, care seamănă cu ambra, meşterii de parfumuri 
din Egipt îl vor găsi pe gustul lor. Dar nu am la îndemînă pe ci- 
neva care să mă pună în legătură cu ei. 

— Nu e nici o greutate, îl asigură Medes. 

— Am păstrat ce e mai bun, dar şi mai greu pentru încheiere: 
uleiul. Egiptul consumă neînchipuit de mult și de toate soiurile. 
Dar eu mă gîndesc la cel de susan, adus mai ales din Siria, şi la 
cel de moringa, care nu are culoare, e dulce şi nu rincezeşte. În- 
trebuinţat pentru leacuri și pomezi, are mare căutare. Îi cunosc 
pe mulţi dintre negustorii din Liban, în stare să-mi asigure aceste 
mărfuri. Dar e cu putinţă, oare, să dispunem aici, la Memphis, 
de un număr îndestulător de vînzători şi de magazii? 

— Tot ce se poate, fu de părere Medes, pe care spusele Liba- 
nezului îl cuceriseră. 

— Şi... va dura mult? 

— Câteva luni, ca să nu se strecoare vreo greşeală. Lanţul 
corupţiei ce se cere alcătuit trebuie să fie trainic şi fiecare să 
aibă de cîştigat. 

— Nu vă puneţi în primejdie? 

— Am un om de încredere care e priceput la toate. 

— Jertaţi-mi această întrebare, Medes, dar de ce un demnitar 
aşa înalt îşi asumă astfel de riscuri? 

— Pentru că am negustoria în singe şi iubesc bogăţia. Slujba 
mea de la palat, oricît de însemnată ar fi ea, e plătită prost. Me- 
rit mai mult, mult mai mult. Cu tine îmi scot o parte din pierderi. 
Bineînţeles, scumpul meu prieten şi complice, acum sîntem le- 
gati pe viaţă. Şi mă bizui pe discreţia ta desăvîrşită. 

— Se înţelege de la sine. 

— Şi nici să nu-ţi dea prin minte să începi alte negoţuri, ori- 
cît de mărunte, cu altcineva în afara mea. De azi înainte, doar cu 
mine vei sta de vorbă. 

— Aşa voi face. 

— Iar acum, din moment ce ne-am spus tot, îţi mărturisesc că 
mă uimesc ideile tale şi oamenii din afara Egiptului pe care-i cu- 
noşti. Nu vreau să te jignesc, dar oare nu eşti doar un braţ pe 
care-l câlauzeşte o altă minte? 

Libanezul sorbi puţin vin fiert. 

— Bânuliţi că se află undeva un stăpîn ale carui ordine le 
respect? 

— Întocmai. 

— Întrebarea e primejdioasă. Foarte primejdioasă. 

— Şi treburile noastre, de asemenea, sînt foarte primej- 
dioase. Mā tem că ştiu despre tine mai puţine decît ştii tu de- 
spre mine. Aşa că, scumpul meu tovarâş, îţi cer să-mi spui 
adevărul. Tot adevărul. 

— Înţeleg, înţeleg... Dar mă puneţi în încurcată. 

— Nu încerca să mă duci de nas. Nimeni nu-şi bate joc de 
Medes. 

Libanezul îşi cobori privirea. 

— Da, există un stăpîn. 

— Cine este, unde stă? 

— Am jurat să nu dezvălui taina aceasta. 

— Îti apreciez devotamentul, dar nu må voi mulțumi cu atît. 

— Atunci nu mai rămîne decît o singură cale de urmat: să-i 
propun să vă întâlniți. 

— Aici ai nimerit-o bine! 

— Nu vă bucuraţi încă! Nu ştiu dacă se va învoi. 

— Sfatuieşte-l din toată inima s-o facă. Ne-am înţeles? 

— Da. 

Medes ajunsese chiar acolo unde voia Libanezul sa-l aduca, 
lăsîndu-l să creadă că el stăpinea situaţia. 


13. 


De la Abydos la Memphis, călătoria pe apă durase mai puţin 
de o săptămînă. Şi cum căpitanul îşi cîrmuia corabia cu multă 
prudenţă, tinăra preoteasă se odihnise în tot acest răstimp, admi- 
rînd priveliştile ce se întindeau de-o parte şi de cealalta a Nilului. 

Ajungînd în port, se miră văzînd neîntrerupta forfoteală care 
se deosebea atît de mult de liniştea ce domnea la Abydos. 

Căpitanul luă legătura cu mai-marele soldaţilor care suprave- 
gheau portul şi îi arătă documentele de călătorie. Ofiţerul dădu 
ordin ca tinăra să fie condusă pînă la clădirea în care se găsea vi- 
zirul. Preotesei i-ar fi plăcut să poposească în templul lui Hathor 
şi să ia parte la celebrarea ritualurilor, dar sarcina ce-i fusese în- 
credinţată nu suferea aminare. 

Memphisul i se paru uriaş şi pestriţ, cu toate acele hambare, 
magazii, tîrguri, prăvălii, cu locuinţe bogate, alături de care se 
păseau case modeste. Cele mai impunătoare construcţii erau 
templul lui Ptah, al lui Sekhmet cea Puternică şi al lui Hathor, 
Doamna sicomorului de la miazăzi. Aflat în apropierea vechii 
fortărețe cu ziduri albe şi a sanctuarului lui Neith, ale cărui şapte 
cuvinte zămisliseră universul, cartierul administraţiei nu era lip- 
sit de eleganţă. Scribi grăbiţi alergau de colo-colo. Aici, departe 
de pămîntul sfint al lui Osiris, se luau hotărîrile cele mai însem- 
nate privind conducerea regatului. 

Vizirul lucra într-o aripă nouă, construită lîngă palatul regal. 
După ce trecu de două posturi de control şi răspunse la o mulţime 

de întrebări, preoteasa fu pofiită să aştepte într-o încăpere unde 
domnea o răcoare plăcută. 

Cîteva minute mai tîrziu, un scrib deschise uşa unei săli în- 
tinse, ale cărei trei ferestre dădeau într-o grădină cu tamarini ce 
se puteau măsura în frumuseţe cu sicomorii. 

Două căţeluşe durdulii şi un cîine foarte vioi o înconjurară 
fără să latre. Tînăra femeie îi mîngiie pe rînd pînă la apariţia im- 
punătoare a lui Khnum-Hotep. 

— Iertaţi-i, sînt nişte nesuferiţi! 

— Dimpotrivă, eu îi găsesc foarte primitori. 

— Sînt vizirul faraonului Sesostris. Puteţi să-mi arătaţi 
scrisoarea? 

Tinăra femeie îi înmînă lui Khnum-Hotep tablița din lemn 
pe care Pleşuvul scrise cîteva cuvinte şi apoi o însemnase cu si- 
giliul său. Preotul cerea ca purtătoarea mesajului să fie primită 
în audienţă de faraon. 

— Ce aveţi să-i spuneţi Luminăţiei Sale? 

— Îmi pare rău, dar sînt împuternicit să-i vorbesc regelui şi 
numai lui. 

— Nu vă lipseşte voinţa, dar, fără îndoială, nu cunoaşteţi că 
Luminăţia Sa mi-a dat în grijă o mulţime de lucruri. 

- Încercaţi totuşi să mă înţelegeţi, aşa cum vă înţeleg şi eu. 

— Bag de seamă că nu voi izbuti să vă clintesc hotărîrea. 
Unul dintre slujitorii mei vă va însoţi pînă la palat. 

Ajunsă acolo, fu dusă în faţa ofițerului însărcinat cu paza pa- 
latului, care îl chemă degrabă pe mai-marele său. 

Sobek nu întirzie să sosească. 

— Nimeni nu pătrunde în sala de audienţe fără să-mi spună 
întocmai pentru ce pricină, zise el cu asprimea sa obişnuită. 

— Vin de la Abydos, răspunse preoteasa. Marele preot mi-a 
poruncit să-i aduc faraonului un mesaj de mare însemnătate. 

— Şi ce cuprinde acest mesaj? 

— Doar regele trebuie să-l audă. 

— Dacă vă încăpăţinaţi, n-o să-l vedeţi pe Luminăţia Sa. 

— Ceea ce am a-i spune priveşte viitorul regatului nostru. 
Aşa că, vă rog, nu mă împiedicaţi să-mi îndeplinesc misiunea. 

— Dar este împotriva ordinelor pe care eu însumi le-am dat. 

— Mă văd nevoită să vă cer să le încălcaţi. 

— Unul dintre ajutoarele mele trebuie să vă cerceteze veşmin- 
tele ca să se asigure că n-aveţi asupra voastră vreo armă. 

Preoteasa se supuse fără să şovâie. Apoi fu condusă într-o 
încăpere pe care o păzeau doi soldaţi înarmaţi şi lăsată să aştepte. 

leşind dintr-o altă cameră şi strabătînd această încăpere unde 
doar persoanelor de vază le era îngăduit să pătrundă, Medes o 
zări pe tînăra femeie. 

Şi devenind pe dată curios, îşi promise să afle cine era, căci 
nu aparţinea curţii din Memphis şi nici n-o mai văzuse vreodată 
la palat. De unde răsărise această necunoscută, de o frumuseţe 
luminoasă, şi de ce faraonul voia s-o primească? 


— Luminăţia Voastră, zise Sobek cu seriozitate, preoteasa nu 
renunţă. Nu s-a învoit să ne dezvăluie mesajul nici vizirului şi nici 
mie. O puteţi socoti pe deplin credincioasă Luminăţiei Voastre. 

— Spune-i să intre şi lasă-ne singuri. 

Preoteasa se înclină în faţa monarhului a cărui statură o im- 
presiona mereu la fel de mult. 

— Luminăţia Voastră, îndată după primirea decretului privind 
unirea Celor Două Regate, a doua ramură a Arborelui vieţii a în- 
verzit. Apoi am avut norocul să descopăr în biblioteca Lăcaşului 
Vieţii că, pentru a se împotrivi uscării salcîmului, faraonul tre- 
buie să dea naştere lui Ka. A strînge toate provinciile sub 
porunca voastră nu e de ajuns, căci e nevoie, de asemenea, să-l 
întăriţi pe Osiris. Cele mai vechi scrieri o spun cu limpezime: 
Osiris e creaţia Faraonului, Osiris este piramida. Deşi timpul 
construcţiei marilor piramide a apus, acum se cuvine ca Osiris 
să se întruchipeze astfel?! 

Faraonul tācu îndelung, gîndurile sale calătorind în spaţii în- 
depărtate ca să găsească un răspuns. 


UNELTIRILE RĂULUI 103 


— O idee minunata, zise, în cele din urmă, regele. Mai rà- 
mine să găsim locul unde va fi ridicată piramida mea. 


Însoţit de tînara preoteasă şi de garda sa personala, faraonul 
vizită necropolele de la Abusir, de la Saqqara, de la Gizeh şi de 
la Licht, dar nu desluşi semnul ia care spera. La Dachur, în su- 
dul Saqquarei, la marginea deşertului apusean, se înălţau cele 
două piramide uriaşe ale faraonului Snefru, înaintaşul lui 
Kheops, şi mica piramidă a lui Amenemhat al II-lea, care mu- 
rise cu 27 de ani înainte ca Sesostris al III-lea să urce pe tron. 

De aici pornea un drum mărginit de stele, care şerpuia la 
miazânoapte de Fayyum şi se sfirşea la Qasr el-Sagha, unde un 
templu ciudat proteja o zonă de cariere. Un alt drum ducea către 
oaze, vestite pentru vinurile lor. 

Oraşul meșterilor, Djed-Snefru, „Snefru e etern“, îi primea 
încă pe preoţii însărcinaţi să hrânească, la timpul cuvenit, Ka-ul 
măreţului faraon, socotit drept cel mai mare constructor al Ve- 
chiului Imperiu. Ei încărcau mesele cu ofrande şi celebrau ritu- 
alurile în templele înalte, aflate în faţa laturilor răsăritene ale 
celor două piramide, una netedă, cealaltă cu dublă panta. 

Soarele avea să apună în curînd, aşa că Sesostris şi însoţito- 
rii săi trebuiau să se întoarcă la Memphis. 

Cînd umbrele celor două piramide se întinseră pe nisipul de- 
şertului, faraonul rămase nemișcat. 

— Sufletul lui Snefru şi-a aflat pacea, grăi Sesostris. El veghează 
asupra acestor locuri pe care continuă să le sfinţească. Prin numele 
său, „Cel care împlineşte divinul“, el ne cheamă să dăm viaţă. Aici, 
la umbra acestui uriaş monarh, îmi voi construi piramida. 


Încă de cînd venise să locuiască la Memphis, fostul guver- 
nator de provincie Djehuty era suferind. Din fericire, doctorul 
Gua îl urmase în capitală unde faima sa nu înceta să crească. 
Mărunt şi foarte slab, Gua purta întotdeauna cu el sacul său greu 
din piele, plin de instrumente de chirurgie şi leacuri de tot soiul. 

— Dacă veţi continua aşa, îi spuse doctorul bolnavului său, 
voi refuza să vă mai îngrijesc. V-am prevenit de atitea ori: mîn- 
caţi prea mult, beţi prea mult şi nu faceţi destulă mişcare. 

— Am doar reumatism, îl contrazise Djehuty. 

— Dacă n-ar fi decît asta! Puţină fiertură din coajă de salcie 
v-ar alina durerile. Dar lucrurile stau mai rău: inima vă este obo- 
sită. În fiecare seară, înainte de culcare, veţi înghiţi cinci pastile 
conținînd strugure, valeriană, miere şi piretru. Apoi am să încerc 
să uşurez mişcarea umorilor, ale căror căi s-au îngreunat mult. 
Dar totul trece prin inimă. Altfel spus, aveţi nevoie neapărat de 
odihnă. Dacă nu, eu nu mai răspund de nimic. 

Un slujitor intră grăbit, întrerupîndu-l. 

— lertaţi-mă, dar... 

— Cine te crezi? se oțårî la el doctorul Gua. 

— Faraonul doreşte să-i vorbească de îndată stăpînului 
Djehuty. 

Gua îşi strînse sacul la gură. Cînd îl văzu pe rege păşind în 
camera pacientului său, se întrebă dacă va ajunge vreodată să în- 
grijească un asemenea uriaş. 

— Nu am decît o dorinţă, Luminâţia Voastră: nu-i încredin- 
taţi nici o sarcină bolnavului meu şi porunciţi-i chiar să nu mai 
lucreze deloc. 

Apoi Gua se retrase bodogânind, în timp ce Djehuty îşi aco- 
perea capul cu o perucă alba. 

— Bătrîneţea e aproape, recunoscu el, dar încă mă păzesc de 
ea. Doctorul acesta îmi promite o moarte apropiată încă de acum 
mulţi ani, dar leacurile sale mă ţin în viaţă. 

— Ai primit veşti de la generalul Sepi? 

— Câutările sale se anunţă a fi îndelungate și anevoioase. 
Atunci cînd există, harţile sînt neclare. Sepi trebuie să-i gå- 
seasca pe cei mai buni cunoscători ai deşertului ca să poată 
merge mai departe. 

— În ciuda sfaturilor doctorului tàu, te învoieşti să primeşti o 
nouă slujbă, pe care eu o socotesc de cea mai mare însemnătate? 

Faţa lui Djehuty deveni serioasă. 

— Luminăţia Voastră, sînt slujitorul vostru supus. Vreau să 
muncesc pentru mărirea Egiptului pînă la ultima suflare. 

— Djehuty, te numesc primar al oraşului piramidei pe care o 
voi înålța la Dachur. Marele 'Trezorier Senankh îţi va pune la dis- 
poziţie toate cele de trebuinţă. 


În umbra binefacatoare a monumentelor lui Snefru, Sesostris 
văzu clar în mintea sa planul viitoarei construcţii, apoi îi dădu 
lămuriri lui Djehuty. 

— Cînd un faraon pune temelia unui sanctuar, reaminti Pur- 
tătorul sigiliului regal, Sehotep, el făureşte din nou Egiptul. Con- 
struind, el prelungeşte creaţia primei dimineţi. Fie ca aceste 
pietre vii să alcătuiască unul dintre stilpii Domniei Voastre. 

Pe o piatră neşlefuită, luminată de ultimele raze de soare, tî- 
năra preoteasă vărsă apă din lacul sacru al templului lui Ptah. 

— Numele acestui loc va fi „Apa proaspătă cerească“, hotări 
monarhul. Va fi înconjurat de un zid întărit asemenea celui lui 
Djeser de la Saqqara. Şi fiindcă piramida trebuie să răspîndească 
degraba Ka-ul, vom săpa pînă vom da de piatră şi vom aşeza pe 
ea un miez de cărămizi nearse acoperite cu calcar de Tura. În 
piatra aceea, care se va numi Hotep, „apusul, pacea, împlinirea“, 
va fi însemnat drumul sufletului pînă la sarcofag, locul înnoirii 
trupului de lumină. 

Pe măsură ce gîndurile faraonului prindeau glas, Djehuty le 
desena pe papirus. 

— La miazănoapte de piramidă, adâugă regele, va fi locaşul 
de veci al vizirului Khnum-Hotep. Celelalte morminte ale curte- 
nilor, mai modeste, le vor avea ca model pe cele din Vechiul Im- 
periu. Înăuntrul lor, pereţii vor fi acoperiţi cu scrieri din această 
vechime de aur. 

La Abydos, tînăra preoteasă înţelesese de ce era nevoie de 
construirea acestor locaşuri de veci. Pentru că doar această ar- 
hitectură simbolică, în vreme ce căpăta viaţă în mod magic, îi 

preschimba pe iniţiaţi în akh, ființa luminoasă în stare să intre în 
legătură cu toate energiile ce străbateau universul. Dincolo de 
moartea trupului, cel reînviat îşi păstra puterile aici jos şi 
transmitea lumina în care trăia o viaţă nouă. 

Înmormiîntaţi împrejurul piramidei faraonului, slujitorii săi 
credincioşi aveau să-l protejeze şi să-i răspîndească, în acelaşi 
timp, binefacerile. 

— Casele lucrătorilor vor fi gata cît mai iute cu putinţă, zise 
Djehuty. Miine vor începe pregătirile. Mă bizui pe Senankh 
pentru transportul materialelor. 


Terminînd de întocmit decretul privind construcţia noului an- 
samblu arhitectural de la Dachur, pe Medes îl uimi mărimea pla- 
nului şi a mijloacelor desfăşurate ca să fie dus degrabă la bun sfirşit. 
Unirea Egiptului urma să fie desăvirşită de Sesostris printr-o întăp- 
tuire spirituală măreaţă, care avea să-i sporească renumele. 

Şi să dobori un duşman atît de impunător mai era, oare, cu 
putinţă? Lasînd această întrebare pentru mai tîrziu, Medes încercă 
să capete lămuriri despre tînăra femeie care ceruse sa-l vada pe 
faraon. Punind cap la cap mai multe informaţii, Medes află că era 
o preoteasă care venea de la Abydos, purtind un mesaj tainic. 

Fără îndoială, nu era o persoană importantă. Dar de ce 
mai-marii ei o trimiseseră la Memphis? Poate că Gergu, la vii- 
toarea sa întîlnire cu preotul permanent, va obţine un răspuns la 
această întrebare. 


14. 


Să pescuieşti înaintea inundaţiilor însemna o ispravă vred- 
nică de toată lauda, căci apele Nilului erau foarte scăzute, căl- 
dura, sufocantă, iar peştii, neîncrezători. Totuşi, Sekari ca un 
slujitor adevărat al lui Iker, voia hrană proaspătă, plină de Ka. 
De aceea se folosi de toată priceperea sa, în speranţa câ se va în- 
toarce acasă cu o pradă bogată. Din păcate, pescuitul cu undiţa 
se dovedi a fi un dezastru. Dar cu năvodul, care cerea vedere 
ageră şi iuţeală în mişcări, Sekari se simți din nou sigur pe el. 
Din păcate, peştii izbuteau să iasă din plasa tot atit de repede pe 
cît intrau şi bărbatul nu se alese cu nimic. Mai råmîneau capca- 
nele ascunse în stuf, în care chefalii şi somnii ar fi trebuit să ni- 
merească fără să mai poată scăpa. 

— N-am strîns mare lucru, îi mărturisi Sekari lui Vînt-de-Mia- 
zănoapte, măgarul enorm al lui Iker, care căra coşurile supărător 
de goale. Cu sălbăticiunile astea şirete, trebuie să ai multă răbdare. 

Animalul, cenușiu şi cu ochi mari căprui, îşi ridică urechea 
dreaptă dindu-i de înţeles lui Sekari că era de aceeaşi părere. Din 
pricina smocului său de păr roşcat de pe prumaz, semn al forței lui 
Seth, fusese părăsit într-o mlaștină, sortit unei morţi sigure. Puri- 
ficat de ibisul lui Thot şi salvat de Iker, măgarul crescuse neînchi- 
puit de mult şi rămăsese pentru totdeauna devotat tînărului scrib. 

— La drept vorbind, Vînt-de-Miazânoapte, stăpinul tău mă 
îngrijorează. Şi-a pierdut liniştea şi voia bună, iar mintea îi e 

bîntuită de gînduri negre, care îi fac mult rău. Ai încercat 
să-i vorbeşti? 

Măgarul făcu semn că da. 

— Şi a avut vreo urmare? 

Animalul ridică urechea stîngă. 

— Tocmai de asta mă temeam. Nici tu nu mai ai vreo înrîy- 
rire asupra lui. Abia se atinge de mincare, nu mai ştie să deose- 
bească un vin bun, se culcă prea tîrziu şi se scoală prea devreme, 
nu mai rîde la glumele mele şi se pierde în planuri fără rost. Dar 
nu vreau så deznădâjduiesc! Voinicul ăsta e un băiat de treabă şi 
îl vom scoate noi, cumva, din starea aceasta. Pînă atunci, hai să 
mergem la tîrgul de peşte să cumpărâm ceva de mîncare! 


Primarul din Kahun ieşea arar din vasta sa locuinţă, unde 
forfota nu înceta niciodată. Zi şi noapte, umblau încoace şi-n 
colo scribi, bucătari, berari, brutari, olari, timplari şi alţi meşte- 
şugari, trebăluind în schimbul unor simbrii care sporeau după 
meritele fiecăruia. Închis în odaia sa de lucru, cercetînd rapoarte 
peste rapoarte, primarul cunoştea însă tot ce se petrecea în oraş. 
Nici o înălțare în rang nu se făcea fără consimţămîntul lui şi nici 
o greşeală de-a slujbaşilor nu-i scăpa. Cel care i se înfățișa nu 
ştia dacă avea să fie mustrat sau lăudat. În acest ultim caz, era 
mai bine să nu te pierzi cu firea, căci laudele erau întotdeauna 
însoțite de sarcini noi, mai anevoioase decît cele de pînă atunci. 

— Te-ai descurcat frumos, fiule! îi spuse el lui Iker, care fu- 
sese nevoit să răspundă chemării primarului. Să ajungi preot 
temporar al templului lui Anubis la virsta ta nu e lucru lesne. Cît 
priveşte felul în care te îngrijeşti de bibliotecă, toată lumea te 
preţuieşte. La Kahun, aşa ceva e o adevărată minune. Chiar şi 
colegii tái, oameni cu multă experienţă, dar roşi de invidie, îţi 
recunosc iscusința şi nu ştiu ce să mai născocească, sperînd să-ţi 
pricinuiască vreun neajuns. Singurul tău cusur este traiul prea 
aspru pe care-l duci. De ce nu te gîndeşti să te odihnești şi să 

iei de nevastă o fata frumoasă, care ar fi fericită să-ţi nască 
prunci sănătoşi? 

— Am venit aici ca să devin scrib de rang înalt. 

— Ceea ce s-a şi întîmplat, fiule! La urma urmei, viaţa ta te 
priveşte doar pe tine. Dar munca depinde de mine. Şi cum 
Heremsaf nu mai conteneşte cu aprecierile cînd e vorba de tine, 
iar eu sînt înconjurat de prea mulţi nepricepuţi, te numesc sfătu- 
itor al primarului. 

— Sînt măgulit de încrederea pe care mi-o arătaţi, dar slujba 
pe care o am acum må mulţumeşte pe deplin. 

— La Kahun numai eu hotărăsc. Şi, de vreme ce ţi-ai dove- 
dit puterea de muncă şi priceperea, am găsit de cuviinţă să mă 
folosesc de ele. Sa nu-ţi închipui cumva că onoarea aceasta se 
datorează sufletului meu generos, căci sînt lipsit de aşa ceva. Fa- 
raonul m-a însărcinat să fac din Kahun un oraş înfloritor şi să în- 
temeiez aici cea mai bună şcoală de scribi din regat. Acestea sînt 
țelurile mele. Şi acum poţi să pleci. 

Iker nu dădu crezare nici măcar unui singur cuvînt de-al pri- 
marului. Înalţîndu-l în rang, acesta voia să-i slăbească atenţia. Co- 
pleşit de răspunderi, linguşit de curtenii mincinoşi, bine îmbrăcat 
şi bine hrânit, nădaăjduia câ Iker avea să-şi uite trecutul şi ţinta. 

Dar oricît de iscusit era acest plan, Iker nu se va lăsa păcâlit. 
Ba mai mult, plânui să întoarcă totul în favoarea sa şi să se 
poarte în aşa fel încît să nu i se poată aduce nici o învinuire. 
Prefăcîndu-se bucuros de numirea sa, îşi va îndeplini sarcina cu 
multă rîvnă. Nici primarul, nici Heremsaf nu-i vor ghici adevă- 
ratele gînduri. Şi chiar îi vor pune la îndemînă o armă de care el 
nu va întîrzia să se folosească. 


O casă ca aceasta era fericirea întruchipată. Pentru Sekari, în- 
grijirea ei nu însemna o muncă, ci mai degrabă o placere. Mînuia 
mătura fluierînd vesel şi nu suporta să vadă vreun lucru aşezat 
altfel de cum se cuvenea. Bucătăria şi sala de baie erau întot- 
deauna de o curăţenie desăvirşită, ca, de fapt, toate celelalte odăi. 

Şi ce să mai vorbim de mobile, în acelaşi timp elegante şi 
trainice. Coşurile, lăzile pentru veşminte, scaunele şi mesele 
joase aveau să rămînă moştenire urmaşilor. Cît despre mîncăruri, 
vasele frumoase le sporeau gustul. 

— Stăpînul tău e acasâ? îl întrebă Pletosul pe Sekari, care vop- 
sea în roşu tocul uşii de la intrare pentru alungarea spiritelor rele. 

— Ca de obicei, aduci veşti proaste, bănuiesc. 

Birfitor, flecar şi leneş, Pletosul nu-şi dezminţi faima. 

— Nu tocmai bune, recunosc, dar ce pot să fac? Trebuie să 
vorbesc cu Iker. 

— Spală-ţi picioarele înainte să intri şi aşteaptă în prima 
odaie. Mă duc să-l caut. 

Dornic să scape cît mai repede de oaspetele nepoftit, tînărul 
scrib nu-i oferi nici o băutură răcoritoare. 

— Ce s-a întîmplat, Pletosule? 

— Primarul m-a trimis într-un suflet. Tocmai au sosit primele 
veşti despre revârsarea Nilului şi sînt de-a dreptul îngrijorătoare. 

— Va fi prea slabă sau prea putemică? 

— Prea puternică. Trebuie să te îngrijeşti fără întirziere de în- 
tărirea digurilor. 

— Voi face întocmai. 

— Mă primeşti în echipa ta? 

— Deoarece se anunţă o mare nenorocire, e mai bine să te am 
alături. Du-te şi cere un raport amânunţit despre starea bazinelor 
în care se stringe apa. 

— Alerg într-acolo! 

La rîndul său, Iker porni spre clădirea ce adăpostea arhivele 
de stat pe care dorea atît de mult să le cerceteze. 

Prudent şi sever, Păstorul arhivelor îl întimpină cu mult res- 
pect. De la prima vizită a lui Iker, atitudinea sa se schimbase mult. 

— Cum aş putea să fiu de folos noului sfătuitor al primarului 
a cărui numire, pe deplin meritată, o încuviințez din toată inima? 

— Am nevoie să citesc toate înscrisurile privitoare la digu- 
rile, canalele şi bazinele regiunii ca să-mi dau seama de primej- 
diile pe care le poate aduce inundația. 

— Bineînţeles, toate arhivele vă stau la dispoziţie. 

Dar Iker nu se opri doar la aceste documente. În sfîrşit, reuşi 
să ajungă la registrul în care erau însemnate numele corăbiilor 
construite în Fayyum şi al corăbierilor care alcătuiau echipajele. 

Dar nu dădu peste nici o urmă a Fulgerului. 

La fel ca în provincia lui Thot, documentele fuseseră dis- 
truse. Nu se pomenea nicăieri, nici măcar în treacăt, despre o că- 
lătorie în Țara Punt. 

Pînă la urmă, tot ieşi la iveală o dovadă, şi ea singură era de 
ajuns: numele Ochi-de-Ţestoasă şi Cuţit-Taios se numărau prin- 
tre cele ale corăbierilor aflaţi în slujba faraonului! Prin urmare, 
era limpede că însuşi Sesostris poruncise ca Iker să fie omorit. 


— Unde te-ai ascuns, Bina? întrebă Iker păşind cu băgare de 
seamă prin casa dărăpânată unde cei doi tineri obişnuiau să se 
întilnească. 

— În spatele tau. Dar n-am de gînd să mă arăt înainte să aflu 
ce-ai hotărît. ÎI vei lovi pe monstru? 

— ÎI voi ucide. 

— Atunci, pot să ies. 

Cînd o văzu, Iker mai să n-o recunoască. 

Parcă era altă femeie, fardată îngrijit, avînd ochii conturaţi 
cu khol, un amestec de galena, oxid de mangan, ocru brun, car- 
bonat de plumb, oxid de fier şi aramă, malahit, antimoniu, care 
îndepărta insectele şi proteja ochiul. O perucă bogată îi acope- 
rea cea mai mare parte a feţei. 

— Chiar tu eşti, Bina? 

— Ştiam eu că pînă la urmă vei alege calea cea adevărată. De 
aceea, m-am gîndit să te duc să-i cunoşti pe prietenii noştri, dar 
nici un trecător nu trebuie să mă recunoască. Unde e cuțitul? 

— Îl am la mine. 

— Am să merg înainte, la o oarecare depărtare. După ce eu 
voi intra într-un atelier, să vii după mine. 


Cîteva lampi luminau atelierul unde se făureau cuţitele şi 
pumnalele, unele pentru folosinţă în casă, celelalte pentru armată. 

Ghemuiţi în penumbră, meşterii îl priveau pe Iker cu 
duşmănie. 

— Nu te îngrijora, îl sfătui Bina pe tînărul scrib, sînt aliaţii 
noştri. Ascund o parte din roadele muncii lor şi o trimit celor 
care ne vor elibera. În curînd, rîndurile noastre o să se îngroaşe. 
Kahunul va fi al nostru, Iker! Totuşi, asta nu e cu putinţă atita 
timp cît tiranul deţine puterea deplină. Arată-ne arma care va 
face dreptate. 

Scribul dădu la iveala pumnalul. 

Bina îl luă şi-l întinse mai-marelui meşterilor. 

— Ascute-l bine, ca lama lui să devină tâioasă precum moartea. 


Deşi sarcina nou încredințată fusese o adevărată povară, Iker 
o scoase cu bine la capăt. Cu o echipă alcătuită din scribi, meş- 
teri şi muncitori, înâlțase malurile canalelor, iar toate digurile şi 
bazinele fuseseră întărite. Scribul socotise ore întregi cît pămînt 
trebuia cărat, apoi bătătorit ca să reziste apelor. Chiar şi în cazul 
unor inundaţii neînchipuit de mari, locuitorii oraşului nu aveau 
de ce să se teamă. Mai apoi se îngrijise şi de mutarea animale- 
lor şi a hranei în locurile cele mai înalte, la adăpost de ape. Şi nu 
uitase nici să facă un inventar al numeroaselor bărci, cu ajutorul 
cărora oamenii puteau să plece din Kahun şi să se întoarcă. 

Toţi se minunau de puterea de muncă a lui Iker. Deşi nu era 
voinic, părea că nu oboseşte niciodată şi ţinea cu orice preţ să 
supravegheze el însuşi toate lucrările. Neîndoielnic, primarul îi 
pusese pe umeri o răspundere prea grea, dar Iker nu se plinsese. 
De cîte ori se simţea la capătul puterilor sau îl cuprindea deznă- 
dejdea, se gîndea la ea, la frumoasa preoteasă, mereu prezentă 

în inima lui. Atunci i se părea că o lumină străbate cerul înnorat, 
iar el prindea puteri şi se apuca iar de treabă. 

Dar soarta acestei bătălii cu apele råmînea nesigură. Cînd în- 
cepură cele cinci zile „adăugate anului“, care puneau capăt celor 
360 de zile precedente şi anunțau începerea anului următor, în- 
grijorarea tuturor spori. În marile temple ale regatului, preoții 
rosteau formulele de îmbunare a lui Sekhmet, leoaica înspăimîn- 
tătoare, ca ea să nu trimită duhurile rele, cu tot alaiul lor de ne- 
norociri şi boli, împotriva poporului Egiptului. 

În prima zi din cele cinci de temut, se celebră naşterea lui 
Osiris. Oare inundația nu reprezenta chiar renașterea lui? A doua 
zi era închinată fiului său, Horus, protectorul țării. Dar cea de-a 
treia putea dezlănţui cele mai cumplite grozăvii, căci era ziua 
naşterii lui Seth. 

Fardată şi de nerecunoscut, Bina se întîlni cu Iker într-un loc 
adăpostit de palmieri. 

— În tot oraşul nu se vorbeşte decît despre tine. Se pare că 
mulțumită ţie o să scăpăm de prăpăd. 

— Nimeni nu şi-a cruțat puterile. Dar Nilul este cel care 
hotărăşte. 

— Aştept ziua lui Seth cu nerăbdare. Poate el va pedepsi 
Egiptul asta blestemat! 

— Egipt blestemat... Ce vrei să spui, Bina? 

Tînăra asiatică pricepu că o luase gura pe dinainte. 

— Vorbeam de blestematul de tiran care îşi duce ţara la pier- 
zanie şi seamănă jalea printre supuşii săi. Te-ai răzgândit, Iker? 

— Må crezi smintit? 

— Bineînţeles câ nu! 

— Atunci, teme-te de Seth! Dacă o să-l loveasca pe Sesostris, 
cu atît mai bine, dar dacă distruge pămînturile roditoare şi lasă 
pradă sărăciei mii de oameni, cum ai putea să te bucuri? 

— M-ai înţeles greşit! Vreau doar ca puterea zeului să ne dea 
tăria să luptăm mai departe. 

De ziua lui Seth, vizirul nu lucră, regele îşi petrecu timpul la 
templu şi toţi înalții demnitari rămaseră în casele lor. 

Orele se scurgeau încet, chinuitor. 

Şi în cele din urma sosi şi ziua lui Isis, urmată de cea a lui 
Neftys. Şi, datorită celor două surori cu puteri binefăcătoare, 
noul an începea în armonie. 

Puternică şi bogată, inundația nu pricinui totuşi decît strica- 
ciuni uşoare digurilor şi nici un locuitor nu muri înecat. Prima- 
rul îl felicită pe scribul Iker pentru munca sa care ferise oraşul 
de pagube. Socotelile sale se dovediseră corecte şi, datorită lui, 
Kahunul şi împrejurimile sale scăpaseră aproape neatinse din 
această încercare. Se anunțau chiar recolte îmbelşugate care vor 
umple hambarele. Iar o parte din ele avea să fie pusă la păstrare 
pentru anii mai puţin rodnici. 

La sfirşitul sărbătorilor prilejuite de noul an, Iker avu, în sfâr- 
şit, dreptul la cîteva ore de odihnă. 

— Nu arăţi prea grozav, băgă de seamă Sekari. Sper că prima- 
rul nu va continua să te stoarcă asemenea unui sac cu struguri. 

— Greşeşti, trebuie să întocmesc un raport despre numărul şi 
mărimea hambarelor şi a magaziilor oraşului. Arhivele îmi vor 
uşura munca, dar voi fi nevoit så verific eu însumi tot, căci sluj- 
başii au supărătorul obicei să-şi copieze din nou greșelile. 

— Ca veni vorba de arhive... ai găsit faimoasele tale dovezi? 

— Nu mai am nici o îndoială asupra drumului pe care-l 
voi urma. 

— Iker, eşti deștept, învăţat, priceput peste măsură. Eu sînt 
doar un om simplu, dar mă încred în instinctul meu şi mă înşel 
arareori. De ce te afunzi în nenorocire tocmai cînd fericirea îţi 
întinde mîna? 

~ Nici o fericire nu e cu putinţă pînă nu-mi voi îndeplini 
misiunea. 

— Aminteşte-ţi totuşi de cuvintele înţelepţilor: faraonul ştie 
tot ce se petrece. Nimic nu-i este ascuns, pe pămînt sau în cer. 

— Oricite iscoade ar avea tiranul, dreptatea tot îl va lovi. 

Sekari îşi cobori ochii în pămînt. 

— Mi-e greu să-ţi spun asta... Dar nu te bizui pe ajutorul meu. 
Viaţa mea n-a fost mereu uşoară şi am primit destule lovituri. 
Aici, la Kahun, mă simt bine. 

— Te înţeleg şi nu aveam oricum de gînd să-ţi cer ceva. Poţi 
totuşi să juri că nu mă vei trăda. 

— Jur, Iker. 


15. 


Înca din zori, frumoasa casă a lui Medes se umplu de tipe- 
tele pline de furie ale soției sale, care izbucnise într-o criză de 
nervi dupa un şir de greşeli de neiertat. Mai întîi, şireturile care 
împodobeau piepţii şi pârţile laterale ale mantiei sale de iarnă se 
descususeră, de parcă acest veşmiînt ar fi ieşit din mîinile unor 
meşteri nepricepuţi! Apoi, femeia care îi aranja părul de obicei, 
căzuse bolnavă şi trimisese în locul ei o începătoare atât de stîn- 
gace, încît nu izbutise să-i fixeze şuviţele de păr false ale peru- 
cii sale negre. Şi totuși, era de ajuns să ridici o şuviţă din perucă, 
s-o răsuceşti în jurul unui ac gros, să agåți şuviţa falsă şi så o 
acoperi cu alta ca să nu se vadă şiretlicul. Mînioasă, nevasta Se- 
cretarului Casei Regale trîntise oglinda pe jos şi-o daduse afară 
pe neisprăvită fără să-i plătească. 

Tocmai atunci o cuprinse o durere de cap cumplită, pe care 
încercă s-o alunge masîndu-şi capul cu o pomadă alcătuita din 
semințe de mărar, de bryone! şi de coriandru. Dar de data aceasta, 
leacul dădu greş. 

Aşa că intră ca o furtună în odaia soțului ei. 

— Scumpule, sînt groaznic de bolnava! Porunceşte să fie 
adus doctorul Gua. Doar el m-ar putea vindeca. 

— Îngrijeşte-te singură de asta şi să nu mă mai trezeşti vreo- 
dată aşa. Eu muncesc toată ziua. 


! Specie de plantă agaţătoare cu fiori verzi şi rădăcină toxică (n.tr.) 

Femeia ieşi trîntind uşa în urma ei. 

Medes părăsi patul şi trecu în sala de baie. De obicei îi plá- 
cea să se spele pe îndelete, apoi să savureze cîteva feluri de 
mîncare. Dar acum, după o noapte zbuciumată, prea multe gîn- 
duri îl framîntau. 

Cînd se va întoarce Gergu de la Abydos şi cu ce veşti? Lui 
Medes nu-i venea încă a crede că în curînd îşi va face un aliat 
acolo. Cum putea un preot permanent să-i trădeze pe ai lui? 
Dacă încerca cineva să se folosească de el, nu va fi uşor să afle 
cine anume. Dar oare Medes nu se dovedea prea neîncrezător? 

Şi apoi, în calea lui se ivise o nouă piedică: reuşitele strălu- 
cite ale lui Khnum-Hotep. Vizirul ales de Sesostris se vadea a fi 
un iscusit administrator şi izbutise să stabilească o legătură fâră 
cusur între capitală şi provincii. Ca mulți alţii, Medes îşi închi- 
puise că vor apărea neînţelegeri, certuri şi nemulțumiri, dar ni- 
mic din toate acestea nu se petrecuse. Cu ajutorul membrilor 
Casei Regelui, care nu-l invidiau deloc, vizirul conducea cu 
hotărire o administraţie eficace. Din fericire, Khnum-Hotep, îna- 
intat în vîrstă cum era, nu avea să-l mai poată sluji mult timp pe 
faraon. În aşteptarea morţii lui, Medes vedea cum influenţa sa 
slabeşte şi trebuia să se străduiască să-şi păstreze prietenii şi cu- 
noştinţele din rîndul curtenilor. 

O mulțime de uşi i se închideau acum şi să le deschidă din 
nou nu era o treabă tocmai la îndemînă. Dar azi cea mai mare 
speranţă a sa se numea Abydos. 

Pe de altă parte, gîndul că avea să-l întîlnească pe stăpînul 
Libanezului îl aţiţa. Ce ticălos fusese aşa de priceput încît să-l ia 
pe acest negustor în slujba sa? Aşa că Medes socotea să se folo- 
sească de el cît mai bine. 

Tocmai cînd terminase de îmbrăcat, apăru iar soţia sa. 

— Doctorul Gua nu poate să mă vadă decît diseară, se vâită 
ea. N-ai vrea să-l convingi tu să lase la o parte celelalte întilniri 
şi să mă îngrijească întîi pe mine? 

— Gua are o fire respingătoare şi nu suportă să i se impună 
ceva. Şi, la drept vorbind, durerea ta de cap nu cred că te va omori. 
Culca-te şi dormi pînă la amiază. Apoi vor începe să se perinde 
pe aici toate prietenele tale şi trăncâneala lor o să te însânătoşească. 

Sosirea lui Gergu întrerupse această discuţie. 

Încordat, Medes îl duse în odaia sa de lucru şi închise uşa 
cu grijă. 

— Veşti bune, zise Gergu cu un suris larg. Preotul ăsta e un 
om de toată isprava. Vă înţelege neîncrederea şi doreşte să vă 
dovedească buna lui credinţă. Aşa că mi-a dat ceva care så ne 
înlesnească anumite câştiguri chiar şi fără el. 

'Tulburat, Medes se întrebă dacă nu cumva Gergu bâuse prea 
mult înainte. 

— Aceasta e o pecete de la Abydos. O vom întrebuința pu- 
nînd-o pe obiectele false pe care le vom vinde pretinzind că pro- 
vin de pe pămîntul sacru al lui Osiris. Asta e ideea mea şi l-am 
găsit deja pe meşterul care se învoieşte să le făurească. Cel de-al 
doilea dar, încă şi mai de preţ, al noului nostru aliat este formula 
sacră ce vorbeşte despre primirea celor drepţi în lumea cealaltă: 
„Fie ca el să călătorească în barca lui Osiris şi să-i mînuiască ra- 
mele, să ajungă acolo unde inima sa doreşte, iar Cei Mari din 
Abydos să-i ureze bun venit, în pace, să ia parte la misterele lui 
Osiris şi să-l urmeze pe drumurile pure ale pămîntului sacru“. 
Vom grava această formulă pe o parte din obiectele noastre şi 
vom primi aur în schimbul lor! 


Născut într-o familie modestă, negustorul de vinuri simţea 
că trupul i se şubrezise. Aşa că începu să se gîndească serios la 
marea călătorie. Datorită averii sale, avea să-şi cumpere un sar- 
cofag, frumos, dar îi pizmuia pe norocoşii al căror nume era gra- 
vat, pentru totdeauna, pe un monument din Abydos, aproape de 
Osiris şi sub protecţia sa. Exista, oare, o garanţie mai bună 
pentru o veşnicie fericită? 

Cînd îl väzu pe Gergu apărînd, negustorul se întrebă îndată ce 
scădere a preţului avea să-i ceară de astă dată responsabilul prin- 
cipal al hambarelor. Dar era mai bine să nu-l înfrunte pe acest ne- 
mernic care se bucura de legături cu oameni de vază de la palat. 

— Scumpul meu Gergu, tocmai am primit nişte vinuri noi. 
Doriţi să le gustaţi? 

— Bineînţeles că da. Putem sta de vorbă liniştiţi? 

— Så mergem atunci în fundul pivniţei. 

Negustorului i se uscase gîtul. Cu ce îl va mai ameninţa 
acum responsabilul? Ca să-l îmbuneze, îi oferi o cupă din vinul 
cel mai ales. 

— Nu e rău, îşi spuse Gergu părerea, dar e un pic prea dulce 
pentru gustul meu. Ţi-ai comandat un sarcofag dintre cele mai 
bune, aşa am auzit. 

— Trebuie să te gîndești şi la lumea de dincolo. 

— Abydos îţi spune ceva? 

— Abydos... Nu înţeleg. 

— Pot să-ţi aduc o stelă adevărată, cu formula sacră pe ea. 
Nu-ţi mai rămîne decît să-ţi gravezi numele şi-ţi vei petrece veş- 
nicia la picioarele scării Marelui Zeu. 

Negustorul se sufocă de emoție. 

— Glumiţi? 

— Preţul nu va fi deloc mic, căci e nevoie să ţinem seama şi 
de cheltuielile mele. 

— Oricât vreţi! 

— Mai înainte să te învoieşti, haide să-ţi arăt ceva. 

Şi Gergu îl conduse pe negustorul care tremura de nerăbdare 
pînă la o magazie unde îi arătă stela. 

— Facem tirgul, biigui cumpărătorul. 


— Şi uite aşa, se grozăvi Gergu, pivnițele noastre s-au umplut 
de urcioare în schimbul unei frumoase pietre gravate care nu va 
ajunge niciodată la Abydos şi pe care omul meu o va distruge 
chiar în noaptea asta. Staţi liniştit, l-am plătit bine. Pe deasupra, 

nici noi nu mai avem trebuinţă să mergem la Abydos. Ne putem 
descurca şi fără preotul acela de treabă. 

— Te înşeli, îl contrazise Medes. Nu vreau să-ţi tăgăduiesc 
meritele, dar vom repeta cît mai rar cu putinţă isprava pe care 
tocmai ai săvirşit-o. Avem alte lucruri mai bune de făcut, mult 
mai bune. Stelele adevărate îi vor interesa pe locuitorii bogaţi 
ai Memphisului. Vom fixa preţuri ridicate şi nu ne vom tirgui 
asupra lor. 

Aceste argumente îl zăpăciră pe Gergu. 

— Deci, nu-l lăsăm pe preot pe dinafară... 

— Ar fi o greşeală gravă, căci ajutorul său este nepreţuit. Mai 
întîi, ca să dobîndim câştiguri sporite, apoi ca să obținem infor- 
maţii despre Abydos şi ca så ne înlesnească drumul spre tainele 
marilor mistere. Fă bine şi pune la cale cît mai iute întîlnirea cu 
acest om trimis de zei. 


Cetatea întărită, oraşul lui Sesostris de la Abydos, prindea 
viaţă. Aici trăiau constructorii templului şi ai mormîntului său, 
preoţi şi scribi împreună cu familiile lor. Fiecare casă număra 
mai multe încăperi, avea curte şi grădină. Largi de cinci cotţi, 
străduţele erau trasate în unghi drept. În apropierea deşertului se 
găseau cîteva locuinţe bogate. Cît despre cea a primarului, aflată 
în partea sud-vestică a oraşului, aceasta adăpostea camerele în 
care lucrau scribii şi numeroase ateliere. 

Într-una dintre aceste încăperi, preotul permanent Bega îl 
primi pe Gergu şi pe aşa-zisul sâu ajutor, Medes, care trecuse sub 
un nume fals de controlul paznicilor. Şi cum soldaţii îl cunoşteau 
bine, Gergu îi lămuri că sarcinile sale erau din ce în ce mai anevo- 
ioase şi că avea trebuinţă de un slujitor care să-i uşureze munca. 

Cînd Bega pâşi înăuntru, Medes simţi că aerul a devenit 
parcă mai rece. Nu-şi închipuise că un iniţiat în misterele din 
Abydos putea fi atît de urât şi respingător. Înalt, drept, cu nasul 
proeminent, Bega se aşeză pe un scaun cît mai departe de cei 

doi. Fără să-i dea nici o atenţie lui Gergu, îi vorbi direct stă- 
pînului său. 

— Cine sînteţi? 

— Numele meu e Medes şi sînt Secretarul Casei Regelui. Fa- 
raonul îmi dictează decretele pe care eu le fac cunoscute apoi în 
toate provinciile. 

— Este o slujbă importantă. 

— Nici a voastră nu-i mai prejos. 

— Speram la mai mult, mult mai mult. Poate simţiţi la fel? 

— Pecetea şi formula magică ne-au îngăduit să încheiem un 
prim tîrg, care vă va interesa, fără îndoiala. Prin urmare, să ne 
ajutâm unul pe altul ca să dobîndim ceea ce merităm. 

Nici un suris nu lumină chipul ursuz al lui Bega. Totuşi, 
Medes îşi dădu seama că era mulţumit. 

— Prietenul vostru Gergu v-a adus la cunoştinţă propune- 
rile mele? 

— Îmi convin pe de-a-ntregul. Vom ciopli stele false pe care 
le vom vinde doritorilor, făcîndu-i să creadă că ele vor ajunge la 
Abydos. Nu aveţi însă de ce vå teme, căci le vom distruge chiar 
noi. În ceea ce vă priveşte, cum veţi izbuti să le scoateţi de aici 
pe cele adevarate şi pe ce căi le-am putea duce pînă la Memphis? 

— Aşa cum l-am lămurit pe Gergu, mărfurile şi oamenii care 
pătrund în Abydos sînt controlaţi. În schimb, poți să pleci fără 
nici o greutate. Cu ajutorul unui soldat căruia, la fiecare zece 
zile, îi vine rîndul să păzească scara Marelui Zeu, voi aşeza 
într-o ascunzătoare stele mici de o valoare fără seamân. Cineva 
de încredere le va lua, apoi nu-i mai rămîne decît să urmeze că- 
rarea pe care i-o voi arăta eu, ca să ajungă la Nil unde-l va aş- 
tepta o corabie. 

— Planul mi se pare strălucit. De ce faceţi asta? 

— Vă întorc întrebarea. 

— Din moment ce ne încumetăm să înfruntăm atîtea primej- 
dii, grâi Medes, consider că n-are rost să ne minţim. Nu sînt răs- 
plătit pe măsura talentului meu şi atunci încerc de unul singur să 


122 CHRISTIAN JACQ 


repar această nedreptate, întrebuinţind mijloacele pe care le am 
la dispoziţie. Dar un preot al templului... 

— Am crezut mult timp că viaţa spirituală îmi este de ajuns şi 
că dorinţele mele sînt tot mai firave. Dar Sesostris a răsturnat tot. 
În loc să mă numească pe mine în fruntea preoţilor, îi îndrumă el 
însuşi şi a orînduit în alt mod corpul sacerdoţilor. Nu pot să må 
împac cu gîndul că întreaga putere îi aparține, că m-a lipsit astfel 
pe mine de dreptul ce mi se cuvenea. De aceea am hotărît să mă 
răzbun. Dar ca să răzbesc, trebuie să mă îmbogăţesc mai întîi. 

— Să vorbim limpede, Bega! Ce înţelegeţi, de fapt, prin 
răzbunare? 

— Să-l ucid pe omul care mi-a distrus viaţa. 

— ÎI cunoaşteţi pe Sesostris? Eu îl văd adesea şi îi ştiu ade- 
văratele forţe. Credeţi-maă, e mai de temut decît un taur sălbatic 
şi mai crud decît un leu. Şi eu îi doresc moartea, dar cum să şu- 
brezeşti o temelie atit de rezistentă? 

— Veţi renunţa deci să luptaţi împotriva lui? 

— Mă întreb care ar fi calea potrivită. Regele este înconjurat 
de prieteni devotați, iar pe vizirul său îl apreciază toată lumea. 

— Oricit de trainice par, înfăptuirile oamenilor sfirşesc prin a 
fi nimicite. E nevoie să ne unim şi să-i găsim punctul slab. 

— De ce Abydosul e păzit de soldaţi? 

— Secret de stat. 

— După toate cîte ne-am spus, de ce atita şovăială? 

— Unul dintre misterele din Abydos este Arborele vieţii, îi 
destăinui preotul permanent. Fiindcă a început să se usuce, sal- 
cîmul lui Osiris ar putea pieri. Sesostris şi preoții au încetinit îna- 
intarea răului, dar oare pentru cît timp? Poate fi tămăduit doar 
cu un aur anume care deocamdată nu a fost găsit. 

„Aurul din Punt“, gîndi Medes, fermecat de aceste dezvăluiri. 

— Cine a aruncat această vrajă? 

— Nu ştim. Regele a început căutările ca să-l afle pe făptaş. 

— Şi nu aveţi nici o bănuială? 

— Nici cea mai măruntă. Dacă arborele moare, misterele nu vor 
mai fi celebrate şi Osiris nu va reînvia. Va fi sfîrşitul Egiptului. 

— Să vorbim de aceste vestite mistere! Oare nu sînt doar 
o amăgire? 

— Dacă le-aţi cunoaşte cît de puţin, n-aţi mai pune aşa o 
întrebare. 

— Ca preot permanent, pătrundeţi pe pămînturile sacre din 
Abydos şi săvîrşiţi ritualuri care sînt doar pentru iniţiaţi. 

Bega rămase tăcut. 

— Vreau să ştiu totul, se încăpăţină Medes. Ani la rînd nu mi 
s-a îngăduit să intru într-un templu ascuns. Cel din Abydos nu 
e cel mai însemnat dintre ele? 

Pe chipul preotului înflori un surîs ciudat. 

— Am jurat să nu trădez taina. 

— Orice om are un preţ. Aveţi multe comori, iar eu le voi 
plăti la adevărata lor valoare. 

— O să avem timp să mai vorbim despre asta. 

— Aveţi dreptate. Graba ne-ar putea încurca socotelile. Sá adu- 
năm mai întîi averi pentru război. Apoi vom merge mai departe. 

Bega îl cerceta îndelung cu privirea pe Secretarul Casei 
Regelui. 

— Sa ne punem unul pe altul la încercare. Dacă totul se sfir- 
şeşte cu bine, vom face un pas înainte. 

— Mai am o întrebare. La Memphis am zărit o tinără care 
pretindea că vine de la Abydos cu un mesaj tainic pentru rege. 
O cunoaşteţi? 

— Cum arăta? 

Apoi Bega îl ascultă cu atenţie pe Medes. 

— Este una dintre preotesele lui Hathor care trăiesc aici. 
Mai-marele nostru, Pleşuvul, i-a deschis uşa bibliotecii Casei 
Vieţii ca să poată cerceta vechile scrieri. 

— Neîndoielnic, i-a dus faraonului planuri care să uşureze 
construcţia piramidei. Se numără printre persoanele de care ar 
trebui să ţinem seama? 

— Nu, e doar o preoteasă obişnuită şi n-a fost decît curierul 
Pleşuvului. Avînd în vedere adoraţia sa oarbă faţă de zei, n-avem 
de ce să ne temem de ea. lar acum n-am să mai spun nimic de- 
spre ceilalți preoţi, căci se cuvine să-mi iau maăsuri de prevedere. 
Dar tu, Medes, vei fi la fel de chibzuit? 

— Nu-mi stă în obicei să greşesc. 


16. 


Pe corabia care-l purta spre Memphis, Medes îşi întocmi o 
listă de motive care să ducă la ruperea proaspetei alianţe cu 
Bega. Dar nici unul nu rezistă la o cercetare mai atentă. Acest 
preot părea un complice desăvirşit. Înacrit, plin de ură, condus 
de o inteligenţă ascunsă, ambițios, lipsit de orice urmă de sensi- 
bilitate, Bega deţinea taine pe care Medes voise dintotdeauna să 
le cunoască. Bineînţeles, trebuia să-l linguşească, să-l laude la 
momentul potrivit, să-l facă să creadă că era persoana cea mai 
însemnată dintre cei trei. Aşa că Medes avea nevoie să îmblîn- 
zească firea prea sălbatică a preotului. 

Apoi gîndurile i se întoarseră iar la aurul din Punt pe care 
doar el îl considera mai mult decit o închipuire. În viitorul apro- 
piat, nu era cu putinţă să-şi alcătuiască un echipaj fără să fie des- 
coperit. Mai tirziu însă, avea să pună mîna pe un şantier de 
corăbii şi să-şi folosească averea ca să dobiîndească acea comoară. 

Paznicul se înclină în faţa stăpînului său pînă la pămînt şi-i 
deschise îndată poarta grea a impunătoarei sale locuinţe. Pe 
alee, Medes îşi încrucişă paşii cu cei ai doctorului Gua, care era 
foarte grăbit. 

— Soţia mea mai are dureri? 

— Doar o migrenă îndărâtnică. I-am dat o pomadă şi un som- 
nifer uşor. Dar ar mai fi ceva. 

— Vă rog să-mi spuneţi tot. 

— Este prea grasă. Dacă va continua să se îndoape de dimi- 
neaţa pînă seara, o să se îmbolnăvească de-a binelea. Mîncarea 
cumpătată e taina unui trup sănătos. Şi-acum am alte cazuri mai 
grave de îngrijit. 

În timp ce Gua se îndepărta, Medes şi Gergu intrară în odaia 
de lucru a Secretarului Casei Regelui unde li se aduseră bere, 
plăcinte calde şi carne uscată. Gergu închise uşa şi vorbi primul. 

— Uciderea lui Sesostris mi se pare o nebunie. Este bine apă- 
rat şi nimeni n-ar îndrăzni să se atingă de el. Chiar dacă plătim 
un ucigaş, ar fi prins şi ne-ar da de gol. 

— Poate că ai dreptate, dar mai există o cale: să slăbim pute- 
rile regelui atacîndu-i pe apropiații săi. Dacă distrugem persoa- 
nele pe care se bizuie el, o să rămînă singur. Şi atunci va fi la 
mîna noastră. Să începem cu omul pe care-l cunoşti cel mai 
bine: Marele Trezorier Senankh. 

— ÎI cunosc bine, e adevărat, dar, din păcate, nimeni nu-l 
poate învinui de nimic. Omul ăsta e cinstit! Are un singur cusur: 
îi place să mănînce bine. Nici măcar o femeie, oricît ar fi de atră- 
gătoare şi de iscusită, n-ar izbuti să-l facă să-şi piardă minţile. 

— Sînt de aceeaşi părere, grái Medes. Şi pentru că nu-l pu- 
tem cumpăra pe Senankh, îl vom prinde în capcană. Nu uita că 
lucrez la palat şi ştiu şi eu cîte ceva. Iată care e planul! De data 
asta, singurul talent al soţiei mele ne va fi de folos. 


În vîrstă de patruzeci de ani, cu obrajii rotunzi şi pîntecele 
bombat, Marele Trezorier al regatului, aflat în fruntea Dublei 
Case Albe, părea a fi un om care ştie să trăiască bine, prietenos 
şi plăcut. De fapt, avea o fire hotărită, era neiertător, lipsit de 
orice urmå de tact şi fără milă faţa de cei leneşi. Cît despre lin- 
guşitori, aceştia nu reușeau să-i stea prea mult prin preajma. În- 
sărcinat de faraon cu împărţirea dreaptă a bogățiilor, Senankh 
credea că ţinerea în bună rînduială a socotelilor regatului era o 
condiţie necesară pentru respectarea lui Maat. În caz de risipa, 

împrumuturi, datorii sau delăsare, ordinea s-ar fi stricat şi poarta 
s-ar fi deschis pentru tot soiul de nedreptăţi. 

Ca în fiecare săptămînă, Marele Trezorier îl vizită pe vizirul 
Khnum-Hotep ca să cerceteze nevoile provinciilor mai puţin în- 
zestrate. Făcîndu-le înfloritoare, vizirul întărea în fiecare zi uni- 
rea înfăptuită, potrivit voinţei faraonului. 

Vorbind deschis şi fără ocolişuri, şi unul, şi celălalt, cei doi 
demnitari se înțelegeau de minune. Fără sprijinul lui Senankh, 
Khnum-Hotep nu s-ar fi descurcat în hăţişurile administraţiei. 
Nici unul, nici celălalt nu erau stăpîniţi de ambiţii şi se mulţu- 
meau cu răspunderile încredințate de monarh. 

— Ai treburi grabnice, Mare Trezorier? 

— Nişte hambare de construit, dări ale corăbierilor sporite 
făra ştirea mea, vreo zece plîngeri împotriva unor perceptori care 
o fac pe stăpînii, o încărcătură de urcioare care întîrzie să so- 
sească la Teba, doi scribi leneşi de care vreau să scap... Te iert să 
le auzi şi pe celelalte. Dar tu, mereu la fel de curajos? 

— Vizirul e la capătul puterilor, dar Egiptului îi merge bine. 
Sau aproape bine. 

Rostite de gura lui Khnum-Hotep, aceste cuvinte lăsau să se 
ghicească îngrijorarea. 

— Pot să te ajut? 

— Mai bine te-ai gîndi la tine. Împărţirea precisă a bogățiilor 
nu e prima ta îndatorire? 

— Cred că n-am uitat! 

— Mai mulţi slujbaşi gîndesc taman pe dos. 

— Şi pe ce se bizuie? 

— Tocmai am primit nişte rapoarte foarte stînjenitoare, înso- 
tite de scrisori care poartă sigiliul tău şi care poruncesc o împâr- 
tire a grînelor mai degrabă surprinzătoare. Pe scurt, trei sferturi 
pentru cei bogaţi şi restul pentru familiile nevoiaşe şi pentru sa- 
tele sărăcite care nu vor primi astfel destulă hrană. Oamenii nu 
vor întîrzia să afle, iar plîngerile lor vor ajunge pînă la mine. Iar 

eu voi fi nevoit să-l pedepsesc pe cel vinovat. Va trebui să păra- 
seşti Casa Regelui, Senankh, şi vei sfirşi în temniţă. 

— Dai crezare acestor învinuiri? 

— Dorm prost de mai multe nopţi din pricina lor, dar nu am 
dreptul să distrug aceste documente. 

— Dacă ai săvirşi o asemenea greşeală, n-ai mai fi vrednic 
să-l slujeşti pe faraon. Arată-mi-le! 

După ce Medes i le întinse, Senankh le citi cu atenţie. 

— Este chiar sigiliul tău? îl întreba vizirul. 

— Ai putea jura că da. 

— Dar scrisul? 

— Şi pentru el poţi să juri. 

— Atunci cum te dezvinovăţeşti? 

— Aş vrea să lămuresc totul în faţa regelui. 

— Sînt sigur că Luminăţia Sa nu va avea nimic împotrivă, aşa 
că să nu mai pierdem timpul. 

Cu inima grea, Khnum-Hotep abia se ridică în picioare. Se 
simţea copleşit de aceste dezvăluiri, care vor duce la slăbirea 
Casei Regelui. Pe deasupra, nu şi-ar fi închipuit niciodată că 
Senankh s-ar putea lăsa cumpărat. 


Calmul Marelui Trezorier îl uimi pe vizir. Cînd îl apăsau 
asemenea păcate, cum izbutea să-şi păstreze liniştea? Dar în faţa 
lui Sesostris, masca avea să-i cadă fără îndoială. 

Sub privirea sfredelitoare a faraonului, Khnum-Hotep scoase 
documentele şi povesti cum stăteau lucrurile. Însă monarhul nu 
părea tulburat. 

— Bineînţeles, totul e fals. 

— Bineînţeles, adeveri Senankh. 

— Luminăţia Voastră, se împotrivi vizirul, dar dovezile 
se află chiar sub ochii voştri. 

— Sigiliul şi scrisul meu au fost imitate în chip desăvîrşit, 
grăi Senankh. 

— Nu e cam şubredă apărarea ta? se neliniști Khnum-Hotep. 

— Ar fi dacă n-aş putea să-mi dovedesc nevinovăția. 

Vizirul se însenină, căci poate mai exista o speranţă. 

— În ce fel? 

— De multă vreme mă tem de o asemenea lovitură pe la spate. 
De aceea, mi-am luat măsuri de prevedere întrebuinţind anumite 
semne ascunse în documentele întocmite de mine. Las un mic loc 
liber înainte de rîndul al treilea şi al cincilea. Cînd litera S, zăvo- 
rul, apare pentru a opta oară, are partea dreaptă mai lungă. Lui B, 
piciorul, îi scurtez talpa cînd îl scriu a doua oară. Aşez trei puncte 
negre şi foarte mici, în formă de triunghi în mijlocul textului. Pri- 
veşte cu băgare de seamă acum documentele despre care spui că 
sînt ale mele şi nu vei zări nici unul dintre aceste semne. 

Vizirul se convinse că Senankh avea dreptate. 

— Dar cum poți să mă încredinţezi că nu le-ai născocit acum? 

— În doua feluri: mai întîi, scoţind din arhive scrisorile mele 
şi găsind semnele tainice pe care ţi le-am dezvăluit, apoi aducind 
un martor demn de crezare. 

— Cine e? 

— Faraonul Egiptului. 

Vizirul înghiţi în sec. 

— Sînt bucuros, nespus de bucuros! Le voi da de ştire celor 
care mi-au adus documentele că au fost înşelaţi. Dar ce ticălos a 
putut săviîrşi o asemenea nelegiuire? 

— Cineva care voia să mă distrugă fără să-şi murdărească 
mîinile. A ales un mijloc viclean şi a socotit că îmi va fi cu ne- 
putinţă să mă apăr de această lovitură. Sa izbuteşti să imiţi atît 
de bine un scris şi un sigiliu e o ispravă demnă de toată lauda. 
Totul mă face să presupun că am un duşman foarte înverşunat 
printre înalții demnitari. 

— Poate chiar în preajma ta, îşi dădu cu părerea vizirul. Ca- 
ută-l printre cei care te pizmuiesc şi visează să-ţi ia locul. Şi te 
sfătuiesc să întrebuinţezi alte semne şi să nu le dezvălui nimă- 
nui, decît Luminăţiei Sale. 

Pentru a doua oară Libanezul încercase. 

Şi pentru a doua oară dăduse greş. Cum să se lipsească de un 
vin alb, dulce şi aromat, cum să renunţe la carnea înăbuşită bine, 
la păstăile verzi cu grăsime de gîscă, la prajiturile cu miere şi la 
dulceaţa de smochine? Desigur, Prevestitorul îl povăţuise să mă- 
nînce şi să bea mai puţin, şi sfaturile sale erau totuna cu porun- 
cile. Dar la ce mai servea atunci bogăţia dacă trebuia să rabde şi 
să se abţină a gusta din plăcerile vieţii? Purtînd veşminte mai 
largi, Libanezul spera să-şi ascundă trupul bine împlinit. Iar de 
faţă cu Prevestitorul, avea să se poarte ca un adevărat pustnic. 

Celei mai bune dintre iscoadele sale, aparul, nu-i oferi de- 
cît smochine uscate, îngăduindu-i să-și tragă sufletul înainte 
de a vorbi. 

— Medes s-a întors la Memphis. 

— Unde a fost? 

— După cîte am aflat, la Abydos. 

— Abydos, pămîntul sacru al lui Osiris, unde nu calcă decît 
iniţiaţii! se miră Libanezul. Ce-a căutat acolo? 

— N-am nici o bănuială. 

Nedumerit, Libanezul îl lăsă pe apar să plece, se îmbăie, po- 
runci servitorului să-l maseze, apoi se înfăşură într-o pînză atît 
de moale că adormi de îndată ce se întinse pe perne. 

Intendentul îl trezi ca să-l anunţe că a sosit căpitanul, un co- 
răbier încercat, care se îngrijise de aducerea lemnului din Liban. 

— Noua încărcătură a ajuns cu bine în port, stapîne. La fel şi 
restul mărfurilor. 

— N-aţi avut vreo neplăcere cu vameşii? 

— Nici cea mai măruntă, totul merge de minune. 

Cu faţa aspră şi părul vilvoi, căpitanul rostea cuvintele rar, 
cu vocea sa răguşită. 

— Noi nu întimpinăm greutăţi să cărăm mărfurile pînă aici. 
Dar pentru ceilalţi oameni ai noştri nu e la fel de lesne. E ade- 
vărat, de la unirea Egiptului, lucrurile merg tot mai bine căci 
putem trece cu uşurinţă dintr-o provincie în alta. Am oameni de 

legătură acum în toate porturile şi veştile aleargă iute. Opreliş- 
tea apare însă la Kahun. 

— Din ce pricină? 

— Un slujbaş de acolo se încâpăţinează să nu deschidă por- 
tile oraşului caravanei noastre. A văzut permisele de liberă tre- 
cere, dar nu-i sînt de ajuns! Vrea să cerceteze el însuşi fiecare 
om şi toate mărfurile. 

— Neplăcut, tare neplăcut... Cum îl cheamă? 

— Heremsaf. 

— Am eu grijă de el! 


Heremsaf simţea că era lucru necurat cu această caravană, 
aşa cum un cîine adulmecă mîncarea stricată. Totuşi, înscrisurile 
erau limpezi şi n-ar fi avut de ce să-i dea de bănuit. Ar fi trebuit 
să-i lase pe străinii aceştia să intre în Kahun fără să mai stea pe 
gînduri. Totuşi, instinctul îl îndemnă să mai facă o ultimă veri- 
ficare. Poate că se înşela, dar mai bine nişte prevederi în plus de- 
cît să-i pară rău mai tîrziu. Mai degrabă să fie cicălitor decît 
îngăduitor din cale-afară. Şi n-ar fi fost prima oară cînd o ca- 
ravană ascundea fugari sau mărfuri îndoielnice. De curînd, un 
sirian încercase să vîndă papirusuri dintre cele mai proaste pre- 
tinzînd totuşi că sînt de mare preţ. 

Heremsaf se gîndi să-l cheme la el a doua zi pe Iker. Deşi 
tînărul izbutise să urce atît de iute treptele ierarhiei care aveau 
să-l ducă mai departe decît şi-ar fi închipuit vreodată, era me- 
reu trist şi frămîntat. Trecuse mult timp de cînd marele preot al 
lui Anubis nu mai stătuse de vorbă cu cel pe care mulţi îl nu- 
meau acum Salvatorul, ca urmare a iscusinţei pe care o dove- 
dise, apărînd oraşul de revărsarea apelor. Însă un rău ascuns 
rodea sufletul scribului. Care să fie oare pricina lui? 

Doar întrebările directe i-ar fi îngăduit să primească răspun- 
suri sincere. Chiar mîine, Heremsaf va afla adevărul. 

Un slujitor îi dădu de ştire că-l caută o tînără. 

— Spune-i să vină. 

O brunetă frumoasă, fardată îngrijit, îi întinse un taler um- 
plut cu mîncare de bob cu usturoi, scăldată în sos de verdeţuri. 

— Bucătarul lui Iker cunoaşte ca nimeni altul această reţetă. 
S-a gîndit că aţi fi bucuros s-o încercaţi. 

— E o idee bună. 

— Mincaţi-o cît e caldă şi gustul va fi desăvîrşit, 

Cum nu avusese timp pînă atunci să pună nimic în gură, 
Heremsaf nu se lăsă rugat a doua oară, mai ales că bucatele se 
dovediră minunate. 

În timp ce el le savura, Bina se îndepărtă, cu zîmbetul 
pe buze. 


Primele dureri îl treziră din somn pe Heremsaf în toiul nopții. 
La început, crezu că e doar o indigestie, dar suferinţa spori 
într-atit, încît îi tie respiraţia şi-l împiedică să se ridice din pat. 

Muşchii i se înţepeniră, iar inima încetă să-i mai bată. Otrava 
adusă din Liban îşi făcuse efectul așteptat. 


17. 


— Pletosul vrea să te vadă, îl anunţă Sekari pe Iker, care sări 
din somn. Pare foarte tulburat. 

— Ce veste proastă a mai dus? 

— Nu vrea să ţi-o spună decit ţie. 

Înainte de a cobori la parter, tînărul scrib îşi clăti gura. 

— Ce s-a petrecut, Pletosule? 

— Heremsaf... Heremsaf a murit în noaptea aceasta! 

— Heremsaf! Eşti sigur? 

— Din nefericire, da. 

— Care a fost pricina morţii? 

— Inima îi era slăbită. În ultimul timp obosise peste măsură 
şi refuza să se odihneasca. Deşi eşti mult mai tînăr, nenorocirea 
asta ar trebui să te pună pe gînduri. Şi tu munceşti prea mult. 

Iker plecă degrabă la templui lui Anubis, unde noul mare 
preot se îngrijea de ritualurile de înmormîntare a lui Heremsaf 
şi ajută ca acestea să fie înfăptuite în chip desăvârşit. 

Rapoartele şi înscrisurile din odaia de lucru a defunctului 
fură luate de primar şi încredințate mai multor slujbaşi. Unul 
dintre ei, negăsind ceva care să-i dea de bănuit, îngădui carava- 
nei să intre în Kahun. 


Vestea morţii lui Uakha, fostul guvernator al provinciei Co- 
bra, îl întristă adînc pe Sesostris, dar, ca de obicei, faraonul nu 
lăsă să se vadă nimic. Uakha fusese primul care-l sprijinise şi-i 

jurase credinţă la începutul luptei sale împotriva provinciilor 
care nu voiau să-i recunoască puterea. Atunci cînd înăuntrul tà- 
rii stătea să izbucnească războiul, ajutorul lui Uakha se dove- 
dise hotaritor. Dispariţia sa, de asemenea, stîrnea îngrijorare. Ce 
vor face oare rudele, apropiații şi slujitorii săi? Se vor supune 
poruncilor vizirului Khnum-Hotep, trimis acolo de faraon ca să 
fie de faţă la înmormîntare, sau vor încerca să aleagă un alt gu- 
vernator al provinciei? 

În caz de răzvrătire, monarhul va fi nevoit să folosească 
armata. 

Acestor gînduri negre li se adăuga o nelinişte mai veche şi 
stăruitoare: cine aruncase vraja asupra Arborelui vieţii, dorind 
să împiedice renaşterea lui Osiris? Acum, faraonul ştia că nu era 
vorba despre nici unul dintre guvernatorii provinciilor care se 
împotriviseră, pînă nu demult, unirii Egiptului. După o îndelun- 
gată chibzuială, Sesostris înțelese că vrăjitorul era un cananeian 
răzvrătit al cărui singur ţel era nimicirea Egiptului. Poate că ge- 
neralul Nesmontu, străbătînd în lung şi-n larg Syro-Palestina, va 
izbuti să-i dea de urmă. 

Întors pe înserat la Memphis, Khnum-Hotep se înfaţişă de 
îndată monarhului. 

— Nimeni nu plănuieşte să aleagă un nou guvernator, Lu- 
minăţia Voastră, grăi el cu un suspin de uşurare. Am rînduit 
acolo o administraţie care va lucra sub controlul unuia dintre 
împutermiciţii mei. 

— Să nu îngădui nici slăbiciunea, nici lipsa de cumpătare. Pro- 
vincia Cobra, asemenea celorlalte, să fie cîrmuită potrivit lui Maat 
şi nici unul dintre locuitorii ei să nu sufere de foame. Orice ne- 
dreptate să fie aspru pedepsita. În fata zeilor, eu sînt răspunzător 
de fericirea poporului meu. Iar tu eşti răspunzător în faţa mea. 

— Mă aflu îndeajuns de aproape de Luminâţia Voastră ca să 
apreciez măreţia faptelor pe care le-aţi săvîrşit. Acum, ele fac 
parte din fiinţa mea şi nu am altă dorinţă mai arzătoare decît 

întărirea unirii al cârui chezaş sînteţi. De acum înainte, provin- 
ciile nu vă vor mai pricinui nici o grijă. 

— Dar dacă nu reuşim să tămăduim salcîmul lui Osiris, ce se 
va alege de Egipt? 


— Cum adică, nimic? se înfurie Medes străbătind, cu paşi 
mari, încoace şi-n colo, odaia sa de lucru. 

— N-a păţit nimic, îşi întări Gergu spusele. Marele Trezorier 
Senankh şi-a păstrat slujba. 

— Nu i s-a dat nici o pedeapsă? 

— Nici cea mai neînsemnată. Vizirul îi acordă în continuare 
deplina sa încredere. 

— Şi faraonul la fel, din păcate! Şi eu care credeam cå 
Sesostris se preface ca să salveze aparențele şi să păstreze 
renumele Casei Regelui! Şi totuşi, soția mea a imitat în chip de- 
săviîrşit scrisul lui Senankh, iar pecetea nu avea cusur. 

Şi deodata, Medes pricepu. 

— Semne tainice... Senankh întrebuinţează semne tainice! De 
aceea şi-a dovedit fără greutate nevinovăția. 

— Voi cerceta arhivele şi le voi afla! 

— În zadar! Deja le-a schimbat. 

— Poate le mai cunoaşte cineva. 

— Faraonul însuşi, neîndoielnic! 

Descurajarea puse stăpînire pe Gergu. 

— Atunci, Senankh nu poate fi atins. 

— Deocamdată, prietene, deocamdată. Dar există ţinte mai 
lesne de nimerit. 

Şi Medes îi prezentă noul său plan lui Gergu, care îl găsi pe 
placul său şi plecă îndată să-l ducă la îndeplinire. 

Plină de învăţăminte, această înfrîngere nu-i slăbi lui Medes 
hotărîrea. Casa Regelui semăna cu o fortăreață care nu putea fi 
dărîmată într-o singură zi. Dar acum avea un aliat la Abydos. Şi 
cu sprijinul lui putea să ajungă la marile mistere şi să dobîn- 
dească tot atîta putere cît faraonul care domnea. 

Libanezul folosi mai multe oglinzi ca să-şi verifice înfaţişa- 
rea. Mulțumită noului său veşmînt cu dungi verticale, părea mult 
mai slab. Totuşi, cînd Prevestitorul intră în sala de primire, nu fu 
în stare să-l privească în ochi şi se grăbi să-i ofere apă. 

Oaspetele refuză. 

— Doriţi ceva anume, stăpîne? 

— Doar un raport amănunţit şi fară înşelătorii. 

Pe mesele joase nu se vedeau nici fructe, nici prăjituri. Aşa 
că Prevestitorul putea să se încredinţeze de eforturile gazdei sale. 

= În privinţa negoţului, se anunţă reuşite minunate. Viitoa- 
rele noastre vînzări ne vor aduce cîştiguri însemnate. Argumen- 
tele mele l-au convins pe Medes şi nu mă îndoiesc că va respecta 
înţelegerea. Aşa cum hotărîsem, l-am făcut să spere la o întîlnire 
cu... stăpînul meu. Cînd îi va spori nerăbdarea, nu va întirzia să 
mă caute din nou. 

Prevestitorul surîse uşor, ceea ce mai degrabă îl nelinişti pe 
Libanez, în loc să-l calmeze. 

— Cît despre iscoadele mele, continuă el, se descurcă din ce 
în ce mai bine. Deşi sînt puţine, veştile ajung iute la urechile 
mele. Unirea înfăptuită de Sesostris nu e o vorbă în vînt, nici o 
provincie nu i se mai împotriveşte şi poţi să călătoreşti prin 
Egipt cu uşurinţă. 

— Şi caravana care trebuia să pătrundă în Kahun? 

Fu rîndul Libanezului så zîmbeasca. 

— lată dovada priceperii oamenilor mei! Cea mai bună is- 
coadă pe care o am acolo, o tînără femeie pe nume Bina, a 
aflat că un slujbaş nu îngăduia intrarea caravanei. Cusurgiul 
ăsta bănuitor, un anume Heremsaf, refuza să-i deschidă por- 
tile oraşului. Aşa că i-am trimis Binei o licoare foarte puternică, 
întrebuințată în Liban atunci cînd vrei să scapi de cei care te 
încurcă. Această tînără promițătoare şi-a îndeplinit cu bine sar- 
cina. Heremsaf e mort, iar primaria din Kahun a înlăturat şi ul- 
tima piedică din calea alor noştri. 

— Bună treabă. 

Libanezul roşi. 

— Am fâcut tot ce mi-a stat în putinţă. Distrugerea Egiptului 
îmi aduce multă bucurie. 

— Deşi te-ai mai îngrăşat, multe îţi vor fi iertate, spuse 
Prevestitorul. 


Cînd caravana ajunse în apropiere de Kahun, fu oprită de 
străji, care verificară amânunţit toate documentele ce îi îngadu- 
iau să călătorească. 

Bărboşi şi cu pieptul gol, asiaticii purtau în jurul şoldurilor 
pînze portocalii, iar în picioare sandale negre. Unii erau încăr- 
caţi cu rogojini, alţii cîntau din lire cu opt coarde. Brăţâri fru- 
moase împodobeau gleznele femeilor, îmbrăcate cu tunici 
brodate şi purtind încălțări din piele. 

Soldaţii cercetară poverile măgarilor şi găsiră coşuri, vase, 
sulițe, farduri din malahit de Sinai şi foale de fierar. 

— Cine e căpetenia voastră? întrebă scribul care suprave- 
ghea controlul. 

— Ibcha, răspunse un băiat zîmbind. 

— Şi unde se află? 

— În spatele caravanei. 

— Du-te şi caută-l! 

Băiatul plecă îndată. 

Ibcha era un bărbat voinic, cu barba stufoasă. 

— De ce aveţi arme în bagaje? 

— Arcurile şi săgețile ne ajută să ne apărăm în caz de pri- 
mejdie. Mulţi dintre noi sînt fierari şi ştiu să meşterească sulițe 
cu vîrf de metal. 

— Pentru că o să locuiţi în Kahun, armele voastre rămîn la 
mine. Am så vorbesc cu fiecare dintre voi pe rînd ca să-i aflu nu- 
mele, vîrsta, dacă e căsătorit şi cu ce se îndeletniceşte. După 
aceea am să vă arât unde veţi trâi de acum încolo. 

Asiaticii se dovediră ascultători şi răspunseră la toate 
întrebările. 

Apoi scribul i se adresă din nou lui Ibcha: 

— La Kahun domnesc rînduieli foarte aspre. La cea mai mica 
greşeală, vinovatul împreună cu familia lui va fi izgonit din oraş. 
Nu îngăduim så vă certaţi între voi şi trebuie să vă supuneţi fără 
şovăială hotărtrilor primarului. Vino cu mine! 

Scribul îl conduse pe Ibcha la atelierul unde se făureau cu- 
tite. Rafturile gemeau sub povara lor. Chiar acolo fusese ascuţit 
pumnalul lui Iker. 

— Avem nevoie de cît mai multe, îl lamuri scribul. Primarul 
vrea să înzestreze gărzile cu arme noi şi dintre cele mai bune. 
Cuptorul de alături a fost mărit, iar materialele tocmai au fost 
aduse. Bineînţeles, fiecare obiect va fi verificat şi va primi un nu- 
măr. Două zile poţi să te odihneşti şi să te obişnuieşti cu locurile. 
Apoi vei începe lucrul şi vei fi plătit ca un muncitor cu experi- 
enţă. Tu şi ai tăi puteţi găsi la Kahun tot ce aveţi nevoie. În schim- 
bul unei perechi de sandale, primeşti doi litri de ulei sau douăzeci 
de pîini sau 25 de litri de bere. Fiţi bine-veniţi printre noi! 

Nu departe de atelier, Bina urmărea cu atenţie tot ce se pe- 
trecea acolo. Şi fiindcă-şi dusese la bun sfîrşit prima parte a mi- 
siunii, nu-i mai rămînea decît să continue să tragă foloase de pe 
urma naivităţii egiptenilor care-şi închipuiau că nu pot fi păcăliți. 
Din zece arme pe care le făceau, asiaticii furau una. Puțin cîte 
puţin aveau să se adune destule pentru viitorii stăpîni ai orașului. 
Iar dacă Iker izbutea să-l ucidă pe faraon, răzmeriţa o să izbuc- 
nească mai repede decit se aştepta oricine. 


— Aliaţii noştri au sosit, în sfârşit, îi destăinui Bina lui Iker. În 
curînd, nu vom mai fi nevoiţi să ne ascundem în casa asta părăsită. 

— Şi ce au de gînd? 

— Nu ştiu, dar te sfătuiesc să ai încredere în ei. Îl urasc pe ti- 
ran la fel ca şi noi şi nu se vor da înapoi să-şi jertfească viaţa ca 
să-l biruie. 

Înca zdruncinat de moartea lui Heremsaf, Iker nu dăduse 
nici o atenţie Caravanei asiaticilor. 

— În Kahun, îi reaminti el, străinii sînt supravegheați îndea- 
proape. Cum plânuiesc prietenii tăi să treacă la fapte? 


UNELTIRILE RĂULUI 139 


— Îţi repet, nu ştiu. 

— Dar tu cum îi vei ajuta? 

— Eu nu sînt decît o biată slujnică neştiutoare de carte. Mă 
voi mulţumi să le fac rost de mîncare şi de veşminte. Şi am pri- 
mit de la ei un dar minunat. Vrei să-l vezi? 

Şi fară să aştepte răspunsul tînărului scrib, Bina despături o 
bucată mică de pînză de in, avînd forma unui triunghi. 

— Un colţ se strecoară printre coapse, grăi fata cu voce ispi- 
titoare şi se leagă apoi de celalte două, petrecute peste şolduri.. 
Ce-ar fi să mă ajuţi să încerc? 

Frumoasa asiatică îşi lepådå mantia şi, pe de-a-ntregul goală, 
lunecă în penumbră, apropiindu-se de Iker. 

— Mă ajuţi? 

— Lartă-mă, dar... am multe griji pe cap. 

Fata îşi înghiţi furia. 

— Poate altă dată, zise împăciuitoare. 


Sarbatoarea zeului Bes era în toi. Toţi locuitorii oraşului luau 
parte la ea, vinul curgea în valuri şi din toate cartierele răzbătea 
muzică, iar oamenii sperau să-l vadă trecînd pe dansatorul pitic, 
cu mască de leu. Bărbos, cu picioarele groase, el alunga demo- 
nii şi tăia în bucăţi spiritele rele cu cuţitele sale mari. De aceea, 
meşterii împodobeau paturile, scaunele, lămpile şi obiectele de 
toaletă cu chipul său. Scoţîndu-şi limba roşie, zeul rostea cu- 
vîntul purificator şi, lovind în tamburina sa, împrâştia în jur 
energie binefâcătoare. El veghea asupra naşterii copiilor şi a ini- 
țiaţilor din temple. 

Peste tot se găseau făclii aprinse; în întregime luminat, 
Kahun se lăsase în voia bucuriei de a trăi, a rîsului şi a plăceri- 
lor aduse de mesele îmbelşugate. 

După ce bău cîteva cupe în tovărăşia celorlalţi demnitari ai 
oraşului, Iker se retrase, pretinzînd că îl durea capul şi îi ardea 
tot trupul. Parcă împotriva dorinţei sale, paşii îl purtarà spre ateli- 
erul unde asiaticii îi ascuţiseră pumnalul. 

În această noapte a bucuriei, locul era nefiresc de liniştit. 

Iker se apropie. 

Nu se auzea nici muzică, nici cîntece, nici risete, doar o lu- 
mină slabă răzbătea din atelier. 

Prin ruptura uneia dintre rogojinile ce acopereau ferestrele, 
Iker trase cu ochiul înăuntru. 

Cu voce şoptită, Bina citea un text, iar vreo zece bărbaţi o 
ascultau cu atenţie. Apoi fata luă o pensulă şi începu să întoc- 
mească o scrisoare. 

Uimit, Iker se trase înapoi cu iuţeală. 

Aşadar, Bina îl minţise că nu ştie nici să scrie, nici să citească! 

Biata servitoare neştiutoare de carte, supusă şi chinuită era, 
de fapt, căpetenia acestui grup de luptători! 

Scîrbit, Iker se întoarse acasă. 


— Iker, trezeşte-te, e tirziu! 

Neprimind nici un răspuns, cu mintea încă înceţoşată din 
pricina sărbătorii din ajun, Sekari împinse uşa odăâii scribului. 

Încaperea era goală. 

La fel şi sala de baie. Neîncrezător, Sekari scotoci toată 
casa, apoi se duse la grajdul unde Vînt-de-Miazânoapte mînca 
nişte lucernă. 

— Totuşi, Iker nu şi-ar fi lăsat aici tovarășul! Acum am înţe- 
les... A băut peste măsură şi-acum doarme prin alte părţi. 

Sekari străbătu tot oraşul întrebînd în stinga şi-n dreapta. 

În zadar. Fără putinţă de tăgadă, Iker părăsise oraşul. 


Pe corabia ce plutea către Memphis, Iker nu simţea decit o 
singură părere de rău: că nu-l luase cu el pe Vînt-de-Miază- 
noapte. Dar era încredinţat că nu va scăpa cu viaţă din această 
încercare şi ştia că Sekari va avea grijă de măgarul său. 

Iker se văzuse nevoit să rupă brusc orice legătură cu asiati- 
cii pe care nu-i mai considera drept aliaţi. Şi nici măcar nu-i păsa 
care era adevărata lor ţintă. El trebuia să se descurce singur. 


18. 


Întâlnirea grabnică avu loc în toiul nopţii, la cererea Binei. 

— Iker a părăsit oraşul, le spuse ea fierarilor veniţi din Asia 
ca să făurească arme la Kahun. 

— O să ne pirască pe toţi! se neliniști Ibcha, mai-marele 
meşterilor. 

— Dacă asta ar fi vrut, acum eram deja cu toţii în temniţă. 

— Atunci de ce a fugit aşa în pripă? 

— Şi-a pierdut răbdarea, îl lămuri tînăra femeie. Are de gînd 
să-l lovească pe tiran cînd i se va părea lui mai nimerit şi fără să 
prevină pe nimeni, nici măcar pe mine. 

— N-are sorţi de izbîndă! 

— Scribul acesta nu e un baiat ca oricare altul. În el arde un 
foc care nu poate fi stins. De aceea nu îl cred învins de pe-acum. 

— Ştii cîte piedici are de înfruntat ca să ajungă la rege? 

— Deja a trecut peste multe piedici! Şi am izbutit să-l con- 
ving că Sesostris este un monstru nemilos care trebuie doborit 
prin orice mijloc, pentru că numai astfel Egiptul ar fi salvat. 

— Şi naivul ăsta te-a crezut? 

— Iker ştie că răul există şi sigur Sesostris se află la rădăcina 
lui. Daca va fi nevoie să-şi dea viaţa pentru a-l înlătura, nu va 
şovăi s-o facă. 

— După părerea mea, băiatul e ca şi mort. Dar dacă o scoate 
cu bine la capăt, cu atît mai bine pentru noi! 

— Alt prilej de îngrijorare, mărturisi Bina, e necunoscutul 
care a încercat zadarnic să-l ucidă pe Iker. Crocodilii i-au mîn- 
cat leşul. 

— Dacă a avut complici, fu de părere Ibcha, cu siguranţă că 
n-au rămas în oraş. S-a mai petrecut ceva demn de luat în seamă 
de atunci? 

— Nu. La Kahun nu s-a dat prea multă atenţie acestui fapt. 
Ai putea jura chiar că nu s-a întîmplat nimic. 

-Îi pizmuia cineva pe Iker? 

— Fără îndoială că da, din pricina puterii sale de muncă și a 
încrederii pe care i-o arăta primarul. 

— Atunci nu căuta mai departe. N-a fost decît o răzbunare. 
Favoritul tău a scăpat de un rival stînjenitor. Pe mine asta mai 
degrabă mă linişteşte! Dacă ştie să se bată, mai are o fârimă 
de şansă. 


La 33 de ani, Purtătorul sigiliului regal, Sehotep, trecea drept 
unul dintre cei mai vestiți seducători din Memphis. Singurul 
moştenitor al unei familii bogate, scrib strălucit, înzestrat cu un 
spirit viu care îl făcea uneori nervos, mereu îmbrăcat elegant, 
Sehotep îi păcălea pe mulţi. Unii îl socoteau chiar un uşuratic, 
îndrăgostit de plăcerile vieţii, care nu era în stare să lucreze ore 
în şir. Dar asta însemna să nu ţii seama de ochii săi scăpărînd de 
inteligenţă şi de uşurinţa pe care o dovedea în cercetarea şi înţe- 
legerea celor mai complicate înscrisuri. Mai mare peste toate lu- 
crările faraonului, însărcinat să vegheze asupra respectării tainei 
templelor şi a bunăstării vitelor, se îngrijea de toate în acelaşi 
timp fără să pară că se străduie prea mult. 

Curtenii îl urau pe Sehotep a cărui existenţă semăna cu un 
şir de victorii dobîndite prea lesne. El însuşi îşi sporea această 
faimă lăsînd să se înţeleagă că nu întîmpina niciodată vreo pie- 
dică şi că orice greutate n-ar fi fost decît o joacă. Bineînţeles, nu 
lipsea de la nici o petrecere din capitală şi de la nici unul dintre 
fastuoasele ospeţe date de înalții demnitari. Aici, toţi vorbeau cu 

plăcere, iar Sehotep era numai ochi şi urechi, adunînd astfel in- 
formaţii preţioase. 

Invitat la deschiderea noii şcoli de dans din Memphis, Pur- 
tătorul sigiliului regal onora cu prezenţa sa această sărbătoare lu- 
mească. Profesoara de dans era la fel de veselă ca şi tinerele sale 
eleve, acoperite cu veşminte îndeajuns de scurte ca să nu le în- 
greuneze mişcările. 

O brunetă frumoasă îi oferi cel mai încîntător zîmbet cu pu- 
tinţă lui Sehotep, care i-l întoarse. Apoi fata se alătură celorlalte 
şi împreună desfăşurară o serie de figuri acrobatice care-ţi tăiau 
răsuflarea. Ridicînd un picior pînă în dreptul umerilor şi ţinîndu-şi 
trupul drept, fiecare dansatoare se apleca şi apoi sărea iar cu o iu- 
țeală uimitoare. După aceea, urmă un şir de salturi primejdioase. 
Arcuindu-se, tinerele se sprijineau pe rînd în miini şi în vârfurile 
picioarelor. Sehotep avu impresia că ele alcătuiau un cerc, dar pri- 
virea lui stăruia din ce în ce mai mult asupra frumoasei brunete. 

Cînd dansul se sfîrşi, profesoara se apropie neliniştită de 
Sehotep. 

— Sînteţi mulţumit? 

— Dansatoarele au arătat multă iscusinţă. Mi-ar plăcea să 
le felicit. 

— Ce onoare neașteptată pentru noi! 

Sehotep întîrzie ceva mai mult lîngă preferata sa. 

— Cita graţie şi măiestrie! Presupun că ai început să înveţi să 
dansezi de mică! 

— Într-adevăr. 

— Cum te cheamă? 

— Olivia. 

— Şi câţi ani ai? 

— 18. 

— Eşti deja logodită! 

— Nu... În sfirşit, nu cu adevărat. Profesoara noastră e 
foarte severă. 

— Atunci am putea să ne vedem din nou. Să zicem... 
astă-seară? 

Foarte dulce şi putemic aromat, vinul adus din oaze avea 
18 grade şi însoţise cele mai alese bucate. După ce el şi Olivia 
isprăviră masa, Sehotep le ceru slujitorilor să plece. Încîntata de 
minunata casă cu grădină a gazdei, Olivia mîncase cu poftă, spo- 
rovăind despre greutăţile meseriei sale. 

Cînd Sehotep o prinse drăgăstos de mînă, fata nu şi-o re- 
trase. În ochii săi lucea dorinţa. 

Sehotep o dezbrăcă încet şi o conduse pînă în dormitorul său. 

— Nici tu, nici eu nu dorim să avem copii, nu-i aşa? De aceea 
e bine să folosim pomada aceasta. 

Olivia unse sexul bărbatului cu pomada parfumată şi grasă, 
făcută din spini de salcîm zdrobiţi. 

Dansatoarea nu aprecia deloc preludiul. Aşa că Sehotep nu 
pierdu timpul cu mîngîieri nesfirşite. Ghicind preferinţele fetei, 
se strădui să i le împlinească, gîndindu-se numai la plăcerea ei. 
Şi în felul acesta, se înlănţuiră într-un dans măiestrit, dovedin- 
du-se unul mai priceput decît celalalt. 

Apoi, întinşi alături, gustară clipele de liniște care urmară ex- 
tazului împărtăşit. 

— Ce face un Purtător al sigiliului regal? 

— Dacă ţi-aş înşira toate sarcinile mele, nu m-ai crede. Ştii, 
de pildă, că mă îngrijesc de aducerea unor vite grase pentru tem- 
plul lui Hathor? Pentru iniţierea noilor preotese se pregăteşte un 
mare ritual, care se va încheia cu un ospăț. De asemenea, su- 
praveghez repararea porţilor templului şi a sanctuarului. 

— Eşti şi arhitect? 

— Îi am în grijă pe toţi constructorii din întreg regatul şi veri- 
fic toate lucrările, mai ales cînd e vorba de împrejurări deosebite. 

— Şi acum e cazul? 

— Veghez, pe deasupra, şi la respectarea tainei templelor, zise 
Sehotep, surizînd. 

— Contează aşa mult? 

— Dacă ai cunoaşte mărimea comorii sortită sanctuarului lui 
Neith, nu te-ai mai îndoi. 

— Comorile mă fac să visez! Din ce e alcătuită aceasta de 
care vorbeşti? 

— Secret de stat. 

— Îmi stîmeşti şi mai mult curiozitatea! Te rog, spune-mi 
ceva despre ea! 

— Comoara este atît de prețioasă, cå pînă şi zeii vor fi 
mulţumiţi. 

Mingi.ierile cu care Olivia îşi răsplăti iubitul îi redeşteptă 
acestuia dorinţa. Şi astfel se lăsară purtaţi într-un nou dans 
al dragostei. 

După un timp, tînăra femeie sări jos din pat. 

— Ce-ar fi să ieşim pe terasă? Cred că priveliștea e cum nu 
se poate mai frumoasă. 

Sehotep se supuse. 

Goi şi înlânţuiţi, priviră Memphisul, scăldat de razele 
lunii pline. 

— Ce minunăţie! murmură Olivia. Nu-mi închipuiam că sînt 
atîtea temple! Cel uriaş, acolo jos, este al lui Ptah? 

— Întocmai. 

— Şi celălalt, mai întins, la miazănoapte, cui îi aparţine? 

— Zeiţei Neith. 

— Aceea care va primi comoara? 

— De fapt, nu o va adăposti decît o vreme. 

— Şi apoi, unde va fi dusă? 

— Într-un loc unde nu au ce căuta oamenii de rînd. 

— Departe de aici? 

— La Abydos. 

— Abydos, pămîntul sacru al lui Osiris... Îti este cunoscut, nu? 

— Cine se poate lăuda că ar cunoaşte Abydosul? 

Olivia se strînse la pieptul lui Sehotep. 

— Miine-seară voi dansa la un ospâţ. Dar poimîine-seară 
sînt liberă. 

— Eu nu. 

— Atunci ne întîlnim săptămîna viitoare? 

— Voi pleca să cercetez vitele grase pentru ritual. Cînd am 
să mă întorc, comoara va fi la adăpost în templul lui Neith. 
Apoi am s-o însoțesc pînă la Abydos. După aceea, o să ne pu- 
tem vedea iar. 

Bucuroasă, fata îl sărută cu înfocare. 


În mai puţin de o oră, Olivia îndură pentru a treia oară pof- 
tele nesăţioase ale lui Gergu. Era gras şi grosolan, dar o plătea 
bine. Bineînţeles, ar fi preferat să facă dragoste cu Sehotep, atît 
de atent şi delicat. Dansatoarea avea să-şi amintească mereu de 
acea noapte neasemuită în care fusese tratată ca o regină. 

— Ai terminat? 

— Sînt la capătul puterilor, frumoasa mea! Nu mă dezamă- 
peşti niciodată. 

— Cînd soseşte stăpînul tău? 

— Nu mai întîrzie mult. Să-i povesteşti totul fără să laşi deo- 
parte nimic. Dacă va fi mulţumit, răsplata făgăduită va spori. 

Cînd Medes pătrunse în încăperea unde Gergu îşi ducea cu- 
ceririle, Olivia îl socoti urît şi umflat. Dar după Sehotep, ce băr- 
bat i s-ar mai fi putut părea atrăgător? 

— Ia spune, fetiţo, l-ai cucerit pe Purtătorul sigiliului regal? 

Din tonul vocii, Olivia simţi că întrebarea era primejdioasă. 
Cu Medes trebuia să se poarte cu mare băgare de seamă. 

— Gergu mi-a făgăduit o mulţime de veşminte dintre cele 
mai scumpe. 

— Sehotep te-a primit bine? 

— Mai presus de orice aşteptare! 

— Frumoasă cum eşti, nici n-ar fi putut să-ţi reziste prea mult. 
I-ai smuls vreo marturisire? 

— După ce fac dragoste, unora dintre bărbaţi le place să se Ía- 
ude cu munca lor. Din fericire, Sehotep se numără printre ei. 

— Te ascult, micuţo. Vei fi răsplătită după valoarea infor- 
maţiilor tale. 

— Sehotep a pomenit despre îndatoririle sale: lucrările de 
construcţie... 

— Astea le ştiu deja. Ţi-a zis ceva despre o sarcină anume 
pe care trebuie s-o îndeplinească în zilele următoare? 

— Va pleca să aducă vitele grase la Memphis. 

Amănuntul îl nedumeri pe Medes, căci nici o mare sărbă- 
toare nu se anunţase. 

— De ce oare? 

— Pentru celebrarea unui ritual la templul lui Neith. 

— Ţi-a înşirat minciuni, copila. Templul tocmai este restaurat. 

— Sehotep supraveghează lucrările. Iar eu ştiu de ce va avea 
loc această sărbătoare. 

— Atunci vorbeşte! 

Olivia strimbă din nas. 

— Dar răplata mea? 

Medes păru că se înveseleşte. 

— Eşti şireată şi deşteaptă, dar nu-ţi forța norocul. 

— Dacă mă ameninţaţi, nu veţi mai afla nimic. 

— Care e visul tău? 

— O casă frumoasă în centrul oraşului. 

— Mult prea mult! 

— Nu cred. 

— Ei bine, să vedem ce ai de vînzare. Dacă marfa e dintre 
cele mai rare, mă învoiesc să primeşti casa. 

— Am mers cu paşi mărunți ca să-i cîştig încrederea lui 
Sehotep. Îngîmfat şi mîndru de munca sa, n-a putut să-şi biruie do- 
rinţa de a mă uimi. Dacă nu mă arătam curioasă, l-ar fi mirat, dacă 
îi puneam prea multe întrebări, i-aş fi dat de gîndit. Şi cum pînă 
atunci totul se petrecuse în cea mai desâvîrşită înțelegere şi eu nu 
săvîrşisem nici o greşeală, s-a lăsat dus de val şi mi-a dezvăluit că 
exista o comoară care va fi în curînd depusă în sanctuarul templului 
lui Neith. Şi cu acest prilej va avea loc o mare sărbătoare. 

— O comoară... ce fel de comoară? 

— „„Atit de prețioasă şi de însemnată, că pînă şi zeii vor fi 
mulţumiţi.“ Acestea au fost întocmai cuvintele lui Sehotep. 

Medes fu surprins, căci Sehotep nu se juca niciodată 
cu vorbele. 

— Şi altceva mai ştii? 

— Comoara va sosi la Memphis săptămîna viitoare. 

— Fara îndoială nu-i decît o statuie hărăzită să înfrumuseţeze 
templul lui Neith, socoti Gergu, cu părere de râu. 

— Ba nu, îl contrazise Olivia. 

— De ce eşti aşa de sigură? o întrebă Medes. 

— Pentru că această comoară nu va rămîne aici decît un timp. 

— Şi ai aflat unde trebuie să ajungă în cele din urmă? 

— În legătură cu viitoarea casă, mi-ar plăcea să am o dovadă 
scrisă că este a mea. 

— Gergu, adu-mi un papirus! 

Apoi Medes întocmi documentul pe numele dansatoarei 
Olivia. 

— Îţi convine? 

— Lipseşte sigiliul. 

— Iar mie îmi lipseşte locul hotărît pentru comoară. 

Tînăra simţi că nu e momentul să mai facă nazuri. 

— Abydos. 

Medes îşi stăpîni un strigăt de uimire. 

— Eşti convinsă? 

— Sehotep a adăugat că acolo comoara nu va fi atinsă de 
neiniţiaţi. 

Aurul... Era aurul hărăzit să tămăduiască salcîmul! Desco- 
perirea Oliviei merita din plin o casă în centrul Memphisului! 

— Cînd te întîlneşti din nou cu el? 

— Cînd se va întoarce de la Abydos unde va duce comoara. 

Simţind cum stomacul i se strînge dureros, Medes se forță 
să se mişte cîțiva paşi încoace şi încolo, pentru a se linişti. 

— Frumoasă ispravă, Olivia, foarte frumoasă! 

Apoi rupse în bucăţi mici papirusul. 

— Ce înseamnă asta? Mi-aţi făgăduit câ... 

— Casa o ai deja! Încă de azi te poţi muta în ea. Şi nu e decît 
prima parte din răsplata ce ţi se cuvine. 

— Vā bateţi joc de mine! 

— Gergu te va conduce la noua ta locuinţă, dar va trebui să 
lucrezi şi pe mai departe pentru mine ca să capeţi actul şi încă 
multe alte foloase. 

— Ce-mi cereţi? 

— Vreau comoara şi tu o să mă ajuţi s-o dobîndesc. 

— În ce fel? 

— Diîndu-te drept o preoteasă a lui Neith şi pătrunzînd în 
sanctuar. 

— Şi dacă dau greş? 

— Vei izbuti. 

— Şi ce capăt în schimb? 

— O să ai ce să mănînci şi cu ce să te îmbraci mulţi ani 
de-acum înainte şi pe deasupra un slujitor şi o slujitoare plătiţi 
de mine. 

Dansatoarea căzu pe gînduri, închipuindu-şi un trai îmbel- 
şugat şi fără griji. 

— Îţi voi da de ştire cînd comoara poposeşte în templu, iar tu 
vei trece la fapte. 

— Singură? 

— Nu, unul dintre oamenii mei te va însoţi şi va înlătura pie- 
dicile care se vor ivi. Tot el va scoate şi comoara din templu. 

— Am de înfruntat prea multe primejdii! 

— Nu mai multe decît ca dansatoare. E de ajuns o rană gravă 
şi tot viitorul ţi se va nărui. 

Olivia înţelese ameninţarea. Acum nu mai avea cum să 
dea înapoi. 

— Aşadar, aştept veşti... la mine acasă! 

— Condu-o pînă acolo, Gergu. Este a doua casă de pe prima 
străduţă din colţul nord-estic al templului lui Ptah. Pe uşă e 

desenat cu roşu un cuţit. Paznicul cladirii de peste drum o să-ţi 
dea cheia. Să-i spui că vii din partea lui Bel-Tran. 

Sub acest nume sirian, Medes stăpînea mai multe case la 
Memphis, pe care le folosea ca magazii pentru mărfurile aduse pe 
ascuns. Casa aceasta, ultima pe care o cumpărase, era goală încă. 

În timp ce Olivia şi Gergu se îndepărtau, Medes îşi savura 
bucuria. Slăbiciunea nechibzuită a lui Sehotep pentru femei avea 
să-l ducă la pierzanie. Sesostris îl va găsi vinovat pentru furtul 
nepreţuitei comori şi Casa Regelui se va prăbuşi. Aceasta va fi 
urmarea fericită a uneltirilor care vor face din Medes stăpînul 
aurului tămăduitor. 


17 


Chiar dacă se gîndea fără încetare la comoara pe care urma 
să pună mîna, Medes nu trebuia să lase deoparte celelalte tre- 
buri. De aceea, câută sâ-l întîlnească iar pe Libanez ca să afle 
dacă acesta îşi respectase promisiunile. Procedind întocmai ca 
şi pînă atunci, Medes fu primit, tîrziu în noapte, de o gazdă me- 
reu la fel de voioasă. 

Mesele joase gemeau sub greutatea nenumăratelor tâvi în- 
cărcate cu dulciuri. Fără să scoată o vorbă, Medes duse la buze 
o cupă cu vin vechi. 

— Tocmai l-am primit, grăi Libanezul şi sînt bucuros că veţi 
fi primul care-l gustă. Ce țară de vis este Egiptul! Vremea e mi- 
nunată, vinurile, neasemuite, iar în faţa mîncărurilor nu te poţi 
stăpîni. Aici, pînă şi celui mai trist om îi pier gîndurile negre. 

— Spui nişte lucruri demne de toată atenţia, dar aş vrea mai 
degrabă să aflu dacă planurile noastre prind viaţă. 

— Faceţi-mi onoarea de a încerca această prăjitură cu miro- 
denii, stropită cu alcool de curmale. Bucătarul meu susţine că e 
cea mai bună din întreg Egiptul. 

După ce înghiţi şi ultima bucată, lui Medes nu-i păru râu că 
se lăsase convins. 

— Epiptenilor le plac într-atit mobilele din cedru, că au cum- 
pårat tot ce aveam în magazii, grăi Libanezul. Pregătesc un nou 
transport, mai mare decit cele dinainte. În ceea ce vă priveşte, aţi 
întîmpinat greutăţi? 

— Nici una. 

— Amuletele pentru femeile gravide vor ajunge la Memphis 
cam peste 15 zile. Ele întrec în frumuseţe şi trăinicie tot ce se gå- 
seşte acum de vînzare în oraş. Cît despre recolta de laudanum, 
este cea mai bogată din ultimii zece ani şi am cumparat-o pe 
toată. Rivalii mei au fost... înlăturați. La fel şi în privinţa uleiu- 
rilor. Cite magazii avem la îndemînâ? 

— Te-ai mişcat mai iute decît mine, recunoscu Medes. 

— Voi şti să ma dovedesc răbdător. 

— Trebuie să-ţi mărturisesc că mă uimeşti. 

— leşind de pe buzele voastre, lauda aceasta e neprețuită şi 
voi munci din toate puterile ca să merit şi de-acum înainte în- 
crederea pe care mi-o acordati. Dar n-am isprăvit încă veştile 
bune: stăpînul meu se învoieşte să vă întîlnească la următoarea 
lună plină. E bine? 

— Da. La Memphis? 

Libanezul paru stînjenit. 

— Nu, ceva mai spre miazăzi. 

— Unde anume? 

— Lîngă Abydos. 

— Abydos! E un ţinut unde nu e cu putinţă să păşeşti. 

— Stăpinul meu mi-a spus că aţi cunoaşte un preot permanent 
de acolo. Doreşte să stea de vorba şi cu ajutorul vostru, Gergu, 
şi cu preotul din Abydos. 

Medes păli. Cine putea să prindă de ştire despre înţelegerea 
lui cu Bega? 

— Spune-mi numele stăpînului tău! 

— O să vi-l spună el însuşi. 

— Bagă de seamă, Libanezule! Ştii cine sînt, aşa că nu må stimi! 

— Am primit anumite porunci pe care trebuie să le respect, 
Medes. Fiţi înţelegător! 

— N-am să mă duc acolo. 

— Greşiţi. 

— Mă ameninţi? 

— Nu-mi stă în fire una ca asta! Cred doar că veţi trage fo- 
loase din aceasta întîlnire. 

Medes îşi pierduse minţile de furie. Cum îndrăznea hoțul 
ăsta blestemat să-i spună ce să facâ? 

— Dacă nu încetezi de îndată să mai pui iscoade pe urmele 
mele, rup toate înțelegerile noastre. 

— Şi n-ar fi păcat, din moment ce sînt atît de promițătoare? 

— Ce ştii despre Abydos? 

— Eu? Chiar nimic. 

— Dar stăpînul tău... 

— Mi-a cerut doar să vă propun să vă cunoaşteţi. 

Libanezul părea sincer. Şi dacă acest stăpîn tainic era un alt 
preot din Abydos care încerca să-l îndepărteze pe Bega? 

— Eu, unul, n-am nimic de cîştigat dacă vå întind o capcană, 
adăugă Libanezul, iar stăpînul meu nici atit. 

— Trebuie să mă mai gîndesc. 

Ideea că nu mai era el cel care conducea jocul îl îngrozea pe 
Medes. Dar oare nu era bine uneori să te prefaci că pierzi ca să 
poti cîştiga mai mult data viitoare? 


Toţi preoţii permanenţi din Abydos îşi îndeplineau sarcinile 
încă din zori. Cel care veghea asupra integrităţii marelui trup al 
lui Osiris se încredința că sigiliile de pe uşa mormîntului său 
erau neatinse. Cel a cărui îndatorire era ascunsă, căci el vedea 
misterele, îl ajuta pe cel care vărsa apa proaspătă pe mesele de 
ofrandă. Cinstindu-i pe strămoşi, servitorul lui Ka reînnoda le- 
gătura cu fiinţele luminii, protectoarele Abydosului. Iar cele 
şapte cîntăreţe ale zeiţei Hathor desfătau sufletul divin. 

Neputind să le aducă vreo învinuire, Pleşuvul îi strînse lao- 
laltă pe toţi în faţa templului lui Sesostris, menit să dureze mii 
de ani şi ale carui lucrări fuseseră isprăvite. Aşezîndu-se în frun- 
tea procesiunii, Pleşuvul trecu de portalul aflat în mijlocul 
peretului nordic al zidurilor înconjurătoare. De aici pornea un 
drum ce ducea spre templu, un patrulater întins împrejumuit de 

o curte mărginită de o galerie susținută de paisprezece coloane 
spre care se deschideau cîteva uşi. Prin ele se ajungea la clădi- 
rile care adăposteau proviziile pentru ofrande şi obiectele pentru 
ritualuri. Dincolo de galerie, începea sala coloanelor. 

Scoţind apa din bazine, Pleşuvul îi purifică pe preoţi unul 
dupa altul. Apoi trecură pe dinaintea statuilor faraonului şi a Ma- 
rii Soții regale care, în liniştea sanctuarului, celebrau pentru tot- 
deauna misterul căsătoriei sacre. 

Pe tavanul templului acoperit, străluceau stele de aur. Pe pe- 
reţi putea fi văzut regele alături de zei, dar mai ales de Osiris. 

În numele monarhului, Pleşuvul oferi nevăzutului pe Maat. 

— Locaşul acesta a fost înălțat de Osiris după asemănarea ți- 
nutului luminii, grăi el. Stilpii säi sprijină cerul, fiecare simbol 
sacru se găseşte la locul cuvenit şi parfumul lumii de dincolo se 
face simţit. Doamnele salcîmului să cînte pentru Arborele vieţii! 

Vocile se împletiră într-o melodie duioasă şi blîndă, ce facu 
să domnească din nou împrejur armonia pe care o cunoscuse 
Abydosul înainte ca salcîmul să fie atins de boală. 

— Doar două ramuri au învezrzit, grăi Pleşuvul după ce pre- 
otesele sfirşiră cîntecul. Piramida de la Dachur va împiedica 
poate uscarea arborelui, dar vreau să vă amintesc iar că trebuie 
să ne împlinim în chip desaăvirşit îndatoririle. În împrejurările de 
acum, nu e îngăduită nici cea mai măruntă neatenţie. 

Era rîndul tinerei preotese şi al lui Bega să îngrijească altarele 
şi să împartă ofrandele între preoţii temporari. După ce zeii gusta- 
seră din esenţa lor materială, ele puteau servi drept hrană trupului. 

— Treburile pe care le-aţi avut la Memphis s-au încheiat cu 
bine? o întrebă Bega pe tinăra preoteasă. 

— I-am transmis faraonului mesajul marelui preot. 

— Capitala v-a plăcut? 

— E un oraş mare, plin de viaţă şi are temple minunate, dar 
n-aş putea trăi acolo. Prefer liniştea din Abydos. 

— Curtea regelui e umbrită de uneltiri şi de ambiţii. Dar aici, 
regatul îşi găseşte cu adevărat pacea. Apărarea Abydosului e 

datoria de câpetenie a faraonului şi sînt convins că înălţarea pi- 
ramidei va fi un pas însemnat pe calea aceasta. 

— Cu toţii ne-o dorim, Bega. 

Tînăra ramase mult timp înăuntrul templului. Din fiecare ba- 
sorelief, din fiecare pictură, din fiecare simbol izvora energia 
care lupta împotriva lui isefet, pornirea spre distrugere şi dezor- 
dine. Ridicînd această construcţie sacră, Sesostris aducea cerul 
pe pămînt. Preoteasa simţea o nevoie de nestăpiînit să pătrundă 
în acest univers în care abstractul devenea perceptibil, în care le- 
gile divine iluminau sensurile. 

În apropierea zidului înconjurător, tînăra se opri brusc. 

La picioarele sale, un scarabeu uriaş cu carapace străluci- 
toare modela un bulgare din balegă de vacă. 

Cînd isprăvi, începu să-l rostogolească folosindu-se de pi- 
cioarele din spate, înaintînd de-a-ndăratelea, dinspre răsărit spre 
apus. Apoi îngropă bulgărele în pămîntul afînat. 

— Ca să vezi roadele acestei munci, rosti o voce gravă, va tre- 
bui să aştepţi cu răbdare 28 de zile. 

Preoteasa îşi ridică ochii şi îl văzu pe faraon. 

— Abydos este cetatea scarabeului divin, o lămuri Sesostris. 
În timpul acestor zile, bătrînul Osiris care se afla închis în sferă, 
va înfrunta moartea. Dacă dreptatea şi adevărul au fost respec- 
tate, lumina va ieşi din pămînt şi el va reînvia. Un soare nou se 
va înălța şi viaţa se va råspîndi peste tot. Cîţi oameni pot să pri- 
ceapă un asemenea mister doar uitîndu-se la această gînganie, 
pe care neştiutorii o strivesc sub picior, cu atîta uşurinţă? Mai ai 
încă trebuinţă de ore îndelungate de muncă şi de căutare ca să 
dezlegi aceste tilcuri. Te-ai hotărît să treci de o nouă poartă? 

— Este cea mai arzătoare dorinţă a mea, Luminăţia Voastră. 

— Ai cunoştinţă de primejdiile ce ţi se pot ivi în cale? 

— Am descoperit deja atitea bogății, că mi-ar fi de ajuns 
pentru o viaţă întreagă. Dar a da înapoi în faţa unei primejdii mi 
se pare o slăbiciune de neiertat. 

— Atunci, urmează-mă! 

Sesostris o apucă pe drumul pavat, lung de 700 de metri, 
care lega templul de ciudatul său locaş de veci, care tocmai fu- 
sese terminat. Aflat la marginea deşertului, nu departe de necro- 
pola faraonilor primei dinastii, locaşul era protejat de un zid 
împrejmuitor şi de un templu de întimpinare. 

— Vom pătrunde în locul unde stelele îşi au obirşia, o înşti- 
inţă faraonul pe tînăra preoteasă. Osiris, făuritorul ritualurilor şi 
al legilor templelor, se reînnoieşte aici mereu. Dar nenorocirile 
nu-l ocolesc şi Universul îndură atunci omorul şi moartea, noap- 
tea devine întunecoasă, ziua dispare, iar lumea noastră se clatină. 
Vrei să treci prin această încercare, oricît te-ar costa? 

Tînăra încuviinţă dînd din cap. 

— Te-am prevenit: drumul e primejdios, întunericul — adînc, 
iar o inimă slabă nu va izbuti să-l înfrunte. Îţi păstrezi hotărîrea? 

— Da, Luminăţia Voastră. 

În curte se găseau două puțuri. Unul vertical, altul cu o pantă 
lină, ce ducea spre un coridor care se sfirşea într-o sală cu pereții 
îmbrăcaţi în calcar şi cu tavanul imitind cu mare măiestrie trun- 
chiuri de copac. La prima vedere, mormîntul se oprea aici. 

Dar monarhul străbătu o porţiune împodobită cu granit, gre- 
sie şi cuarţ. Simţindu-se pătrunsă de focul deosebit ce se ascun- 
dea în aceste pietre, tînăra preoteasă trăi etapele operei alchimice. 

Din tavan lipseau cîteva blocuri de piatră. Folosindu-se de 
această deschizătură, ce urma să fie astupată cîndva, faraonul 
şi preoteasa se strecurară într-o încăpere foarte strimtă, înaltă 
de şase metri. 

~ Schimbăm nivelul şi lumea, dezvălui faraonul. Ceea ce 
pare închis şi terminat nu este aşa. Trecînd pe deasupra, prin spi- 
ritul nemărginit, vom deschide poarta luminii ascunse. 

Ajutîndu-se de o frînghie, ajunseră la o galerie orizontală 
prin care intrară într-o sală asemănătoare celei pe care tocmai o 
părăsiseră. 

Privirea tinerei femei se schimbase. Vedea acum cu limpe- 
zime pînă în inima pietrelor. 

— Ne-am întors la acelaşi nivel, îi arăta monarhul, dar totul 
e altfel. Trecînd dincolo de poarta stelelor, vei putea privi cea- 
laltă faţă a vieţii. Doar pînă aici pot răzbate simţurile omeneşti. 
De aceea bucata de granit de 40 de tone la care te uiţi acum va 
fi ascunsă sub un înveliş de calcar şi acoperită cu încă o bucată 
de granit. Dacă aş vrea să te cruţ, aş renunţa să mergem mai de- 
parte. Dar ţi s-a spus demult cå încercări înspâimintătoare te aş- 
teaptă. Poţi încă să-ţi schimbi soarta dacă te opreşti aici. 

— Vreau să cunosc partea nevăzută. 

— Preţul ce trebuie plătit e foarte mare, iar eforturile depă- 
şesc puterile unui om. 

— Şi nu se cuvine să fie aşa? Luminăţia Voastră så continue 
să mă câlăuzească! 

Strabatură un culoar lung de douăzeci de metri, a cârui in- 
trare urma să fie acoperită cînd mormîntul avea să fie închis. 

La capătul lui găsiră camera reînvierii, îmbrăcată în cuarţit. 

Un sarcofag de granit şi o ladă conținînd vasele canopice 
erau singurele obiecte din micuța încăpere unde domnea o lu- 
mină blînda. 

— Sarcofagul e barca lui Osiris, rosti faraonul. Capacul său 
îl fereşte de ochii oamenilor şi de spiritele distrugătoare, iar el 
călătoreşte în pace prin paradisuri. Aflindu-se în legătură cu cei 
patru fii ai lui Horus, care au datoria să urmeze lucrarea tatălui 
lor Osiris, cele patru vase canopice vor fi ascunse în pereţii aces- 
tei încăperi. Coborînd din Ra, Osiris a plămădit lumina ieşind 
din mama sa, Cerul. Din corpul său se naşte creaţia. Şi astfel, el 
pătrunde în toate provinciile şi în toate sanctuarele. El îi prote- 
jează pe cei morţi şi pe cei reînviaţi. Şi pentru că vrei să-l cu- 
noşti, urcă în barca lui! 

Preoteasa şovăi. 

Ceea ce-i propunea regele era de neînțeles. Cum să facă o 
asemenea călătorie fiind încă în viaţă? 

Dar nu avea să dea înapoi tocmai acum. 

Aşa că, sprijinindu-se de braţul monarhului, păşi înăuntrul 
sarcofagului şi se întinse pe spate, cu ochii aţintiţi spre cerul 
de piatră. 

— Să priveşti, să călatoreşti şi să afli! îi porunci vocea gravă 
a lui Sesostris, al cărei ecou părea că nu se mai stinge. Şi atunci, 
vei desluşi cea mai mare taină a Egiptului: cel iniţiat în misterele 
lui Osiris se poate întoarce din moarte. 


20. 


După ce ocoliră gura lui Pekar, un canal săpat înspre mor- 
mâîntul lui Osiris şi mărginit de 365 de mese de ofrandă, mem- 
brii Cercului de aur din Abydos se adunară departe de ochii şi 
urechile oricui, sub paza lui Sobek ale cărui gărzi supravegheau 
împrejurimile. 

Alături de faraon şi de Marea Soţie regala erau de faţă Ple- 
şuvul, Purtătorul sigiliului regal Sehotep, Marele Trezorier 
Senankh şi generalul Nesmontu. 

— Din nefericire, doi dintre noi lipsesc, grâi cu părere de râu 
monarhul. Generalul Sepi continuă să caute cu grijă minele de 
aur, deocamdată însă, zadarnic. Cît despre fratele nostru în spi- 
rit, îşi duce mai departe misiunea delicată pe care i-am încre- 
dinţat-o şi nimeni nu bânuieşte cine este el cu adevărat. 

— Luminăţia Voastră, începu Senankh, propun să-l primim 
printre noi şi pe Khnum-Hotep. Munceşte cu multă dăruire şi în- 
tăreşte în fiecare zi unirea pe care aţi înfăptuit-o. Vizirul trăieşte 
potrivit lui Maat şi o respecta în toate faptele sale, slujindu-vă 
cu credinţă. Dacă va fi iniţiat în misterele Cercului de aur, va pu- 
tea să priceapă totul încă şi mai bine. 

— Se împotriveşte vreunul dintre voi? întreba faraonul. 

Se aşternu liniştea. 

— Toți vă învoiţi, aşa că Khnum-Hotep ni se va alătura cu- 
rînd. Şi acum sā vedem ce roade au dat strădaniile noastre. 

— Cei patru salcîmi sădiţi în cele patru zâri dau naştere unei 
energii binefăcătoare pentru Arborele vieţii, arata regina. El se gå- 
seşte acum în mijlocul unor forțe de care nu pot trece nici duhu- 
rile, nici bolile. Dar toate acestea nu sînt decît un mod de apărare. 

— Poarta cerului se închide, reaminti Pleşuvul cu gravitate. 
Barca lui Osiris nu mai străbate cum se cuvine nevăzutul şi, 
puţin cîte puţin, se strică. 

— Construirea piramidei de la Dachur ne va ajuta să luptăm, 
zise Senankh. Lucrările merg bine, iar condiţiile de muncă ale 
meşterilor sînt dintre cele mai bune. Djehuty se îngrijește de 
toate fără odihnă şi fără a pierde nici o clipă. 

— Rămiîne însă întrebarea care nu şi-a găsit nici pînă acum 
răspunsul, reaminti regele, cine a aruncat vraja cea rea asupra 
Arborelui vieţii? 

— Lucrurile se liniştesc în Syro-Palestina, fu de parere gene- 
ralul Nesmontu şi oamenii noştri i-au luat la întrebări pe toţi cei 
bănuiţi şi mai ales pe vrăjitorii satului. Dar pînă acum n-am aflat 
decit fleacuri. Presimt totuşi că nenorocirea a pomit de acolo. 

— Bânuiala că vinovatul este un demnitar de la curtea din 
Memphis, zise Sehotep, nu s-a adeverit deocamdată. Cercetă- 
rile mele n-au scos la iveală nimic. Şi n-am lipsit de la nici un 
ospăț în speranţa că vreun lăudăros va scăpa vreo vorbă care să 
dea de gîndit. 

— Nici verificarea slujbaşilor administraţiei n-a fost de vreun 
folos, se plinse Senankh. 

— Şi nici eu nu am cum să aduc vreo învinuire preoților şi 
preoteselor de la Abydos, adaugă Pleşuvul. Îşi îndeplinesc sar- 
cinile cu toată atenţia. 

Sesostris nu putea să lase deoparte groaznica posibilitate că 
răul îşi are rădăcina în pămîntul sacru al lui Osiris. Dar tinara 
preoteasă, căruia regele îi ceruse să caute cu băgare de seamă, 
nu găsise nici cea mai slaba urma. 

— Ducem o bătălie împotriva unui duşman de temut, ob- 
servă regele. Inteligent, şiret, înzestrat cu puteri primejdioase, 

el conduce oameni care ştiu să se ascundă. Iscoadele vizirului 
şi gărzile lui Sobek n-au izbutit nici ele så dezlege acest mister 
ce-l înconjoară. 

— E înfricoşător! socoti Senankh. Acest monstru ţese o pînză 
ale cărei fire nu le putem descoperi. Cînd le vom vedea nu va fi, 
oare, prea tirziu? 

— Dar nu e deja prea tirziu? se neliniști Pleşuvul. 

— Fără îndoială că nu, se împotrivi Sesostris. Oricit de firave 
ar fi, faptele şi ritualurile noastre îi îngreunează calea. Salcâmul lui 
Osiris e încă viu şi am zămislit energia care-l împiedică să dispară. 

— Dar duşmanul a prins de veste, grăi Sehotep. Nu va porni, 
oare, un nou atac ca să ne sfărîme apărarea? 

— Şantierul piramidei va fi protejat cu cea mai mare grijă, ho- 
tări regele, iar paza în jurul Abydosului, întărită. 

— Dar nu trebuie să ne mărginim doar la apărare, încheie re- 
gina. Alcătuirea unor armate în stare să ţină piept acestui duşman 
cere mult timp, dar niciodată Cercul de aur nu se va lăsa pradă dis- 
perării. Şi pentru că îi stă în putinţă să salveze izvorul spiritual al 
regatului nostru, toate gîndurile noastre să se îndrepte într-acolo. 


Bărbie-Ascuţită tresări. 

Tocmai cînd aţipise, un zgomot de paşi îl smulse brusc din 
toropeală. 

Era a zecea noapte la rînd cînd stătea pitit în colţul unei stră- 
dute şi supraveghea mica poartă laterală de intrare în templul lui 
Neith din Memphis. Aflata în reparaţii, poarta cea mare nu se 
deschidea decit în timpul marilor ceremonii. 

Lui Bărbie-Ascuţită îi plăcea întunericul. Cunoştea cele mai 
râu famate locuri din capitală şi prădase mulţi trecători naivi. De 
două ori, cuțitul său se înfipsese în burta celor care îndrăzniseră 
să i se împotrivească. Iar străjile nu aveau să pună lesne mîna pe 
el, mai ales acum, cînd lucra pentru un om puternic, pe nume 
Gergu, care îl plătea aşa de bine. Şi dacă îi dadea de veste lui 
Gergu cînd cineva încerca să intre în templul lui Neith în plină 

noapte, urma să dobindeascaă un cîştig frumuşel. Bărbie-Ascu- 
țită plănuia chiar cum să-l cheltuiască pe tot, bucurindu-se de 
farmecele a două sau trei femei, în cel mai bun lupanar din oraş. 

Dar după o aşteptare îndelungată, începu să creadă cå nici în 
noaptea asta nu se va petrece nimic în preajma templului. 

Apoi se făcu auzit sunetul unor paşi însoţit de şoapte, din 
care Bărbie-Ascuţită prinse cîteva vorbe: „Ai grijă, e preţios... 
Nu e nimeni pe-aproape?... Sa-l ascundem în sanctuar... Apoi ne 
despărțim în linişte...“ 

Patru oameni cărau o povară care părea peste măsură de 
prea. Dacă ieşea din ascunzătoarea sa, Bărbie-Ascuţită ar fi dat 
nas în nas cu un al cincilea care mergea la oarece distanţă de cei- 
lalţi, iscodind locurile. 

După ce-şi isprăviră treaba, cei cinci bărbaţi închiseră poarta 
cu o cheie mare şi apoi se împrăştiară. 

Baărbie-Ascuţită mai aşteptă o vreme înainte de a porni pe un 
drum întortocheat, dar nesupravegheat de gărzile oraşului. 
Într-un tîrziu se întilni cu Gergu şi-i povesti de-a fir a par totul. 


— Comoara a sosit, îl vesti Gergu pe Medes. O ladă care 
atîrna greu, dusă de patru voinici. 

— Micuța Olivia nu s-a înşelat! Cînd un înalt demnitar ca 
Sehotep trâncâneşte prea mult, face o greşeală de neiertat. Ai ve- 
rificat cîte gărzi se găsesc în jurul templului lui Neith? 

— Doar două ronduri în plus, nu mai mult. Sobek nu doreşte 
să atragă atenţia asupra unei construcţii aflate în reparaţii, de 
unde în mod obişnuit nu ai ce să furi. 

— Cum au intrat purtătorii lăzii? 

— Printr-o poartă dosnică. Unul dintre ei avea cheia. 

— Şi nouă ne-ar fi de trebuinţă. 

Gergu surise. 

— Barbie-Ascuţită a copiat-o cu ajutorul argilei, aşa că 
diseară cheia n-o să ne lipsească. 

— Ai încredere în ticălosul ăsta? 

— E un hoţ care-şi cunoaşte meşteşugul. 

— A omorît pe cineva pînă acum? 

— A rănit grav doi oameni. 

— Deci, n-ar trebui să-i vină peste mînă s-o omoare pe Olivia? 

— În schimbul unei plăţi generoase, nu. 

— Să-i lase trupul acestei tîrfe în templu ca să se poată face 
legătura între ea şi Sehotep. Iar cercetările vor dovedi lipsa de 
chibzuinţă şi vinovăția Purtătorului sigiliului regal. 


— Nu mai vreau, zise răspicat Olivia, cu o privire trufaşă. 

Gergu crezu că a înţeles greşit. 

— Ce tot spui? 

— Meseria mea e dansul. Acum am o casă frumoasă, slujitori 
şi nu mă mai interesează altceva. Nu mai vreau să fiu ameste- 
cată în planurile tale murdare. 

— Ţi-ai pierdut mințile, fato! Ai uitat de înțelegerea noastră? 

— Eu mi-am făcut treaba. 

— Nu încă! Trebuie să mergi la templul lui Neith la noapte, 
să te dai drept preoteasă dacă e nevoie şi să-mi aduci comoara 
împreună cu un prieten pe care am bucuria să ţi-l prezint. 

Olivia îşi îndreptă, neîncrezâtoare, ochii spre Bărbie-As- 
cuţită. 

— Nu-mi place. 

— Nimeni nu-ţi cere să-l iubeşti. El te va ajuta să ocoleşti 
toate primejdiile. 

— Degeaba stărui, Gergu. 

— Cum vrei tu, micuţo. Dar să nu te bizui pe mine că am să 
te scot din cartierele mârginaşe ale Memphisului, unde îţi vei 
duce traiul amaărit pînă la sfîrşitul zilelor tale. 

Cuprinsă dintr-odată de neliniște, Olivia se agăţă de braţul 
protectorului său. 

— Îţi baţi joc de mine, nu-i aşa? 

— Stăpinul meu nu suportă să fie tradat. Vei fi izgonită dintre 
dansatoare şi nimeni nu va mai îndrăzni să aibă de-a face cu 
tine... în afară de mine. 

Olivia se îndepărtă cîţiva paşi. 

— Am înţeles, am să mă supun. Dar după aceea, făgădu- 
ieşte-mi că ai să må laşi în pace. 

— Îți fagaduiesc. 


Bârbie-Ascuţită reuşise să scape atiţia ani de străjile oraşului 
mulţumită cunoaşterii desăvîrşite a locurilor şi a prudenţei sale 
nemăsurate. Aşa că, înainte de a se îndrepta spre casa complicei 
sale, se plimbă îndelung, ca un gură-cască oarecare, pe lîngă 
templul lui Neith. Cioplitorii în piatră lucrară pîna la apusul soa- 
relui, apoi gărzile îşi începură rondul. 

Bărbie-Ascuţită nu observă nimic nefiresc. 

La fel se comportă şi în apropierea casei dansatoarei. Şi 
aici totul părea liniştit. Apoi ciocăni la uşă, după semnalul 
hotărît dinainte. 

Tînăra femeie apăru în prag, înveşmiîntată într-o rochie verde 
şi avînd atîrnată la gît o amuletă de forma a două săgeți încruci- 
şate, simbolul zeiţei Neith. 

— Arâţi aşa de serioasă, că te ia cu adevărat drept preoteasă 
cine te vede! 

— Lipseşte-mă de părerile tale! 

— Dar nu e nici o grabă, frumoaso! N-ai chef sa guşti cîteva 
clipe plăcute împreună cu mine? 

— Cîtuşi de puţin! 

— Nu ştii ce pierzi! 

— Am să mă împac cu gîndul acesta. 

— N-o să mergem unul lîngă altul, urmeazâ-mă la mare dis- 
tanţă. Dacă o rup la fugă, te întorci la tine acasă. Asta înseamnă 
că ne urmăreşte cineva. Dacă se întîmplă să ai tu bănuieli, 
pune-te pe cîntat şi schimbă drumul. 

Dar nimic neprevăzut nu se ivi. 

Ajuns în faţa ușii dosnice a templului, Bărbie-Ascuţită o des- 
chise cu cheia. 

~ Merge... Vino repede! 

Fata sosi în goană şi påşi prima în templu, în care plutea mi- 
ros de tâmiie. 

Vreo zece lămpi luminau slab sala susţinută de coloane, 
dar mesele de ofrandă erau goale. De-a lungul pereţilor se înăl- 
tau schelele. 

— Să mergem spre sanctuar, şopti Bărbie-Ascuţită. 

— Mi-e frică. 

— Frică de cine? 

— De zeiţă! Cu arcul său îi săgetează pe nepoftiți. 

— Termină cu aiurelile, copilă! 

Şi zicînd acestea, bărbatul o împinse de la spate. 

Cind atinseră pragul ultimei capele, o voce de femeie îi opri: 

— Ce căutaţi aici? 

Barbie-Ascuţită se întoarse şi zări o bătrînă preoteasă, atît de 
măruntă şi de subţire, că o pală de vînt ar fi trântit-o la pămînt. 

Impresionată, Olivia se înclină adînc înaintea ei. 

— Sînt slujitoarea zeiţei şi vin de departe ca s-o venerez. 

— La ora asta? 

— Corabia mea pleacă miine în zori. 

— Cum ai pătruns înăuntru? Cine e bărbatul acesta? 

— Slujitorul meu. Am intrat pe uşa dosnică. 

— Paznicul a uitat iar s-o încuie. Ai cu tine rugăciunile pentru 
Neith, făuritoarea lumii? 

— Le port în inima mea. 

— Atunci, închină-te ei şi fie ca toate cele şapte cuvinte să-ţi 
lumineze gîndurile! Eu sînt obosită şi mă retrag în odaia mea. 

Băâtrîna dispăru. Bărbie-Ascuţită ar fi trebuit s-o omoare. 

După ce mai aşteptară o vreme încredinţîndu-se că nimic nu 
mai tulbură liniştea locaşului, bărbatul luă o lampă şi se-ncumetă 
să pomească spre sanctuar, însoţit de Olivia. 

Pe un soclu de granit se zărea o ladă din lemn de salcim. 

— Uite comoara! Ajută-mă s-o ridic! 

O voce, de astă dată bărbătească, îi ţintui locului. 

— Bună seara, Olivia. Oare nu eşti decît o hoaţă demnă 
de dispreţ? 

— Sehotep! Dar cum... cum...? 

— Îmi plac femeile şi nu mă dau în lături de la cuceriri uşoare 
şi legături trecătoare, dar mai înainte de orice sînt Purtătorul si- 
giliului regal. De aceea nu rostesc vorbe necugetate în pat, decît 
atunci cînd simt că mi se întinde o capcană. Şi ce altceva mai 
bun puteam să fac decit så întind şi eu alta? 

Mai multe gărzi răsăriră din penumbră. 

Bărbie-Ascuţită îşi îndeplinea întotdeauna fără greşeală tre- 
burile pentru care era plătit, ceea ce era neapărat necesar dacă 
voia să i se mai încredinţeze altele. Aşa că, înainte de a o rupe la 
fugă, îi táie fetei gitul, aşa cum i se spuse de la început. 

— Nu-l omoriţi! porunci Sehotep. 

Tâindu-i calea, una dintre gărzi fu nevoit să se apere. Mai 
iute în mişcări decît hoţul care învîrtea un cuţit prin aer, soldatul 
îşi înfipse pumnalul în inima lui Bărbie-Ascuţită. 

Purtătorul sigiliului nu-l învinui însă de nimic pe bărbatul 
însărcinat să păzească uşa, căci tîlharul se arătase mai sîngeros 
şi mai iscusit decît se aşteptase el. 

Din păcate, nu mai putea să afle nici de la el, nici de la dan- 
satoare numele celui care pusese totul la cale. 

— Ce facem cu lada? întreba mai-marele gărzilor. 

— Du-o la tine acasă. E goală. 


24. 


De la numirea sa în fruntea tuturor forțelor de ordine din re- 
gat, Sobek Păzitorul abia dacă mai dormea. Gîndindu-se zi şi 
noapte la siguranţa faraonului, îl îngrijora faptul că acesta pără- 
sea prea des capitala şi îşi asuma prea multe riscuri. Sobek ar fi 
preferat ca Sesostris să nu iasă niciodată din palatul sâu. Dar re- 
gele nu ţinea seama de sfaturile lui, aşa că Sobek era nevoit să 
se împace cu această situaţie, oricît de neplăcută ar fi fost ea. 

În ciuda rangului său, Sobek continuă să se antreneze cel puţin 
o ora pe zi împreună cu oamenii săi cei mai iscusiţi care alcătuiau 
garda personală a faraonului. Erau doar cîţiva, dar nespus de agili 
şi de aprigi, nu se îndepărtau nici o clipă de rege cînd acesta câlă- 
torea şi ştiau cum să se descurce în faţa oricărui fel de atac. 

În dimineaţa aceasta, Sobek era prost dispus. Bineînţeles, nu 
era lucru lesne să-ţi răspîndeşti iscoadele în tot Egiptul, şi mai 
cu seamă în provinciile pînă de curind duşmânoase faţă de 
Sesostris, dar de ce nu obținuse totuşi nici o informaţie despre 
una sau mai multe persoane care se mîndreau cu răzvrătirea lor? 
Raâufăcătorii nu rămineau niciodată prea mult timp în umbră, 
căci le plăcea să se vorbească de ei. Şi să pui întreg regatul în 
primejdie atacînd centrul spiritual al Egiptului nu era o ispravă 
cu care să te poţi lăuda? 

Cu toate acestea, nimic nu răzbătuse pînă la urechile sale. 

Sobek se framiînta din pricină că nu izbutise să-i ofere regelui 
nici un indiciu. De aceea, le chema adesea la el pe căpeteniile 

diferitelor forţe de ordine şi le cerea să se străduiască mai mult. 
Chiar dacă erau complicii demonului, vinovaţii nu aveau cum 
să se facă nevăzuţi. 

După nefericita întîmplare din templul lui Neith, Sobek 
şi Purtătorul sigiliului regal Sehotep se întîlnirà în casa celui 
din urmă. 

— O cunoşteai pe această Olivia mai înainte s-o vezi la şcoala 
de dans? 

— Nu. Şi cum mi-a căzut prea uşor în braţe, am bănuit că e 
plătită de cineva anume. Ai vorbit cu profesoara ei? 

— Şi cu ea, şi cu celelalte dansatoare. Nici una nu are vreun 
amestec. Te pui prea mult în primejdie, Sehotep! Gîndeşte-te că 
fata asta ar fi putut avea de gînd să te omoare. 

— Nu-i stătea în fire. Oricum, după necazurile lui Senankh, 
am fost convins că vor încerca să mă distrugă şi pe mine. Cineva 
s-a hotărit să-i lovească pe membrii Casei Regelui şi să-i înlă- 
ture pe cei din preajma faraonului. Ce-ai aflat despre Olivia? 

— Nimic demn de atenţie, din nenorocire! Chiar voia să 
ajungă o dansatoare dintre cele mai apreciate. 

— Vreun iubit cunoscut? 

~ Doar legături scurte cu bărbaţi fară slujbe însemnate. Pe 
ultimii doi i-am găsit, dar nici ei nu ştiu prea multe despre ea. La 
prima vedere, Olivia era o fată fără trecut. 

— Doar la prima vedere, căci totuşi cineva i-a dat anumite 
porunci. 

— Ai dreptate, Sehotep. Nu te însoțeşti din întîmplare cu un 
hoţ atît de înrăit ca Bârbie-Ascuţită. 

— Nici el n-a trecut la fapte de capul lui. 

— Bineînţeles că nu, dar este peste putinţă să-i dam de urmă 
stăpînului său. Barbie-Ascuţită intra în slujba celui care oferea 
mai mult şi lucra temeinic. 

— A primit poruncă s-o ucida pe Olivia, nu crezi? 

— E posibil. 

— Cînd mai mulţi răufăcători pun la cale o ticaloşie, pînă 
la urmă unul dintre ei se dovedeşte mai slab. 
— Mă îndoiesc din ce în ce mai mult de asta, Sehotep! 


— Eşti sigur că sînt morţi amîndoi? întreba Medes, neliniștit. 

— Pe deplin, răspunse Gergu. 

— Garzile au avut timp să le pună întrebări? 

— Judecînd după furia lui Sobek Paăzitorul, fâră îndoială că 
nu. Şi ca un slujitor de nădejde, Baârbie-Ascuţită şi-a îndeplinit 
treaba şi a omorit-o pe dansatoare. L-au biruit însă cînd a încer- 
cat să fugă. Dacă vreţi să ştiţi părerea mea, am scăpat ca prin 
urechile acului. 

— L-am judecat greşit pe Sehotep, recunoscu Medes. Dar 
cum să bânuiesc că acest iubitor de femei ne-ar putea întinde o 
capcană atît de iscusitâ? 

— Senankh, Sehotep... două înfrîngeri, socoti Gergu, cu amă- 
răciune. Membrii Casei regelui se dovedesc tari ca piatra. 

— Faraonul nu i-a ales la întîmplare şi ei şi-au arătat va- 
loarea. Totuşi, nu sînt decît nişte oameni. Pină la urmă le vom 
scoate la iveală slabiciunile. 

Gergu se afundă într-un jilţ cu picioare scurte. 

— Sîntem bogaţi, preţuiţi, puternici... Ce-ar fi dacă ne-am 
mulţumi cu norocul ăsta? 

— Cine nu înaintează, dă înapoi, îl contrazise Medes. Nu-ţi 
pierde încrederea din pricina acestor întîmplări. Trebuie cu orice 
chip să-i slăbim forţele regelui. 

Gergu îşi turnă ceva de băut. 

— De acum înainte, apropiații lui vor fi cu mare băgare 
de seamă. 

— Să ne arătăm atunci mai vicleni! Ştiu spre cine să ne în- 
dreptăm lovitura hotărîtoare. 

Şi Medes îi desluşi lui Gergu planul său, care cerea multă 
migală şi nu îngâduia nici o nesăbuinţă. În caz de izbîndă, pute- 
rea lui Sesostris se va împuţina simţitor. 

Nici de data aceasta, Sobek nu află vreo veste bună de la 
comandanții gărzilor. Toate câutările fuseseră zadarnice. Prin 
taverne nu se lăudase nimeni cu fapte care să pună Egiptul în 
primejdie. 

Unul dintre aghiotanţii lui Sobek părea stînjenit. 

— Mai multe plîngeri au ajuns pină la mine, îi spuse el lui 
Sobek. Sînt de-a dreptul îngrijorătoare. Provin din patru provin- 
cii, una din nord, celelalte trei din sud. 

— Cine sînt cei care au făcut plingerile? 

— Nişte negustori arestaţi fără nici o pricină, o vînzătoare 
din Sais şi un ţăran de lîngă Teba, care au fost nedreptăţiţi de 
câtre gărzi. 

— Întîmplări marunte. 

— Nu tocmai. Acest soi de lucruri se petrece foarte rar şi 
acum parcă ar fi o boală ce se răspîndeşte cu iuţeală. 

— Administraţia să înceapă cercetarile. Dacă s-au săvirşit cu 
adevărat greşeli, voi da pedepse aspre. 

Tocmai cînd ieşea din odaia sa de lucru, Sobek se lovi de un 
trimis al lui Khnum-Hotep. 

— Vizirul vrea să vă vadă degrabă. 

„Poate a dat de un fir“, gîndi Sobek. 

Ar fi preferat să-l găsească el însuşi, dar nu era momentul să 
se arate trufaş. Orice informaţie era bine-venită. 

Judecînd după chipul sever al vizirului, comandantul gărzi- 
lor pricepu că veştile nu erau bune. 

— Luminăţia Sa te preţuieşte mult, începu Khnum-Hotep, şi 
eu de asemenea, dar... 

— Dar nu am obţinut nici un rezultat şi mi se cuvine o mus- 
trare! Totuşi, te asigur că oamenii mei caută peste tot, fără odihnă. 

— Ştiu şi nu-ţi aduc nici o învinuire în privinţa aceasta. 

— Atunci, despre ce e vorba? 

— Supuşii faraonului trebuie să poată călători liberi şi fără 
griji, iar tu eşti răspunzător de acest lucru, nu-i aşa? 

— Întocmai. 


UNELTIRILE RĂULUI 174 


— Chiar acum am primit plîngeri amănunțite despre piedicile 
pe care le întimpină oameni fără nici o vină. 

— Dar acestea nu sînt un prilej de îngrijorare. 

— Te înşeli! De cînd Egiptul a fost unit, nu mai există bari- 
ere între provincii şi fiecare poate merge dintr-un loc în altul, în 
siguranţă. Gărzile trebuie să-i liniştească pe oameni, nu să le ca- 
ute nod în papură. Numărul şi gravitatea acestor plingeri arată 
că toţi cei pe care îi comanzi se folosesc de puterea lor într-un 
Chip neîngâduit. 

— Am poruncit deja să fie începute cercetările. 

— Isprăveşte-le cît mai iute, iar pedepsele să servească drept 
pildă. Mă învoiesc să trec cu vederea peste aceste greşeli dacă 
nu se mai repetă. 


Pe corabia ce-l purta spre Memphis, Iker se ținu departe de 
toţi călătorii. Nu avea încredere în nimeni, nici în căpitan, nici 
în ţăranul ursuz care adormise pe nişte baloţi. Tînărul nu dădu 
atenţie nici frumuseţii priveliştilor, într-atit pusese stăpînire pe 
el un singur gînd: să ucidă monstrul. 

Acum se bucura că fusese supus unui antrenament aspru în 
timpul şederii sale în provincia Oryx căci, la momentul potri- 
vit, va avea nevoie de curaj şi de hotarire întocmai ca un sol- 
dat aflat în lupta. 

Iker nu se simţea în stare să omoare cu sînge rece o făptură 
omenească. Dar cel pe care trebuia să-l doboare nu era un om 
obişnuit. Acest rege se purta ca un tiran însetat de sînge care-şi 
conducea țara spre ruină şi dezastru. Oare cîte crime făptuise ca 
să-şi întărească îngrozitoarea putere? 

— Ia spune-mi, prietene, aceste frumoase unelte sînt ale tale? 

Un baâtrîn se uita ţintă la uneltele de scrib pe care Iker le 
pusese alături. 

— Da, îmi aparţin. 

— Atunci înseamnă că știi să scrii şi să citeşti! Şi eu am visat 
cîndva la astfel de lucruri. Dar a trebuit să lucrez pămîntul, să am 

grijă de nevastă, de copii, de turme... Pe scurt, viaţa mea a trecut 
de parcă ar fi fost doar o singură zi şi n-am avut timp să învăţ. 
Acum sînt văduv şi am lăsat pămînturile în grija fiilor mei. Locu- 
iesc la Memphis într-o căsuţă de lîngă port. Mergi spre capitală? 

— Într-adevar. 

— Ai primit o slujbă acolo, pun rămăşag! Ah! Ce noroc... cel 
mai frumos oraş din regat. Dar presupun că-l cunoşti deja. 

— Nu. 

— E prima ta şedere la Memphis? Îmi aduc aminte cînd am 
venit eu aici pentru prima dată cît am fost de uimit. Pregăteşte-te 
să descoperi o groază de minunăţii. Ia zi, te învoieşti să-mi dai 
o mînă de ajutor? 

— Depinde. 

— A! Nu e vorba de ceva greu! Sînt nevoit să trimit o scri- 
soare câtre administraţie în legătură cu dările mele. Ar trebui să 
fie mai mici acum, căci am dat pămîntul copiilor. Nu prea cu- 
nosc cuvintele potrivite. 

— Există scribi care... 

— Ştiu, ştiu, dar, dacă tot sîntem aici şi avem timp destul, ar fi 
mai simplu pentru mine! Şi îţi voi arăta recunoştinţa mea găzdu- 
indu-te pe degeaba în casa mea pînă îţi vei găsi ceva mai bun. 

Propunerea era neașteptată, dar dacă i se întindea o capcană? 
Totuşi, scribul se încumetă pînă la urmă să încerce. 

— Mă învoiesc. 

— Îmi uşurezi viaţa! Începem? 

Iker îşi desfacu sacul, scoase din el o bucată de papirus şi o 
pensula. După ce prepară puţină cerneală neagră, ascultă cu 
atenţie vorbele bătrînului, îi ceru cîteva lămuriri şi întocmi o scri- 
soare plină de formule care aveau să fie apreciate. Văzînd că ve- 
nea de la un scrib căruia nu-i erau străine legile şi rînduielile 
administrative, strîngătorul de dări îi va face pe plac bătrînului. 

— Scrii tare bine, fiule! Am avut noroc cu tine! Dacă te înve- 
seleşte, am să te conduc prin tot oraşul. Îi cunosc şi cele mai as- 
cunse cotloane. Dar poate că tu ai alte treburi. 


b 

— Nu tocmai. Sînt liber cîteva zile înainte de a începe munca. 

— N-o să-ţi pară râu! Mulțumită mie, te vei preschimba iute 
într-un adevărat locuitor al Memphisului. 

Din prudenţă, bătrînul îl rugă pe Iker să mai întocmească încă 
o scrisoare către mai-marele stringătorului de dări ca să-l verifice 
pe acesta din urmă. Lucrul se dovedi anevoios, căci Iker trebui 
să caute cele mai potrivite cuvinte ca să nu jignească pe nimeni. 

Batrînul trâncâni neobosit. Îi plăcea să-şi povestească viața 
care era cu desăvîrşire una obişnuită şi să ofere multe amănunte 
care nu-l puteau interesa decît pe el, fără teama că se repeta. 

În apropiere de Memphis, paru că întinerește. 

— Priveşte, am ajuns! Admiră portul, cu cheiurile sale nes- 
firşite şi sutele de corâbii. Toate bogăţiile vin aici. Iar magaziile 
sînt cele mai întinse din tot Egiptul! 

Locul semăna cu un furnicar. 

— Nu stau departe de aici. Poţi să-mi duci bagajele? 

Plin de vioiciune, bătrînul îşi croi drum prin mulţime. Iker 
îl urmă. 

Cum s-ar fi descurcat, oare, singur într-un oraş necunoscut? 
Dar soarta îi sărise în ajutor. 

Tovarăşul său de călătorie locuia într-un cartier aglomerat 
unde casele mici cu două etaje se amestecau cu altele mai bo- 
gate. Copiii se jucau pe stradă, femeile schimbau între ele reţete 
şi bîrfe, iar un vînzător de plăcinte te îmbia cu marfa lui. 

— Aici e, zise bătrînul împingînd o uşă pe care era desenat 
cu roşu un Bes bărbos şi caraghios, cu rolul de a îndepărta du- 
hurile rele. 

Dupa ce trecu pragul, Iker ciuli urechile. 

Înauntru se găsea cineva. 

Scribul lăsă jos bagajele. Oare cîți oameni îl aşteptau? Va iz- 
buti så scape de ei? 

Cu matura în mînă, o femeie voinică, de vreo şaizeci de ani, 
îşi facu apariţia. 

— Ea are grijă de casă, îl lamuri bătrînul. Chiar şi în lipsa mea. 

— E unul dintre băieţii tăi? întrebă femeia, bănuitoare. 

— Nu, e un scrib care tocmai a primit o slujbă la Memphis. 
Am să-l găzduiesc aici o vreme. 

— Sper că e curat, bine-crescut şi că n-o să facă mizerie 
peste tot. 

— Bizuiţi-vă pe mine, îi făgădui Iker. 

— Zici şi tu aşa... Las” că văd eu. 

— Odaia ta e la primul etaj, îi arătă bătrînul. După ce te odih- 
neşti puţin, mergem să mîncâm la o tavernă bună. 

De îndată ce se văzu singur, Iker scoase pumnalul, îl aşeză 
pe pat şi-l privi îndelung. 

Nimic nu-l va face să-şi uite datoria. 


a 


22. 


Capitanul corabiei încărcate cu cereale înghițea cu poftă 
miîncarea de nâut cu usturoi. În mai puţin de patru ore avea să 
ajungă la Memphis, unde îl aştepta o femeie deloc timidă căreia 
îi plăceau nespus poveştile corăbierilor. 

— Căpitane, au apărut gărzile fluviului, îl avertiză ajuto- 
rul său. 

— Eşti sigur? 

— Ne poruncesc să tragem la mal. 

Furios, căpitanul lăsă la o parte farfuria şi se înfâţişă la proră. 

Într-adevăr, o corabie uşoară cu vreo zece oameni înarmaţi 
la bord le împiedica trecerea. 

— Control obligatoriu! strigă ofițerul. 

— Din ordinul cui? 

— Al lui Sobek Păzitorul, mai-marele peste toate gărzile 
regatului. 

Cunoscînd faima acestuia, căpitanul înţelese că nu era de 
glumă. Aşa că se supuse şi îngădui soldaţilor să urce pe vasul său. 

— Ce se petrece? 

— Rînduielile privitoare la căratul mărfurilor pe apă s-au 
schimbat, răspunse ofiţerul. Trebuie să aştepţi pînă miine ca să 
porneşti spre capitală. 

— Îmi puneţi capul în primejdie! Nu pot să întirzii atît! 

— Pe deasupra, sîntem însărcinaţi să cercetăm încărcătura. 

— Dar documentele mele sînt în bună rînduială. 

— Asta rămîne de văzut... Şi nu încerca să ne pui piedici! 

— Nici nu-mi trece prin cap aşa ceva! 

— Atunci arată-mi înscrisurile, în timp ce oamenii mei îşi 
vor face treaba. 

Capitanul nu se împotrivi. 

La apusul soarelui, vestea cea proastă îl năâuci. 

— Ai încălcat legile, hotărî ofițerul. Corabia e în stare proastă 
şi peste măsură de încărcată, iar echipajul — prea mic. Ai putea 
totuşi să-ţi continui drumul, dar vei plăti o amendă. 

După ce gărzile plecară, căpitanul lovi cu pumnul în margi- 
nea din lemn a corabiei. 

— Aşa nu merge! Sobek nu are putere să schimbe legile după 
bunul sau plac. ÎI voi înştiinţa pe vizir. 


Bătriînul vorbea fără încetare, dar era o călăuză de nepreţuit. 
Iker cunoştea acum aproape totul despre Memphis. Străbătuse 
în lung şi-n lat portul, centrul oraşului, cartierele de miazăzi şi 
miazănoapte, admirase templele lui Hathor, Ptah şi Neith, hoi- 
nărise prin Ankh-tauy, „Viaţa celor Doua Regate“, unde se înăl- 
tau sanctuarele pentru cinstirea faraonilor morţi, mersese de-a 
lungul străvechii cetăţi cu ziduri albe şi se ospătase prin cele mai 
bune hanuri în schimbul scrisorilor întocmite pentru stâpînii 
acestora sau rudele lor. 

În mai multe rînduri, Iker şi îndrumătorul său priviseră din 
depărtare palatul, păzit de numeroşi soldaţi. 

— Faraonul se teme de un atac? întrebă Iker. 

— Egiptul unit se bucură de o pace trainică, dar asta nu e pe 
placul multora. Familiile foştilor guvernatori de provincie nu-l 
au la inimă pe regele nostru, căci din pricina lui şi-au pierdut 
destule privilegii. Vizirul Khnum-Hotep le-a închis gura, iar 
poporul e de partea lui! Un faraon precum Sesostris este o feri- 
cire pentru regat. 

Iker înţelese că nu putea rosti nici un cuvînt de ocară despre 
tiran, căci bătrînul se număra printre cei căzuţi sub vraja sa. 

— Presupun că sarcina căpeteniei gărzilor este neînchipuit de 
grea, îndrăzni totuşi Iker să zică. 

— Toti sînt încredinţaţi de acest lucru, fiule! Dar Sobek Păzi- 
torul are umeri zdraveni. Cînd îl vezi, eşti gata să-i mărturiseşti tot, 
Chiar şi păcatele pe care nu le-ai făptuit. Cît timp se află sub paza 
sa, faraonul nu are de ce să se teamă. Dar mie mi-e sete... Ţie nu? 

Bătrînul izbutea să înghită bere şi vin mult peste puterile 
unui om obişnuit, iar Iker de-abia putea să ţină pasul cu el. Bă- 
utura îi încîlcea vorbele, dar Iker deveni, mulţumită lui, un în- 
văţat locuitor al Memphisului. 

Dar, în fiecare noapte, aceleaşi amintiri îi bîntuiau visele, 
lovindu-se una de alta: catargul Fulgerului de care era legat, nau- 
fragiul, Insula lui Ka, şarpele care îl întreba dacă va fi în stare 
să-şi salveze lumea, amăgitoarea Ţară Punt, falsul soldat care în- 
cerca să-l omoare, bătrînul său învăţător care îi vorbea despre un 
destin tainic şi apoi ea, tînăra preoteasă, atit de frumoasă, atît de 
strălucitoare şi cu neputinţă de atins! 

Sărea din somn şi stringea mînerul pumnalului ca să se 
liniştească. 

De-acum îşi cunoştea viitorul. 


— De ce nu măniînci în dimineaţa asta? îl întrebă bătrinul a 
cărui poftă nu se potolea niciodata. E bine să-ţi începi ziua cu o 
masă bună. 

— lartâ-mă, dar nu mi-e foame. 

— Bucătăreasa nu ţi se pare pricepută? 

— Dimpotrivă, dar am stomacul strîns. 

— Cred că ştiu de ce, Iker: noua ta slujbă întîrzie să-ţi fie 
încredinţată, nu-i aşa? 

Tacerea tînărului îl lămuri. 

— Nu-ţi face griji, e vorba de obişnuita încetineală a celor din 
administraţie. Întocmind scrisori pentru oamenii din cartier poţi 
să-ţi duci lesne traiul. Dar spune-mi... ce anume vrei tu? 

Iker prevăzuse această întrebare. 

— Nu sînt doar scrib, ci şi preot temporar. De aceea ar trebui 
să-mi încerc norocul la un templu. 

— A, înţeleg! Vei ajunge o persoană de vază şi n-o să mai 
fiu demn de tine. 

— Nu-i adevărat! Nu ştiu cum să-ţi mai mulţumesc pentru 
ospitalitate. 

— M-ai scăpat de încurcăturile cu stringătorul de dări și asta 
n-are preţ! Cu ajutorul scrisorilor tale, mă bucur de o bătrîneţe fe- 
ricită. Să dau peste un scrib atit de iscusit a fost pentru mine un no- 
roc nesperat, dar ştiu cå acest lucru nu poate să dureze o veșnicie. 


Iker se prezentă la templul lui Ptah, care era înconjurat de 
numeroase clădiri ale administraţiei, de ateliere, magazii şi bi- 
blioteci. Paznicul îl conduse în faţa intendentului. 

Tînărul se hotărî să nu umble cu minciuni. 

— Cum te numeşti? 

— Iker. 

— Ce pregătire ai? 

— Sînt scrib şi preot temporar al templului lui Anubis din 
Kahun. 

— Asta nu înseamnă nimic... Ce vrei? 

— Aş putea lucra ca bibliotecar. Mi-ar plăcea să-mi desăvir- 
şesc învăţătura despre legi, făcîndu-mă în acelaşi timp de folos. 

— Doreşti şi o casă. 

— Daca e cu putinţă. 

— Am să te prezint recrutorului care te va supune unui examen. 

În ciuda cîtorva capcane pe care Iker învățase să le ocolească 
datorită lecţiilor generalului Sepi, examenul se dovedi floare la 
ureche. Aşa că tînărul primi slujba pentru o perioadă de trei săp- 
tâmîni, urmată de două zile de odihnă. Dacă munca sa avea să îi 
mulțumească pe mai-marii săi, putea să continue şi după aceea. 

La vederea cărţilor, Iker încercă un sentiment de linişte şi de 
împăcare. Gîndul că urma să se adîncească în studiul scrierilor 
celor mai însemnate, religioase, literare sau ştiinţifice năştea în 

el o bucurie profunda. Însarcinat să verifice un inventar vechi, 
să îndrepte greşelile şi så adauge informaţii noi, descoperi bo- 
găţia bibliotecii. 

Iker simţi asupra lui privirea pătrunzătoare a supravegheto- 
rului care-i cîntărea priceperea. Dar, pasionat de munca sa, uită 
repede de el. 

Cînd supraveghetorul îl bătu pe umăr, tînărul scrib tresări. 

— Ziua de lucru s-a sfîrşit demult. 

— Deja? 

— Ca să rămii peste ora obişnuită, ai nevoie de o împuternicire 
scrisă pe care eu nu pot să ţi-o dau. Dacă munceşti prea mult şi 
prea repede o să stimneşti invidia celorlalți. Învață care ţi-e locul! 

Fară cea mai mică împotrivire, Iker se ridică şi-l urmă pe su- 
praveghetor. Acesta îl conduse pînă în odăiţa sa, aflată în clădi- 
rea preoţilor temporari. 

— Miine vei lua parte la împărţirea ofrandelor, care au fost 
închinate zeilor. Iar acum, pentru că ora mesei a trecut, îți urez 
noapte bună. 

Din sacul său cu unelte de scris, de care nu se despărţea ni- 
ciodată, Iker scoase pumnalul şi îl strînse la piept. În fiecare 
seară îşi întărea astfel hotărîrea luată. 


Cu faţa proaspăt rasă, purificat şi parfumat, Iker primi din 
mina unui preot permanent pîini rotunde cu coajă aurie pe care 
le oferi apoi fiecarui participant la acest ritual de dimineaţă. Iker 
fu ultimul care gustă din aceste bunătăţi şi bău lapte proaspăt. 

— Eşti nou pe aici, observă un bărbat de vreo treizeci de ani, 
uşor girbovit. La ce te pricepi cel mai bine? 

— Am studiat legile. 

— Unde? 

— În provincia lepurelui. 

— În oraşul lui Thot poţi căpăta o bună pregătire, dar mai ai 
multe de învăţat. Acum nu mai există guvernatori de provincie. 
Vizirul se îngrijește de toate, folosindu-se de legea lui Maat. 

— Şi unde aş putea dobindi noua învăţătura? 

— La şcoala de lînga cladirea vizirului. 

— Presupun că am nevoie de o recomandare. 

— Dacă munceşti bine, o vei obţine. 

În saptamînile următoare, purtările lui Iker ar fi putut servi 
oricui drept model. Se amestecă printre preoţii temporari, nu 
făcu nici o greşeală grosolană şi se strădui ca munca lui să nu 
bată la ochi. Apoi, înarmat cu recomandarea pe care i-o acordase 
mai-marele său, se prezentă la școală unde domnea o atmosferă 
dintre cele mai prielnice învăţăturii. Tovarăşii său nu se arătară 
nici prietenoși, nici dispreţuitori față de nou-venit care urmărea 
toate lecţiile cu multă atenţie. Fără îndoială, tînărul poseda cu- 
noştinţele trebuincioase şi nu avea să fie trimis înapoi, aşa cum 
se întîmpla cu destui elevi. 

Nu departe de şcoală se înălța palatul regal, mereu păzit de 
un număr impresionant de soldaţi. 

În timpul unei pauze, un baiat slab şi vioi se apropie de Iker. 

— Eşti din Memphis? 

— Nu, din regiunea Tebei. 

— Se spune că e un ţinut minunat. 

— Teba e cu mult mai mică decit Memphis. 

-Îi place aici? 

— Am venit ca să învăţ. 

— Nu vei fi dezamăgit! Profesorii ne fac viața grea, dar ne 
împărtăşesc toate tainele meşteşugului nostru. Cei mai buni elevi 
vor ajunge în cele mai înalte slujbe ale administraţiei, şi asta nu-i 
puţin lucru, căci vizirul a pus ordine în toate treburile regatului. 
Dar va trebui să ne dovedim talentul. Nu mai poţi hoinări de 
colo-colo prefăcîndu-te că munceşti. Gata cu trindăveala! Ni- 
meni nu e numit scrib pe viaţă şi se aude că e mai bine să te fe- 
reşti de furia lui Khnum-Hotep. Iar faraonul nu se arată mai 
îngăduitor, aşa câ nu are rost să te bizui pe iertarea sa. 

— Regele stă mult la Memphis? 

— Aşa e. În fiecare dimineaţa vizirul îi aduce la cunoștință 
cele mai însemnate pricini. De la unirea Egiptului, munca sa nu 
încetează niciodata. 

— L-ai zărit vreodata pe Sesostris? 

— De doua ori, cînd ieşea din palat. Nu are cum să treacă ne- 
băgat în seamă căci este cel mai înalt dintre egipteni. 

— De ce sînt soldaţi împrejurul palatului? 

— Din cauza lui Sobek Păzitorul, care răspunde de paza fa- 
raonului. E peste măsură de îngrijorat pentru viaţa regelui. Fără 
îndoială, se teme ca nu cumva unul dintre demnitarii dezamăgiţi 
să se atingă de Luminăţia Sa. Pe deasupra, în Syro-Palestina lu- 
crurile se înrăutățesc. 

Se pare totuşi că generalul Nesmontu stăpîneşte bine situaţia, 
dar cu luptătorii ăştia din umbră nu se ştie niciodată. Unul dintre 
ei ar putea fi atît de nebun, încît să încerce să-l omoare pe rege. 


23. 


— Lămureşte-mi toate acestea, Sobek, îi ceru vizirul 
Khnum-Hotep arătîndu-i un vraf de plingeri care se tot înmul- 
teau de cîteva zile. 

Sobek cercetă cu atenţie documentele. Câpitanii corăbiilor 
de măfuri se plingeau de schimbarea, petrecută peste noapte, a 
rînduielilor călătoriei pe ape, de creşterea dărilor şi de purtă- 
rile soldaţilor. 

— N-am dat eu aceste porunci. 

— Nu eşti mai-marele gărzilor din întreg regatul şi răspun- 
zător de călătoriile pe Nil? 

— Nu tăgăduiesc. 

— Atunci înseamnă că nu-ţi supraveghezi oamenii! E grav, 
Sobek, peste masură de grav! Din pricina acestor greşeli de 
neiertat, faima regelui riscă să nu mai rămînă făra pată. Însaşi 
unirea Egiptului ar putea fi pusă la îndoială. Dacă trupele pro- 
vinciilor fac legea, opresc corăbiile şi le jefuiesc, unde o să ajun- 
gem? Întoarcerea vremurilor cînd provinciile erau stăpînite de 
guvernatori s-ar putea petrece oricînd. 

— Nu izbutesc să pricep ce se petrece. 

— Această mărturisire a neputinței tale mă nedumereşte. Te 
mai crezi demn de înalta slujbă pe care o ai? 

— Am s-o dovedesc. Aceste întîmplări nefericite vor înceta. 

— Aştept raportul tău şi pedepse pilduitoare. 

Sobek Pazitorul ieşi ca o furtună şi se puse îndată pe treabă. 
Îşi trimise ofiţerii de încredere să strîngă cît mai multe informaţii 
şi el însuşi se apucă să stea de vorba cu căpitanii păgubiţi şi să 
le compare mărturiile. 

Şi în lumina celor aflate, adevărul ieși la iveală. Aşa că 
Sobek se înfăţişă din nou vizirului. 

— Oamenii mei n-au încâlcat poruncile, grăi el, în afara unui 
singur caz cînd au fost înşelaţi de nişte înscrisuri false. 

— Ce vrei să zici? 

— Ca o ceată de râufăcători foarte iscusiţi încearcă să stir- 
nească tulburări peste tot. 

— Au fost prinşi? 

— Din nenorocire, nu. 

— Nu-mi vine a crede. E adevărat? 

— Din nenorocire, da. 

— Pacea regatului e în primejdie? 

— Să nu ne gîndim prea departe! se împotrivi Sobek. Sint si- 
gur că nu e vorba de o armată, ci doar de un grup mic, dar bine 
pregătit, şi care se mişcă iute. De acum înainte, la bordul fie- 
cărei corăbii încărcate cu mărfuri se vor găsi două gărzi. Pe 
deasupra, am schimbat şi parolele. Iar tu, vizirule, dă de ştire că 
rînduielile calătoriei pe Nil rămîn aceleaşi şi că nici un căpitan 
nu trebuie să se lase păcălit dacă încearcă să-l mintă cineva. 

Khnum-Hotep se potoli. 

— Aceşti hoţi au legătură cu vraja aruncată asupra salcîmului 
din Abydos? 

— Nimic nu o dovedeşte. Nu e prima dată cînd au loc astfel 
de nelegiuiri, dar împlinirea poruncilor mele va readuce liniştea. 
Bineînţeles, urmarirea a început şi vinovaţii vor sfirşi în temniţă. 

— Totuși, iată două neajunsuri care îi vor face pe mulţi să cle- 
vetească pe seama ta, Sobek. 

— Nu-mi pasă! 

— Mie da! Dacă nu vei face faţă acestei încercări, voi fi 
nevoit să iau măsuri. Nu uita că tu eşti răspunzător şi de paza 
faraonului. 

— Socoteşti că viaţa Luminăţiei Sale e ameninţată? 

— Îti voi lua apărarea în continuare, dar nu am să mai îngă- 
dui şi alte greşeli. 


Iker îşi împărțea timpul între munca de preot temporar la 
templul lui Ptah şi lecţiile de la şcoala vizirului. Retras, harnic, 
cîştigă în curînd bunăvoința tuturor. Scribul se ţinea în preajma 
marelui preot, a păzitorului misterelor, a celui care se îngrijea de 
veşminte, a ritualiştilor, a scribilor contabili şi a celor care răs- 
pundeau de hambare şi turme. Dar toţi se purtau rece cu tinerii 
scribi, aşa cå Iker nu află de la nici unul ceea ce-şi dorea cel mai 
mult, şi anume care erau obiceiurile monarhului şi cum puteai 
să te apropii de el. Să nu forţeze lucrurile şi să pîndească prile- 
jul potrivit i se părea cea mai potrivită cale, dar cît timp mai tre- 
buia să aştepte? 

La sfîrşitul unei lecţii despre Casa Regelui şi însărcinările 
sale, profesorul le dadu învăţăceilor săi o veste care facu să-i sară 
inima din piept tînărului scrib. Cei mai buni trei elevi vor fi pre- 
zentaţi Purtătorului sigiliului regal care obişnuia să-i conducă 
apoi înaintea faraonului. Cei trei scribi trebuiau să găsească şi 
să-i înfăţişeze monarhului propuneri pentru simplificarea res- 
pectarii legilor. 

Iker aproape că nu mai dormea. Ca subiect, îşi alesese pro- 
blema hambarelor, stăruind asupra nevoii de a aduna provizii în 
marile oraşe şi de a uşura împărţirea lor în timpul anilor secetoşi. 
Din pricina unor scrieri învechite, apăreau de multe ori nedrep- 
tâţi şi oamenii sufereau. 

Veni şi ziua în care cei trei aveau să fie aleşi. 

Primul nume rostit de profesor nu era al lui. Şi nici al doi- 
lea. Dar al treilea şi ultimul... 

Un elev îl lovi uşor cu cotul. 

— Dormi, Iker? S-ar zice că nu-ţi pasă! Totuşi, cu toții am vi- 
sat la clipa asta. Şi iată-te printre cei care-l vor întâlni pe faraon! 

Fără pizmă, cei mai puţin norocoşi îi felicitară pe învin- 
gători. 

Dar Iker nu se gîndea decit la momentul cînd se va repezi 
asupra tiranului ca să-l înjunghie. 


Purtind mantii albe, de o curăţenie desăvirşită, peruci scurte 
şi sandale din piele, cei trei învâţăcei vădeau o eleganţă reținută, 
care le ascundea cu greu încordarea şi teama. 

Tocmai cînd să-şi strecoare pumnalul sub veşminte, Iker 
căzu pe gînduri. Oare nu cumva toţi care intrau în palat erau mai 
întîi controlati? Dacă ar fi găsit o armă asupra lui, l-ar fi arestat 
şi l-ar fi aruncat în temniţă. 

Nevoit să lase deoparte pumnalul, scribul câută alt mijloc de 
a-l lovi pe monstru. Trebuia să smulgă sabia unei gărzi şi să se 
năpustească asupra lui Sesostris cu iuțeala unui fulger. 

Ajunşi la palat, fură cercetaţi cu grijă pe toate părţile, apoi 
un secretar şi un soldat îi câlăuziră pînă în sala de audienţe a 
lui Sehotep. 

— Să vorbiţi scurt, îi sfătui profesorul. Timpul Purtătorului 
sigiliului regal este preţios. 

Înaltul demnitar îi tulbură pe tinerii scribi. Primul se bilbii, 
al doilea uită cea mai însemnată parte a cuvîntării sale, iar Iker 
înşiră ideile fară prea multă limpezime. 

— Spusele voastre nu sînt lipsite de interes, hotâri Sehotep. 
Continuaţi să învăţaţi şi mai ales deprindeţi-vă să vă stăpiniţi 
mai bine. 

— Nu-i prezentaţi şi Luminăţiei Sale? se neliniști profesorul. 

— Am renunţat la acest obicei. 


Iker trebuia să rezolve două probleme: să intre în palat cu 
pumnalul, apoi să-i fie îngăduit să se apropie de rege. Şi una, şi 
cealaltă păreau de nedepăşit. 

Dar scribul se încăpăţina să nu se dea batut. Pină acum, oare 
soarta nu-i surîsese? Să locuiască la Memphis era lucru anevo- 
ios, şi totuşi porțile i se deschiseseră înainte. 

Aşa că se purtă şi în continuare ca un ucenic şi un preot mo- 
del. Cînd profesorul său îi încredința noi sarcini, se supuse de 
îndată, iar cînd'marele preot al templului lui Ptah îi ceru să-i 
ajute pe astronomi şi să-şi petreacă nopţile observînd cerul, se 
învoi fără să şovăie. 

Această din urmă muncă îl bucură mult, căci de pe acoperi- 
şul templului se vedea palatul regal. Iker nu notă doar aşezarea 
aştrilor, ci şi venirile şi plecările gărzilor, cu speranţa că va găsi 
undeva un punct slab. 

Dar speranţa nu i se împlini. 

Noaptea nu erau mai puţini soldaţi decît ziua şi se schim- 
bau cu aşa o iuţeală şi precizie, că nici un intrus nu ar fi reuşit 
să se strecoare printre ei. Sobek nu era un nepriceput, iar oame- 
nii săi nici atît. 

Iker se gîndi să-i pună mai multe întrebări celui însărcinat 
cu paza templului, ca să obţină mai multe amănunte despre 
obiceiurile gărzii personale a faraonului, dar se temu să nu fie 
privit cu ochi bănuitori. Dar atunci cum să afle ce se petrecea 
înăuntrul palatului şi în ce loc anume locuia faraonul? 

Să pătrundă înăuntru era, aşadar, peste putință. Îi rămînea 
doar posibilitatea să-l atace pe tiran în afara palatului. Dar şi 
pentru această ispravă trebuia să cunoască unde şi cînd anume 
pleca faraonul. Dar cum să facă să prindă de veste? 


Cînd Gergu ieşi din lupanar, unde o prostituată siriană se 
arătase binevoitoare, paşii îi erau cam nesiguri. Cu toate acestea, 
regăsi drumul spre locuinţa lui Medes unde paznicul îi puse râb- 
darea la încercare, lăsîndu-l să aştepte. Apoi, clătinîndu-se, iz- 
buti să ajungă în odaia de lucru a stăpînului său. 

— Mai bine te-ai aşeza, fu de părere Medes. 

— Mi-e sete. 

— Nişte apă îţi va fi de ajuns. 

— Apă, pentru a sărbători izbînda noastră? Avînd în vedere 
veştile pe care le aduc, merit vin şi încă din cel bun! . 

Medes îi facu pe plac. Înfaţişarea lui Gergu îi dadu de înţe- 
les că acesta încă nu-şi băuse pe de-a-ntregul minţile. Şi apoi era 
mai bine să nu-i clatine încrederea pe care tocmai o căpătase. 

— Totul merge de minune, zise Gergu după ce goli o cupă cu 
vin. Zarva se împrăştie repede şi se hrăneşte din clevetiri. Deşi 
n-am crezut, aţi avut dreptate cînd v-aţi gindit la Sobek. 

— L-ai plătit bine pe falşii soldaţi care au iscat tulburări pe Nil? 

- Am folosit mijlocitori şi toţi sînt mulţumiţi. Nimeni nu 
ne-ar putea învinui. Dar, deocamdată, nu mai avem cum să ne 
mărim avantajul, căci Sobek a dat porunci aspre. Pe fiecare co- 
rabie sînt acum gărzi, iar controalele au fost întărite. 

— Nu mai contează, ne-am atins ţinta. I-am pătat renumele 
lui Sobek Păzitorul. Chiar şi vizirul a început să se îndoiască de 
priceperea şi chiar de cinstea lui. 

— Îmi închipui cu plăcere furia lui Sobek! El, care se soco- 
tea de neatins, trâieşte acum un vis urit. 

— Să continuăm, hotărî Medes. 

— N-ar fi o... nechibzuinţă? 

— La ce servesc atunci aceste strădanii dacă ne oprim aici? Nu 
e de ajuns să-i facem zile fripte lui Sobek. Trebuie să scapâm de el. 

Lui Gergu îi pieri pofta să mai bea. 

— Să avem răbdare, poate vizirul o să-l înlocuiască. 

— Nu are încă destule dovezi împotriva lui, şi Sobek rămîne 
încă aproape de rege. Noi trebuie să-i punem la îndemînă dove- 
zile josniciei lui Sobek. 

— Dar nu văd cum anume! 

— Cunoşti cîţiva oameni îndrăzneţi, în stare să mintă fără să 
clipeasca? 

— Bineînţeles. 

— Atunci o să-l înlăturăm pe Sobek dîndu-i o lovitură grea, 
astfel încît bănuielile vizirului să se preschimbe în convingeri. 

De fiecare dată cînd Libanezul se întîlnea cu Prevestitorul, îşi 
pierdea pofta de mîncare, într-atit i se stringea stomacul. Acest 
bărbat pe care nimic nu-l putea atinge, îl înspăimînta şi-l vrăjea 
în acelaşi timp. Încă de cînd omul-şoim voise să-l ucida, lăsîndu-i 
în carne o urmă de neşters, negustorul ştiuse că avea să lucreze 
mereu pentru el şi că nu va izbuti să scape niciodată din puterea 
lui. Așa că se împâcase cu soarta, încerca să dobindească un cîş- 
tig cît mai mare şi să se poarte fără ascunzişuri cu stăpînul său. 
Îndată ce-i ajungea la ureche o nouă veste, îl şi înştiinţa pe Pre- 
vestitor, căci acesta nu i-ar fi iertat nici întîrzierea, nici neatenţia. 

Mesele joase nu mai erau încârcate cu dulciuri, penele fuse- 
seră ascunse, iar odaia părea mai sobră. Prin toate mijloacele, Li- 
banezul încerca să nu-i ofere Prevestitorului prilej să-l dojenească. 

— Da-mi sare! 

— Îndata, stăpîne! 

Prevestitorul aruncă o privire dispreţuitoare asupra sălii de pri- 
mire a Libanezului. La ce servea această bogăţie? Noua orînduire, 
în care va domni credinţa adevărată, o va stirpi cu desăvirşire. 

Negustorul se întoarse aducînd o tavă. 

- lată floarea oazelor. 

Prevestitorul îşi potoli setea cu spuma lui Seth. 

— Ce ai să-mi spui? 

— Nu sînt decît zvonuri, dar atît de stăruitoare, încît nu le lip- 
seşte un sîmbure de adevăr. Căpetenia gărzilor întregului regat, 
Sobek Pazitorul, e bănuit că împiedică libera trecere a oameni- 
lor dintr-o provincie în alta şi că a schimbat după bunul său plac 
rânduielile privind calatoriile pe Nil. Focul a fost înăbuşit, dar le- 
găturile lui cu Khnum-Hotep se înrăutăţesc de la o zi la alta. 

— După părerea ta, am putea să-l cumpărăm pe acest Sobek? 

— Cu siguranţă că nu. E aspru, cinstit şi devotat faraonului. Ci- 
neva încearcă să-i strice renumele ca să-l facă să-şi piardă slujba. 

— Ai idee cine? 

— Nu, stăpîne. Am început unele cercetări, dar nu sînt încre- 
dinţat că vor duce la ceva. Cel care a îndrăznit să se atingă de 
Sobek Păzitorul e plin de venin, dar prudent. 

— Şi vizirul se lasă înşelat de aceste false învinuiri? 

— Nu prea cred, dar Khnum-Hotep veghează asupra res- 
pectării legilor şi faima sa de om aspru nu e vorbă goală. Dacă 
va găsi o dovadă întemeiată, adică bine plăsmuită şi demnă de 
crezare, va fi nevoit să-l dea afară din slujbă pe Sobek. Şi, odată 
înlăturat, întreaga apărare va fi desființată în scurt timp. lar 
Sesostris va putea fi lesne atacat. 


24. 


Lui Iker îi plăcea începutul zilei în templu. După purificarea 
din zori, lua parte la aducerea ofrandelor, ceea ce îi dăruia cîteva 
clipe de seninătate, care îl surprindeau de fiecare datà. Privind la- 
cul sacru, dădea uitării neliniştile şi groaznicul său plan. Viaţa re- 
devenea iar plină de armonie şi tihnă, ca şi cum râul nici nu exista. 

Dar ritualul se isprăvea şi realitatea i se înfăţişa iar înain- 
tea ochilor. 

— Îmi pari obosit, observă marele preot. E timpul să încetezi 
cu ajutorul dat astronomilor. Am pentru tine o nouă însărcinare, 
care riscă să nu fie pe placul unui iubitor al legilor şi scrierilor 
frumoase. Totuşi, un scrib nu trebuie să ştie oare cît mai multe? 

— Porunciţi şi am să mă supun. 

— Socot ascultarea drept o însușire dintre cele mai însemnate, 
Şi tu nu eşti lipsit de această virtute. Începînd de azi, te vei în- 
griji de controlul cărnii. 

Deşi nu i se împotrivi, această hotarire îl întrista adînc pe tî- 
nărul scrib, căci nu putea îndura să vadă cum erau omorite anima- 
lele. Se gîndi la Vînt-de-Miazănoapte pe care fusese nevoit să-l 
părăsească la Kahun, convins că Sekari avea să-i poarte de grijă. 

Cu chipul palid şi picioarele grele, Iker se duse la atelierul 
unde se făceau sacrificiile, alcătuit dintr-un abator şi o măcelărie 
unde lucrau barbaţi voinici, între care nu şi-ar fi găsit locul nici 
cei nevolnici, nici cei milostivi. Obişnuiţi să vadă moartea zilnic 
şi să înfrunte ultima privire a vitelor care pricepeau ce le aşteaptă, 
nu se amestecau bucuroşi cu scribii în veşminte albe de in. 

Iker sosi tocmai cînd oamenii îşi îngăduiseră o clipă de odihnă. 
Măcelarii mîncau cu poftă bucăţi de carne friptă şi, fără să se 
oprească din mestecat, îl cîntărira pe nepoftit cu ochi bânuitori. 

— Cine eşti? îl întrebă mai-marele măcelarilor, un bârbat zdra- 
vân, de vreo cincizeci de ani, cu părul alb şi pieptul scos în afară. 

— Iker, şi mă voi îngriji de controlul cărnii. 

— Înca un zgirie-tabliţe care ne ia drept hoți. Ai mîncat? 

— Nu mi-e foame. 

— Nu ti-ar plăcea nişte coaste fripte? 

— Ba da, dar... nu acum. 

— Ceea ce facem te dezgustă, aşa-i? Nu eşti singurul, fiule! 
Însa trebuie să existe şi unii în stare să omoare animalele şi să 
hrănească fiarele care sîntem noi, oamenii. 

— Nu vă dispreţuiesc munca, pe care eu, recunosc, n-aş pu- 
tea-o împlini. 

Macelarul îl batu pe umăr. 

— Fii pe pace, nici nu-ţi cere nimeni una ca asta! Haide, 
mănîncă! Apoi îţi vom spune numele noastre și ce-am lucrat 
dimineaţă. 

Iker trebui să înveţe så deosebească muşchii, splina, ficatul, 
maâruntaiele şi toate celelalte părţi ale corpului vitelor. Apoi veri- 
fică raportul doctorului de animale care cerceta sîngele acestora ca 
să se asigure ca nu sînt bolnave. Iker se obişnui puţin cîte puţin cu 
locul acesta aparte, unde domnea curăţenia cea mai deplină. Dar 
niciodată tînărul nu stătu să se uite cum erau doborite animalele de 
cel puțin patru oameni, printre care şi mai-marele măcelarilor, sin- 
gurul împuternicit să taie gitul vitei ca să-i curme suferinţele. 

Între Iker şi muncitori se născu în cele din urma încrederea 
şi respectul. El se ferea să-i bată la cap sau să-i stînjenească, iar 
ei îl priviră cu mai multă bunăvoință. 

Într-o seară, la sfirşitul zilei de muncă, mai-marele macela- 
rilor şi tînărul scrib se aşezară alături, bînd bere şi ospâtindu-se 
cu carne uscată. 

— Unde ţi-ai deprins meșteșugul? îl întreba barbatul pe Iker. 

— În provincia Oryx, apoi la Kahun unde am devenit şi preot 
temporar al lui Anubis. 

— Anubis şacalul... care curăţă deşertul de leşuri, preschim- 
bîndu-le în energia trebuincioasă vieţii. Are să te mire, fără îndo- 
ială, dar află că şi eu sînt preot, ca orice căpetenie a mâăcelarilor, 
căci cele ce se petrec aici urmează îndeaproape ritualurile. Cru- 
zimea nu-şi găseşte loc în inima mea şi nici mîna mea nu o cu- 
noaşte. Îi mulțumesc animalului cå ne oferă viaţa sa ca s-o 
lungim pe-a noastră. Preotesele lui Hathor ne protejează munca, 
nelipsită de primejdii, totuşi. 

— Te gîndeşti la mişcările neaşteptate pe care le pot face ani- 
malele? 

— Nu, căci ştim cum să le legăm cu frînghii. Vorbesc de în- 
fruntarea lui Seth, cel atît de temut. 

— Şi cînd se petrece aceasta? 

— De fiecare dată cînd atingem copita stîngă din faţă, care în- 
chide în ea o putere de neînchipuit. Priveşte cerul şi vei înţelege. 
Sacerdoţii înfăţişează această copită la poarta lumii de dincolo 
pentru ca ea să se deschidă şi să lase sufletele celor înviaţi să 
treacă. Dacă ritualul nu ar fi îndeplinit, poarta ar rămîne închisă, 
iar focul lui Seth ar pirjoli tot regatul. 

Aceste dezvăluiri îl nedumeriră pe scrib. 

— Dacă sufletele faraonilor sălăşluiesc în stelele ce încon- 
joară Steaua Polara înseamnă că se află sub protecţia lui Seth? 

— Ele se hrănesc din forţa ei, ca faraonul din talerele pe care 
i le duc eu. 

— ÎI cunoşti pe... Sesostris? 

— A-l cunoaşte e mult spus, dar am cu adevărat onoarea să-l 
văd o dată pe săptămînă atunci cînd stă în Memphis. În această 
seară, vrea să mânînce singur. Eu şi ucenicul meu îi vom pune 
înainte o carne plină de energie. 

Auzind aceste vorbe, Iker ştiu că descoperise mijlocul prin 
care se putea apropia de tiran. Trebuia însă så rămînă liniştit, să 
nu-şi trădeze nerăbdarea sau bucuria. 

— Grea răspundere... Nu-ţi este îngăduit să-l dezamâăgeşti pe 
Luminâăţia Sa. 

— E datoria mea să-mi fac bine treaba. 

— Se spune că regele nu se arată îngăduitor. 

— Să fii sigur de asta! Te striveşte prin înălţimea sa şi nimeni 
nu-i poate îndura privirea. Cind grăieşte, vocea sa adincă îţi strå- 
punge sufletul şi te simţi mic şi neînsemnat. Şi nimic nu pare să-i 
tulbure stăpînirea de sine, care e mai presus de puterile unui om. 
Şi nu mai pomenesc de forța lui... Înţelepţii care l-au ales ca fa- 
raon nu s-au înşelat. 

— Din fericire, îndrăzni Iker să zică, e bine păzit. 

— Cu măsurile de apărare rînduite de Sobek, căpetenia gár- 
zilor, Sesostris nu are a se teme de nimic! Doar persoanele cu- 
noscute pot pătrunde pînă la el. Chiar şi eu şi ucenicul meu 
sîntem controlaţi de mai multe ori înainte de a ni se da voie să 
intrăm în camerele Luminăţiei Sale. 

De frică să nu trezească neîncrederea măcelarului, Iker 
schimbă vorba. Nu ştia acum destul pentru a-şi întocmi un plan 
care să aibă sorţi de izbîndă? 

— Mulţi vorbesc că ar izbucni un război în Syro-Palestina. 
Crezi că e cu putinţă? 

— Deloc. Regele e îndreptăţit să treacă la fapte în Canaan care 
nu duce lipsă de răzvrătiți. Oamenii ăştia nu se gîndesc decît să 
pricinuiască necazuri, chiar spre propria pagubă. Dar un general 
călit ca Nesmontu o să le rupă oasele. Ce zici de carnea asta friptă? 

— N-am gustat vreodată una mai bună. 

— E felul de mîncare preferat al regelui. 

— Ai mult noroc că poţi să-l întîlneşti. 

— Dacă vei deveni ucenicul meu vei avea şi tu norocul ăsta! 

— Nu sînt decit un scrib, care n-o să fie niciodată în stare 
să ajungă măcelar. 

— Ca să må însoţeşti la palat şi să duci un taler, n-ai nevoie 
să înveţi acest meşteşug. Dacă ajutorul meu va pleca, am să te 
iau cu mine, măcar o dată. Luminăţia Sa se va bucura să cu- 
noască un scrib tînăr şi strălucit. 

Nas-Subţire isprăvi de cusut vela micii sale corăbii care îi 
îngăduia să ajungă în oraşul vecin, unde urma să-şi vîndă oalele. 
În satul sâu, situat la două zile de traversat pe Nil, gospodăriile 
erau bine înzestrate, dar celor care locuiau la o oră de aici le lip- 
seau vasele mari şi trainice. Două gărzi intrară în vorbă cu el. 

— Tu eşti Nas-Subţire? 

— Eu sînt. 

— Şi eşti olarul satului? 

— După cunoştinţele mele, nu mai există un altul. 

— Corabia asta e a ta? 

— Într-adevăr. 

— Trebuie să-ţi împlineşti mai înainte corvezile. 

— Corvezile... care corvezi? 

— O să vezi. 

— Ba n-o să văd nimic! Sînt meşter şi nu mă supun corvezi- 
lor decît atunci cînd e neapărată trebuinţă, de obicei la repararea 
digurile înainte de inundație. Dar acum nu e vremea ei. 

— Acestea sînt noile porunci. 

— Date de cine? 

— De Sobek Paăzitorul, căpetenia tuturor gărzilor din regat. 

— Şi ce vrea Sobek al vostru? 

— Ţi-am spus, o să vezi. 

— Nici nu mă gîndesc. 

— Dacă te împotriveşti, îţi luăm corabia. 

— Încercaţi numai, că vă arăt eu! 

Dar, cu o lovitură de baston, unul din soldaţi seceră picioa- 
rele lui Nas-Subţire. Apoi celălalt se aruncă asupra lui şi-l 
țintui la pămînt. 

— Stai liniştit, prietene, că de nu, îţi crăp capul! 

Înfricoşat, Nas-Subţire îi privi pe cei doi îndepărtîndu-se în 
corabia sa. 

Fusese jefuit, atacat, rănit... Dar nu avea să se dea bătut, 


După ce stătu îndelung de vorbă cu faraonul, vizirul 


Khnum-Hotep încercă un sentiment de descurajare în faţa 

grămezii de dosare pe care trebuia să le citească. Să pună la 
punct o nouă administraţie, să lupte împotriva demnitarilor ne- 
cinstiţi, să facă pe fiecare să lucreze cît mai bine, să asigure fie- 
cărui egiptean un trai mulţumitor, să nu favorizeze nici o 
provincie erau doar cîteva dintre sarcinile sale pe care Sesostris 
le socotea de primă importanţă. Regele însuşi muncea din greu, 
fară să-şi uite îndatoririle zilnice legate de ritualuri. Vizirul se 
lupta cu toate celelalte, ajutat de membrii Casei Regelui. 

Cei care-şi închipuiau câ poziţia lui înaltă îi aducea numai 
avantaje erau proşti sau naivi. Slujba lui avea, după curn fusese 
prevenit, amarăciunea fierii. Dar Khnum-Hotep resimțea o 
bucurie adîncă atunci cînd vedea domnind legea lui Maat şi cînd 
izbutea să facă dreptate, fără să ţină seama dacă împricinatul era 
om sărman sau înstărit. 

— Cite cereri de audienţă sînt azi? 

— Douăzeci, îi răspunse secretarul său. 

— Pricini grave? 

— La prima vedere, nu. În afară de un meşter a cărui istorisire 
pare atît de ciudata încît, neîndoielnic omul nu e în toate minţile. 

— Lasă-l să intre primul. Dacă e nebun, voi termina de- 
grabă cu el. 

Meşterul nu îndrăznea să păşească în odaia de lucru a vizi- 
rului, aşa că secretarul se văzu nevoit să-l împingă de la spate. 

— Cum te cheamă? îl întrebă Khnum-Hotep. 

— Nas... Nas-Subţire. 

— Ce meserie ai? 

— Olar. 

— După raportul pe care-l am sub ochi, primarul din satul tău 
a socotit că nu e în stare sâ-ţi facă dreptate şi te-a sfătuit să mergi 
la judecătoria provinciei, dar nici acolo n-ai găsit înţelegere. Prin 
urmare, ceri ajutorul vizirului. Faptele trebuie să fie foarte grave. 

— Sînt! 

Ştiind că un alt asemenea prilej nu i se va mai ivi, Nas-Subţire 
vorbi iute, învălmăşindu-şi cuvintele. 

— Am fost atacat, m-au omorît în bătaie şi mi-au furat cora- 
bia. Erau doi, înarmaţi cu bastoane. M-au ameninţat că mă 
omoară dacă mă împotrivesc. Şi toate astea din cauza corvezii! 
Dar nu e încă timpul ei şi de aceea n-am vrut så... 

— Cine erau cei doi oameni? 

— Două gărzi. 

— Două gărzi! Eşti sigur? 

— Da, stăpîne. Împlineau poruncile lui Sobek Pazitorul. 

Faţa vizirului se întunecă dintr-odată. 

— Te învoieşti să repeti tot ce mi-ai povestit jurînd pe numele 
faraonului că spui adevărul? 

Nas-Subţire repetă şi jură. 

— Încotro au luat-o? 

— Spre miazănoapte. O să... faceţi dreptate? 

— Statul îţi dă o corabie nouă, grîu, bere, ulei şi veşminte. 
O să fii dus la un doctor care să-ţi îngrijească rânile. Toate chel- 
tuielile o să le plătesc eu. 

— Sobek va fi pedepsit? 

— Dreptatea îşi va urma cursul, 


Ştiind descrierea corăbiei furate, a cărei velă purta numele 
lui Nas-Subţire, scribii se prezentară la intrarea în port folosită 
doar de gărzile Nilului şi de vasele lor. 

— Ce căutaţi? îi întrebă un paznic morocănos. 

— Control general. 

— Aveţi împuternicire scrisă din partea lui Sobek? 

— Cea a vizirului e de ajuns. 

— Eu nu mă supun decît poruncilor lui Sobek. 

— Iar el se supune vizirului. Dă-te la o parte! Dacă nu, 
te arestăm. 

Neavînd încotro, omul îi lăsă să treacă. 

Scribilor nu le trebui mai mult de o jumătate de oră ca să des- 
copere corabia lui Nas-Subţire ascunsă printre cele ale gărzilor. 


25. 


— Ce s-a mai întîmplat, Khnum-Hotep? 

— De data aceasta, Sobek, e într-adevăr ceva grav. Un olar, 
Nas-Subțire, a fost bătut şi jefuit de două gărzi care îți împlineau 
ordinele privitoare la corvezi. 

— Dar nu e timpul lor şi n-am dat niciodată asemenea porunci. 

— Am dovada. 

— Care dovadă? 

— Cei doi hoţi au furat corabia olarului, care a fost găsită apoi 
în portul gărzilor. 

— E o păcăleală! 

— Faptele sînt fapte, Sobek. Printre oamenii tăi se află cel 
puţin doi răufăcatori. Vreau să cred că ai fost înşelat, dar vino- 
vaţii trebuie arestaţi, şi încă iute. Dacă nu, vei fi socotit răspun- 
zător de tilhăria aceasta. 

Protectorul îşi lăsă deoparte toate celelalte sarcini şi începu 
o cercetare amănunţită printre subordonații săi. 


Aveau fruntea îngustă, privirea stinsă şi umeri de lucrători 
în port, dar acum erau bogaţi. Gergu dăduse fiecăruia cîte un sac 
de piele plin cu pietre semiprețioase, pe care aveau să le vindă 
la un preţ bun. 

— Pentru o treabă aşa uşoară, ne-ai plătit prea bine, recu- 
noscu cel mai în vîrstă. Am făcut noi altele şi mai rele decît să 
batem un olar, să-l speriem şi să-i furăm corabia. 

— Dar să o duci în portul gărzilor şi să o legi acolo e primejdios. 

— Nu ne-am ostenit prea tare, căci noaptea a fost fără lună, 
iar paznicul — cu desăvirşire beat. Dacă mai aveţi vreo treabă din 
asta aşa lesnicioasă, daţi-ne de veste. 

-Îmi pare rău, grăi Gergu, dar e mai bine să nu ne mai ve- 
dem. În schimb, la Sichem, unul dintre prietenii mei are o sur- 
priză pentru voi. 

— Un cîştig mai mare? 

— Mult mai mare. 

— Ca să poţi trece de Zidurile Regelui trebuie să ai anumite 
înscrisuri. 

— lată o tăbliță pe care s-o arătaţi străjilor şi nu veţi întîm- 
pina greutăţi. 

Bărbatul strecură tăbliţa sub veşmintele sale. 

— Cum îl cheama pe prietenul tau? 

— Duceţi-vă direct la primărie, căci el vă aşteaptă acolo. 

Tilharul înţelese: era vorba de însuşi primarul, un nememic 
ca atiţia alţii! Fără îndoială, lucrînd pentru Gergu aveau să 
ajungă departe. 

Din vîrful unei movile de pămînt, ascuns printre frunzele 
unui balanite!, Gergu îi privi pe cei doi netrebnici mergînd li- 
niştiţi spre hotar. 

Nici unul, nici celălalt nu ştiau să citească. 

Cînd aveau să arate documentul unui soldat, acesta va în- 
cepe să urle la ei. Va urma apoi o încăierare din care cei doi ne- 
isprăviţi vor ieşi poate biruitori. Dar, cînd vor încerca să fuga, 
zece arcaşi îi vor lua drept ţintă şi nu vor da greş. 

Pe tăbliță scria: „Moarte armatei egiptene, trăiască răzmeriţa 
din Canaan“. 

Şi aşa vor dispărea pentru totdeauna cei care-l atacaseră pe 
olar. Şi nimeni nu va putea face o legătură între ei şi leşurile 
acestor răzvrătiți. 


1Balanites aegyptiaca — arbore sau arbust bogat ramificat, care creşte în Sahara (n.tr.) 

— Cum adică, dormeai? se răsti Sobek. 

— Da, comandante. 

— Şi ai dormit toată noaptea, în loc să supraveghezi portul? 

— Nu toată... În sfirşit, aproape toată, comandante. N-aveam 
cum să bânuiesc ceva... E totuşi portul gărzilor, nimeni n-ar în- 
drăzni să vină aici! 

— Ai bâut? 

— Alcool de curmale şi încă din cel mai bun! 

— Cine ţi l-a adus? 

— Nu ştiu. L-am găsit în odâiţa mea. Am gustat din el şi ştiţi 
cum e... Te plictiseşti, afară e frig. De obicei însă, ţin mai bine 
la bâutură. 

„l-au dat somnifere timpitului astuia“, gîndi Sobek. 

Cel care pusese totul la cale nu era deloc prost şi nu lăsase 
nimic la voia întîmplării. Sobek era prins în capcană dacă nu iz- 
butea să-i găsească pe făptaşi. 

Dar era vorba de doi membri ai pazei sau de răufăcători 
plătiţi? 

Pazitorul facu o mulţime de cercetări neplăcute, luîndu-i el în- 
suşi la întrebari pe toţi, iar oamenii sài de încredere nu stătură nici 
ei cu mîinile în sin, speriînd să găsească o urmă cît de măruntă. 

Şi foarte repede se răspîndi vorba că în rindul gărzilor rega- 
tului apăruseră mari nereguli. 


Beat, sirianul se urcă pe masa de la cîrciumă şi începu să 
danseze cu graţia unui hipopotam. 

Ceilalţi băutori îl aplaudară. 

— L-am învins pe Sobek! El care se credea mai tare decit 
toţi. O lovitură zdravână în coaste şi gata, se prăbuşeşte! Cel 
mai tare eu sînt! 

Urmă apoi un şir lung de vorbe fară înţeles care stiri rîsul 
beţivilor. 

Dar un apar, cea mai bună iscoadă a Libanezului, îl ascultă 
cu atenţie. Bind puţin, aşa cum facea şi în alte cîrciumi, aduna 

de ici de colo informaţii care ar fi putut să-l lămurească în pri- 
vința nenorocirii ce-l lovise pe mai-marele gărzilor regatului. 

Poate că acum nu era vorba decît despre lăudâroşenia unui 
petrecăreţ, dar aparul nu obişnuia să treacă nimic cu vederea. 
Aşa că, atunci cînd cîrciuma se închise, o luă pe urmele siria- 
nului care, cu mare osteneala, abia izbutea să se ţină pe picioare. 

lar pe o străduţă întunecată, chiar îl sprijini să nu cadă. 

— Mulţumesc, prietene! Din fericire, mai există oameni de 
ispravă... Nu ca Sobek ăsta! Dar i-am arătat eu lui. 

— Tu singur? 

— Eu singur. În sfirşit, aproape... O mică trupă bine unită. 
Dacă ai şti... Ne-am dat drept gărzi. Ar fi trebuit să vezi mutra 
căpitanului corăbiei cu grîne... Ne-a crezut... Ce-am mai rîs, mai 
ales că am fost bine plătiţi, cu condiţia să nu suflăm un cuvînt. 
Aşa că, bagă de seamă, prietene: nu ţi-am spus nimic. 

— N-am auzit nici un cuvînt. Dar ceilalţi îşi ţin gura? 

— Ceilalţi au dispărut. Trebuia să ne întîlnim ca să sărbăto- 
rim căderea lui Sobek, dar n-au venit. 

— Dar tu unde stai? 

— Depinde de seară. N-au să pună uşor mîna pe mine! 

— Cine v-a plătit? 

Sirianul îşi îndreptă spatele şi ridică degetul arâtător spre cer. 

— E cel mai mare secret! Oricum, omul nu era un sărăntoc. 

Neîndoielnic, nenorociţii însărcinaţi să-l distrugă pe Sobek 
fuseseră înlăturați ca să nu dezvăluie adevărul şi să dovedeasca 
astfel nevinovăția căpeteniei gărzilor. Dar se vede treaba că unul, 
beat şi vorbăreţ, scăpase. Grijuliu, aparul şterse şi această urmă 
înainte de a porni spre Libanez. 


Cum să rezişti în faţa unor prepeliţe scăldate în sos brun în 
care se amestecau armonios zeci de mirodenii? Acest al doilea 
fel de mîncare fusese servit după un peşte gras şi avea să fie ur- 
mat de mai multe dulciuri născocite de bucătarul său. Libanezul 

dădu uitării cumpatarea şi se lasă în voia placerii fără seamân a 
gustului, gîndindu-se la noutăţile aduse de apar. 

De-acum nu mai încăpea nici o îndoială. Sobek Pazitorul că- 
zuse pradă unei uneltiri. Veştile erau bune. Mai răminea de aflat 
cine pusese totul la cale, dar fără a-i atrage atenţia şi a-i stîmi mî- 
nia. Aşa că Libanezul le ceru iscoadelor sale să fie cu mare bă- 
gare de seamă, căci orice faptă necugetată putea să-i ducă pe toţi 
la pierzanie. 

O masă îmbelşugată, stropită cu vin roşu a cărui aromă în- 
cînta cerul gurii şi reînnoia sîngele, făcea gîndirea mai ageră. 
Dintre toate informaţiile strînse de oamenii sâi, una îl îngrijora 
pe Libanez: corăbiile tîlhărite cărau grîne. Cine ar fi putut, aşa- 
dar, să le cunoască drumul şi så ştie unde să le iasă înainte, în 
afară de doi oameni? 

Unul era căpetenia gărzilor Nilului şi fusese ales pentru 
această slujbă chiar de Sobek. Aşa că de ce ar fi dorit să-i prici- 
nuiască acestuia vreun neajuns? 

Cel de-al doilea însă avea ceva de cîştigat. Era Gergu, res- 
ponsabilul principal al hambarelor. Iar în spatele lui Gergu se gå- 
sea Medes, Secretarul Casei Regelui. 

Iar dacă Medes se dovedea capul uneltirilor, Libanezul nu-şi 
putea continua căutările fară să-l anunţe pe Prevestitor. 


— Dacă ai cerut să mă vezi, îi spuse vizirul lui Sobek, în- 
seamnă, fără îndoială, că investigaţiile tale au dat roade. Sper că 
dintre cele mai bune. 

— După părerea mea, da. 

— Care sînt numele celor doi vinovaţi? 

— Nu ştiu, dar cu siguranţă nu se numără printre gărzile 
regatului. 

Vocea lui Khnum-Hotep se înăspri. 

— Vorbe fâră rost! Te ascunzi după degete Sobek! Dovezile 
sînt copleşitoare. Dacă te încăpăţinezi să-ţi aperi oamenii, vei fi 
socotit drept părtaşul lor. 


202 CHRISTIAN JACQ 


— Nu apăr pe nimeni. Dar căutările făcute fără pic de înţele- 
gere sau bunăvoință n-au izbutit decît să dea naştere neîncrede- 
rii şi duşmâniei. 

— Atunci nu am de ales. Sînt nevoit să te învinuiesc de cele 
petrecute şi să te izgonesc din slujbă. 

— Sînt ţinta unor uneltiri, iar tu ai luat o hotărîre nedreaptă. 

— Dacă nu te-aş pedepsi, aş botjocori dreptatea şi puterea re- 
gală ar slăbi. 

— Faci o mare greşeală, vizire. 

— Pînă cînd vei fi judecat, mai ai destul timp să-ţi dovedeşti 
nevinovăția. Dar de acum înainte nu vei mai fi comandantul găr- 
zilor. Şi cred că e bine ca oamenii tăi de încredere să nu se mai 
îngrijească de paza faraonului. 

Sobek păli. 

— Din ce pricină? 

— Să presupunem că răufăcătorii aceia fac parte din garda 
personală a regelui pe care tu ai alcătuit-o şi care ţi se supune. 
N-ar fi o nesăbuinţă să le lăsăm mînă liberâ? 

— Dar înţelege odată! Un ticalos încearcă så mă distrugă ca 
să se poată atinge de faraon. 

Khnum-Hotep cugetă îndelung. 

— E cu putinţă, într-adevăr, şi voi lua toate măsurile trebuin- 
Cioase ca viaţa Luminăţiei Sale să nu fie primejduita. Dar şi un 
alt lucru e demn de crezare: apropiații comandantului gărzilor 
regatului şi-au închipuit că pot săvîrşi orice nelegiuire fară teamă 
de pedeapsă pentru că mai-marele lor le ia apărarea. O aseme- 
nea neruşinare e semnul unei decaderi de neîngăduit. lar datoria 
mea e să o împiedic. 

— Mai am voie să-l văd pe rege? 

— Asta ar putea isca bânuiala că el nu se împotriveşte unelti- 
rilor tale. Iar faraonul nu pune niciodată piedici în calea dreptăţii. 

— Te preţuiesc mult, Khnum-Hotep. Dar tu nu mă cunoşti 
deloc, iar acum te laşi înşelat. 

— Nădajduiesc din toată inima să fie aşa. 

— Gata! strigă Gergu victorios. Sobek Păzitorul a fost pus 
sub învinuire de vizir pentru lovituri, furtul corăbiei şi pentru că 
a profitat de slujba încredinţată de faraon. Am ajuns departe, nu? 

— Khnum-Hotep vrea să dea o pildă şi să dovedească po- 
porului că înalții demnitari sînt cinstiţi, fu de părere Medes. Dar 
mai trebuie ca Sobek să fie condamnat. 

— Nu mai are cum să scape. Dovezile sînt zdrobitoare, iar 
olarul nu-și ia vorbele înapoi. Micii mei hoţi s-au descurcat bine. 

— Nu e nici o primejdie dinspre partea lor, Gergu? 

— Nici una. Aşa cum mă aşteptam, soldaţii care păzesc hota- 
rul i-au ucis. N-am lăsat nici o urmă. 

— Sobek va încerca să-şi dovedească nevinovăția. 

— Nu are cum, vă asigur. Socotelile au fost încheiate, iar 
mai-marele gărzilor — înlăturat. 

— Vizirul va numi în locul lui mai mulţi comandanţi şi îi va 
controla el însuşi. Şi, pentru început, se va isca o frumoasă 
dezordine de care noi vom profita ca să ne înfăptuim planurile. 

Înflacararea lui Gergu se stinse. 

— N-ar fi mai bine să-i atacăm mai întîi pe membrii Casei 
Regelui? Caderea lui Sobek îi va slăbi şi pe ei şi... 

— Fără Sobek, Sesostris va deveni o pradă uşoară. Garda per- 
sonală a faraonului, credincioasă Păzitorului, va fi schimbată de 
îndată. Deci, chiar înăuntrul palatului putem să-l lovim. 

— Dar nici unul din noi nu... 

— Te codeşti, Gergu? 

— Sa-l omori pe faraon... E din cale-afara de primejdios! 

— Cind gărzile alese de Sobek vor fi izgonite, o să-i cumpă- 
răm pe cei care le vor lua locul. Şi atunci, drumul va fi liber. 

— Nu-mi cereţi prea mult, stăpîne! 

Medes nu se amăgea. Se putea bizui pe Gergu pentru treburi 
ascunse, dar acest slujitor de încredere n-ar fi avut niciodată cu- 
rajul sa-l omoare pe Sesostris. 

— Ai dreptate, nici tu, nici eu nu trebuie să fim amestecați. 
Aşadar, să căutăm un om priceput care nu se teme de nimic. 


204 CHRISTIAN JACQ 

— La cine vă gîndiţi? 

— Încă nu-l cunoaştem, dar tu ai să-l afli, Gergu, scotocind 
prin cîrciumi, pe chei şi prin cartierele sărace. Găseşte un om 
care nu se dă în lături de la nimic şi care visează să se îmbogă- 
țească într-o singură noapte. 

~ Dacă e prins, o să spună tot. 

— N-are să scape cu viaţă, fie că-şi face treaba pînă la capăt, 
fie că nu. Ori gărzile îl vor dobori înainte să părăsească palatul, 
ori îl ucidem noi cînd va veni să-l plătim. 


l 


26. 


Cele prevăzute de Medes se impliniră pas cu pas. 

Singur, adîncit în gînduri negre, Sobek se învîrtea ca o fiară 
în cușcă, temîndu-se că nu-şi va mai regăsi vreodată libertatea. 
Porţile se închideau una după alta şi se simţea lipsit de sprijinul 
faraonului. „Nu iese fum fără foc“, şopteau mulți, chiar şi din 
rîndurile gărzilor. Poate ca Sobek Păzitorul nu era chiar un om 
fara pată. Îmbatat de atita putere, se aşezase oare mai presus de 
legi, crezîndu-se de neatins? 

Învinuitul nu ştia unde să mai caute, caci nu avea la înde- 
mînă nici o bănuiala, nici o urmă, fie ea cît de ştearsă. Oricât şi-ar 
fi scormonit mintea, se vedea legat de mîini şi de picioare. Tîrît 
prin noroi în timpul unei judecăţi, cînd cei pizmuitori, dezamă- 
giti şi înăcriţi vor scorni noi plingeri împotriva lui, avea să fie 
osindit la o pedeapsă cumplită. 

În faţa unei asemenea nedreptăţi, ar fi trebuit să încerce să 
părăsească Egiptul. Dar Sobek nu voia să se poarte ca un laş. Pe 
deasupra, o astfel de faptă i-ar fi dovedit vinovăția. Nu-i mai rå- 
miînea decît să spere într-o minune. 

Lovit drept în inimă, văzu cum e distrusă munca lui de ani 
întregi. Bănuiţi cå ar fi înţeleşi în taină cu comandantul lor, 
membrii gărzii personale a faraonului şi ai străjilor palatului fu- 
seseră mutaţi în alte provincii şi înlocuiţi cu soldaţi care nu aveau 
pregătire necesară pentru a ţine piept unui atac neașteptat. În 
plus, rivalitatea dintre căpeteniile lor, care încercau să-şi atragă 

favorurile vizirului, stricase rînduiala patrulelor, a rondurilor şi 
a pazei palatului. 
Sobek se temea de tot ce putea fi mai rău. 


Iker şi mai-marele măcelarilor se înțelegeau în chip desăvîr- 
şit. Deşi privea cu alţi ochi greutăţile şi partea rituală a muncii 
acestora, tinarul scrib nu avea niciodată să fie în stare s-o împli- 
nească. Dar nici nu i se cerea altceva decît să ţină cu atenţie so- 
coteala bucăţilor de carne sortite zeilor şi din care nimeni nu 
trebuia să fure. 

O zi pe săptămînă, meşterul măcelar lipsea de la lucru ca să 
ia parte la ceremonia din templul lui Hathor, împreună cu 
doamnele Locaşului Salcimului, a cărui mare preoteasă nu era 
alta decit regina. 

Pe cînd se ospătau cu muşchi fript, Iker prinsese curaj să-i 
pună întrebâri măcelarului. 

— Ţi se întîmplă să stai de vorbă cu regina? 

— Cînd locuieşte la Memphis conduce ritualurile şi nu-şi 
pierde timpul cu flecareli. 

— De ce te-ai alăturat acestor preotese? 

— Le duc forţa lui Seth pe care doar ele ştiu să o stăpinească 
şi să-i afle loc în armonia ce izvorăşte din ceruri. Nu ştii că 
Horus şi Seth trăiesc laolaltă în aceeaşi făptură, cea a faraonului? 
Regina este singura care poate să vadă unirea acestor două pu- 
teri potrivnice. Privindu-l pe rege, ea îi dă viaţă. Şi dîndu-i via- 
tä, îl ajută să împace tot ce este de neîmpăcat. 

Iker ar fi avut poftă să-i răspundă că în cazul tiranului 
Sesostris, Seth i-o luase înainte lui Horus, dar izbuti să-şi ţină gura. 

— Sarcina reginei Egiptului pare anevoioasă, grăi totuşi 
scribul. 

— Mai ales acum! 

— Dar ce se petrece? 

— Regina a sporit numărul ritualurilor de apărare a regelui 
din pricina necazurilor apărute în rîndul gărzilor al căror 

comandant, Sobek, e învinuit câ a înşelat încrederea farao- 
nului. Vizirul se străduie să rînduiască trupele care asigură or- 
dinea în regat, dar asta cere timp. 

— Totuşi, palatul nu rămîne deschis oricui. 

— Aproape! Întreaga pază pusă la punct de Sobek s-a făcut ţân- 
dari. Aseară, cînd i-am dus regelui mîncarea, împreună cu uceni- 
cul meu, am băgat de seamă că nu se mai fac aşa multe controale. 

Pentru Iker lucrurile deveniseră limpezi. Trebuia să ia locul 
acestui ucenic. Oare căderea lui Sobek Pazitorul nu-i oferea un 
prilej nesperat să treacă la fapte? 


După ce-şi savură portia de sare, Prevestitorul îşi pironi asu- 
pra Libanezului privirea sa de pasare de pradă. 

— Ce veşti ai pentru mine, prietene? 

— Minunate, stăpîne! Sobek Păzitorul a fost izgonit din 
slujbă. Nu mai încape îndoiala că a picat în capcana întinsă de 
Medes, dar n-am pus mîna încă pe nici o dovadă. Socot cå e mai 
bine să nu împing mai departe căutările. 

— Cine îl înlocuieşte pe Sobek? 

— Nimeni. Avea atitea sarcini şi era atît de priceput, că înlă- 
lurarea sa a însemnat o adevărată prăpastie. Vizirul încearcă din 
rasputeri să o umple, dar fără să izbutească deocamdată. Aşa că 
regele e păzit acum cu mai puţină străşnicie. 

— De ce Khnum-Hotep se poartă astfel? 

— E un om peste măsură de aspru şi în ochii lui respectarea le- 
pilor trece înaintea oricărui sentiment. După cum se vorbeşte pe 
culoarele palatului, are dovezi copleşitoare împotriva lui Sobek. 

— Un soi de răzbunare... 

— Se poate. Khnum-Hotep a fost guvernator de provincie şi 
probabil că-i place să-i îndepărteze pe foştii lui vrăjmaşi. Presu- 
pun că nu se va opri aici şi că în curînd le va căuta pricini şi al- 
tor demnitari apropiaţi faraonului. 

— E cu putinţă să dobindim informaţii despre cum e alcătuit 
palatul pe dinăuntru şi unde se află camerele lui Sesostris? 

— Cînd Sobek se găsea în fruntea gărzilor, v-am răspuns că 
nu. Acum însă, lucrurile stau altfel. Nici soldaţii, nici slujitorii 
nu mai sînt supuși aceleiaşi discipline. 

— Încearcă să afli în ce moment anume regele e cel mai 
puţin păzit. 

— Va gândiţi să... 

Prevestitorul grâi cu nespusă blîndeţe; 

— Destinul ne-ar putea ajuta să învingem mai iute decît speram. 


Cîrciumile erau pline de cerşetori pregătiţi să săvîrşească 
mici hoţii, dar fără să întreacă masura. Bineînţeles, înlăturarea 
lui Sobek Păzitorul îi încuraja pe mulţi răufăcători să-şi reia obi- 
ceiurile. Dar cei mai mulţi dintre ei n-aveau deloc chef să se în- 
toarcă în temniţă. lar vizirul nu glumea cînd era vorba de 
siguranța oamenilor şi a bunurilor lor. Omorul şi siluirea puteau 
fi pedepsite cu moartea, iar furtul era socotit o faptă gravă. Un 
hoţ dădea dovadă de lăcomie şi sub această formă se înfăţişa 
isefet, puterea nimicitoare, potrivnică lui Maat. 

Ca să găsească pasărea cea rară, Gergu trebuia să profite de 
perioada de dezordine cînd Khnum-Hotep schimba rînduielile 
gărzilor şi numea noi comandanţi. Dar omul de încredere al lui 
Medes nu avea mari speranţe. 

Circiumile erau locuri în care se vorbea mult, prea mult 
chiar. Acolo putea să dea peste oameni îndrâzneţi ca aceia pe 
care îi folosea de obicei şi pe care îi reducea apoi la tăcere, câci 
nimeni nu-şi amintea de ei şi nu se îngrijora din pricina lor. Dar 
ucigaşul unui faraon... trebuia să fie cu totul altfel. Nici prin lu- 
panare, Gergu nu pusese ochii pe vreun posibil asasin. 

Apoi cercetă pe rînd cartierele modeste din Memphis unde 
domnea totuşi bucuria de a trăi. Nici o familie nu se zbătea în 
mizerie, iar faima lui Sesostris sporea fără încetare. Mulțumită 
lui, oamenii mîncau pe săturate, erau îngrijiţi, îşi duceau traiul 
în pace şi nu se temeau de ziua de miine. 

Cînd faraonul cîrmuia cu înţelepciune, toate mergeau bine. 

Gergu nu auzi decît cuvinte de lauda la adresa monarhului. 
Înciudat, părăsi cartierele şi se îndreptă spre port. 

Aici existau două avantaje: forţa trupească a muncitorilor, 
neapărat trebuincioasă ca să-l răpui pe rege, şi prezenţa a tot soiul 
de oameni. Oare nu era chiar mai bine ca ucigaşul să fie străin? 

După mai multe zile de cercetări, un amănunt îl nedumeri. 
Una dintre echipele care lucra la descărcarea corăbiilor cu grîne 
trebuia să numere zece oameni, printre care un sirian şi un libian. 

Dar de fapt, erau unsprezece. 

Acest al unsprezecelea muncitor nu se găsea, aşadar, pe nici 
o lista a administraţiei. Observîndu-le venirile şi plecările fără să 
fie văzut, Gergu băgă de seamă că un bărbat înalt, cu pieptul 
acoperit de cicatrice, lua din cînd în cînd cîte un sac şi-l ascun- 
dea în magazia vecină. Şi de fiecare dată schimba cîteva vorbe 
cu libianul. 

Cînd se lasă întunericul, libianul apăru cu doi măgari, în- 
cărcă sacii şi părăsi portul. Gergu se luă după el. Omul îşi des- 
cărcă în cele din urmă prada şi o ascunse într-o colibă din 
apropierea locuinţei sale, situată într-un cartier liniştit. 

Dar, cînd să păşească înăuntru, Gergu îi ieşi înainte. 

— Stai potolit, prietene, casa e înconjurată. Dacă încerci să 
fugi, arcaşii te vor dobori la pămînt. 

— Sînteţi... soldaţi? 

— Mult mai rău! Ne îndeletnicim cu prinderea hoţilor. Şi îi 
pedepsim pe loc, fără nici o judecată. Ştiu totul despre negusto- 
ria ta ascunsă. Furtul de grîu înseamnă muncă silnică pe viaţă. 
Dar am putea să ajungem la o înţelegere. 

Înspâimâîntat, libianul începu să se bilbiie. 

— O înţelegere... Ce fel? 

— Să intrăm mai întîi. 

Casa era frumos aranjată. 

— Ciştigi binişor, văd! 

— Fie-vă milă, voiam să mai adaug ceva la simbria pe care o 
primesc în port. Dar n-am să mai fac, jur! 

— Cine îţi este partaş la furtişaguri? 

— Nimeni. Nu există nici un părtaş. 

— Mai îndrugă-mi încă o minciună şi s-a isprăvit cu liber- 
tatea ta. 

— Am priceput. Într-adevăr, cineva îmi da o mînă de ajutor. 
E... fratele meu. 

— Munceşte pe ascuns? 

— Într-un fel. 

— De ce n-a intrat în Egipt respectînd legea? 

— Ar fi avut necazuri. 

— Spune-mi adevarul de îndată! 

Libianul lăsă capul în pâmînt. 

— A omorît un soldat care l-a jignit. Era de datoria mea să-l 
salvez. Şi cum nu poate să-şi ia o slujbă în port, încearcă şi el să 
se descurce. Ceilalţi s-au învoit să nu-l dea de gol. 

— Unde stă? 

— Într-o casă dărăpânată, lîngă port. 

Gergu îi mai ceru cîteva lămuriri ca s-o găsească uşor. 

— Cum îl cheamă? 

— Cicatrice. Şi recunosc că mereu a căutat ceartă. 

— Sînt încredinţat că n-a omorît doar un soldat. 

— Trebuia să se apere! O să ne arestaţi? 

— Depinde, răspunse Gergu, cu subînţeles. 

— Depinde... de ce? 

— De dorinţa voastră de a vă supune poruncilor mele. 

— Ce trebuie să facem? 

— Tu să taci şi să munceşti ca şi pînă acum. lar muncitorilor 
din port dă-le de veste că fratele tău s-a întors în Libia. 

— Atunci înseamnă că-l arestaţi! 

— Am să-i propun o misiune care va duce la stîrpirea furtu- 
rilor, zise Gergu. Daca o scoate cu bine la capăt, are să scape de 
toate necazurile. Veţi avea amindoi actele în bună ordine şi veţi 
înceta să vă mai purtaţi ca nişte hoți. În schimb, dacă fratele tău 
nu se învoieşte să mă asculte, viitorul vostru e tare întunecat. 

— Pot... să-i vorbesc? 

Gerpu se prefacu mai întîi că stă pe gînduri. 

— Legea nu îngăduie. 

— Aveţi încredere în mine, vă rog! Trebuie să-l iau cu frumo- 
sul pe Cicatrice, altminteri, ar putea săvirşi vreo faptă necugetată. 

— Îmi ceri cam mult, dar am så må arăt binevoitor. Miine, 
stai de vorba cu fratele tău, nu mai ascundeţi nici un sac, iar 
seara am să mă duc la el. Străduiește-te să-l îndupleci! 

~ Bizuiţi-vă pe mine! 


27. 


Lui Gură-Pocită îi plăcea nespus Memphisul. Visa să je- 
fuiască toate magaziile şi să devină foarte bogat. Dar din păcate 
isprava aceasta se anunţa mult mai anevoioasă decît micile pră- 
dăciuni ale gospodariilor singuratice, aflate de acum înainte sub 
„protecţia“ sa. 

Zdrahonul păros, cu braţe enorme îşi înfricoşa într-atit vic- 
timele, încît acestea nu suflau o vorbă nimănui şi-i plăteau re- 
gulat tributul. 

Gură-Pocită îşi vedea sporind neîncetat mica avere. Cînd ve- 
nea la Memphis pentru a da socoteală Prevestitorului de faptele 
sale, nu uita niciodată să se bucure de plăcerile vieţii. 

Cartierul unde locuia marele stapîn era împînzit de pîndarii 
săi care observau numaidecit un chip nou sau o privire prea cu- 
rioasă. Gură-Pocită intră în prăvâlioara ţinută de un supus al 
Prevestitorului, cu înfăţişare prietenoasă, care vindea sandale, 
rogojini şi ţesături grosolane unor cumpărători din împrejurimi, 
care nu se arătau deloc pretenţioşi. 

Dintr-o privire, bărbatul îi îngădui nou-venitului să urce la etaj. 

Însa în capul scărilor, Shab Strîmbu. îi taie calea. 

— Trebuie să te controlez. 

— Stai puţin! Sînt eu, nu un necunoscut. 

— Împlinesc poruncile Prevestitorului. 

— Nu mă mai bănui atîta, că încep să mă înfurii. 

— Poruncile sînt porunci. 

Între cei doi barbaţi, buna înţelegere nu domnise niciodată. 
Shab îl socotea pe Gură-Pocită un tîlhar nenorocit, care nu se 
gîndea decit la propriile interese, Gură-Pocită îl ura pe Strimbu', 
devotat stăpînului său precum un cîine vagabond, adunat de pe 
drumuri. 

— Cînd vin la Memphis, nu port niciodată arme, ca så n-am 
nici o grijă cînd gărzile mă opresc. 

— Lasă-mă totuşi să mă încredinţez cu ochii mei. 

— Dacă ţii cu tot dinadinsul... 

Într-adevăr Gură-Pocită nu minţea. 

— Urmează-mă! 

Prevestitorul stătea jos, în mijlocul unei odăi întunecoase. 
Rogojinile care astupau ferestrele nu lăsau să treacă decit o rază 
slabă de lumină. 

— Ce mai faci, viteazul meu prieten? 

— Cum nu se poate mai bine, stăpine! Treburile merg bine. 
Am adus partea pe care v-o datorez. 

— Sub ce forma? 

— Doi dintre oamenii mei, care m-au însoţit pînă aici, au lä- 
sat în prăvălioară o mulţime de pietre preţioase. Puteţi să le 
schimbaţi pe arme. 

— Sper că nu ţi-ai asumat riscuri. 

— Nici unul! Găsesc gospodării fără apărare, ameninţ, lovesc 
puțin şi scot un cîştig frumuşel pentru protecţia pe care le-o ofer. 
Şi nu îngădui nici o întirziere cînd e vorba de plată. 

— Mulțumită mie, Gurâ-Pocită, iată-te bogat! 

— Să nu rostim vorbe mari! Întreţinerea trupei mele mă costă 
o avere. 

— Luptătorii tăi nu s-au lenevit? 

— Fără îndoială că nu! La antrenamente nimeni nu-şi cruţă 
puterile. 

— Sobek Pazitorul nu mai este căpetenia gărzilor regatului, 
aşa că toate sînt în mare neorînduială, iar împrejurările ne sînt 
prielnice. În curînd, o să capăt informaţii cu ajutorul cărora vom 

putea trece la fapte chiar înăuntrul palatului. Am nevoie de un 
barbat care să vrea şi să fie în stare să-l ucidă pe Sesostris. 

— Toţi băieţii mei sînt aşa, dar mai cu seamă un sirian neîn- 
duplecat şi ager. Nimeni n-a izbutit încă să-l doboare la pămînt. 
Urăşte Egiptul atit de aprig, încît ar pustii bucuros întreg regatul! 
Sa-l înlăture pe faraon va fi pentru el cea mai mare dintre plăceri. 


Locul era cufundat în întuneric. Dacă Gergu nu l-ar fi cer- 
cetat peste ziuă, ar fi întimpinat greutăți serioase să găsească dru- 
mul pe timp de noapte. Toate cocioabele acestea aveau så fie cît 
de curînd dărimate ca să lase loc altor construcții, mai solide şi 
mai întinse. 

— Arată-te, Cicatrice! 

Dar Gergu nu primi nici un răspuns şi, dintr-odată, i se 
facu frică. 

Şi dacă nemermicul ăsta avea de gînd să-l prade? Avînd în 
vedere statura hoţului, responsabilul principal al hambarelor nu 
i-ar fi putut face faţă într-o luptă corp la corp. 

— Arată-te sau plec! 

— Sînt aici, zise o voce aspră. 

Gergu înaintă cîţiva paşi şi îl zări pe libian. Cu braţele încru- 
cişate, acesta stătea rezemat cu spatele de un perete. 

— Ai vorbit cu fratele tàu? 

— Am vorbit. 

— Şi te învoieşti? 

— Nici vorbă! Pe mine nu må poate obliga nimeni. 

— Cu atît mai rău pentru fratele tău. 

Cicatrice îşi desfăcu braţele. 

— Ce vrei să zici? 

— E arestat, iar soarta lui se află în mîinile tale. 

— Am să-ţi sfărîm oasele! 

— Asta nu-l va scăpa pe fratele tau. Dacă nu te supui, o 
să moară. 

Libianul scuipă într-o parte. 

— Ce aştepţi de la mine? 

— Dat fiind că ai omorît mai mulţi oameni, mă gîndesc că nu 
te-ai da în lături s-o mai faci o dată. 

— Se poate. 

— Isprăvile tale trecute n-au fost cine ştie ce, Cicatrice. Dar 
ai putea să ucizi o persoană însemnată? 

— Însemnată sau nu, tot aia e. Un biet om mai puţin pe pămînt. 

— Chiar şi faraonul? 

Libianul se lipi de perete. 

— Faraonul e un zeu! 

— Nu mai mult decit tine sau decit mine. 

— Şterge-o de-aici, nu vreau să mai aud nimic! 

— Ai de ales între rege şi fratele tău. Dacă te încăpăţinezi, fra- 
tele tău va fi executat chiar în noaptea asta. 

— Vrăjile îl apără pe faraon. 

— Te înşeli, lucrurile s-au schimbat. 

— A! Ce s-a întimplat? 

~ Sobek Păzitorul a fost înlăturat din slujbă şi, fără el, vrà- 
jile nu au putere. Regele nu mai e acum decît un muritor ca 
toţi ceilalţi. 

— Şi gărzile? 

— Cele antrenate de Sobek au fost izgonite. Voi aranja să ai 
cale liberă pînă în camerele lui Sesostris. 

— Spune-mi cînd şi cu ce armă. 

— Am să-ţi dau de veste cînd va sosi clipa potrivită, iar 
arma o vei primi tot atunci. Aşa că nu-ţi părăsi vizuina şi aş- 
teaptă cu răbdare. 

— Şi fratele meu? 

— O să rămînă închis pînă îţi vei îndeplini sarcina. Apoi veţi 
deveni amindoi foarte bogaţi. N-o să mai fiți nevoiţi să furati, să 
vă ascundeţi şi nici chiar să munciţi. Veţi fi socotiți viteji între 
viteji. Veţi avea o casă frumoasă cu grădină şi nenumărați sluji- 
tori. Şi acum, eşti liber să alegi. 

— Primesc. 

Băiat vesel şi sărac, ucenicul mai-marelui măcelar învâţa 
meşteșugul acestora cu o înţeleaptă încetineală şi respecta întoc- 
mai toate sfaturile ce i se dădeau. Mulțumită învăţăturii acesteia 
temeinice, măcelăria templului lui Ptah rămînea una dintre cele 
mai preţuite din întreg cuprinsul regatului. 

— Am o veste bună, îi destâinui bâiatul lui Iker. În curînd 
mă însor. Dacă ai vedea-o cît e de frumoasă! N-a fost uşor să-i 
conving pe părinţii ei, dar, de vreme ce fata s-a hotărît, n-au 
avut încotro. 

— Îţi doresc multă fericire. 

— Dar tu nu te gindeşti la însurătoare? 

— Nu înca. 

— Nu eşti puţin cam prea... serios? 

— Unuia care vine din provincii nu-i e deloc lesne să-şi facă 
un rost la Memphis. Aşa câ vreau mai întîi sâ-mi desăvîrşesc în- 
văţătura. Apoi, mai văd eu. 

— Nu uita totuşi să mai umbli şi după fete! 

În timp ce ucenicul se îndeparta, Iker prinse a visa la tinăra 
preoteasă al cărei chip continua să-i bîntuie nopţile. Dacă n-ar fi 
trebuit să-şi ducă pînă la capăt misiunea, din care cu siguranţă 
nu avea să scape cu viaţă, ar fi pornit în câutarea ei. 

Dar la ce bun? S-o regăsească era cu neputinţă. Şi chiar dacă 
o minune i-ar fi îngăduit s-o revadă, oare ea n-ar fi izbucnit în 
rîs ascultîndu-l cum biiguie cuvinte prosteşti? Alături de ea, şi-ar 
fi construit o alta viaţă. Să viseze cu ochii deschişi şi să se amă- 
gească nu ducea însă nicăieri. Iar Iker ştia care este capătul ulti- 
mei sale călătorii: palatul regal. 

Întocmindu-şi raportul săptămînal, plin de laude la fel ca şi 
cel de dinainte, tînărul scrib se gîndea la singura greutate pe care 
o mai avea de înfruntat. Bineînţeles, ar fi putut să falsifice soco- 
telile şi să arunce bănuiala asupra ucenicului. Dar aceasta ar fi 
însemnat s-o trădeze pe Maat şi să distrugă viitorul unui băiat de 
ispravă. Sa-l vorbească de râu în fața mai-marelui măcelarilor ar 
fi fost, de asemenea, nedrept. 

Deşi se afla atît de aproape de ţintă, Iker se simțea neputin- 
cios. Ucigaşii adevărați s-ar fi descotorosit grabnic de această pie- 
dică stînjenitoare, dar scribul nu se număra printre ei. El voia 
doar să scape Egiptul de un tiran şi să-i redea liniştea şi pacea. 

Desenind mai departe hieroglifele cu o mînă sigură, Iker se 
străduia sâ-şi limpezească gîndurile. 


Dupa ce se încredinţă că nu-l vedea nimeni, aparul pătrunse 
în casa Libanezului în toiul nopţii. Paznicul avea poruncă să-i 
deschidă uşa la orice oră. 

Pe cînd un slujitor alerga să-şi trezească stăpinul, oaspetele 
nepoftit se îndopă cu prăjiturile înşirate pe maăsuţele joase. 
Mulțumită drumurilor sale neîncetate, nu ducea grijă că s-ar 
putea îngrâşa. 

Înfașurat într-o mantie largă, Libanezul apăru pe jumătate 
adormit. 

— Noutăţile pe care le aduci nu puteau aştepta pînă mîine? 

— Nu cred. 

— Bine, te ascult. 

— Am devenit iubitul uneia dintre slijitoarele de la palat. 
O tînără zăpăcită, înzestrată cu o însuşire de preţ: vorbeşte în- 
truna verzi şi uscate. Şi este atit de mîndră de slujba ei, că nici 
măcar n-am avut nevoie să-i pun întrebări. Începînd din această 
seară, cunosc tot ce se poate despre paza palatului. 

Libanezului îi pieri somnul. 

Aparul nu se lăudase niciodată degeaba. 

— Nişte soldaţi bătrîni, înfumuraţi şi pretenţioşi au înlocuit 
gărzile lui Sobek. Sînt disciplinaţi şi se supun orbește ofiţerilor 
lor, care se schimbă la fiecare şase ore. Uneori, regele rămîne 
singur în odaia sa de lucru unde mânincă şi citeşte rapoarte, fără 
ca vreun soldat så vegheze asupra lui. Şi astfel se vor petrece lu- 
crurile şi poimîine-seara. 

— Frumoasă treaba! Dar există totuşi gârzile acelea. 

— Nu şi dacă le îndepârtăm. 

— Cum anume? 

— Încîntatoarea mea iubită mi-a spus numele ofițerului care 
răspunde miine de paza, începînd cu prima oră a nopții. ÎI vom 
omori. În locul lui vom pune un om de-al nostru care o să le or- 
done soldaţilor să părăsească palatul pentru o treabă grabnică în 
afară. O alarmă falsă. Şi atunci drumul va fi liber. 


Chiorul bătu cu pumnul în pămînt, recunoscîndu-şi astfel în- 
frîngerea. Sirianul care încerca să-l sugrume ar fi trebuit să-şi 
slăbească strinsoarea, numai că acesta, dimpotrivă, şi-o înteţi 
cu sălbăticie. 

— Ajunge, lasă-l! urlă Gură-Pocită. 

Dar sirianul se prefăcu a nu auzi, iar Gurâ-Pocită fu nevoit 
să-l tragă de par. În sfârşit, sirianul dădu drumul prăzii. 

— Chiorul a cerut îndurare. 

— N-am văzut. Şi apoi e din cale-afară de viclean. Întii zice 
că l-ai învins şi pe urmă se aruncă asupra ta. 

Chiorul rămăsese întins pe jos, cu singurul său ochi larg 
deschis. 

— Haide, ridică-te! 

Dar ordinul lui Gură-Pocită fu în zadar. 

— S-ar spune că e mort. 

— Firesc, tu l-ai omorît! 

— Nu-i nici o pagubă, lupta din ce în ce mai prost. 

— Du-te să te speli şi să te îmbraci! se răsti la el Gură-Pocită. 
Pleci în misiune. 

Privirea sirianului străluci de fericire. 

— Adevărat? Şi pe cine trebuie să ucid? 

— Pe faraonul Egiptului. 


28. 


Mai-marele măcelarilor tocmai pregătea ofrandele pentru ri- 
tualul de dimineaţă atunci cînd primi vestea cea proastă: viito- 
rul mire suferea de fierbinţeli şi nu putea veni la muncă. 

Măcelarul intră în vorbă cu Iker care era ocupat să-şi di- 
lueze cerneala. 

— Astă-seară, îi arătă el, regele este singur şi eu mă voi în- 
griji de mîncarea sa. Vrei să-l înlocuieşti pe ucenicul meu care 
s-a îmbolnăvit? 

Scribul îşi stăpîni un strigăt de bucurie. 

— Mă tem că nu sînt îndeajuns de priceput. 

— Stai liniştit, nu-i mare lucru! Eu duc primul taler, tu — pe 
al doilea. 

— La palat nimeni nu mă cunoaşte. Gărzile n-o să mă lase 
să intru. 

— Dar mă cunosc pe mine. Şi apoi, paza e acum mai îngă- 
duitoare. Vei trece fâră greutate, crede-mă. Sau ţi-e frică să-l vezi 
pe rege? 

— Mărturisesc că... 

— Fii fără grijă! Am să bat la uşă şi cînd el va porunci: „În- 
traţi“ cu vocea sa care răzbate prin pereţi, vom pătrunde în 
odaie, ţinîndu-ne capetele plecate, şi vom aşeza talerele pe masa 
joasă, din dreapta. Apoi, sau monarhul va fi adincit în munca 
sa şi noi vom pleca îndată, sau mă va întreba cum merg trebu- 
rile la măcelărie. Fără îndoială că va băga de seamă că altcineva 

mă însoţeşte, iar eu am să te prezint. Îți înțeleg teama. Chiar 
cînd stă jos, regele pare uriaş! Şi are un fel de a te privi care te 
lasă mut. Chiar dacă-l cunoşti, tot te impresionează de fiecare 
dată. Şi acum gata cu trăncăneala şi să începem munca! No- 
tează numărul şi soiul bucăţilor de carne hărăzite templului. 
După aceea, o să îmbucăm şi noi ceva. 

Privindu-l pe măcelar cum se îndepărta, Iker vărsa cemeala. 
Miinile îi tremurau. 

Acum, cînd se găsea atît de aproape de telul său, va avea 
oare curajul să-şi înfăptuiască planul? 


Docherului libian nu-i stătea mintea la muncă. Pe deasupra, 
ceilalți muncitori din port se arătau neprietenoşi cu el. Doi dintre 
ei, alături de care descărca o corabie plină cu grîu, îi urau ţara. 
Aşa că nu îndrăznea să-i întrebe care e pricina pentru care se 
purtau aşa cu el şi ridica poveri mai grele decît de obicei, tot 
gîndindu-se la fratele său. Oare izbutise cu adevărat să-l facă să 
priceapă cum stăteau lucrurile? Cel care îl prinsese furînd nu se 
juca. Şi era peste putinţă să nu i te supui. 

Apucă încă un sac, atît de greu, că se simţi aproape strivit. 

— Hei, băieţi, trebuie cel puţin doi oameni ca să-l cărăm. 

— Dar cînd ai necinstit-o pe fata aia, te-ai descurcat singur, 
nu? îl întrebă un muncitor, aruncîndu-i o privire sfredelitoare. 

— Ce spui? 

— Ştim tot, ticălosule! 

— Greşiţi, n-am făcut aşa ceva. 

Sri repet, ştim tot. Nenorociţii de soiul tău nu merită să fie 
judecaţi. De aceea noi vom împlini pedeapsa ce ţi se cuvine 
chiar acum. 

Şi muncitorul îl aruncă pe libian în apă. Neştiind să înoate, 
străinul se zbătu în zadar. Cînd strigă după ajutor, primi un sac 
drept în creştet şi, lovit de moarte, se duse la fund. 

— Dreptatea a fost înfăptuită, grăi în încheiere unul din 
muncitori. 

De la depărtare, Gergu urmărise cum se petrecură lucrurile. 
Convinşi că tot ce le povestise el despre batjocorirea fetei e ade- 
vårat şi plătiţi cu dărnicie pentru a-l ucide pe nemernic în aşa 
fel încît să pară o întîmplare, muncitorii îşi îndepliniseră sarcina 
cu sîrguinţă. 

Şi respectînd poruncile lui Medes, Gergu nu lăsă vreo urmă 
nici de data aceasta. 


După ce sfatul membrilor Casei Regelui se sfârşi, Purtătorul 
sigiliului regal Sehotep îl înştiinţă pe Medes despre ce trebuiau 
să cuprindă noile decrete. Ele aveau să îmbunătăţească soarta 
meșterilor şi să uşureze schimbul de mărfuri dintre provincii. 

— Luminăţia Sa doreşte ca aceste legi să fie aduse cît mai iute 
la cunoştinţa tuturor, zise raspicat Sehotep. Altfel spus, nu pierde 
nici o clipă. 

— Voi întocmi degrabă planurile şi chiar astă-seară le voi pre- 
zenta regelui. 

— Nu în seara aceasta. Faraonul mânîncă singur, căci vrea să 
isprăvească de citit niște papirusuri. În schimb, miine-dimineaţă, 
după ritualul din zori, poţi să i te înfâţişezi. Nu te mărgini la pla- 
nuri simple şi uită că noaptea serveşte, de obicei, pentru dormit. 

— Am fost prevenit în această privinţă, mărturisi Medes, su- 
rizînd, şi nu am de ce să må pling. 

— Slujba ta nu e uşoară, dar regele îți apreciază munca. 

— Să fii de folos țarii tale nu e, oare, cea mai mare mulţu- 
mire? Şi acum, iertaţi-mă, plec să mă apuc de lucru. 

Medes se duse acasă şi trimise un slujitor să-l caute pe Gergu, 
care se umfla în pene în faţa subordonaţilor săi. Lăsînd baltă tot, 
aruncă în grabă cîteva vorbe înţepătoare despre lenea slujbaşilor 
şi dădu fuga la stăpînul său. 

— Trebuie să trecem la fapte în seara aceasta, zise Medes. 
Sesostris va fi singur în camera sa de lucru. 

— Şi gărzile? 

— Schimbarea lor are loc la prima ora a nopții. Timp de cîteva 
clipe, coridorul ce duce spre camerele regelui va rămîne nepazit. 
Sirianul tău va intra pe uşa slujitorilor şi va merge drept la ţintă. 

— Şi dacă se loveşte de o piedică neaşteptată? 

— S-o nimicească. Arată-i acest plan al palatului şi vezi să-l 
țină minte. Apoi arde-l. Cu fratele lui ai încheiat socotelile? 

— Pentru totdeauna. 

— Du-te să vorbeşti cu nenorocitul ăla şi dă-i tot ce-i trebuie. 


Lui Gergu nu-i plăcea deloc acest cartier. Aici domnea o 
atmosferă apăsătoare, atît de diferită de veselia obişnuită a 
Memphisului. Dintr-o grămadă de gunoaie ce fumegau se răs- 
pîndea un miros greu. Cîinii umblau de colo-colo câutind ceva 
de mincare. O mulţime de cârâmizi zăceau împrăștiate pe jos, ca 
şi cum clădirea pentru care fuseseră aduse nu avea să se mai 
înalțe vreodată. 

Chiar şi luminată de razele soarelui, vizuina lui Cicatrice era 
înfiorătoare. 

— leşi! strigă Gergu. 

Uşa rămase închisă. Gergu se apropie, neliniştit. 

— leşi îndată la lumină! 

La cîţiva paşi de Gergu, şobolanii deveniseră ameninţători. 
Şi tocmai cînd aruncă în ei cu nişte resturi de cărămizi, două 
mîini îl înşfăcară de git ridicîndu-l de la pămînt. 

— Îmi vine să te sugrum! râcni Cicatrice. 

— Opreşte-te, reuşi să îngîne Gergu, ţi-am adus o parte din 
cîştigul ce te-aşteaptă! 

Bărbatul îl trînti la pămînt. 

— Dacă minţi, te zdrobesc. 

Gergu îşi pipâi gîtul. Neisprăvitul ăsta ar fi putut să i-l frînga! 

— Hai, arata-mi! 

Responsabilul principal al hambarelor se felicită pentru pru- 
denţa sa. Prevăzind cå nelegiuitul era în stare de orice, luase cu 
sine un mic săculeţ din piele în care se afla un superb lapislazuli. 

— Piatra asta valorează mult. Şi vor urma multe altele... Dar 
numai daca-l ucizi pe faraon astă-seară. 

Sirianul cercetă piatra cu atenţie. 

— N-am mai văzut ceva asemănător... Astă-seară zici? 

— O să-ţi arât planul palatului regal şi o să te lamuresc cum 
intri acolo. Dacă izbîndeşti, vei duce o viaţă cum nici n-ai visat. 
Iată şi pumnalul de care să te slujeşti. 


Ofiţerul însărcinat cu paza palatului pentru următoarele şase 
ore schimba gărzile aşa cum socotea el de cuviinţă, şi nu cum 
facea Sobek. Cînd sosea ora, îşi trimitea aghiotantul să dea de 
ştire soldaţilor, iar aceştia ieşeau toți afară din palat, unul cîte 
unul, în ordine inversă sosirii lor. Astfel, ofiţerul putea să-i nu- 
mere şi să-i verifice. Apoi îi înlocuia cu oamenii săi. 

Soldatul care păzea uşa slujitorilor se simţea fericit că 
pleacă. Spatele îl durea cumplit şi abia se mai ținea pe picioare. 
Şi îndată ce soldatul dispăru, Cicatrice pătrunse în palat, hotărît 
să ucidă pe oricine i-ar fi stat în cale. 

Dar cel mai surprins fu sirianul. 

Aşa cum îl învățase Gură-Pocită, cercetase împrejurimile 
mai bine de-o oră şi aştepta ca soldaţii să fie chemaţi de către un 
fals ofiţer, înainte de a porni spre camerele regelui. 

Fără îndoială, voinicul ăsta nu se număra printre cei care asi- 
gurau paza palatului. 

Atunci cine era şi ce voia? Pumnalul ce-l purta asupra lui şi 
chipul såu cu trăsături grosolane nu-i dădeau o înfăţişare prea 
liniştitoare. 

Apoi brusc sirianul înţelese: era una dintre gărzile personale 
ale faraonului! 

Şi dacă se mai găseau şi altele ascunse prin preajmă? Ori- 
cum, mai întîi trebuia să-l omoare pe acesta şi apoi să bage bine 
de seamă pe unde merge. 

Deodată răsunară ordine scurte, urmate de zgomot de paşi. 

Alarma falsă! 


224 CHRISTIAN JACQ 


Ofiţerului i se daduse de ştire că încercase cineva să intre cu 
forţa în odăile de lucru ale vizirului şi toţi soldaţii trebuiau să 
alerge degrabă într-acolo. 


Nu se zărea nimeni. 

Cicatrice înaintă încet pe coridoare, amintindu-și planul 
învăţat pe dinafara. Treaba se dovedea aşa de uşoară, câ zimbi 
încîntat. 

Şi tocmai atunci o lamă lungă îi tâie gîtul cu iuţeală şi pricepere. 

Într-o ultimă tresărise, Cicatrice lovi aerul pumnalul spe- 
rînd să-l rănească pe atacator. Dar sirianul se trase în lături şi, 
mulțumit, îl privi cum moare pe cel pe care-l luase drept o gardă 
de-a faraonului. 

Apoi îşi văzu de drum fără să mai întîlnească pe nimeni. 
Pentru puţin timp, palatul era gol. 

Ajunse, în cele din urmă, în faţa camerei de lucru a lui 
Sesostris. 

Curind, faraonul va înceta să mai trăiască, iar sirianul avea 
să se laude cu isprava asta pînă la sfîrşitul zilelor. 

Şi tocmai cînd se pregătea så împingă uşa, un cap tare ca pia- 
tra îl izbi în pîntece. Cu răsuflarea taiată, căzu pe spate. O lovi- 
tură de picior îi zdrobi pumnul, forţindu-l så dea drumul armei. 

Orele nenumărate de antrenament îl învăţaseră pe sirian să 
se descurce în cele mai grele împrejurări. În ciuda rânii şi a du- 
rerii, se ridică în picioare şi, cu pumnul strîns îl nimeri pe băr- 
batul care încerca să-l doboare. Apoi, se repezi la rîndul său cu 
capul înainte, sperînd să-şi prăvălească duşmanul la pamînt. Pre- 
văzînd acest atac, celălalt se dovedi mai iute şi, ferindu-se, îl în- 
şfâcă pe sirian de gît. Dacă n-ar fi fost ranit, acesta s-ar fi eliberat 
fară greutate din strînsoare, dar acum nu putu să mai continue 
lupta căreia, un zgomot surd de vertebre rupte, îi puse capăt. 

Rasuflind uşurat, învingătorul tiri leşul pînă într-un colţ unde 
se aflau îngrămădite nişte cearşafuri murdare. 

În faţa intrarii principale a palatului, zarva se potolise. Deşi 
schimbarea gârzilor fusese tulburată din pricina unei alarme 
false, ofiţerul stăpînise pe de-a-ntregul lucrurile. 

— Putem intra? întrebă mai-marele macelar, întovărăşit de 
Iker. Luminăţiei Sale nu-i place mîncarea rece. 

— Mergeţi, porunci ofiţerul, care nu voia sâ-şi atragă furia 
monarhului dintr-aşa o pricină. 

Bineînţeles, gărzile nu se rinduiseră încă pe coridoarele ce du- 
ceau spre odăile regelui, dar toată lumea îl cunoştea pe măcelar. 

Inima lui Iker bătea nebunește şi el nu văzu nimic din palatul 
în care tocmai pătrunsese atit de lesne. Privirea sa era fixată asu- 
pra spatelui calauzei sale. Acesta mergea cu pas hotărit şi îl con- 
ducea drept spre ţinta sa, pe care o socotise atita vreme de neatins. 
Dar stăruința şi norocul sfirşiseră prin a răsturna toate piedicile. 

— Aici e camera de lucru a regelui, îl vesti măcelarul. 

Înainte de a elibera Egiptul de un tiran, Iker mai avea de îm- 
plinit un lucru neînsemnat. Încă o dată, Iker se felicită pentru 
pregătirea de soldat pe care o primise în provincia Oryx. Braţul 
său nu tremură cînd, cu talerul din alabastru, îl lovi în moalele 
capului pe măcelar. 

Ascuns printre legumele împrăştiate pe jos, se zărea pum- 
nalul. Dacă ar fi fost oprit la poartă şi cercetat, cine s-ar fi gîndit 
să scotocească în mîncare? 

Scribul şterse arma şi rămase apoi nemișcat în faţa uşii. Tre- 
buia să lase deoparte orice slăbiciune, să nu aibă în minte decit 
răzbunarea, să nu creadă că omoară o făptură omenească, ci 
un monstru. 

Era nevoie de mişcări grabnice care să nu-i lase regelui nici 
un râgaz. 

Cînd deschise uşa, o voce adincă îl ţintui locului. 

— Intră, Iker. Te aşteptam. 


29. 


Scaldată într-o lumină blîndă pe care o răspîndeau lămpi nu- 
meroase, camera de lucru a monarhului era imensă. Aşezat în 
poziţie de scrib, cu un papirus desfăşurat pe genunchi, Sesostris 
îl fixa cu privirea pe Iker. 

— Intră şi închide uşa. 

Uimit peste măsură, tînărul se supuse. 

— Dacă vrei să mă ucizi, ai nevoie de altă armă. 

Monarhul înfăşură papirusul şi se ridică în picioare. 

Un uriaş se înălța acum în faţa lui Iker. 

— Crezi că poţi lovi un faraon cu un pumnal mizer? Ia-l mai 
bine pe acesta, pe care îl mînuiesc duhurile păzitoare ale celei- 
lalte lumi. 

Iker dădu drumul armei sale şi, cu o mînă tremurătoare, 
primi darul lui Sesostris. 

— Acum alege-ţi calea: slujitor al lui Maat sau părtaşul lui isefer, 
tovarăş al lui Horus sau al lui Seth. Vrei să simţi focul vieţii care 
înnoieşte și preschimbă sau pe cel al morţii în care ard ucigașii? 

Sesostris nu semâna cu tiranul pe care Iker îl ura. Nu avea 
nici urmă de viclenie sau laşitate. Stătea acolo, la mai puţin de 
un metru de ei, pradă uşoară pentru atacatorul său care strîngea 
între degete un obiect înspăimîntător ce i-ar fi putut lua viaţa. 

— Hotărăşte-te, Iker. Unele uşi nu se deschid decît o singură 
data. 

— Luminăţia Voastră, cum de îmi cunoaşteţi numele? 

— Ai uitat că paşii noştri s-au încrucişat cîndva, în timpul 
unei sărbători a secerişului? I-am cerut unuia dintre credincioşii 
mei prieteni să nu te scape din ochi. 

Atunci, ieşind dintr-un ungher întunecos al încăperii, apăru 
Sekari. 

Iker rămase înmărmurit. 

— Tu... tu, cel condamnat la muncă silnică, tu, slujitorul meu 
care mătura şi pregătea mîncarea! 

— Slujba mea cere îndemiînări de tot soiul. Nu eşti uşor de ur- 
mărit, dar merită osteneala. Am fost nevoit şi să mă caţăr pe un 
zid şi s-o înfricoşez pe doamna Techat, ca să nu te oprească în 
provincia Oryx. 

— Ştii, ştii totul despre întilnirile mele cu Bina? 

— Despre întâlniri, da, dar nu şi despre ce aţi vorbit. Dacă 
vei deveni un supus devotat al faraonului, singurul chezaş al 
lui Maat, o să-i dezvălui urzelile din Kahun. Sînt convins că 
Heremsaf, căruia îi datorezi ridicarea ta la rangul de preot tem- 
porar al lui Anubis, a fost ucis. Te afli în mijlocul unei uneltiri 
înspâimintâtoare, Iker. Pînă acum, s-au folosit de tine. E vremea 
să deschizi ochii. 

Scribul simţi că-l ia cu amețeli. 

— Să ne aşezăm, grăi monarhul. Sekari, paza ţi se pare acum 
asigurată? 

— Gărzile sînt la locurile lor. Iar meşterul măcelar are o du- 
rere de cap zdravănă. Ca să nu facă plingere împotriva lui Iker, 
Sehotep îl va lămuri că ucenicul său de-o zi nu este amestecat 
nicidecum în cele ce s-au petrecut astă-seară. 

Parcă i se luase o pînză de pe ochi. Aici, în inima palatului, 
în prezenţa stăpînului Celor Două Regate, Iker începea să re- 
simtă binefacerile unei puteri luminoase. 

Pacălit, prost, naiv... Cite greşeli săvîrşise! 

— Luminăţia Voastră, eu... 

— Lasă deoparte iertările şi părerile de râu, Iker! Trebuia să-ți 
înfrunţi soarta potrivnică pentru a te càli. Trecutul îţi aduce 

foloase numai dacă tragi învăţaminte din el. Singurul viitor care 
contează, pentru tine şi pentru mine, este cel al Egiptului. Şi 
acum să trecem la lucrurile cu adevărat grave. Mulțumită lui 
Sekari, am aflat cîte ceva despre tine, dar îmi lipsesc încă multe 
informaţii. Ce ţi-a schimbat viața? 

— Am fost răpit din Medamud, sătucul unde m-am născut. 
Eram ucenicul unui scrib bătrîn care m-a învăţat să citesc şi să 
scriu. M-au legat de catargul unei corăbii mari, Fulgerul. După 
spusele căpitanului, trebuia să-i servesc drept ofrandă zeului mă- 
rii. Aceşti pirați plecaseră în căutarea aurului din Punt. 

— Căpitanul ţi-a destăinuit la cine urma să ajungă acest aur? 

— „Secret de stat“, doar atît mi-a spus. 

— Care e numele căpitanului? 

— Nu-l cunosc, Luminâţia Voastra. Dar pe doi dintre corăbi- 
eri îi chema Ochi-de-Ţestoasă şi Cuţit-Tâios. Însă dovezile exis- 
tenţei lor au fost şterse de peste tot. 

— Deci zeul mării te-a cruțat. 

— Dupa furtuna izbucnită din senin, doar eu am rămas în via- 
tá şi m-am trezit pe o insulă încîntatoare, Insula lui Ka, unde 
mi-a apărut în vis un şarpe neînchipuit de mare, stăpînul pămîn- 
tului divin şi al minunatei Ţări Punt! „Eu n-am putut să împie- 
dic sfîrşitul acestei lumi, mi-a zis, dar tu o vei salva pe a ta?“ 
Apoi insula s-a scufundat, nişte corâbieri m-au scăpat de la 
pieire, dar au pus mina şi pe lăzile cu parfumuri. Chiar dacă toate 
acestea par de necrezut, vă jur că sînt pe de-a-ntregul adevărate! 

— Nici nu mă îndoiesc, Iker. 

— Salvatorii mei erau tot nişte tilhari care m-au aruncat în 
ghearele unui fals soldat! 

— Cel pe care a trebuit să-l omor în apropiere de Kahun, 
aminti Sekari. 

— N-am încetat nici o clipă, Luminăţia Voastră, să caut să în- 
teleg de ce se abătuseră atitea nenorociri asupra mea. Toate ur- 
mele duceau către un singur vinovat: faraonul însuşi. Mi-am 
închipuit cå o corabie de 120 de coţi lungime precum Fulgerul 

nu putea aparţine decit regelui, iar echipajul se supunea porun- 
cilor lui. 

— Ai găsit vreo dovadă scrisă? 

— Speram să dau peste ea în arhivele provinciei lepurelui, 
dar, după cum mi-a mărturisit Djehuty, înscrisurile documentele 
privitoare la Fulgerul au fost distruse. Şi cele din Kahun au avut 
aceeaşi soartă. 

— Ai dreptate, Iker, o corabie de mărimea aceasta face parte 
din flota regală. 

Tînărul se înfioră. Dacă nu se înşelase în această privinţă, se 
găsea acum în faţa tiranului care era hotărît să-l omoare! 

— Nici una dintre corăbiile mele nu se numeşte Fulgerul, 
arătă Sesostris. A fost construită pe ascuns. Miine voi porunci să 
înceapă cercetări aspre în legătură cu această nelegiuire, peste 
măsură de gravă. Fără nici o îndoială, cel care se face vinovat de 
astfel de fapte l-a împutemicit pe falsul soldat să te omoare, Căci 
voia cu orice preţ să te împiedice să rosteşti vreodată adevărul. 
Cînd va prinde de veste că trăieşti, vei fi în mare primejdie. 

— Nu mă îndepărtez niciodată de Iker, zise Sekari. 

— Ce ai mai aflat despre aurul din Punt? întrebă regele. 

— Din nefericire, nimic. Dar păstrez în minte vorbele din 
Cartea lui Kemit: „Scribul priceput ar putea fi salvat de mi- 
reasma lui Punt“. Această ţară există cu adevărat? 

— Cunoşti ce s-a întîmplat cu regina turcoazelor pe care ai 
scos-o la lumină din muntele lui Hathor? 

— Nu, Luminăţia Voastră. A încăput pe mîinile cetei de uci- 
gaşi care au distrus aşezarea. 

— Probabil nişte cananeieni care au stîrnit şi răzmeriţa din 
Sichem. Dar generalul Nesmontu a readus liniştea şi ordinea, şi 
acum veghează asupra oraşului. Însă va veni ziua cînd vom simţi 
lipsa acestei pietre. 

Sekari simţi că se anunţa o nouă însărcinare pentru el. În ce 
direcţie aveau să-l mai poarte paşii de data aceasta? 

— La Kahun, continuă Iker, un bătrîn timplar mi-a povestit 
despre un cufăr din lemn de salcîm trebuincios unei lungi călă- 
torii. M-am întrebat dacă nu cumva piraţii aveau de gînd să as- 
cundă în el aurul din Punt. Dar meşterul a murit fără să apuce 
să-mi spună numele cumpărătorului. 

Sesostris se întoarse spre Sekari. Dintr-o privire, acesta îi 
dădu de înţeles că nu ştia mai multe. 

— Şi acum, Iker, îi ceru monarhul, nu-mi ascunde nimic din 
urzelile tale de la Kahun. 

Vorbind, tînărul scrib se condamna la moarte. Dar îi datora 
sinceritate deplină faraonului pe care îl bănuise pe nedrept. 

— O tînără asiatică m-a convins că sînteţi un tiran sîngeros, 
nesimţitor la suferinţele egiptenilor sau ale străinilor pe care îi 
asupriţi. Gîndurile sale semănau cu ale mele şi m-am lăsat vrå- 
jit, plănuind să mă răzbun omorîndu-vă şi să redau, în acelaşi 
timp, poporului libertatea. 

— Tu, un preot al lui Anubis, să săvîrşeşti un omor? 

Iker îşi privi mîinile. 

— Am încercat să mă împac cu acest gînd, iar în aceste clipe 
m-am trezit dintr-un vis urît, ce părea fară sfîrşit. Recunosc că 
am uneltit împotriva voastră şi aceasta e o greşeala de neiertat. 
Înainte să fiu prins în cursă, singura mea dorinţă era să devin un 
scrib iscusit. Apoi, după ce am trecut prin toate aceste întîmplări 
pe care nu le înţelegeam, mi-am pierdut judecata. Nimic nu-mi 
îndreptățește orbirea. 

— Această asiatică tînără conduce o trupă de luptători? 

— La început, m-a minţit dindu-se drept o biată servitoare 
care nu era lăsată să înveţe să scrie şi să citeasca. De fapt, Bina 
vrea să pună stăpînire pe Kahun cu ajutorul altor asiatici care au 
izbutit să se strecoare în oraş. Cînd am băgat de seamă că am 
fost păcălit, am rupt orice legătură cu ei şi am hotărît să trec de 
unul singur la fapte. 

— Unul dintre tovarăşii lor te aştepta la Memphis? 

— Nu, Luminăţia Voastră. Socoteam cà e peste putinţă să in- 
tru în palat, dar împrejurările mi-au ajutat. 

— Adică bătrînul binevoitor întîlnit pe corabie, templul lui 
Ptah, meşterul măcelar, boala ucenicului sâu, îi desluşi Sekari 
regelui. 

— Ştii... Ştii tot? 

— Îți reamintesc că faraonul mi-a poruncit să nu te scap 
din ochi. 

— Dar... de ce m-ai lăsat să pătrund aici? 

— Aceasta a fost voia Luminăţiei Sale. 

Din nou, Iker încercă o senzaţie de ameţeală. 

— În seara aceasta, îl lamuri Sekari, n-ai fost singura primej- 
die. Folosindu-se de o alarmă falsă care a dat peste cap schim- 
barea gărzilor, doi bărbaţi s-au furişat în palat. Nu erau complici, 
căci unul l-a omorît pe cel cu pieptul acoperit de cicatrice. Eu 
m-am îngrijit doar de învingător. După felul în care s-a luptat, 
sînt sigur că s-a pregătit îndelung. După părerea mea, e vorba de 
un sirian şi un libian. Aş fi preferat să-i prindem vii ca să dăm 
de urma căpeteniilor lor. Iar acum, dacă regele îmi îngăduie, aş 
vrea să mă retrag. Venirea mea aici trebuie să rămînă tainică. 

Sesostris încuviinţă. 

Iker nu se îndoia că monarhul avea să-l condamne, porun- 
cindu-i să-şi înfigă în inimă cuțitul duhului păzitor. Încercarea 
de a-l omori pe rege merita această pedeapsă. 

— Ascunde arma aceasta sub veşmintele tale, îi ceru Sesostris. 

Apoi apucînd pumnalul pe care Iker intenţionase să-l folo- 
sească, îl frînse dintr-o mişcare. După aceea, deschise uşa în faţa 
căreia stăteau un ofiţer şi vreo zece soldaţi. 

— Luminăţia Voastră, tocmai am găsit leşurile a doi necunos- 
cuţi şi pe mai-marele măcelarilor zăcînd pe jos. De îndata ce-şi 
va reveni în simţiri, o să-l luăm la întrebări şi... 

— Meşterul e nevinovat. Conduceţi-l înaintea Purtătorului 
sigiliului regal Sehotep. Cît despre morţi, străduiţi-vă să le 
aflaţi numele. 

— Gărzile au fost dublate, Luminăţia Voastră, şi nimeni nu e 
lasat să se apropie de palat. Începînd de miine, îi vom cerceta la 
sînge pe slujitori. 

— Nu crezi că e prea tîrziu? Să fie respectate din nou rîndu- 
ielile lui Sobek. 

Ofiţerul îl privea cu mirare pe Iker. Ce căuta aici ucenicul 
mai-marelui măcelarilor? 

Regele strabătu coridorul şi-i arăta tînărului scrib o încăpere. 

— În noaptea aceasta te vei odihni aici, Iker. 


30. 


Iker nu dormea. 

Întins într-un pat din lemn de sicomor, retrâia fiecare clipă 
a acestei nopţi de necrezut, în cursul căreia atitea våluri fuse- 
seră sfişiate. 

Tînărul scrib plutea între două lumi, cea a închipuirilor sale 
prosteşti şi cea a realităţii care urma să-l strivească dimineaţă. 
Chiar dacă i s-ar fi ivit prilejul să fugă, nu voia să profite de el, 
căci îşi merita pedeapsa. Poate că regele avea de gînd să facă din 
el o pildă. Singurul supravieţuitor dintre cei trei ucigaşi care pă- 
trunseseră în acelaşi timp în palat trebuia de asemenea să piară. 

Ce se mai veselise Bina bătîndu-şi joc de el! Singura bucurie 
a scribului era că nu cedase farmecelor ei. Mulțumită amintirii 
tinerei preotese, nu-i oferise asiaticei şi plăcerea aceasta. 

Zorile se iviră. 

În templu, faraonul celebra primul ritual al zilei. 

Iker se spălă în sala de baie alăturată odăii sale, apoi îşi rase 
faţa cu nişte unelte demne de un prinţ. Dar cum să se desfete 
acum cu toată această bogăţie din jur cînd ştia că-şi trăieşte ulti- 
mele ore? Cel puţin, înainte de a dispărea pentru totdeauna îl în- 
tilnise pe faraon şi-şi recunoscuse greșelile. Datorită regelui, 
Egiptul nu va părăsi calea lui Maat. 

Deodată se auziră bătăi în uşă. 

— Deschideţi! Gărzile! 

Împacat cu soarta, Iker se supuse. 

Un alt ofiţer, îmbrăcat în uniformă, îl saluta pe tînărul scrib. 

— Luminăţia Sa vă aşteaptă. Urmaţi-maă! 

Iker porni după el fără să şovâie. 

Vazînd lumina puternică ce inundase coridoarele, îi veniră 
în minte cîteva cuvinte dintr-o scriere veche: „Palatul este ase- 
menea orizontului. Faraonul se înalță din el şi se întoarce tot 
acolo, precum soarele“. 

Ofiţerul îl conduse pe Iker într-o încăpere mare, cu ferestre 
numeroase, în care monarhul lua masa de dimineaţă alcătuită din 
lapte, miere şi tot soiul de piini. 

— Aşaza-te, Iker, şi gustă din bucatele acestea! Ai nevoie de 
Ka pentru a înfrunta ziua de azi. 

Era peste putinţă să înduri, chiar şi pentru scurtă vreme, pri- 
virea faraonului fară să simţi că te lasă puterile. Alături de vo- 
cea sa gravă şi statura sa impunătoare, te făcea să te crezi mic 
şi neînsemnat. 

Dar de ce Iker avea parte de privilegiul de a minca alături de 
rege, în loc să zacă în temniţă? 

— Caut un om cu inima curată, îi dezvălui Sesostris, un om 
în stare să vadă, să priceapă şi să-şi umple spiritul cu gînduri 
drepte, un om dibaci, isteţ, reţinut, cu vorba măsurată, un om 
care să ştie să-şi lase deoparte frica şi să caute adevărul cu preţul 
vieţii sale. Oare eşti omul acesta, Iker? 

— Mi-ar fi plăcut să fiu, Luminăţia Voastră, dar... 

— Credeai că lupti pentru Maat în timp ce potrivnicul ei, 
isefet, se folosea de tine. Totuşi, dorinţele tale erau pure. Ce 
poate fi mai măreț decît să scapi ţara de un tiran? Şi ai fap- 
tuit încă o ispravă: te-ai eliberat din laţ şi ţi-ai recunoscut pe 
de-a-ntregul greşelile. 

— Luminăţia Voastră, mi se cuvine... 

— Ţi se cuvine o sarcină la înălțimea dorințelor tale. Te întreb 
pentru ultima oară: vrei să fii omul despre care ţi-am vorbit? 

Iker se plecă înaintea faraonului. 

— Am så mă străduiesc din răsputeri, Luminăţia Voastră. 

— Dacă voinţa ta își păstrează tăria, vei izbindi să duci la capăt 
însărcinări primejdioase. Vrei să devii scriitor, nu-i aşa? Atunci 
cinsteşte-i pe strămoşii tăi, căci o să ai mare nevoie de ajutorul lor. 

La ieşirea din palat, o mare surpriză îl aştepta pe Iker: 
Vînt-de-Miazânoapte, cu ochii strălucitori şi urechile ciulite, pur- 
tind uneltele de scrib ale tînărului. 

Iker îl mîngiie îndelung, iar animalul părea să trâiasca şi el 
bucuria revederii. Apoi Vînt-de-Miazânoapte îi urmă ţanţoş pe 
stăpînul său şi pe faraon, însoţit de o trupă de arcaşi. 

Vrăjit, Iker descoperi imensul ţinut sacru de la Saqqara, strå- 
juit de piramida în trepte a faraonului Djeser, uriaşă scară înăl- 
tatà spre cer. 

Regele pătrunse într-un locaş de veci, înăuntrul căruia se gă- 
seau tăiate în piatră figurile cîtorva scribi de seamă. 

— Ascultă vorbele celor din vechime, Iker, culege învăţătura 
lor şi citeşte-le cărţile! Omul dispare, trupul său devine ţărînă. 
Dar scrierile ingâduie fiinţei să dăinuie. Nici unul dintre noi nu 
e mai presus de cel care ştie să transmită prin scris un gînd în- 
semnat, căci scrisul are mare putere. 

Aşezat în poziţia scribului, în faţa peretului sculptat, Iker în- 
semna cuvintele regelui. 

— Scribii plini de înţelepciune nu s-au îngrijit deloc să lase 
după ei urmaşi muritori, copii în carne şi oase care să le păstreze 
numele. Dimpotrivă, moştenitorii lor sînt cărţile şi învăţăturile. 
Scrierile lor sînt preoți în slujba lui Ka, tăbliţele, fiii lor mult iu- 
biţi, iar formulele, piramida. Puterea lor fermecată îi atinge pe 
cei care citesc. Dacă vrei ca soarta să-ţi fie prielnică, Iker, rămii 
tăcut şi retras, ocoleşte trâncâneala fără rost. Mai ales nu deveni 
un mîncăcios şi nu te lăsa pradă slabiciunilor pîntecelui. Laco- 
mul şi nesătulul aleargă spre pierzanie. Focul cel clocotitor îi dis- 
truge. Cel care da dovadă de cumpătare caută locurile în care 
domneşte armonia. El seamână cu arborele ce creşte tihnit în grå- 
dină, înverzeşte şi face fructe nespus de gustoase. Umbra lui e bi- 
nefacătoare şi îşi sfirşeşte zilele în paradis. Înțeleptul pătrunde 

înțelesurile scrierilor vechi, le dezleagă tainele, îşi stăvileşte sim- 
țamintele şi se întrece pe sine. Cît despre cel care, pe acest på- 
mânt, izbuteşte să cunoască formulele preschimbării în lumină, 
va ieşi la lumina zilei sub orice chip doreşte şi se va întoarce la 
locul pe care-l merită. 

Scriind, Iker trăia clipe de o fericire orbitoare. Îşi amintea 
vorbele generalului Sepi, despre înzestrările necesare unui scrib 
dornic să atingă înălțimile creaţiei: ascultarea, înţelegerea şi stă- 
pînirea focurilor. Azi, în dimineaţa aceasta fără seamân, primea 
învăţătura de la însuşi faraonul Egiptului. 

— Ţinta înţeleptului, continuă Sesostris, este så ajungă la de- 
săvîrşirea pe care hieroglifele o înfăţişează prin masa de ofrandă, 
hotep, care mai înseamnă şi „apus de soare“, clipa aceea minunată 
cînd o lucrare se încheie înaintea unei noi călătorii. Ne găsim încă 
departe de acea seninătate, Iker, şi va trebui să pârăsim pacea aces- 
tui locaş de veci ca să înfruntăm înfricoşătoarea lume de afară. 

Strîngîndu-şi uneltele, Iker se gîndea la prevestirea rostită de 
căpitanul Fulgerului: „Destinul tău e să ajungi ofrandă“. Prizo- 
nierul scăpase de zeul mării, dar oare nu-l pîndeau alte încercări, 
încă şi mai cumplite? 

Regele şi scribul făcură cîţiva paşi prin deşert. 

— Egiptul se află în primejdie de moarte, grăi Sesostris. Moş- 
tenirea sa spirituală e pe cale să piară, iar misterele lui Osiris nu 
vor mai fi celebrate. O vrajă a fost aruncată asupra Arborelui 
vieţii, salcîmul din Abydos. Pînă acum n-am putut decît să 
oprim răspîndirea răului şi două ramuri chiar au înverzit. Dar 
acest rezultat nu e decît vremelnic. Ştim că trebuie să găsim au- 
rul tămăduitor, căci doar el poate salva salcîmul. De aceea l-am 
trimis pe generalul Sepi în căutarea lui. 

— Învăţatorul meu? 

— Un mare scrib este şi un om al faptelor. În ciuda strădani- 
ilor noastre, n-am izbutit să aflăm cine e criminalul care mînu- 
ieşte forţa lui Seth împotriva Arborelui lui Osiris. Hotarit să 

nimicească Egiptul, acest demon al întunericului se dovedeşte a 
fi un duşman de temut şi iscusit. 

— Sa fie oare mai-marele Binei şi al celui care, noaptea tre- 
cută, a trimis doi ucigaşi ca să vă omoare? 

— Acestea sînt întrebările la care trebuie să găsim răspunsuri 
făra întîrziere. Neîndoielnic, şi alte întîmplări grave precum 
moartea lui Rudi şi tulburările din Canaan sînt tot nelegiuiri ale 
aceluiaşi demon. Ai auzit vorbindu-se de Prevestitor? 

— Nu, Luminăţia Voastră. 

— Răzvrătitul acesta i-a îndemnat pe locuitorii din Sichem să 
se răscoale. Iar focul pare departe de a fi stins. Mulțumită noii 
noastre armate, generalul Nesmontu reuşeşte să păstreze ordi- 
nea, dar mă tem de micile trupe de luptători din umbră, bine pre- 
pătiţi şi greu de descoperit. Multă vreme, am crezut că acest om 
al întunericului este unul dintre guvernatorii provinciilor, dar 
acum îi bânuim pe cananeieni sau pe tilharii nisipurilor. Cei din 
urmă nu se gindesc decît să prade caravanele şi atacurile lor nu 
pot fi prevăzute. Totuşi, trebuie să împuţinăm stricăciunile pe 
care le fac şi să aflam printre ei una sau mai multe căpetenii care 
stăpînesc focul lui Seth. 

Iker aştepta să-i fie încredinţată o misiune precisă şi pri- 
mejdioasa. 

De aceea hotărirea lui Sesostris îl lovi ca un fulger. 

— Te numesc scrib regal, în slujba directă a faraonului. Acest 
rang îţi va îngădui să te numeri printre curtenii mei de vază. 


Memphisul clocotea de zvonuri nebuneşti, care se băteau 
cap în cap. Unii pretindeau că regele fusese ucis de către un uce- 
nic măcelar, alţii că o trupă de cananeieni atacase palatul şi că 
multe cete înarmate continuau încă să se lupte cu gărzile înăun- 
trul palatului, ba chiar în camerele monarhului. 

Fu nevoie ca Sesostris să apară în piaţa situată în faţa tem- 
plului lui Ptah, însoţit de Iker, ca birfele să se potolească. Nu 

numai că regele era bine sănătos, dar celebră el însuşi ritualul de 
la amiază, ajutat de proaspătul scrib regal. 

Cu ţeasta bandajată, meşterul măcelar se bucură să-l vadă 
ajuns la o demnitate aşa înaltă pe ucenicul său de-o zi. Convins 
că fusese lovit de către unul dintre ucigaşii care încercaseră să 
pătrundă în odaia faraonului, simţea chiar mândrie în legătură cu 
numirea lui Iker. Tinarul sarise în ajutorul faraonului, care îi răs- 
plătise apoi curajul. 

Mulțimea gărzilor şi sosirea Purtătorului sigiliului regal 
Sehotep şi a Marelui Trezorier Senankh îi încredinţă pe toţi cei 
de faţă că un fapt neobişnuit urma să se petreacă. O grămadă de 
curioşi şi de gură-cască se înghesuiră la intrarea în templu, cu 
speranţa să prindă primii vestea cea mare. 

Cînd îşi făcu apariţia şi vizirul, nimeni nu se mai îndoi că din 
clipă în clipă vor afla noutatea. În curtea cea largă, neacoperită, 
preoții permanenţi, temporari şi slujbaşii de tot soiul se întrebau 
despre ce avea să grăiască faraonul. Dar oare scăpase într-ade- 
văr neatins? Şi ce pedepse va porunci? Fără îndoială că va 
înăspri supravegherea Canaanului, poate chiar şi a Memphisului, 
fară să uite de soldaţii şi de gărzile care n-au fost în stare să-i asi- 
gure paza. În sfârşit, vinovatii fuseseră găsiţi şi arestaţi? 

Cînd Sesostris ieşi din sanctuar, toate privirile se întoarseră 
spre uriaşul care purta coroana dublă simbolizind unirea Egip- 
tului de Sus şi a Egiptului de Jos. 

Pe trupul lui nu se zărea nici o rană, iar pe chip — nici un 
semn de slăbiciune. 

— Scribul Iker să vină lingă mine. 

Şovăind, tînărul înaintă cîţiva paşi, apoi îngenunche. 

— Vizirul Khnum-Hotep să-l ridice. 

Vizirul îi întinse scribului mîna, surprins să-l revadă în ase- 
menea împrejurări. 

— ÎI numesc pe Iker pupil unic al palatului, rosti faraonul. Va 
primi rangul de Fiu regal. 

Apoi Sesostris străbătu curtea, urmat de vizir şi de Iker. 

Cuvintele monarhului îi lâsară muţi de uimire pe cei pre- 
zenţi. Unuia dintre ei aproape cå i se făcu rău. Lui Medes, Se- 
cretarul Casei Regelui, nu-i venea să-şi creadă ochilor şi 
urechilor. Nu putea fi vorba tocmai de Iker, micul scrib răpit la 
Medamud ca să servească drept ofrandă zeilor! Cum izbutise 
acest copilandru fără familie, de a cărui existenţă nu ştiau decit 
vreo cîţiva ţărani amăriţi, să supravieţuiască şi să apuce pe un 
drum care-l dusese pînă la faraon? Unul dintre oamenii de încre- 
dere ai lui Medes, falsul soldat acum dispărut, îi jurase totuşi că 
Iker era mort! 

Ce-ar fi putut să-i povestească regelui? Despre răpire, de- 
spre călătoria spre Punt şi naufragiul corabiei, despre atacurile 
şi rătăcirile de care avusese parte. Nimic însemnat, căci scribul 
nu îl cunoştea pe Medes şi nu avea nici o dovadă care să-i tre- 
zească bănuieli. 

Iker, o biată făptură sortită pieirii, era acum Fiu regal! Ca să 
risipească acest vis urit, lui Medes nu-i răminea decît o singură 
cale: să-l distrugă pe Iker prin orice mijloace. 


31, 


Vizirul nu avea să-i dea nici o veste bună regelui. Mai întîi, 
cercetările legate de cei doi atacatori nu dăduseră roade. Nici unul 
dintre soldaţii sau gărzile însărcinate cu paza palatului nu-i cu- 
noştea şi, cum nu se puteau folosi de Sobek ca să scotocească 
prin locurile cu faimă proastă ale Memphisului, probabil că nu 
aveau så afle niciodată de unde veneau criminalii. Apoi, căuta- 
rea urmelor Fulgerului nu dusese nicăieri. Nicio corabie cu acest 
nume nu fusese construită la Memphis. 

— Totuşi, a fost nevoie de lemn, de tîmplari, de un echipaj. 
Documentele au fost măsluite, nu încape îndoială, îi atrase 
atenţia Sesostris vizirului. Toate acestea nu puteau trece pe 
de-a-ntregul nebâgate în seamă. 

— Încă o data marturisesc că simţim din greu lipsa lui Sobek 
Pazitorul. Dar a luat apărarea oamenilor săi ştiindu-i vinovaţi, 
ceea ce este o faptă gravă. Dacă nu-l înlăturam din slujbă, aş fi 
trădat însârcinarea pe care mi-aţi încredinţat-o. 

— Ştiu şi nu te dojenesc din această pricină, Khnum-Hotep. 

— Două presupuneri mi-au venit acum în minte. Fulgerul a 
fost făurit fie la malul mării, în mare taină, şi noi nu-i vom da ni- 
ciodată de urmă, fie într-un şantier egiptean, pe ascuns, şi atunci 
cu siguranță a rămas vreo dovadă. 

Regele îi chemă pe Iker şi pe Sekari. 

— Luminăţia Voastră, zise cel din urmă, am dat de un fir tot 
hoinărind prin port. Unul dintre muncitori, căruia i l-am descris 

pe Cicatrice, l-a recunoscut a fi un libian de care fratele sâu avea 
grijă. Era iute la mînie şi nu s-ar fi dat înapoi de la nimic. De 
aceea, îl lasau să lucreze alături de ei. 

— Şi fratele? 

— A dispărut. Casa lui e goală. 

— Deci, firul s-a rupt, zise cu părere de râu vizirul. 

Monarhul se întoarse către fiul său adoptiv. 

— După părerea ta, corăbierii de pe Fulgerul erau egipteni? 

— Fără umbră de îndoială, Luminăţia Voastră. 

— Gindeşte-te bine, Iker! N-ai auzit de la nici unul vreo vorbă, 
oricare ar fi ea, despre construcţia acestei corâbii? 

— După spusele unui tîmplar din Kahun, Rindea, unele părţi 
ale corăbiei au fost modelate la Fayyum. Dar n-am avut timp să 
urmez calea aceasta. 

— Negreşit, cea bună, îşi dădu cu părerea Sekari. Plec fără 
întîrziere într-acolo. 

— Aşteaptă puţin! îi ceru monarhul. Iar tu, Iker, însoţeşte-l pe 
vizir pînă în camera sa de lucru. O să-ţi arate care sînt îndatori- 
rile unui scrib regal. 

Khnum-Hotep şi fiul adoptiv al lui Sesostris se retraseră. 

— Cercul de aur din Abydos îmi lipseşte mult, se plinse 
Sekari şi mi-ar plăcea să-mi împrospătez forţele acolo. Dar, din 
păcate, ceva îmi spune că nu acesta e lucrul cel mai grabnic. 

— Şi mie mi-ar plăcea să ne stringem toţi pe pămîntul lui 
Osiris. Dar atita vreme cît Egiptul se găseşte într-o primejdie atât 
de mare, dorinţele noastre trebuie înfrînate. Totuşi, dacă te simţi 
atit de slăbit, voi face pregătirile trebuincioase. 

— Sînt încă în putere, Luminâţia Voastră. 

— Nu-ţi asumi prea multe riscuri, Iker? 

— Nesmontu şi Sepi mi-au dat cea mai bună învâţâtură. 

— Felul în care Sobek a fost prins în capcană mă nelinişteşte. 
Asta arată că există un grup bine organizat, a cărui căpetenie ştie 
să întoarcă împotriva noastră chiar dreptatea pe care noi vrem 
s-o înfăptuim. Nefericitul se zbate ca o fiară în cuşcă, fără a-şi 

putea dovedi nevinovăția. Du-te să-i vorbeşti, Sekari, şi încearcă 
să afli un mijloc ca să reîncepem cercetările. 


Pătrunzînd în aripa palatului rezervată odăilor de lucru ale 
vizirului, Khnum-Hotep şi Iker îşi încrucişară paşii cu cei ai 
lui Medes. 

— Sînt încîntat să-l întîinesc pe cel despre care vorbeşte toată 
lumea, zise Medes, prietenos. Hotărîrea Luminâţiei Sale dă de 
înţeles că sînteţi înzestrat cu o mulţime de calităţi fără seamân. 
Îngaduiţi-mi să vă felicit, Iker. Vă urez să aveţi parte de o pri- 
mire călduroasă la curtea din Memphis. 

Tînărul se înclină scurt. 

— Ţi-l prezint pe Medes, Secretarul Casei Regelui, zise 
Khnum-Hotep. Este unul dintre cei mai de vază demnitari ai sta- 
tului, însărcinat să întocmească decretele faraonului şi să le râs- 
pîndească în tot regatul. Şi-şi îndeplineşte fără cusur îndatoririle. 

— Aceste laude îmi merg drept la inimă, dar ştiu că trebuie så 
arăt în fiecare zi că le merit şi că nici o greşeală nu-mi va fi iertată. 

— Bine zis, recunoscu vizirul. 

— Dacă-i pot fi de folos cu ceva Fiului regal, să nu întîrzie 
să-mi ceară ajutorul. Acum sînt, din nefericire, tare grăbit căci 
unul dintre oamenii mei este bolnav şi vreau să-i găsesc un în- 
locuitor. Vă rog să mă iertaţi. 

Iker şi gazda sa urcară pe o terasă, de unde admirară centrul 
oraşului. Sub razele soarelui, clădirile şi templele păreau la adă- 
post de nenorocire şi dezordine. 

— Nu ţi-ai pierdut timpul în provincia Oryx, aprecie 
Khnum-Hotep, şi nu-mi pare rău că te-am instruit după meto- 
dele mele. Pe atunci te socoteam chiar un posibil urmaș al meu 
căci îi îndepărtasem pe fiii mei, nişte neisprăviţi care n-ar fi fost 
în stare să conducă. Apoi s-a ivit acest rege, care este cu adevă- 
rat un faraon. El m-a învăţat să nu-mi pese de mine însumi, de 
mândria şi amagirile mele, şi m-a făcut să le plătesc scump 
numindu-mă vizir. 

Vocea răsunătoare a lui Khnum-Hotep îl surprinse pe Iker. 

— Stăpîneam micile mele teritorii ca un adevărat monarh şi 
acum iată-mă în slujba poporului fără o singură zi de o odihnă! 
Cine putea să-şi închipuie aşa ceva, dacă nu Sesostris? Su- 
pune-i-te, Iker, venerează-l şi arătă-i-te credincios căci el e che- 
zaşul lui Maat şi braţul care aduce lumina. Doar el înfruntă fără 
să tremure forţele întunericului. În caz de înfrîngere, lumea noas- 
trå va dispărea. Dar, de vreme ce faraonul te-a înștiințat, cunoşti 
gravitatea lucrurilor. 

— Sînt gata să fac tot ce-mi cereţi. 

— În mod obişnuit, un scrib regal este un administrator neo- 
bosit al bogățiilor regatului. Dar tu nu te aştepta c-ai să te plimbi 
ţanţoş în fruntea unui alai de slujbaşi. Regele te-a sortit altor sar- 
cini. Mi-a cerut să te previn asupra nenumăratelor primejdii care 
te pasc aici, la curte. Din partea apropiaților lui Sesostris, adică ge- 
neralii Nesmontu şi Sepi, Purtătorul sigiliului regal Sehotep şi Ma- 
rele Trezorier Senankh, n-ai de ce te teme. Sînt pe de-a-ntregul 
devotați Luminăţiei Sale. 

— Medes nu aparţine Casei Regelui? 

— Va face parte din ea mai devreme sau mai tîrziu, dacă o să 
rămînă la fel de vrednic şi de priceput. Dar e vorba de toţi cei- 
lalţi: demnitari invidioşi, curteni dezamâăgiţi şi lacomi! Ridica- 
rea ta neaşteptată la un rang atit de înalt va stîrni o ură pe care 
n-o cunoşti încă. Zeci de neisprăviţi au jurat deja să te ducă la 
pierzanie şi vor face asta cu mare băgare de seamă ca să nu 
atragă asupra lor fulgerele de miînie ale lui Sesostris. Din feri- 
cire, Sekari veghează asupra ta. Vei locui în palat şi vei fi păzit 
zi şi noapte. Dat fiind că te cunosc, sînt sigur că abia aştepţi să-ţi 
începi lucrul în biblioteca aceea mare. 

— Mă cunoaşteţi bine, recunoscu Iker zimbind. 

— Nu uita de chemarea ta de a deveni scriitor! Fară trans- 
miterea cuvintelor puterii, nu vom putea asigura prezenţa aici, 
pe pămînt, a lui Maat. 

Sobek Pazitorul clocotea de furie. Daca n-ar fi fost izgonit 
şi dacă paza rinduită de el ar fi fost păstrată, faraonul n-ar fi fost 
victima unui atac întreit! 

Nevoit să-şi părăsească locuinţa şi cazarma unde îi antrena pe 
membrii gărzii personale a regelui, acum împrâştiaţi care-ncotro, 
trăia retras într-o casă micuță pe care o supravegheau permanent 
doi soldaţi care refuzau să-i vorbească. 

Despre cele petrecute aflase de la femeia care-i facea curat 
şi de aceea nu putea deosebi birfele de adevăruri. 

Cînd un tînăr cumsecade şi vesel i se înfâţişă, Sobek se în- 
trebă oare ce capcană i se mai întindea. 

— Mă numesc Sekari şi am venit la tine în taină. 

— Cine te-a trimis? 

— Faraonul. 

Sobek rînji. 

— El nu vrea nici măcar să mă primească! 

— Judecata se apropie şi nu poate să stea de vorbă cu principalul 
învinuit căci ar fi socotit părtinitor şi i-ar grăbi astfel căderea. 

Fosta căpeteniilor a tuturor gărzilor din regat clătină din cap. 

— Să zicem că aşa e... Dar vizirul are cunoştinţă de prezenţa 
ta aici? 

— Nicidecum! 

— Cei doi temnicieri ai mei nu vor întîrzia să-i dea de ştire! 

— Cu siguranţă că nu, tocmai au fost schimbaţi. Cei care 
le-au luat locul au slujit sub ordinele tale şi sînt de partea ta. 

Sobek se aplecă peste fereastră şi pricepu ca Sekari nu minţea. 

— Înseamnă că eşti cu adevărat trimisul regelui! Care e rostul 
tău, mai precis? 

— Să må supun faraonului. 

— Şi ce ţi-a poruncit? 

— Este convins de nevinovăția sa, dar nu are cum să încalce 
legea. Iar dovezile sînt strivitoare. 

— Khnum-Hotep îmi vrea capul, ăsta-i adevărul! 

— Te înşeli. Nu a avut încotro. 


UNELTIRILE RĂULUI 245 


— Vor să mă distrugă, iar vinovatul se ascunde în umbră. 

— Pentru ca totul să fie limpede între noi, zise Sekari grav, 
răspunde-mi o dată pentru totdeauna la o singură întrebare: îi 
acoperi pe oamenii tăi care au săvîrşit nelegiuiri? 

— Deloc! Dacă printre gărzile mele ar fi existat şi oi rîioase 
le-aş fi găsit! Crede-mă! 

Sinceritatea lui Sobek era izbitoare. 

— Deci, regele are dreptate: eşti victima unor uneltiri. Am să 
i-o spun şi vizirului. 

— Şi cu ce schimba asta lucrurile? 

— Tu eşti închis aici, eu însă nu. Aşa că, då-mi o urmă ca să 
încep cercetările! 

— Din păcate, n-am nici una! A fost numită o nouă căpetenie 
a tuturor gărzilor regatului? 

— Nu, munca ta o îndeplinesc acum mai mulţi ofiţeri a căror 
pricepere lasă de dorit. 

— O să se sfişie între ei, iar paza faraonului n-are să mai fie 
asigurată! Ce s-a petrecut, de fapt, la palat? 

— Un muncitor libian din port şi un luptător necunoscut s-au 
strecurat înăuntru. Amîndoi au fost omoriţi, dar n-avem nici o 
dovadă care să ne îngâduie să aflam cine i-a plătit. Tot ce ştim 
este că nu se cunoşteau unul pe altul. Altfel spus, două grupuri 
diferite voiau să-l ucidă pe Sesostris. 

— Libieni, sirieni, cananeieni... Printre lepădăturile astea trebuie 
căutat. Femeia care-mi face curat mi-a pomenit de trei atacatori. 

Sekari zimbi: 

— Situaţia lui Iker este deosebită, căci nişte ticăloşi au încer- 
cat să se folosească de el, îndemnîndu-l să creadă că uciderea fa- 
raonului e o faptă dreaptă. Dar, surprins de firea neobişnuită a 
acestui tînăr în timpul unei sărbători a secerişului, Luminăţia Sa 
mi-a poruncit să-l urmăresc pas cu pas. În felul acesta am aflat 
multe lucruri demne de toată atenţia. Am descoperit o trupă de 
luptători asiatici la Kahun şi i-am salvat viaţa acestui băiat pe 
care un fals soldat fusese însărcinat să-l omoare. 

Chipul lui Sobek se înăspri. 

— Ai încredere deplină în acest Iker? 

~ Regele l-a numit pupil unic al palatului şi Fiu regal. 

— Şi dacă doar se preface? 

— Cînd ai să-l cunoşti mai bine, vei vedea că Iker a înţeles pri- 
cina rătăcirilor sale şi că acum e gata să-şi dea viaţa pentru faraon. 

Sobek părea copleşit de ciuda şi descurajare. 

— Dacă vizirul må trimite în minele de aramă, n-o să cunosc 
decît tilhari. 

— De vreme ce eşti nevinovat, nu te lăsa pradă gîndurilor 
negre! 

— Voi fi judecat, împrejurările îmi sînt potrivnice şi nu zăresc 
nici o portiţă de scăpare. Duşmanii mei se numără cu zecile, iar 
cel care m-a doborit rămîne, pe mai departe, ascuns. 

— Te-ai certat cu vreun demnitar în ultima vreme? 

— Cu o mulţime! Inimile acestea sensibile nu suportă să audă 
vorbindu-se de pedepse. Vor să se bucure de pază, dar fără să 
aibă gărzi prin preajmă. 

— Bânuieşti pe cineva? 

— Toată curtea! Am întors faptele pe toate parţile în mintea 
mea, dar în zadar! Am sfirşit prin a crede că vizirul a vrut să mă 
îndepărteze ca să-l pună pe rege în primejdie. 

= Îţi repet, Khnum-Hotep este un slujitor credincios faraonului. 

Sobek se prăbuşi, neputincios, pe un scaun. 

— Am să mă îngrijesc de toate, îl încuraja Sekari, şi am să te 
scot din necazul ăsta. 

Părăsindu-l pe Sobek, Sekari avu puternicul sentiment că vi- 
itorul avea să fie mai bun. 


32. 


Înveşmintat într-o superbă tunică albă din pînză de in, pur- 
tînd pe cap o perucă rituală, pupilul unic Iker îl însoțea pe rege 
la sărbătoarea zeiţei Useret, Cea Puternică, pe care o celebrau 
preotesele lui Hathor sub conducerea reginei. 

Tînărul se mişca de parcă trăia un vis fără sfârşit. El, sătea- 
nul modest, hărâzit muncii de scrib în slujba celor care nu ştiau 
să scrie şi să citească, păşea acum alături de stapinul Celor Două 
Regate sub privirile pline de admiraţie şi de invidie ale demni- 
tarilor de la curte. 

Bineînţeles, soarta nu-i acorda decît un scurt răgaz. Aşa că 
se bucura din plin de orele acestea înâlțătoare, îndeplinindu-şi 
sarcinile cu o simplitate dezarmantă pentru ochii privitorilor. 
Multora le-ar fi plăcut să-şi bată joc de el, tratindu-l ca pe un tå- 
ran necioplit, dar Iker avea aerul unui scrib regal crescut la palat! 
De aceea începu să se zvonească pe ici pe colo că acest băiat nu 
putea fi decît un fiu adevărat al lui Sesostris, a cărui existenţă, 
regele, din motive tainice, o ţinuse ascunsă pînă acum. 

La rîndul său, Iker aştepta acea misiune pe care monarhul 
nu avea să întirzie să i-o încredinţeze. Misiune fără îndoială pri- 
mejdioasă în care poate avea să-şi piardă chiar viaţa. Prin ur- 
mare, cu riscul de a-l nemulţumi pe faraon, fiul său adoptiv 
încercă să risipească nelămuririle care-l chinuiau. 

— Luminâţia Voastră, Cercul de aur din Abydos mai există? 

— Cine ţi-a vorbit de el? 

— În timpul unui ritual de reînnoire al fostului guvernator de 
provincie Djehuty, am văzut lumina ţişnind din două vase. Ge- 
neralul Sepi a rostit aceste vorbe: „Tu care voiai să cunoşti Cer- 
cul de aur din Abydos, priveşte-i puterea“. Şi Sekari pare să ştie 
ceva despre el. 

— Cercul de aur izvorăşte din Osiris. Cînd faci parte din el, 
nu-ţi mai aparţii ţie însuţi, căci atunci contează doar sarcina în- 
credinţată fiecăruia dintre membrii lui. Treaba lor nu e nici să 
predice, nici să impună adevăruri, ci să respecte în faptele lor 
dreapta judecată. 

Faraonul se așeză sub un umbrar, iar Iker luă loc la dreapta lui. 

— Ai fost iniţiat în primele mistere ale lui Anubis. Ce ştii de- 
spre puterea divină? 

— Unic este zeul ascuns, mai îndepărtat decît însuși cerul, 
prea misterios pentru ca gloria lui să fie dezvăluită, prea mare 
pentru a putea fi înţeles, răspunse tînărul. Dacă îi rosteşti numele 
secret cazi îndată la pămînt mort de frică! 

— O teamă bine venită, fu de părere regele, dar care nu e de 
ajuns pentru a atinge Cercul de aur din Abydos. Ai privit cu 
atenţie mijlocul cerului? 

— Seth domneşte acolo asupra stelelor nepieritoare. 

— Cosmosul este trupul Marelui Zeu, iar sufletul său este 
energia care-i dă viaţă. Seth se mărgineşte doar la o parte a aces- 
tui cosmos, forţa sa se vădeşte prin fulgere, trăsnete, furtuni și 
vijelii. Dar Osiris este universul întreg, străbătut de puteri crea- 
toare atît de numeroase şi de felurite încît mintea omului nu le 
poate cuprinde. Cînd ele se strîng la un loc, nasc un mâănunchi 
de raze de o energie nemaărginită. Atunci apare ceea ce noi nu- 
mim o divinitate. Actul creator este Unu. Devenind Doi, el îm- 
plineşte o căsătorie care pare altminteri cu neputinţă. Apoi se 
dezvăluie sub forma lui Trei, înainte de a se preschimba în mi- 
lioane, râmînînd, în acelaşi timp, Unu. 

— De ce, printre hieroglife, un catarg cu o flamură în vînt, dar 
legată cu grijă, reprezintă divinitatea? 

— Pentru că ea se răspîndeşte în aerul luminos, cu ajutorul 
suflului lumii de dincolo. Ea se întrupează într-un ax care tre- 
buie protejat, a cârui flamură, asemenea mumiei, susţine trupul 
de lumină. Egiptul întreg este locaşul iubit de divinităţi. Poţi să 
le întilneşti în temple, în capelele umile sau în timpul sârbători- 
lor. Învață să-ţi dai seama de adevăratul lor chip şi de felul în 
care ele ţes armonia universului. Şi toate parţile acestui întreg se 
adună laolaltă pentru că Osiris rămîne pur şi fără pată, căci el nu 
se amestecă nici cu dezordinea, nici cu nenorocirile stîrnite de 
oameni. Misterele sale se pastrează pretutindeni. 

Lui Iker i-ar fi plăcut să-i pună întrebări regelui ceasuri în- 
tregi, dar sărbătoarea începu şi se aşternu degrabă liniştea. 

Ajutată de preotesele lui Hathor, regina ridică spre soare mi- 
nerale de diverse soiuri, apoi puse o barcă de aur pe un altar. La 
proră stătea Useret, Cea Puternică, aceea care putea să învingă 
întunericul datorită celor patru chipuri ale sale. Cuvintul userer 
însemna gâtul care ţine capul, dar şi stilpul caznelor de care erau 
legaţi aliaţii lui isefet, forţa distrugătoare. 

O preoteasă depuse în barcă un disc de aur, soarele feminin 
care lua, de asemenea, şi forma unui uraeus, cobra ce scuipa foc 
pentru a-i elibera faraonului drumul. 

Dar Iker nu mai asculta cînturile şi nici nu mai era atent la 
ce se petrecea, căci nu-şi putea lua ochii de la tînăra preoteasă, 
care se ţinea aproape de regină. 

Era ea. 

Chiar ea, frumoasa mereu prezentă în mintea şi-n visurile 
sale şi de care se îndrăgostise nebuneşte. 

Iker îi pîndea fiecare gest, fiecare pas, sperînd că privirile lor 
se vor încrucişa, măcar pentru o clipă. Dar preoteasa nu-şi ridică 
ochii şi ritualul, dureros de scurt, după părerea lui Iker, luă sfârşit. 

Şi dintr-odată o altă speranţă puse stăpînire pe el: acum nu 
mai era un biet scrib, ci fiul adoptiv al faraonului Sesostris! Şi 
acest rang îi îngăduia să-i vorbească preotesei. 

Dar pornirea aceasta se stinse iute. Tot ceea ce i-ar fi putut 
spune ar fi fost nişte vorbe serbede şi fără rost. Dacă s-ar fi arătat 
prea înflăcărat, ea l-ar fi respins, fără îndoială. 

Vocea adincă a regelui îl smulse din vîrtejul gîndurilor sale. 

— Ai priceput însemnătatea acestui ritual? 

— Nu cred, Luminăţia Voastră. 

— Să fii la fel de sincer mereu. Altfel, învăţătura pe care ţi-o 
dau, se va încheia. Trebuia să fii călit pentru a pleca în misiunea 
pe care vreau să ţi-o încredinţez. Strălucirea discului de aur şi 
focul cobrei au pătruns în trupul şi în sufletul tău. 

— Luminăţia Voastră, o cunoaşteţi pe tinăra preoteasă care o 
ajuta pe regină? 

— De obicei locuieşte la Abydos. 

— Cum o cheamă? 

— Poartă un nume faimos, Isis, cel al soţiei lui Osiris. Această 
tînără femeie şi-a închinat viaţa templului şi misterelor lui. 

Dezvaăluirea regelui îl făcu pe Iker să-şi piardă orice nădejde: 
frumoasa Isis rămînea cu neputinţă de atins. 


Sekari era încăpăţinarea întruchipată, mai cu seamă cînd îşi 
punea în gînd să salveze un nevinovat. Totuşi, viitorul lui Sobek 
i se părea deocamdată întunecat. 

Sekari se bizui pe o judecată simplă: cei care îi pâtaseră 
renumele lui Sobek trebuiau să fie tare mîndri de isprava lor şi 
n-ar fi pierdut prilejul să se laude cu ea. 

Aşa că omul de încredere al lui Sesostris îi ceru vizirului 
toate rapoartele privitoare la orice incidente, chiar neînsemnate, 
care se petrecuseră după înlăturarea lui Sobek. 

În faţa mulţimii de documente, lui Sekari îi veni să se lase 
păgubaş. Aşa că ceru ajutorul a doi scribi care împărţiră înscri- 
surile după gravitatea faptelor: încâierări prin taverne, furturi din 
tîrg, certuri în familie, nemulțumiri legate de măsurarea terenu- 
rilor... Apoi Sekari îşi începu cercetările cu ce era mai rău: o 

crimă la Memphis şi doi barbaţi omoriţi cînd încercaseră să 
treacă hotarul de nord-est. 

Crima avusese loc după o ceartă aprigă între doi veri, pentru 
un palmier bătrîn de trei sute de ani. În cele din urma se luaseră 
la bătaie şi cel mai sprinten dintre ei îi zdrobise celuilalt capul 
cu o bîtà. 

Dar lucrurile acestea nu avea nici o legătură cu Sobek. 

În schimb, încercarea de trecere a hotarului prezenta un amă- 
nunt demn de toată atenţia: cei doi bărbaţi nu aveau de gînd să 
pătrundă în Egipt, ci să-l părăsească! 

Sekari plecă degrabă la postul de pază ca să stea de vorbă cu 
ofiţerul care semnase raportul. Înarmat cu un ordin scris din par- 
tea vizirului, fu primit cu respect. 

— Povesteşte-mi tot! 

— Cei doi bărbaţi s-au apropiat pașnici, fără să pară că ascund 
ceva. Totuşi, mutrele lor n-au fost pe placul soldaţilor mei şi ei 
nu se înşală! Erau cananeieni, fâră îndoială. I-am întrebat încotro 
merg. „Ne întoarcem acasă, la Sichem, mi-au răspuns, iar docu- 
mentele noastre sînt fără cusur“. Apoi cu trufie le-au scos și mi 
le-au arătat. Pe tăbliță scria: „Moarte armatei egiptene, trăiască 
răzmeriţa din Canaan!“ Cînd am început să ţip la ei, au rupt-o la 
fugă, dar arcaşii i-au doborit. Doi răzvrătiți mai puţin. 

Sekari se încruntă. 

Sau cei doi îşi căutau moartea cu orice preţ, sau... nu ştiau 
să citească! Cineva le daduse acel document lăsîndu-i să creadă 
că e un permis de liberă trecere, astfel încît soldaţii care păzeau 
hotarele så fie îndreptăţiţi să-i ucidă. 

— Ştii cum îi chema pe netrebnici? întrebă Sekari făra prea 
multă nădejde. 

— Din nefericire nu, dar îmi place să desenez. Şi cum aceasta 
a fost fapta cea mai gravă petrecută aici, le-am desenat chipurile. 

Sekari tresari. 

— Arată-mi-le. 

— Nu stăpînesc prea bine acest meşteşug, te previn! 

Dar se dovedi că ofiţerul mînuia pensula cu multă iscusință. 
— Le iau cu mine, zise Sekari. 


Cînd gărzile se îndreptară spre Nas-Subţire, olarul, care lo- 
cuia acum într-un cartier al Memphisului înţesat de oameni, 
apucă un baston şi începu să-l învîrtă deasupra capului. 

— Nu vă apropiaţi că altminteri vă arăt eu vouă! 

— Venim din partea vizirului, care vrea să te vadă grabnic. 

— Şi cine-mi spune mie că nu sînteţi falşi soldaţi, ca şi ceilalți? 

— Eu, rosti răspicat Sekari. 

— Dar tu cine eşti? 

— Trimisul faraonului. Nimeni nu se va atinge de tine în pre- 
zenţa mea. 

Olarul se mai domoli puţin. 

— Ce mai vreţi de la mine? 

— Trebuie să verificăm ceva în faţa vizirului. 

— Chiar a vizirului însuşi? 

— Te aşteaptă, aşa că nu te mai codi atit! 

Neîncrezător, olarul se învoi totuşi să-l urmeze pe Sekari. 
Cînd văzu că acesta îl conduse pînă în odaia de lucru a lui 
Khnum-Hotep, pricepu că nu-şi bătea jos de el. Dar era hotărit 
să nu dea înapoi. 

— Nu-mi retrag plingerea, dacă asta aveţi de gînd să-mi ce- 
reţi! M-au atacat, m-au rupt în bătaie şi mi-au furat corabia! 
Chiar dacă vinovatul e căpetenia gărzilor, şi eu, doar un simplu 
olar, cer să se facă dreptate! 

— Aceasta şi e îndatorirea mea, îi reaminti Khnum-Hotep. 
Oricine ar fi păgubaşul, dreptatea nu se schimbă. De aceea 
Sobek Pazitorul va fi judecat. 

— Bine, am încredere atunci. 

— Priveşte chipurile acestea! 

Khnum-Hotep puse sub ochii olarului desenele pe care 
Sekari le adusese de la postul de pază al hotarelor. 

Nas-Subţire înşfăcă papirusurile. 

— Ei... Ei sînt, cei doi soldaţi care m-au jefuit! l-aţi găsit. 
Vreau să-i văd îndată. Tilharii! 

— Sînt morţi, îl înştiinţă vizirul. Nişte cananeieni care s-au 
dat drept soldaţi aflaţi sub ordinele lui Sobek, ca să arunce totul 
în spinarea lui. Deci, îi recunoşti pe cei care te-au atacat. 

— Bineînţeles că-i recunosc! Ei sînt şi nimeni alţii! 

Şi în timp ce un scrib însemna vorbele olarului, Sekari alergă 
spre casa lui Sobek Paăzitorul. 


33. 


— Vreo veste de la generalul Nesmontu? îl întrebă faraonul 
pe Sehotep, Purtatorul sigiliului regal. 

— Armata s-a desfăşurat în Canaan, Luminâţia Voastră, fără 
så întimpine oprelişti. 

— Lucrările de pe şantierul de la Dachur înaintează, grăi Ma- 
rele Trezorier Senankh. Munca lui Djehuty e demnă de toată la- 
uda, meşterii nu duc lipsă de nimic, iar materialele ajung la ei 
fără întîrziere. Din păcate, nu au primit nici o veste de la Sepi. 
Presupun că înfruntă mari greutăţi. 

— Tăcerea aceasta nu e neapărat îngrijorătoare, îşi dădu cu 
părerea Sehotep. Prudent şi neîncrezător, Sepi o să ne dea un 
semn doar după ce va găsi aurul. 

— Nu numai că au încercat să mă ucidă, reaminti monarhul, 
dar s-au atins şi de apropiații mei ca să-i dezonoreze şi să-i 
îndepărteze de mine. Tu, Senankh, ai scăpat din capcană, tu, 
Sehotep, ai prevăzut-o şi ai întors-o chiar împotriva făptaşilor. 
Dar Sobek a fost aproape de un sfirşit nefericit. Fiţi cu mare bă- 
gare de seamă, căci vor urma şi alte încercări de acest fel. 

— Şi nici măcar nu bănuim cine e vinovatul! se înfurie 
Senankh. 

— Luminăţia Voastră, vreunul dintre demnitari v-a cerut, în 
ultima vreme, să-l ridicaţi în rang? întrebă Sehotep. 

— Nici unul nu a dat glas unei astfel de dorinţe. 

-— Păcat... Mă gîndeam cå vinovatul s-a lăsat pradă mîndriei 
şi dorinţei de a dobindi mai multă putere, săvîrşind astfel gre- 
şeala de a se da de gol. De fapt, e mai şiret decît îl socoteam eu. 

— Dar dacă e vorba de un străin, nu de un egiptean? sugeră 
Senankh. 

— Se poate, recunoscu Sehotep. Atunci înseamnă că şi-a râs- 
pîndit iscoadele chiar în inima Memphisului? 

— Dat fiind că Sobek şi-a primit înapoi vechea slujbă, îi lä- 
muri Sesostris, va începe noi cercetări. Chiar de acum se îngri- 
jeşte iar de paza palatului. După dezvăluirile lui Iker, cel mai 
grabnic lucru este să-i prevenim pe primarul din Kahun. I-am 
trimis poruncă să-i supravegheze îndeaproape pe luptătorii furi- 
şaţi în oraş cu speranţa că, într-un fel sau altul, ne vor conduce 
la căpetenia lor. 

— Şi dacă, dimpotrivă, o så încerce să pună stăpînire pe 
Kahun? se nelinişti Sehotep. 

— Dacă n-am fi avut cunoştinţă de existenţa lor, poate ar fi 
izbutit. Dar acum îi vom strînge de gît. Cum a primit curtea nu- 
mirea lui Iker? 

— Aşa cum aţi prevăzut, Luminăţia Voastră, răspunse 
Senankh: cu mirare şi invidie. Mulţi dintre cei care se socoteau 
mai îndreptăţiţi decît el să capete acest rang îl privesc cu ură. Dar 
băiatul acesta mi se pare mai tare decît granitul. Nici dojenile, 
nici laudele nu-l ating. Nu-l interesează decît calea pe care şi-a 
ales-o. Şi nimic nu-l va opri. 

— Dar tu, Sehotep, cum îl găseşti pe Iker? 

— După unirea Egiptului, Luminăţia Voastră, el e pentru 
mine a doua pricină de adincă uimire. Poţi să juri că acest scrib 
trăieşte de cînd se ştie la palat! Pur şi simplu, ghiceşte care sînt 
gesturile cuvenite şi se poartă fără cusur. Bineînţeles, birfele zic 
că e sînge din sîngele vostru. 

— Dar n-a devenit, oare, fiul meu? Am să-i încredinţez o mi- 
siune neasemuit de grea, care ne va îngădui să aflăm unde a fost 
construită în taină o corabie, trimisă apoi spre Punt. 

— Pizmuitorii vor crede că vreţi să-l alungaţi de la curte şi se 
vor arăta încîntaţi! exclamă Senankh. 

— lertaţi-mi îndoiala, începu Sehotep, dar credeţi că acest tî- 
năr este îndeajuns de câlit ca să pornească pe drumul acesta? 

— Destinul lui Iker nu seamănă cu al nimânui altcuiva. Ceea 
ce are el de împlinit depăşeşte marginile înţelegerii şi nimeni 
n-ar şti ce să facă în locul lui. Dacă dă greş, vom fi toţi în mare 
primejdie. 


Era mai bine să nu-ţi atragi mînia lui Sobek, nici măcar din 
pricina unei pînze legate neîngrijit în jurul şoldurilor sau a unei 
cotiere din piele prost aşezate. Păzitorul lucra zi şi noapte ca să 
pună în ordine paza palatului pe care înlocuitorii săi se grăbiseră 
s-o distrugă. 

Sobek îi chemaă la el, unul după altul, pe oamenii săi care să- 
vîrşiseră greşeli în timpul groaznicei nopţi cînd nemernicii aceia 
încercaseră să-l omoare pe faraon. Din pricina furiei sale dezlăn- 
tuite, pereţii odăii lui de lucru se clătinau. Chiar şi ofiţerii săi 
apropiaţi tremurau în sandalele lor, aşteptînd sfirşitul furtunii. 
Unii dintre vinovaţi aveau să petreacă mulţi ani de aici încolo în 
garnizoane de provincie, unde sarcina lor cea mai anevoioasă 
avea să fie numărarea boilor şi a vacilor. 

Apoi Păzitorul verifică dacă soldaţii din garda personală a 
faraonului nu-şi pierduseră îndemnînarea şi se antrenau zilnic 
din greu. 

Cînd Sobek vru să-i prezinte monarhului raportul său, îl găsi 
în tovărâşia lui Iker, 

— Încă nu l-ai întîlnit pînă acum pe fiul meu adoptiv, zise 
Sesostris. Iker, iată-l pe Sobek Pazitorul, căpetenia tuturor găr- 
zilor din regat. 

— Slăvit fie Ka-ul tau! grăi tînărul. 

— La fel, răspunse Sobek, încordat. Cu riscul de a-l jigni pe Fiul 
regal, aş vrea să vă vorbesc între patru ochi, Luminâţia Voastră. 

Cu încuviințarea monarhului, Iker se retrase. 


UNELTIRILE RĂULUI 257 


— Trei oameni au încercat să vă omoare, Luminăţia Voastră, 
începu Sobek. Doi dintre ei sînt morţi. Al treilea este Iker. 

— Neîncrederea ta nu mă surprinde şi nici nu mă supără. Dar 
te asigur că eu nu mă îndoiesc de acest baiat. 

— Lăsaţi-mă totuşi să-l supraveghez. 

— Chiar îţi poruncesc asta căci viaţa lui, ca şi a mea, e 
ameninţată. 

Sobek nu-şi ascunse descurajarea. 

— Înlăturarea mea facea parte dintr-un plan bine hotărît: răs- 
pindirea a numeroase iscoade în Memphis şi, fără îndoială şi în 
alte părţi, începînd cu Kahun, urmînd ca apoi să ia naştere în 
aceste oraşe grupuri puternice de luptători din umbră. Ei se 
bucură, bineînţeles, şi de sprijinul unor oameni din popor şi chiar 
al slujbaşilor, unii naivi, iar alţii dornici să vă răstoarne de pe 
tron. Lucrurile mi-au scăpat de sub control şi am priceput cu în- 
tirziere ce se petrece. M-am purtat ca un orb. Nu sînt la înălţi- 
mea încrederii voastre, de aceea vă cer să mă înlocuiţi. 

— Chiar asta speră duşmanul, socoti faraonul. Crezi că vreau 
să-i ofer prilej de satisfacţie? 


După ce întreaga dimineaţă lucrase alături de vizir, Iker se 
plimba acum prin grădina palatului, împreună cu regele. Sicomori, 
tamarini, rodii şi smochini răspîndeau o umbră nespus de plăcută. 
Aici, lumea părea alcătuită doar din frumuseţe şi seninătate. 

— Khnum-Hotep e mulțumit de munca ta, Iker. Chiar şi cei 
mai clevetitori sînt nevoiţi să tacă pentru că nu te arăţi înfumu- 
rat şi ocolești ospeţele. 

— Mai am atitea de descoperit, Luminăţia Voastră! 
Khnum-Hotep mă călăuzeşte cu grijă, dar numai ceea ce faci tu 
însuţi pătrunde în adincurile minţii. În privinţa turmelor... 

— Am o altă misiune să-ţi încredinţez. 

Cufundîndu-se în sarcinile sale administrative, Iker se stră- 
duise să uite câ monarhul avea să rostească aceste cuvinte mai 

devreme sau mai tîrziu. Un timp, chiar se amăgise cu falsa tihnă 
a unui trai de răsfăţat al sorții. 

— Sînt mai multe ţinte pe care trebuie să le atingi, continuă 
Sesostris. Miine pleci cu Sekari spre Fayyum. Vei purta asupra 
ta pecetea de Fiu regal, dar să nu te foloseşti de ea decît atunci 
cînd nu mai ai încotro. Încearcă să treci nebaăgat în seamă, căci 
nu ştim cine este vrăjmaşul nostru şi unde se ascunde. Mulţu- 
mită cercetărilor din biblioteca Locaşului Vieţii din Abydos, am 
aflat că undeva în Fayyum a fost sădit cu multă vreme în urmă 
un salcîm închinat zeiţei Neith. Dacă izbuteşti să-l găseşti, va fi 
un ajutor nesperat pentru salcimul lui Osiris. Apoi dă-ţi silinţa 
să descoperi şantierul unde a fost construit Fulgerul. După aceea, 
întoarce-te la Kahun şi caută să nimiceşti planurile asiaticilor. 

Un gînd dureros îl fulgeră pe Iker. 

— Luminăţia Voastră, moartea scribului Heremsaf... 

— Presupun că e o crimă. ÎI socoteam un slujitor credincios. 
Cînd mi-a cerut îngăduinţa să te iniţieze în primele mistere ale 
lui Anubis, mi-a vorbit cu multă convingere despre tine. 

— Primarul din Kahun ne este aliat sau duşman? 

— Cind a fost numit părea însufleţit de cele mai bune gînduri. 
Dar puterea îi schimba adesea pe oameni. Tu trebuie să vezi de 
partea cui se afla acum. 

— Aţi ştiut mereu totul despre mine, Luminăţia Voastră, de- 
spre dorinţele, speranţele şi grijile mele. E adevărat, nu-i aşa? 

— Petrece o după-amiază liniştită în această grădină, fiul 
meu. Am să mă întorc cît mai iute. 

Şi zicînd acestea, Sesostris se îndepaărtă, lăsîndu-l pe Iker 
năucit. 

Era prima oară cînd regele îl numea „fiul meu“. Aceste două 
cuvinte, atît de simple şi de obişnuite, stîrniseră deodată un ecou 
puternic în inima lui Iker. 

O altă lume i se deschidea înainte. O lume în care nu se mai 
lupta pentru el însuşi, ci pentru tatăl său, faraonul Egiptului. 

Deşi grădina era încîntătoare, Iker nu avea deloc poftă să le- 
nevească pierdut în visare. Trebuia să-şi pregătească bagajele şi 
să obţină o hartă cît mai amănunţită a Fayyumului care să con- 
țină aşezarea sanctuarelor şi a teritoriilor sacre. 

Chiar în clipa în care părăsea locurile acestea unde domnea 
pacea, dinspre miazăzi se stîrni un vînt atît de blînd şi de înmi- 
resmat, încît tînărul rămase nemişcat, bucurîndu-se de adierea lui. 

Şi deodată avu o nălucire. 

Ea. 

Ea care venea spre el împreună cu vîntul de miazăzi pe 
care-l încamnase într-un dans ritual menit să aducă apa înnoitoare 
şi să facă să înflorească viaţa. 

Pe fruntea sa, împodobită cu o bentiţă aurită, se înşirau bo- 
boci de lotus alb şi albastru din care izvora o lumină strălucitoare. 

Frumuseţea sa nu putea fi cuprinsă în cuvinte, căci părea 
nepâmiînteană. 

Iker închise ochii, apoi îi deschise iară. 

Isis stătea tot în faţa lui. 

— Mi-e teamă să nu vă deranjez, zise ea cu o voce atît de în- 
văluitoare, că tînărul scrib abia reuşi să îngîne cîteva cuvinte. 

— Nu, nu... Deloc! Eu... căzusem pe gînduri. 

— Îmi place mult rodiul acesta, îi destâinui Isis privind spre 
cel mai bătrîn arbore din grâdină. Rămiîne înflorit în toate ano- 
timpurile, nimic nu-i micşorează splendoarea. Cînd o floare se 
ofileşte, o alta creşte degrabă. 

— Din păcate, nu la fel se întîmplă şi cu salcimul lui Osiris. 

Chipul tinerei preotese se întristă. 

— Dacă viaţa mea i-ar fi de folos, n-aş şovăi nici o clipă 
s-o jertfesc. 

— Regele mi-a încredinţat o misiune primejdioasă: să mă în- 
torc la Fayyum ca să înăbuş acolo o răzmeriţă şi să obţin un leac 
pentru Arborele vieţii. 

— O ramură din salcâmul lui Neith. 

— Cunoaşteţi taina aceasta? se miră Iker. 

— Sarcina mea e sa caut în arhivele din Abydos. Însa, chiar 
dacă a existat, arborele acesta a pierit de mult. 

— Dacă a supravieţuit, am să-l găsesc! 

Înflacararea lui Iker o făcu pe tînăra femeie să zimbească. 

Scribul simţi că nu-i putea ascunde nimic lui Isis. 

— Am vrut să-l ucid pe Sesostris, mărturisi Iker, căci îl soco- 
team un tiran de la care mi se trăgeau toate nenorocirile. 

Apoi dintr-o suflare, îi povesti toate peripeţiile şi frà- 
mântările lui. 

— De vreme ce faraonul v-a ales drept fiu adoptiv, observă 
ea, înseamnă că sînteţi un om drept şi cinstit. 

— Dar tu îmi ierti râtăcirile? 

Punînd o întrebare atît'de nepotrivită, Iker avu certitudinea 
că tocmai săvîrşise o mare greşeală, poate de nereparat. 

Dar Isis zîmbi din nou. 

— Luminăţia Sa a luat deja o hotărîre. De ce a mea ar fi dife- 
rită? Sinceritatea voastră mă impresionează. Şi venind din par- 
tea unei persoane de rang înalt, chiar mă onorează. 

— Nu sînt decît un scrib din Medamud! se împotrivi Iker. 

— Sînteţi Fiu regal şi vă datorez respect. 

Prins în capcană, Iker nu izbuti să găsească întocmai cuvin- 
tele potrivite pentru a-i dezvălui sentimentele sale şi faptul că ea, 
doar ea, îl salvase de atitea ori. 

— Plecaţi curînd spre Abydos? 

— Miine. 

— Ce loc neasemuit! 

— Nu-mi este îngăduit să vorbesc despre el. Mereu am vrut 
să trăiesc acolo, cît mai aproape de izvorul sufletului Egiptului. 

— O så... o să vå întoarceţi la Memphis? 

— Mă supun poruncilor regelui şi ale marelui preot. 

O clipă, doar o clipă, Iker crezu că zăreşte în privirea ei o 
licărire slabă în semn că pricepea ceea ce el încercase în zadar 
să-i spună. 


UNELTIRILE RĂULUI 261 


Dar peste cîteva clipe Isis avea să se îndepărteze şi să 
dispară. 

Cum s-o mai rețină puţin? 

— M-aţi putea lămuri în privinţa unei întimplări ciudate? în- 
trebă el. Lîngă un iaz, am văzut o femeie cu un păr minunat şi 
pielea foarte neteda. Ce zeiţă încama? 

— Pe Useret, Cea puternică, stăpîna uraeus-ului şi soarele fe- 
minin, răspunse Isis. E un privilegiu cå vi s-a arătat, dar aţi scă- 
pat dintr-o mare primejdie nerostind formulele de îmbunare. Dar 
acum n-aveţi a vă teme de nimic, căci a fost slăvită în timpul ri- 
tualului la care aţi luat parte. Poate chiar o să vă ajute să vă în- 
depliniţi misiunea. 

— O să... o să vă mai våd? 

— Destinul e cel care hotărăşte. 


34, 


Medes nu se hotăra ce să facă pe viitor în privinţa lui Iker: 
să-i ruineze puţin cîte puţin renumele sau să nu-i dea nici o 
atenţie? La început, crezuse că fiul adoptiv al lui Sesostris, mîn- 
dru de importanţa pe care o dobindise, va ocupa un loc însem- 
nat la curte, apoi vazuse că tînărul lucra sub conducerea vizirului 
Khnum-Hotep, ca orice alt scrib regal, nu lua parte la nici un os- 
păţ, nu legase prietenii cu demnitarii şi nu profita de poziţia lui. 

În acelaşi timp mirat şi bânuitor, Medes îl invitase la el 
acasă, să ia masa împreună şi să stea de vorbă ca să-l poată cîn- 
tări mai bine. Acest scrib de provincie era, oare, atît de multu- 
mit de soarta sa încît prefera să rămînă în umbră sau nu era 
vorba decît de un plan şiret care va da roade peste ceva vreme? 
Dar cel mai probabil lucru era că Iker se comporta astfel din po- 
runca regelui. Ştiind că acest „pupil unic“ nu era capabil de fapte 
mari, Sesostris îl sortise muncilor administrative unde n-ar fi de- 
ranjat pe nimeni. 

— Stăpine, îl vesti intendentul, Fiul regal nu poate să vă ono- 
reze invitaţia. 

— Din ce pricină? 

— A părăsit Memphisul. 

La palat, Medes încercase să adune informaţii, dar nu obținu 
decît una singură: Iker se urcase pe o corabie ce pornise spre mia- 
zăzi. Calătorea doar împreună cu măgarul său. Această plecare 
lipsită de strălucire semăna cu o dizgrație. Nemulțumit de scrib, 

Sesostris îl trimisese oare înapoi în provincia sa pentru ca nimeni 
să nu mai audă niciodată vorbindu-se de el? 

Înviorat, Medes primi, adusă de mesagerul său, o scrisoare 
încifrată din partea Libanezului. Pierdute într-un talmeş-balmeş 
de formule curtenitoare, se găseau cuvintele așteptate de Medes: 
„Vreau să vă văd neîntîrziat“. 


— Beţi o cupă cu vin, scumpe prietene? îl îmbie Libanezul. 

— Am renunţat la masă ca să vin la tine şi sper să nu-mi 
pară râu. 

— Marele stăpîn se învoieşte să vă întilniţi lîngă Abydos, pe 
o corabie care-mi aparţine. 

— Bine, iată care sînt condiţiile mele: Gergu se va afla la bor- 
dul corabiei încă de la plecarea ei din Memphis, iar eu voi sosi 
la locul hotărît prin propriile mijloace. 

— Cum doriţi. 

— Vei fi şi tu acolo? 

— Mă reţine aici negoțul nostru, care înfloreşte de la o zi la 
alta, răspunse Libanezul, mieros. 

Medes îl privi ameninţător. 

— Ai de gînd să mă păcăleşti? 

— Ar însemna să fiu nebun! Mulțumită învoielilor noastre, 
cîştig o avere şi duc o viaţă îndestulata şi tihnită. 

— Şi stăpînul tău, de asemenea? 

— El e altfel. Fiecare cu plăcerile lui. 

— Un bărbat învâluit în mistere! 

— Nu-i place să vorbesc despre el. 

— Dacă încearcă să-mi facă râu, n-o să scape uşor. 

— Nicidecum, Medes. Doreşte să vă întilniţi ca să întărească 
înţelegerea pe care-o avem deja şi nimic mai mult. 


De la prima vedere, Gergu şi căpitanul aflat în slujba Libane- 
zului simţiră simpatie unul pentru altul. Lui Gergu îi plăcea acest 
luptător cu faţa încrincenată şi părul încîlcit, grosolan şi capabil să 

omoare fâră să încerce nici cea mai mică emoție, iar înfăţişarea 
greoaie şi brutala a lui Gergu fu pe gustul căpitanului. 

— Trebuie să scotocesc corabia de la un capăt la altul. 

— Asta se poate face şi cu o cupă în mînă, nu? 

— Se poate, recunoscu Gergu. 

— Am un vin cam aspru, dar care alunecă bine. 

Gergu goli iute cupa. 

-Îl găsesc totuşi cam acrişor. 

— O så se îndulcească de-a lungul Nilului! 

Gluma îi înveseli pe amindoi şi verificarea corabiei se desfà- 
şură într-o atmosferă destinsă. Gergu nu descoperi nimic care să-i 
dea de bănuit. Echipajul număra zece oameni neînarmaţi, iar în- 
cărcătura era alcătuită doar din peşte uscat şi urcioare cu vin. 

— Te-ai liniştit, Gergu? 

— Dezleagă parîmele, căpitane. 

Tot drumul, cei doi noi prieteni nu se opriră din băut. Gergu 
lăudă meritele lui Medes, câpitanul, pe cele ale Libanezului. Co- 
răbierul vorbi cu mîndrie despre negoțul cu lemn preţios făcut 
pe ascuns, apoi îi destăinui lui Gergu cå visa să aibă o turmă de 
vite şi să mânînce carne în fiecare zi. 

— De pe corabia ta lipsesc femeile, se plînse Gergu. 

— Am vrut să iau una cu noi, dar Libanezul mi-a interzis. 

— Nu-i plac femeile? 

— Lui da, dar marele stăpîn se pare că nu e dintre cei 
petrecăreţi. 

— ÎN cunoşti? 

— Nu l-am văzut niciodată. 

Corabia se opri chiar înainte de Abydos. Ascunsă într-un 
stufăriş adînc şi înalt, în apropierea malului, nimeni n-ar fi putut 
s-o observe. Dacă aveau să apară gărzile Nilului, căpitanul va ti- 
clui o minciună, cum că fusese atacat de nişte hoţi şi acum tre- 
buia să-şi repare corabia. După spusele Libanezului, însuşi 
marele stăpîn alesese locul acesta. 

— Te las, zise Gergu. Mă duc să-l caut pe stăpînul meu. 

După plecarea lui, capitanul se întinse pe punte şi adormi. 


t 


UNELTIRILE RĂULUI 265 


Preotul permanent Bega era nedumerit. 

— Medes, de ce ţii neapărat să te însoțesc la această 
întîlnire? 

— Ca să ne pecetluim o dată pentru totdeauna înţelegerea. 

Gergu şi Medes, care se dădea drept ajutorul acestuia, trecu- 
seră de pază fără nici o greutate, apoi cerusera să stea de vorbă, ca 
de obicei, cu Bega pentru a afla dacă preoţilor nu le lipseşte nimic. 
Şi cum lucrurile acestea se petrecuseră întocmai şi înainte, soldaţii 
care vegheau asupra Abydosului nu le dădură nici o atenţie. 

— Cine e acest „mare stăpîn““? întrebă Bega. 

— Unul care ne va ajuta să ne îmbogâţim şi mai mult, fără să 
atragă bănuieli asupra lui. Prezenţa voastră va fi dovada că noi doi 
ne descurcâm de minune împreună. Şi nu vă ascund dorinţa mea 
cea mai tainică: să-l răstumăm pe Sesostris de la putere cît mai iute. 

— Şi dacâ nu e decît un tîlhar de rînd? 

— Libanezul nu se încurcă în furtişaguri mărunte, iar stăpînul 
său n-are cum să fie mai prejos. Puteţi ieşi cu uşurinţă din Abydos? 

— Preoţii permanenţi nu sînt întemnițați aici, îi reaminti 
Bega. Dar dacă ni se întinde o capcană? 

— Gergu a cercetat corabia unde va avea loc întîlnirea, iar oa- 
menii lui stau la pindă prin preajmă. În caz de primejdie, vor sări 
să ne apere. Credeţi-maă, Bega, am pus totul la cale cu multă bå- 
gare de seamă. Sînt convis că împreună vom ajunge departe. 


Gergu se apropie cu barca de corabie. 

Totul parea liniştit. 

— Căpitane! Eu sînt, Gergu. 

Încordîndu-şi auzul, Gergu desluşi nişte sforăieli, apoi, ur- 
cînd la bord, îi găsi pe căpitan şi echipajul sáu beţi morţi. Atent, 
mai scotoci o dată corabia fără să descopere nimic îngrijorător. 

Apoi, coborînd iar în barcă, Gergu visli pînă la corabia lui 
Medes, legată la mal puţin mai departe. 

— Puteţi veni. 

— Oamenii tăi sînt bine aşezaţi, Gergu? 

— Paza e asigurată. 

Medes îl trezi pe căpitan cu o lovitură de picior în coaste. 
Corăbierul mormâi nemulţumit şi deschise ochii. 

— Ştii cînd trebuie să sosească stăpînul tău? 

— Nu, nu... Eu, unul, pot să-l aştept oricît. 

— Fă curat în cabină pînă atunci! 

Căpitanul îi zgilţii pe membrii echipajului şi răstindu-se la 
ei arţăgos, îi puse la muncă. 

Deodată, strecurîndu-se prin stuf, apăru un bărbat avînd ca- 
pul acoperit de o glugă. 

— Haideţi, Bega! îl încuraja Medes. N-aveţi a vă teme de nimic. 

Mai degrabă stîngaci, cu paşi şovăielnici, preotul permanent 
începu să se caţere pe scară. Pricepind că Bega ar fi putut cădea 
în orice clipă, Medes se repezi să-l sprijine. Fără îndoială, sprin- 
teneala nu era punctul cel mai tare al preotului. 

Cu răsuflarea tăiată, Bega se aşeză pe un scăunel cu trei 
picioare. 

— Toată lumea e aici? întreba el. 

— Nu lipseşte decît gazda noastra. 

Şi se puseră pe aşteptat. Bega îşi ţinea faţa plecata, Gergu bea 
pe ascuns, iar Medes se plimba cu paşi mari de colo-colo pe punte. 

În cele din urmă, istovit şi pierzîndu-şi răbdarea, prinse a 
zbiera la căpitan, care, încă ametit, se sprijinea de marginea 
corabiei. 

— Nu suport să-și bată cineva joc de mine! Am să plec chiar 
acum, iar tu ai să-mi plăteşti scump pentru jignirea asta! 

O voce blindă şi amenințătoare totodată îl ţintui pe Medes 
locului. 

— Pentru ce atita furie fără rost? Iată-mă! 

Bărbatul stătea în picioare la proră, deşi nimeni nu-l văzuse 
venind. 

Înalt, barbos, cu un turban pe cap, cu faţa trasă, acoperit de 
o mantie din lină ce-i cobora pînă la călcîie, avea ochii roşii, 
adînc înfundaţi în orbite. 

Gergu scâpă cupa din mînă, Bega înţepeni, iar Medes rå- 
mase cu gura căscată. 

— Cine... cine sînteţi? 

— Eu sînt Prevestitorul. Iar voi trei veţi deveni ucenicii mei 
credincioşi. 

„Un nebun, un nebun!“ îşi zise Medes şi-i făcu semn lui 
Gergu să-şi cheme oamenii. 

— Zadamic, grái Prevestitorul. Eu sînt stăpîn acum peste co- 
Tabia ta. Neisprăviţii tocmiţi de Gergu n-au putut ţine piept oa- 
menilor mei. 

Răsărind dintre trestii, Gurâ-Pocită şi Shab Strimbu” azvîr- 
liră pe punte citeva căpăţini şi mîini tăiate. 

— Lăsaţi-mă să plec, îl imploră Bega cu voce tremurătoare. 

— Nimeni nu va părăsi corabia înainte sâ-mi primească po- 
runcile şi să-mi jure supunere, arătă Prevestitorul cu blîndeţe. 

Gergu încercă totuşi să se arunce în apă, dar gheare de şoim i 
se înfipseră în umăr. Urlînd de durere, fu nevoit să îngenuncheze. 

— Dacă o iei de la capăt, o să-ți smulg ficatul, îi spuse Pre- 
vestitorul. Ai să mori prosteşte, în loc să faci avere! 

— Sînteţi... sînteţi într-adevăr stăpînul Libanezului? întrebă 
Medes, fermecat. 

— A învăţat pe pielea lui să nu mă trădeze şi să-mi dea ascul- 
tare. Să vă servească drept pildă căci, împreună, vom duce la 
bun sfîrşit planuri măreţe. Ideile voastre sînt bune, dar v-aţi iz- 
bit de nişte vrâjmaşi de temut şi pînă acum aţi cules roade înşe- 
lătoare. Marele Trezorier Senankh, Purtătorul sigiliului regal 
Sehotep, generalul Nesmontu şi căpetenia gărzilor Sobek Paăzi- 
torul au scăpat neatinşi din capcanele pe care le-aţi pus la cale. 
Şi nu mai vorbesc de faraon. Trimiţind împotriva lui un nepri- 
ceput, l-aţi făcut să dea greş pe ucigaşul care, altminteri, şi-ar fi 
îndeplinit sarcina. Iar acum, Sobek e nevinovat şi Sesostris på- 
zit mai straşnic ca niciodată. 

— Vreti... vreţi să-l omoriţi pe rege? întrebă Medes, ceva 
mai potolit. 

— Numai dacă ne unim forţele o să izbîndim. Iar eu voi fi cel 
care va lua hotăririle. Tu de colo, scoate-ţi gluga şi spune-mi 
cum te cheamă! 

Preotul nu avu curajul să se împotrivească. 

— Numele meu e Bega şi sînt preot permanent la Abydos. 

— Frumoasă pradă, Medes, fu de părere Prevestitorul. 

— Trebuie să pâtrundem taina misterelor lui Osiris, grăi cu 
însufleţire Secretarul Casei Regelui, căci Abydos e izvorul pute- 
rii faraonului. 

— Îţi închipui că mă-nveţi tu pe mine? i-o întoarse Preves- 
titorul cu dispreţ. Bega, vorbeşte-mi despre Arborele vieţii! 

Preotul îl privi peste măsură de uimit. 

— Aveţi... aveţi cunoştinţă despre lucrul acesta? 

— Răspunde-mi! 

— Salcîmul lui Osiris e atins de o vrajă. 

— Nu s-a uscat pe de-a-ntregul? 

— Nu, a prins puţină putere. O primă ramură a înverzit în 
timpul construirii templului şi a mormintului lui Sesostris, căci 
acestea dau naştere lui Ka pe care preoţii se străduiesc să-l păs- 
treze înăuntrul copacului, îngrijindu-l în fiecare zi. O a doua ra- 
mură a prins viaţă cînd s-a săvîrşit unirea Egiptului. 

— Ce altceva mai vrea Sesostris să facă pentru a tămădui 
arborele? 

— Să înalțe o piramidă. 

— Unde anume? 

— La Dachur, răspunse Medes. 

— Cine ţine în păstrare paleta de aur? întrebă Prevestitorul. 

Bega încremeni. 

— Ştiţi totul despre comorile noastre rituale? 

— Răspunde-mi! 

— Faraonul însuşi. Mai-marele nostru, Pleşuvul, nu face un 
pas fără încuviințarea regelui. 

— Dar tu, Bega, ce-ţi doreşti? 

— Sa scap de tiranul acesta şi să dobindesc locul ce mi se cu- 
vine! Experienţa şi vechimea mea mă îndreptăţesc să domnesc 
peste Abydos! 

— De ce te-ai aliat cu Medes? 

Vaăzîndu-l pe Bega încurcat, Secretarul Casei Regelui începu 
să vorbească, fără să ascundă nimic din planurile negustoreşti 
puse la punct împreună cu preotul. 

— V-aţi gindit bine, recunoscu Prevestitorul. Mergeţi mai de- 
parte pe drumul acesta. Ne potrivim în multe privinţe, dar vouă 
vă lipseşte măreţia. Eu, Prevestitorul, sînt singurul care deţin 
adevărul. Voi întocmi o lege din care nici un cuvînt nu va putea 
fi schimbat, caci Zeul e cel care mi-o va dicta. Şi ei i se va su- 
pune omenirea întreagă, iar cei care se vor împotrivi vor fi nimi- 
ciţi. Dar, mai întîi, trebuie să înlăturăm principala piedică, 
faraonul, şi să punem mîna pe Egipt. Cînd vom fi stăpînii aces- 
tei ţări, centrul lumii, cucerirea celorlalte are să se dovedească o 
joacă de copii. 

Medes nu prevăzuse să meargă aşa departe, dar la urma ur- 
mei, de ce nu? Iar Gergu nu putea face altfel decît Medes. Cît 
despre Bega, acesta era într-atit de înspăimântat, încît supunerea 
oarbă îi apărea drept singurul mijloc de a scăpa cu viaţă. 

— Vom semăna groaza printre necredincioşi, glăsui Preves- 
titorul, îi vom ucide pe cei care-l ocărăsc pe Zeu, vom şterge 
hotarele, le vom obliga pe femei să rămînă în casele lor şi să-şi 
slujească soţii, vom înhăţa aurul zeilor şi-l vom împiedica pe 
Osiris så renască. 


35. 


Tonul Prevestitorului le dădu fiori celor care-i sorbeau cu- 
vintele. Dintre faldurile mantiei sale de lînă, acesta scoase apoi 
trei bucăţi de cuarţit roşu. 

— Lumina n-a stricat aceste pietre ale lui Seth, îi lamuri Pre- 
vestitorul, așa că ele încă mai păstrează înăuntru focul distru- 
gåtor care ne va ajuta să-i înfrîngem pe vrăjmaşii noştri. Toţi trei, 
întindeţi mîna stingă! 

Prevestitorul aşeză cîte o piatră în palmele lui Medes, 
Bega şi Gergu. 

— Acum strîngeţi cu putere! 

Cei trei bărbaţi începură să urle în acelaşi timp. Cuarţitul le 
ardea pielea, dar era cu neputinţă să-şi descleşteze degetele. 

Prevestitorul îşi îndreptă braţele spre ei şi durerea dispăru. 

~ De-acum purtaţi în camea voastră semnul lui Seth. Sînteţi 
aliaţii lui şi-mi veţi da ascultare fără să cricniţi. Altfel, trupurile 
voastre se vor înfierbinta şi veţi muri în chinuri groaznice. 

Cuarţitul se farimițase. Ca şi complicii sâi, Medes văzu în 
căuşul palmei sale un chip micuţ al zeului, cu botul său de girafă 
şi cele două mari urechi ciulite. 

Bega simţea că se înăbuşă. El, slujitorul lui Osiris, devenise 
ucenicul lui Seth, ucigaşul sâu! 

— Nimic nu ne mai poate despărți, adaugă Prevestitorul. În- 
țelegerea noastră este pecetluită. 

— Cu ce trupe îl vom ataca pe faraon? întrebă Medes. 

— N-a fost strînsă de curind o mare armata? 

— Ba da, dar în fruntea ei se află generalul Nesmontu. 

— Un război pe faţa ar fi spre paguba noastră, recunoscu Pre- 
vestitorul, căci eu nu pot trimite împotriva soldaţilor faraonului 
decit o turmă de cananeieni lâudăroşi, vâicăreți şi fricoşi. Nu ne 
rămîne decit o singură cale: lupta din umbră. 

— Dar cu ce arme? 

— Oamenii mei din Kahun fâuresc arme pentru gărzile egip- 
tene, dar fură o parte din ele pentru folosul nostru. Vom pune la 
cale atacuri singeroase care-l vor face pe faraon să se clatine şi 
vor răspîndi spaima în tot Egiptul. 

— Dar orâşenii şi sătenii nevinovaţi nu ne vor urî? 

— Nu există nevinovaţi. Cine nu trece de partea noastră, ne 
e duşman. Cei care se supun faraonului şi respectă legea lui 
Maat sînt socotiți vinovaţi şi îi vom călca în picioare. Dar să 
nu mai pierdem vremea degeaba! Vreau să aflu totul despre 
Abydos, despre Sesostris şi apropiații săi, despre armata şi går- 
zile sale. Şi acum, să ne împrăştiem! 

Bega îşi trase gluga peste cap şi plecă primul. Împleticin- 
du-se, cobori scara şi se afundă printre trestii. 

— Sesostris a luat, de curînd, o hotârîre neobişnuită, rosti 
neliniştit Prevestitorul, cu privirea rărăcind în zare. 

— Întocmai, răspunse Medes, şi-a ales un fiu adoptiv. 

— Cum îl cheamă? 

— Iker. 

— Nu e tinărul din Medamud pe care tu îl sortiseşi zeului mării? 

Pe Medes parcă îl lovi trâsnetul. 

— Ba da, dar... Cum de ştiţi? 

— Cine ţi-a dat numele lui? 

— Un om din sat. 

— A făcut-o la porunca mea. Am simţit în acest băiat o pu- 
tere fără seamân de a rezista forţelor râului. Sacrificîndu-l am fi 
putut-o întrebuința în folosul nostru. Dar scăpind din naufragiu, 
băiatul şi-a întărit această putere. 


272 CHRISTIAN JACQ 


Gură-Pocită nu se mai putu abţine. 

— Acest Iker nu e iscoada despre care credeam c-a murit în 
flăcări la muntele de turcoaze? 

— A supravieţuit focului şi şi-a continuat drumul, fără să aibă 
ştiinţă de puterea ce-l călăuzea. Acum primeşte învăţătură de la 
Sesostris şi trăieşte în preajma faraonului. 

— Fiţi pe pace, zise Medes, a părăsit Memphisul fără să stir- 
nească vilvă, de parcă însuşi regele l-ar fi gonit. 

— Şi încotro se îndreaptă? 

— Spre miazăzi. Se va reîntoarce în satul său unde o să se gro- 
zăvească o vreme cu isprăvile lui, apoi nimeni n-o să-l mai bage 
în seamă. Iar în capitală nici n-o să mai auzim vorbindu-se de el. 

La rîndul lor, Medes şi Gergu coborîră grăbiţi de pe corabie. 

Prevestitorul se întoarse spre căpitan. 

— Pleacă degrabă la Fayyum! Cască bine ochii şi ciuleşte 
urechile şi, dacă dai de Iker, ucide-l! 


Nici una dintre hărţile ce-i fuseseră puse la dispoziţie lui Iker 
nu pomenea despre salcîmul lui Neith, dar din arhive aflase că 
acest copac creştea pe insula lui Sobek, în Fayyum. Aşa că nu-i 
mai rămînea decît să pună întrebări locuitorilor provinciei şi 
poate că va izbuti, pînă la urmă, să-l găsească. 

Încă de la plecarea din Memphis, Sekari veghea asupra lui 
Iker. Prefăcîndu-se că nu se cunosc, cei doi câlători nu schim- 
bau un cuvînt. Dar în caz de primejdie, Sekari ar fi sărit degrabă 
în ajutorul tovarăşului său. 

Deodată i se păru că doi ţărani nutreau gînduri necurate, mai 
ales atunci cînd se apropiară într-un mod curios de Iker. Dar ei 
nu voiau decît să stea de vorbă şi nimic altceva nu-i mai tulbură 
lui Sekari liniştea pînă la sosirea corabiei în portul oraşului Co- 
pilului Regal. Aici se înălța un templu în cinstea zeului berbec 
Heryshef, „Cel de pe lac“, răspunzător cu revârsarea apelor în 
Fayyum şi cu buna irigație a ținutului, cu ajutorul marelui canal 
ce şerpuia prin vegetaţia abundentă. 

Peste tot se vedeau desfaşurindu-se lucrări: secarea unor 
mlaştini, ridicarea templelor, construirea de diguri şi stăvilare. 
O bună parte din această regiune părea o pădure uriaşă unde-şi 
aveau sâlaş nenumărate vieţuitoare. 

Mulţumit de călătorie, Vînt-de-Miazânoapte pâşea vioi. 
După ce se zbătuse zbierînd şi tăvâlindu-se pe jos ca Iker să nu-i 
scurteze copitele, la fel de tari precum lemnul de abanos, mer- 
gea acum mîndru, stîrnind admiraţia cunoscătorilor. 

— Doar ştii bine că trebuie să-ţi îngrijesc copitele, netezin- 
du-le cu pila de trei ori pe an, îi reaminti Iker. 

Dar măgarul se făcu a nu auzi şi-şi urmă netulburat calea 
pînă la postul de pază al oraşului Copilului Regal. 

— Ce mărfuri ai? îl întrebă un slujbaş. 

Iker îi arătă uneltele sale de scrib. 

— E bine, poţi trece. 

— Caut un loc sacru străvechi unde creşte un salcîm închinat 
zeiţei Neith. Cine poate să mă îndrume într-acolo? 

— Cel mai bun cunoscător al regiunii e supraveghetorul 
digurilor. 

Şi zicînd acestea, slujbaşul îi arătă unde era situată casa su- 
praveghetorului. Ca şi cum ar fi priceput mai bine decît Fiul 
regal, Vint-de-Miazânoapte porni hotărît înainte, fără să gre- 
şească drumul. 

Supraveghetorul se răcorea în grădina sa, la umbra unei te- 
rase. Iker îi dădu bineţe, se prezentă şi-i spuse ce căuta. 

— Salcîmul lui Neith... Da, am auzit vorbindu-se de el. Crește 
într-un colţ uitat de lume pe unde trec arareori păstorii şi fiarele 
sălbatice. Îndreaptă-te spre apus, lăsînd în dreapta ta obeliscul 
lui Sesostris întîi. În vîrful lui, un disc solar simbolizează naşte- 
rea luminii din apele începuturilor. Dar de ce te interesează atit 
copacul acesta? 

— Întocmesc o hartă a provinciei. 

Seara, într-o tavernă, supraveghetorul povesti întîmplarea 
prietenilor săi. Descrierea lui Iker şi a măgarului său ajunse la 

urechea căpitanului trimis de Prevestitor, care nu avea să lase 
să-i scape prada din miini. 


Bogăția naturii avea şi părţile ei rele. Fâră o pomada împo- 
triva ţinţarilor, de care profită şi Vînt-de-Miazânoapte, cei doi 
căutători ar fi făcut cale întoarsă. După spusele bătrinului întîl- 
nit într-un cătun, arborele zeiţei nu se afla foarte departe, dar tre- 
buiau să fie cu mare băgare de seamă cînd mergeau de-a lungul 
lacului cu crocodili, unde îşi duceau traiul adevăraţi monştri, 
dintre care unul, în vîrstă de 80 de ani, obişnuia, pînă la asfinţit, 
să se tolănească la soare. 

Iker se întreba dacă Sekari continua sa-l urmeze de la depăr- 
tare prin acest adevărat labirint. 

După ce îndepaărtă ramurile încurcate de tamarini, scribul 
descoperi o întindere de apă ascunsă în inima vegetației şi al 
cărei capăt se pierdea într-o pădure de sălcii. Pe mal, un păstor 
frigea un biban. 

Iker se apropie. 

— Mai e mult pînă la insula lui Sobek? 

— Poate că nu. 

— Sînt scribul Iker şi caut salcîmul lui Neith. 

Cu părul neîngrijit şi faţa prost rasă, căpitanul părea unul 
dintre acei oameni singuratici şi posaci, care nu apreciau tovă- 
răşia semenilor, dar le cunoşteau în chip desăvirşit teritoriul. 

— Salcîmul lui Neith. Ce-ţi pasă ţie de el? 

— Vreau să-l însemn pe harta mea. 

— Haărţile n-au nici un rost. Mai bine te iei după ce-ţi 
spune nasul. 

— Te învoieşti totuşi să må ajuţi? 

— Sâ isprăvesc de mîncat mai întîi. Ţi-e foame? 

Cei doi meseni mestecară în tăcere şi, cînd din biban nu mai 
rămaseră decît oasele, falsul păstor se ridică. 

— Insula lui Sobek se gâseşte la capătul lacului, zise el. Sa 
mergem pîna acolo cu barca mea. 

Apoi dădu la o parte stuful, dezlega funia şi-i întinse mîna 
lui Iker. 

— Ţine-te de braţul meu! îl sfătui. Cu toate lighioanele astea 
care mişună pe aici, nu cred că ţi-ai dori så cazi. 

Lui Iker îi venea greu să se încreadă în câlăuza sa. 

Şi chiar în clipa cînd Iker păși în barcă, legânîndu-se nesi- 
gur, căpitanul îl îmbrînci cu toată puterea. 

Prăbuşindu-se în lac, Fiul regal stirni o jerbă de stropi. Pînă 
să se dezmeticească şi să înoate spre mal, bătrînul crocodil, stă- 
pînul locului, îl înhăţă şi se scufundă cu el în adîncuri. 

— Misiune îndeplinită! zise căpitanul izbucnind în hohote 
de ris. 

Dar ucigașul nu avu vreme să se bucure prea mult de isprava 
sa, căci ţişnind dintr-un desiş, Sekari îl lovi cu capul în şale 
aruncîndu-! la rindul lui în apă. 

— Ajutor, se porni căpitanul să urle, nu ştiu să înot! 

Chiar dacă Sekari ar fi vrut să-l salveze, tot n-ar fi avut cînd. 
Doi crocodili se şi năpustiseră spre prada care se zbătea cu dis- 
perare. Primul îi cuprinse gîtul cu fålcile sale înzestrate cu 70 de 
dinți ascuţiţi, cel de-al doilea — piciorul stîng. Apoi cu furie îl 
rupseră în bucăţi pe trimisul Prevestitorului. 

Sekari se mînie pe el însuşi. 

— L-am luat drept un păstor adevărat! Nu aveam încredere 
în el, dar nu-mi închipuiam că are să-l atace pe Iker înainte să 
ajungă la salcîm. 

Vînt-de-Miazănoapte privea ţintă apa înroşită de sîngele 
căpitanului. 

— Nu pot să-l părăsesc pe Iker! Am să sar în apă! 

Vînt-de-Miazânoapte se repezi în faţa lui Sekari şi-şi ridică 
urechea stîngă. 

— Cum adică, nu? Poate e doar rănit, poate... 

În ochii cei mari ai măgarului, Sekari citi o hotărîre ne- 
clintită, dar nu şi deznădejde. 

` Descurajat, tînărul se aşeză pe mal. 

— Ai dreptate, m-ar înfuleca şi pe mine. 

Numeroşi crocodili se bâteau între ei, fiecare încercînd să ia 
parte la ospăț. 

Sekari se porni pe plins. 

— N-am ştiut să-mi apăr cel mai bun prieten! Din pricina mea 
a murit! 

Vint-de-Miazânoapte îşi ridică urechea stîngă. Sekari îl mîngiie. 

— Bunătatea ta îmi încălzeşte inima, dar simt că mă urăsc. 
Haide să plecăm de aici! 

Din nou, măgarul se împotrivi. 

— S-a terminat, Vînt-de-Miazânoapte. Totul s-a terminat. 

Dar urechea stingă a măgarului dezminţi aceste vorbe. 

— Vrei să mai aşteptăm? 

Fu rîndul urechii drepte să se înalțe drept în sus. 

— Să aşteptăm... să aşteptăm... Dar ce? 

Însă Vînt-de-Miazânoapte se întinse liniştit pe jos, fără să 
scape lacul din ochi. 


36. 


Din pricina iuţelii răpitorului, Iker nici nu avu timp să se în- 
fricoşeze la ideea morţii apropiate. În clipa cînd uriaşul crocodil 
alunecase sub trupul său, scribul se agăţă de monstrul ce înota 
spre fundul lacului. 

După ce trecură de o zonă tulbure şi cenuşie, Iker descoperi 
sub ape o padure luminată de un soare blind. Îi veniră atunci de 
la sine în minte cuvintele magice ale unui imn menit să îmblin- 
zească furia zeului crocodil: „Tu care te ridici din apa începutu- 
rilor şi dăruieşti lumina născută din valuri, fă-o să renască pe 
pămint, fii taurul puternic, stăpin al bucatelor, caută-l pe tatăl tău 
Osiris şi apără-mă de primejdie“. 

Uluit de splendoarea plantelor de toate culorile care se un- 
duiau cu graţie, Iker nici nu se mai gindea să respire. Dar bătri- 
nul crocodil urcă la suprafaţă şi-şi depuse povara pe o movilă de 
pămînt, încălzită de razele soarelui. 

Neînţelegind cum de supravieţuise, Iker simţea totuşi că 
acum era înzestrat cu o nouă armă, forța marelui peştel. 

În faţa lui văzu o mumie neobișnuită: capul trupului osirian 
ieşea din corpul unui crocodil de bronz, cu dinţi de aur, acope- 
rit cu o mantie din aramă şi aur. Stăpînul apelor se înfâţişa ca o 
barcă trainică, oferită celui mort pentru a călători în întinderile 


! Această forţă era numită at. Egiptenii includeau crocodilul în categoria peş- 
tilor. (n.tr.) 

lumii de dincolo. În cîteva clipe, uitînd de el însuşi, Iker trăise 
renaşterea luminii izvorîtă din adîncul lacului. 

În vîrful movilei se înălța un salcîm care, din nefericire, toc- 
mai fusese ars. Ramurile şi frunzele nu mai erau decît cenuşă, ce 
încă fumega. Pe trunchiul înnegrit, numele zeiţei Neith fusese 
mînjit cu cerneală roşie. 


— Mai spune-mi încă o dată, îi ceru Sekari. 

— Ar fi a zecea oară, se împotrivi Iker. 

— Din pricina ta, am crezut că am săvîrşit o greşeală cu ne- 
putinţă de îndreptat! Pe deasupra, povestea ta pare atît de nebu- 
nească, încît vreau să ţin minte fiecare amânunt şi să mă asigur 
că nu născoceşti altele noi cînd o iei de la capăt. 

— Şi aşa am făcut? 

— Pînă acum nu, dar oare eşti vreodată îndeajuns de 
prevăzător? 

— Duhul cel râu care se ascunde în întuneric a distrus salci- 
mul lui Neith. Ai putea să juri că e cu un pas înaintea noastră. 

— Încă un motiv să mergem degrabă la Kahun, s-o arestăm 
pe Bina şi pe oamenii ei. 

— Mai întîi, trebuie să ne încredinţăm de cinstea primarului. 

— Tu intră liniştit în oraş! îl povâţui Sekari. Dacă te aruncă 
în temniţă, am să te scot de acolo cu soldaţii. Şi să sperăm că 
oraşul nu e deja în mîinile asiaticilor! 


Bina se simţea pregătită. Peste trei zile, asiaticii din Kahun 
aveau să scoată armele din ascunzătoare şi să atace posturile de 
pază în timpul nopţii. Împreună cu complicele său Ibcha, la fel 
de nerâbdaător ca şi ea, tînăra femeie îi va ucide pe scribi, apoi va 
băga groaza în locuitori, făcîndu-i să priceapă că noilor stăpîni 
nu le păsa de vechile tradiţii. 

După căderea Kahunului, Bina va cuceri toate locurile popu- 
late din Fayyum. Nici un sat nu-i va rezista. Alte caravane de 
asiatici vor sosi drept întăriri şi armatei lui Sesostris, blocate în 


a A 

Canaan, îi va trebui mult timp pînă să se unească din loc. Iar pe 
drum avea să fie hărțuită neîncetat. 

Acestea erau poruncile Prevestitorului pe care frumoasa cea 
brună le respecta întocmai. 

Viitoarea biruinţă o datora farmecelor sale. La fiecare trei 
luni, primarul reînnoia în întregime paza Kahunului. Însă Bina 
îi sucise minţile slujbaşului însărcinat cu viitoarea schimbare a 
gărzilor. Prin mîngîieri şi cuvinte înflăcărate, ea îl convinsese să 
se alăture cauzei sale, amâgindu-l câ-i va încredința o demnitate 
însemnată dacă va învinge. Mulțumită acestui naiv, pe care so- 
cotea să-l omoare primul, Bina cunoştea numărul precis al sol- 
daţilor şi aşezarea lor. Şi, în cîteva minute, asiaticii aveau să-i 
zdrobească pînă la ultimul. 


— Numele şi meseria, îi ceru ofiţerul care supraveghea intra- 
rea principala în Kahun. 

— Iker, scrib şi preot temporar al templului lui Anubis. 

— Ce duci cu tine? 

— Uneltele mele de scris. 

Ofiţerul rascoli sacii pe care-i căra Vint-de-Miazânoapte. 

— Poţi să treci. Eu, unul, am terminat cu munca asta supâră- 
toare. Poimiine, o să fiu, în sfîrşit, înlocuit şi mă întorc în Deltă. 

— În oraş e linişte? îl întreba Iker. 

— Desăvirşita. 

Pâşind în urma lui Vînt-de-Miazânoapte care cunoştea bine 
Kahunul, Iker se îndreptă spre uriaşa casă cu grădină a primaru- 
lui, unde forfoteau numeroşi scribi şi meşteri de tot soiul. 

Unul dintre slujbaşi îl recunoscu. 

— Iker... Unde ai fost pînă acum? 

— Primarul e în odaia sa de lucru? 

— N-o pârâseşte niciodată! Alerg să-i dau de ştire c-ai venit. 

Tînărul îi găsi lui Vînt-de-Miazânoapte un loc la umbră în 
curtea acoperită şi îi dădu de mîncare. Apoi fu condus de un 
scrib pînă în faţa primarului. 

— Iker! Spune-mi cà nu eşti tu... Nu poţi fi tu cel numit „Fiu 
regal“, aşa cum scrie în decretul pe care tocmai l-am primit! 

— Mă tem totuşi că e adevărat. 

— Cînd ai dispărut, am vrut întîi să fac cercetări, dar m-am 
lasat păgubaş. Meritai însă o pedeapsă aspră! Dar am simţit că 
se punea la cale ceva ciudat, căci erai, într-adevăr, foarte dife- 
rit de ceilalţi scribi. Acum te-ai întors din porunca faraonului, 
sînt convins. 

— Vreau să ştiu cărui stăpîn vă supuneţi? 

Primarul îşi încleştă degetele pe braţele jilțului. 

— Ce înseamnă această întrebare? 

— Cineva a încercat să-l ucidă pe rege. Chiar aici, la Kahun, se 
ascund luptători din umbră, care nu vor întirzia så treacă la fapte. 

— Îţi... îţi baţi joc de mine? 

— Îi cunosc pe cîţiva dintre cei care uneltesc. Mulţi dintre ei 
sînt asiatici care lucrează ca topitori. 

Primarului nu-i venea să-şi creadă urechilor. 

— Doar nu vorbeşti despre Kahun, oraşul meu! 

— Ba da, din păcate! Sau sînteţi părtaş la farădelegile lor, sau 
mă ajutaţi să-i stirpesc. 

— Eu, alături de tilharii ăştia? Ţi-ai pierdut minţile! Cîţi sol- 
daţi vrei? 

— Trebuie să-i arestăm pe toți odată, fără care ei să bânuiască 
nimic. Altminteri, vom ajunge la o înfruntare sîngeroasă. 

— Atunci, ce propune Fiul regal Iker? 

— Så punem totul la cale cu multă grijă, adunîndu-i laolalta 
pe toţi ofiţerii şi arâtîndu-le care sînt ţintele precise. După ce scă- 
pâm de asiatici, îmi veţi întocmi o listă cu toate șantierele de co- 
răbii din Fayyum, adăugîndu-le şi pe cele care au fost închise şi 
fară a-l uita pe cel unde a lucrat tîmplarul Rindea. 

— E o muncă anevoioasă, dar vei avea această listă. 

— Pînă atunci, pot să stau în vechea mea casă? 

Primarul pâru groaznic de stînjenit. 

— Peste putinţă. 

— Aţi dat-o altcuiva? 
— Nu, deloc... În sfirşit, o să vezi cu ochii tăi. 


Fierarul care lucra într-unul dintre atelierele de lingă casa 
primarului se plinse de o durere cumplita de spate şi, lăsînd 
cuptorul în grija ucenicului său, plecă să caute un doctor. 

De fapt, el tocmai îl recunoscuse pe Iker şi socotise că tre- 
buie să-l vestească degrabă pe mai-marele său, Ibcha, cel care 
muncea în cel mai vestit atelier de arme din Kahun. 

La rîndul său, Ibcha trimise după Bina care lăsă baltă cura- 
tenia bogatei locuinţe a Păstrătorului arhivelor, unde intrase în 
slujbă de curînd. 

Strîngîndu-se laolaltă, cei trei se închiseră într-o magazie ca 
să poată sta de vorbă în taină. 

— Iker s-a întors, zise fierarul. 

— Eşti sigur? îl întreba Bina. 

— Recunosc întotdeauna chipurile, fără să må înşel. 

— Dar asta e o mare nenorocire, se vâita Ibcha. 

Bina nu îl contrazise. Ştia că omul trimis de Gură-Pocită să-l 
omoare pe rege dâduse greş şi că Iker devenise pupil unic al pa- 
latului, altfel spus, un slujitor devotat al faraonului. 

Totuşi, după ultimele veşti care ajunseseră pînă la ea, Iker 
pierduse bunăvoința regelui şi fusese nevoit să părăsească 
Memphisul apucînd-o spre miazăzi, fără să aibă şanse prea mari 
să râzbească pînă acolo, căci iscoadele Libanezului aveau po- 
runcă să-l ucidă. 

— Iker se bucură încă de încrederea faraonului, fu de părere 
Bina, şi a fost trimis aici ca să ne zdrobească. Nu avem decit o 
singură scăpare: să fugim luînd cu noi cît mai multe arme şi 
sacrificîndu-i pe cei mai slabi dintre noi într-o încăierare care să 
ne lase nouă, celorlalţi, cale liberă. 

Ibcha se împotrivi. 

— Mai avem cîteva ore pină să punem stăpînire pe Kahun. 

— Fiul regal s-a dus la primar ca să pună la cale împreună 
arestarea noastră. Ne vrea vii. Ai uitat că Iker ştie unde se gă- 
seşte atelierul în care muncesc topitorii asiatici? Nu mai avem 
nici o clipă de pierdut. Dacă amînăm fuga, s-a isprăvit cu noi. 

Abătut, Ibcha îi dadu dreptate fetei. 

— Şi cum plănuieşti să abatem atenţia gărzilor? 

— Atacînd casa primarului. 


Iker încremenise. 

Din frumoasa lui casă cu mobila ei minunată nu mai rămăse- 
seră decit nişte dărîmaături, purtind urmele unui incendiu putemic. 

— N-am putut salva nimic, îl lamuri Pletosul, scribul lingu- 
şitor şi leneş, mereu prezent cînd era vorba de o nenorocire. Fo- 
cul s-a aprins în plină noapte şi n-a fost chiar o întîmplare. 

— De ce eşti aşa convins? 

— Pentru că flăcările au izbucnit în zece locuri deodată. De 
aceea încercările noastre de a le stinge s-au dovedit zadarnice. 
O baătrînă a văzut mai mulţi bărbaţi îndepărtîndu-se de casă în 
fugă. Tu ştii, Iker, că eu ţin la tine. Dar alţii sînt plini de invidie 
şi gînduri duşmânoase. 

— Bânuiţi pe cineva? 

— Pe cineva anume, nu... E adevărat că ai devenit fiul 
adoptiv al faraonului? 

— E adevărat. 

— Atunci nu mă ajuţi să capăt şi eu o slujbă mai bună? 

— Hotărirea aceasta îi revine primarului. 

— El nu prea mă apreciază. Dacă îţi fac rost de o informaţie 
prețioasă, mă sprijini pe lingă el? 

— Adu-mi-o mai întîi. 

— Unde ai de gînd să înnoptezi? 

— La templul lui Anubis. 

Magarul porni iute spre sanctuar ai cârui preoţi îl întîmpi- 
nară în mod diferit pe Iker. Unii erau bucuroşi să-l întîlnească, 

dar alţii îl învinuiau că-şi părăsise îndatoririle de preot temporar, 
fără så prevină pe nimeni. 

Tînărul le ceru iertare preoţilor, care îi mulţumiră Fiului re- 
gal pentru că onora cu prezenţa sa aceste locuri. Apoi îi oferiră 
cea mai bună odaie, dar scribul vru să revadă mai întîi biblioteca 
unde citise şi aranjase cu grijă atîtea scrieri preţioase din vremea 
marilor piramide. 

Însa nu gustă prea mult timp din liniștea şi pacea care dom- 
neau în bibliotecă, pentru că Pletosul ceru să-l vadă. 

— Am obţinut informaţia aceea. O să-i vorbeşti primarului 
despre mine? 

— Am să-i vorbesc. 

— Bine. Atunci ia aminte: unul dintre cei care au pus focul 
este fierarul asiatic aflat în slujba primăriei. Cînd te-a zarit azi-di- 
mineaţă, şi-a părăsit degrabă atelierul din pricina unor dureri de 
spate, care l-au apucat dintr-odată. Dar după spusele ucenicului 
său n-a fost decit o minciună, căci alerga precum un iepure. 

Aşadar, Iker fusese observat de unul dintre oamenii Binei. 
Iar femeia fie va porni farà întîrziere lupta, fie se va grăbi să på- 
răsească oraşul alături de complicii săi. 

- Repede, Pletosule! Sa-l prevenim pe comandantul străjilor! 

Dar pe cînd cei doi tineri o luară la goană spre cazarmă, iz- 
bucniră strigăte din toate părţile. 

— Casa primarului e atacată! urlă un vînzător de urcioare, 
părăsindu-şi marfa în voia sorții. 


27. 


Soldaţii alergară spre locuinţa primarului. Şi în timpul înval- 
măşelii ce se stirnise, Bina, Ibcha şi oamenii lor plecară din oraş 
fără să fie văzuţi, purtînd cu ei coşuri grele pline cu arme. 

— Ţine-te departe de mulţime! îl sfatui Sekari pe Iker. În îm- 
bulzeala asta, nu ai cum să te fereşti de lovituri. 

Pe acropola din Kahun, lupta era în toi. Asiaticii aleşi de 
Bina să se sacrifice ca să-i scape pe ceilalţi omoriseră mai mulţi 
servitori neînarmaţi, dar meşterii din ateliere se apărau folosin- 
du-se de uneltele lor. Şi cînd gărzile sosiră la faţa locului, unii 
dintre asiatici îşi uitară jurămîntul şi se împrăştiară ca nişte vră- 
bii speriate. În schimb, alţii continuară să se bată cu îndirjire, dar 
se văzură copleşiţi într-un sfîrşit de numărul soldaţilor. 

Începu apoi o lungă şi anevoioasă vînătoare de oameni care 
se sfirşi două ore mai tîrziu. Nici unul dintre asiatici nu fu cruțat. 

Nevenindu-i încă să creadă că totul se terminase, primarul îi 
încuraja pe răniţi. 

Iker şi Sekari încercau să afle cîţi asiatici scăpaseră cu viaţă 
şi încotro o apucaseră. Să aleagă adevărul dintre atîtea mărturii, 
în care se amestecau spaima şi exagerările, nu era lucru uşor. 
Pînă la urmă, pricepură că o parte dintre fugari o luase spre nor- 
dul provinciei, iar restul spre Nil. 

— O să-i căutăm mai tîrziu, hotărî Sekari. Treaba cea mai 
grabnică acum este să-i dibuim pe complicii lor din oraş. Altfel, 
ne putem trezi cu un nou atac. 

Un singur suspect scăpase neatins: fierarul care îi înştiințase 
pe asiatici de venirea lui Iker. Deşi se străduise să treacă drept 
victima, nimeni nu-i dădu ascultare. 

Un ofiţer îl înşfacă de păr. 

— Lăsaţi-mă să-l iau la întrebări aşa cum ştiu eu. O să spună 
tot, bizuiţi-vă pe mine! 

— Fără cazne, zise Iker. 

— Ce mai contează asta în împrejurările de acum? 

— Voi sta eu de vorbă cu omul acesta. 

Ofiţerul îi dădu drumul meşterului. Sa-l contrazică pe Fiul 
regal putea să-i atragă mari necazuri. 

— O vedeai adesea pe Bina? 

— Ca mulţi dintre locuitorii Kahunului. 

— Cum plănuia să pună stăpînire pe oraş? 

— Nu ştiu nimic. 

— Nu prea-mi vine a crede, observă Iker, căci făceai pe is- 
coada chiar în casa primarului. Sarcina ta era să-l omori cînd iz- 
bucnea răzmeriţa, nu? 

— Nu făceam altceva decît să muncesc aici. 

Sekari se aşeza alături de fierar. 

— Eu, prietene, nu sînt nici soldat, nici slujbaş. Fiul regal care 
îţi vorbeşte aşa frumos nu are nici o putere asupra mea, Căci eu 
nu primesc porunci de la el. Partea cea mai veselă e că mă pri- 
cep tare bine să scot răspunsuri de la cei încăpâţinaţi. Şi chiar îţi 
mărturisesc că-mi place. Iar în ceea ce te priveşte, am să-mi dau 
toată silinţa. 

Şi zicînd acestea, Sekari îi arătă o bucată ascuţită de lemn. 

— Întotdeauna încep prin a scoate un ochi. Se pare că e nes- 
pus de dureros, mai ales dacă nu ai la îndemiînă o unealtă ascu- 
țită. Dar asta nu e decît pentru a-mi dezmorţi degetele. Apoi mă 
pun pe treabă cu adevărat. Îl rog pe Fiul regal să se îndepărteze 
puţin ca să nu vadă priveliştea aceasta cumplită... 

— Rămiîneţi aici şi împiedicaţi-l pe nebunul ăsta să mă 
chinuie! Spun tot, vă jur! 

Scribul se întoarse câtre meşter. 

— Te ascult. Şi dacă rosteşti o singură minciună, te las pe mii- 
nile lui. 

— Bina voia să se folosească de schimbarea gărzilor. Soldaţii 
ar fi fost ucişi şi ea ar fi cucerit lesne oraşul. 

— Deci, avea un complice printre ofiţeri. 

— Intocmai, dar nu-i cunosc numele. 

— Îşi bate joc de noi, fu de parere Sekari. 

— Nu! Vå jur că nu! 

Socotind după spaima ce-l cuprinsese, omul spunea adevâ- 
rul. Iker şi Sekari se înfăţişară înaintea primarului, care gusta, fe- 
ricit, liniştea ce se aşternuse iarăşi peste Kahun. 

— Cine se îngrijește miine de schimbarea gărzilor? îl întreba 
Fiul regal. 

— Căpitanul Rechi. 

— Unde dau de el? 

— La cazarma de pe malul canalului. 


Cazarma era goală, căci toți soldaţii se aflau înăuntrul ora- 
şului ca să asigure paza. Nu rămăsese decît o santinelă în vîrstă 
de vreo 30 de ani. 

— ÎI caut pe căpitanul Rechi, zise Iker. 

— Cine eşti? 

— Fiul regal Iker. 

— Ah!... Rechi supraveghează canalul de pe corabia sa. 

— Atunci înseamnă că i-a zărit cu siguranţă pe fugari. 
Du-mă la el! 

— N-am voie să părăsesc cazarma şi... 

— Nu-ţi face griji, îţi iau eu apărarea. 

— Bine, atunci să mergem. 

Cei doi bărbaţi străbătură iute drumul pînă la canal. Acolo, 
ascunsă de vegetaţie, se afla o corabie destul de mare, care avea 
şi cabină. 

— Eşti aici, Rechi? întreabă soldatul cu voce tare. 

Deranjaţi, cîţiva nagiţi negri şi albi îşi luară zborul. 


UNELTIRILE RĂULUI 287 


— Ciudat! Nu răspunde! Sper câ n-a păţit nimic. Să urcam 
să vedem. 

La pupă zăceau două cângi folosite pentru vînarea hipo- 
potamilor. 

Împingînd uşa cabinei, Iker presimţi atacul, dar, deşi se feri, 
fu atins la umăr şi se prăbuşi pe punte. 

— Prea îţi bagi nasul peste tot! se răsti la el Rechi, apucînd 
o cange. 

În ciuda durerii, Iker se rostogoli, păzindu-se de cîrligele as- 
cuțite care se înfipserå în lemn, la un deget de capul său. 

Rechi se pregătea să lovească din nou, de data aceasta cu 
cealaltă cange, cînd o izbitură în şale îl opri. O mînă puternică îi 
răsuci braţul la spate, forţindu-l să dea drumul armei, iar o alta 
îl strînse de gît pînă îşi pierdu cunoştinţa. 

— Fricosul ăsta nici nu ştie să se bată, rise Sekari. Cum te 
simţi, Iker? 

— M-am ales c-o vînătaie zdravână. Dar mai bine să-l trezim 
pe prietenul nostru. 

Sekari îl cufundă pe Rechi cu capul în apă. 

— Nu mă omoriţi! îi imploră el. 

— Asta depinde de răspunsurile tale. Ştim deja că tu eşti trå- 
dătorul care s-a lăsat cumpărat de Bina asiatica. 

— Sîntem asupriţi, lupta noastră va continua pină vom birui şi... 

— Prostiile tale nu ne interesează, iar uneltirile voastre au dat 
greş. Unde sînt complicii tăi? 

— Nu-mi este îngăduit să spun, eu... 

Sekari îi împinse iar capul sub apă şi-l lăsă ceva mai mult 
timp. Cînd îl trase afară, Rechi îşi recăpătă cu greu suflul. 

— Îmi pierd răbdarea. Sau vorbeşti, sau viaţa ta ticăloasă se 
sfirşeşte acum, aici, în canalul ăsta. 

Ameninţările lui Sekari îl convinseră pe Rechi. 

— Assiaticii s-au împărţit în două grupuri. Primul a luat-o pe 
drumul care duce spre marele lac, al doilea s-a urcat pe o cora- 
bie ce se îndrepta spre Memphis. 

— Cu cine urmează să se întilnească acolo? întreaba Iker. 
— Nu ştiu. 

— Mai vrei o baie? se răsti la el Sekari. 

— Fie-vă milă! V-am spus tot! 

— Să-l ducem la Kahun! hotărî Iker. 


Istovit, îmbatrînit peste noapte, primarul îşi venea în fire 
puţin cîte puţin. Odată răzvrătiţii înlaturaţi şi urmele luptelor 
şterse, Kahun își dobîndise iar vechea sa înfăţişare tihnită şi plină 
de eleganța. 

— Niciodată nu mi-aş fi închipuit o asemenea grozăvie, îi 
mărturisi el lui Iker. 

— Asiaticii s-au bizuit tocmai pe lipsa noastră de prevedere, 
recunoscu Fiul regal. Şi nu sînt nici pe departe înfrînţi. 

— Înainte să pleci, îl rugă primarul, n-ai vrea să iei parte la 
sărbătoarea lui Sokaris? Aşa aş avea şi eu vreme să adun infor- 
maţiile pe care mi le-ai cerut. 

Iker îşi aminti câ numele acestui zeu misterios apărea în 
cîntul purtătorilor de lectică: „Viaţa e reînnoită de Sokaris“. 

Ca preot temporar al lui Anubis, Iker făcu parte dintre cei 
care purtară în procesiune barca lui Sokaris. Ea încarna forţa care 
îndruma sufletele celor morţi pe drumul reînvierii. La proră se 
vedea un cap de antilopă, animalul lui Seth, a cărui putere de dis- 
trugere era luată în stăpînire, sacrificată, apoi folosită în favoa- 
rea armoniei. Alături se găseau un peşte-călăuză a zeului luminii 
prin întunericul adîncurilor şi cîteva rîndunele venite din lumea 
de dincolo. În mijlocul bărcii, se afla cabina reprezentind mo- 
vila de pămînt a începuturilor unde se arătase viaţa „pentru 
prima dată“, reînsufleţindu-se apoi în fiecare zi. Din barcă răsă- 
rea un cap de şoim care simboliza puterea regală şi victoria lu- 
minii cereşti asupra întunericului şi a dezordinii. 

— Sokaris e legat de Osiris? se adresă Iker preotului care con- 
ducea ritualul în sanctuarul celui de-al doilea Sesostris. 

— Barca aceasta îi îndepartează pe duşmani. Lui Osiris îi 
oferă loc de schimbare şi hrană. De aceea, la sfîrşitul ceremoniei 
va fi dusă la Abydos. 

Abydos... Ţinutul sacru nu înceta să-i bîntuie gîndurile lui 
Iker. Oare noul său rang nu-i îngăduia, într-un viitor mai mult sau 
mai puţin apropiat, să fie primit acolo şi s-o întilnească din nou 
pe Isis? Sokaris îi va acorda, oare, ajutorul de care avea nevoie? 


— Lucrurile s-au lămurit în privinţa lui Cuţit-Taios şi a lui 
Ochi-de-Ţestoasă, zise primarul. Au lucrat într-adevăr pe citeva 
corăbii de marfuri, dar au fost prinşi că furau şi izgoniți. Cînd s-au 
îmbarcat pe Fulgerul, gărzile îi căutau ca să-i aresteze. Iar tovară- 
şii lor, printre care şi căpitanul, erau probabil de-o teapă cu ei. 

— O corabie şi un echipaj care există şi nu există, în acelaşi 
timp, se descurajă Iker. Dar lista şantierelor de corăbii? 

— Am trimis cîţiva oameni de încredere să stea de vorbă cu 
meşterii şi cu supraveghetorii şantierelor din Fayyum. N-au gà- 
sit nimic putred. În schimb, nu pot să-ţi ofer vreo informaţie de- 
spre şantierul de lingă marele lac care a fost închis anul trecut. 

— Unul dintre locurile în care s-au ascuns fugarii! 

— Dacă doreşti să mergi tu însuţi acolo, îţi voi da cîțiva sol- 
daţi să te însoţească. Altădată aş fi socotit că nu-i nici o primej- 
die, dar acum, după toate cele petrecute... 

— Trimite un mesager degrabă la Memphis ca să-l înştiinţeze 
pe rege despre nenorocirea ce s-a abătut asupra Kahunului, fară 
să-i ascundă nimic. 

Iker se îndoia că asiaticii au fost prinşi înainte să se retragă în 
vizuina lor. Era însă de datoria lui Sobek Paăzitorul să le găsească 
adaposturile şi să-i zdrobească, deşi numărul lor răminea şi acum 
necunoscut. Oare după Kahun nu avea să urmeze Memphisul? 


38. 


Cu mica sa trupă alcătuită din gărzi ale deşertului şi mineri, 
generalul Sepi pătrunse în Nubia, după ce scotocise prin toate ți- 
nuturile deşertice, situate de o parte şi de alta a văii Nilului. Dato- 
rită hărților trimise din provincii, nu se rătăcise cîtuși de puţin. 

De la minele de aur, aproape toate părăsite, generalul cule- 
sese cîteva bucăţi de metal preţios, pe care unul dintre oamenii 
săi, aflat în drum spre Memphis, avea să le înmîneze Marelui 
Trezorier Senankh. 

Regiunea părea liniştită. Totuşi, oamenii se codeau să înain- 
teze spre miazăzi. 

— De ce anume te temi? îl întrebă Sepi pe ofiţer. N-ai bătut 
ținutul ăsta în lung şi-n lat de o sută de ori? 

— Ba da, dar n-am încredere în triburile nubiene. Te fac să te 
simţi mereu pîndit. 

— Nu putem noi să biruim cîţiva tîlhari? 

— Nubienii sînt războinici puternici, faimoşi pentru cruzimea 
lor. Ne trebuie întăriri. 

— Peste putinţă, căci am bate prea tare la ochi. Am primit po- 
runcă să trecem neobservaţi. 

— Care e duşmanul de care vă feriţi? 

— O să vedem. 

— Monştrii nisipului... Despre ei e vorba? 

— Dacă apar, cunosc formule potrivite care îi voi ţintui locului. 

Sepi nu era un lăudăros şi ofiţerul îşi mai veni în fire. 

— De ce Elefantina nu l-a avertizat pe faraon de necazurile 
pricinuite de nubieni? îl întreba generalul. 

— Pe vremea cînd provincia nu i se supunea, s-au înrădăci- 
nat nişte obiceiuri proaste şi, ca să se schimbe, e nevoie de timp. 

Sepi îşi puse în gînd ca, de îndată ce se va întoarce în valea 
Nilului, să se îngrijească de problema aceasta cu toată asprimea. 
Chiar dacă marea provincie din sud se alipise Egiptului, înalții 
sâi demnitari nu se purtau cum se cuvine. 

Micul grup apucă pe un drum care mergea de-a lungul Oa- 
zei Allaki, spre răsărit. Din nenorocire, harta lui Sepi nu se mai 
potrivea acum cu priveliştea ce se întindea înaintea lor. 

Uluit, ofiţerul nu mai recunoștea locurile. 

— Vîntul împinge dunele, grăi el, iar furtunile schimbă vâile. 
Dar aici se petrece ceva necurat. Îți vine să juri că miini uriaşe 
au mutat stîncile. Mai bine facem cale întoarsă. 

— Dimpotrivă, hotărî Sepi, acesta e un semn şi vom ţine 
seama de el. O să înaintăm atît cît ne îngăduie proviziile de apă. 
Poate vom găsi şi un izvor. 

La capătul a trei zile de mers, dădură peste cîteva construcții 
din piatră în preajma unei mine. 

Un soldat încercă să se strecoare într-o galerie îngustă, cu 
speranţa că va găsi aici vreun filon ce putea fi scos la lumină. 

Dar abia pătrunse înăuntru, că tavanul se prăbuşi. Tovarăşii 
săi se repeziră degrabă să-l salveze. Dar după strădanii îndelun- 
gate, nu traseră afară decît un trup neînsuflețit. 

Celelalte intrări ale galeriei pâreau mai solide, dar Sepi 
apucă o piatră grea şi-o prăvâli într-un tunel ce cobora în pantă. 

Câteva clipe mai tirziu, se auzi un bubuit groaznic şi tavanul 
se nărui. 

— Mina întreagă e plină de capcane, grăi generalul. 

— Să ne întoarcem în Egipt, îl sfatui ofiţerul. 

— Vor să ne forţeze să ne dâm bătuţi. Înseamnă că duşmanul 
nu mă cunoaşte bine. 

— Dincolo de locurile acestea, nu mai putem găsi nimic! 

— Tu râmii aici cu trupa, iar eu, împreună cu un soldat care 
se oferă de bunăvoie să mă însoţească, voi porni mai departe. 
Dacă nimerim peste o altă mină, ne întoarcem să vă căutăm. 


Deşi era voinic şi câlit de viaţa pe care o dusese, soldatului îi 
pârea rău acum că sârise să se alăture generalului. Caldura, nisi- 
pul dogoritor, ochii care-i ardeau în orbite, nâlucirile, gîngâniile, 
toate acestea nu-l îngrozeau. De-abia mai respira. Vîntul se stir- 
nea dintr-odată, îi biciuia pielea, apoi dispărea la fel de iute, lă- 
sînd locul unui soare ucigător, care nu i se păruse niciodată atît 
de fierbinte. Puricii îl ciupeau neîncetat de pulpe şi pînă acum fu- 
sese nevoit să gonească trei vipere cu com, lovindu-le cu pietre. 

— Sâ nu ne încăpăţinâm, generale! 

— Înca puţin, soldat. 

— Aici e iadul. Doar deşert, scorpioni şi şerpi. Nici vorbă 
de aur. 

— Sînt convins că te înşeli. 

Soldatul se întrebă de unde-şi trăgea Sepi atita putere şi 
continuă să-l urmeze pas cu pas. 

Şi, deodată, înaintea lor răsări un bărbat înalt, bârbos, cu un 
turban pe cap. 

Nedumerit, Sepi se apropie de el. 

— Cine eşti tu? 

— Eu sînt Prevestitorul şi ştiam că ai să te încumeţi pînă aici, 
generale Sepi. O ispravă fără rost, sortită uitării. Trebuie să mori. 

Sepi trase sabia şi se nâpusti asupra Prevestitorului. Crezu 
că poate să-i înfigă lama în pîntece, dar gheare de şoim i se în- 
fipseră în braţ, forțîndu-l să dea drumul armei. 

Atingindu-l uşor pe soldatul împietrit de spaimă, trei monştri 
apărură parcă de nicăieri. Un leu enorm, o antilopă cu corn în 
frunte şi un grifon se repeziră asupra nefericitului general, îl do- 
boriră şi-l sfişiară cît ai clipi. 

Soldatul încercă s-o rupă la fugă, dar o mînă puternică îl 
trînti în nisip. 

— Ţie îți cruţ viaţa. Să povesteşti tot ce-ai văzut. 

— Băiatul asta şi-a pierdut minţile, fară îndoială! strigă mî- 
nios, ofiţerul. Soarele i-a făcut creierul scrum. 

— Dar monştrii deşertului chiar există, îl contrazise unul 
dintre soldaţi. 

— Mai degrabă cred că i-au atacat nubienii, iar pe el l-a cu- 
prins frica şi l-a părăsit pe general. Dacă nu s-ar afla în halul asta, 
i s-ar cuveni o pedeapsă grea. 

— Tot trupul îi e ars. Îşi trăieşte ultimele clipe. A dovedit un 
curaj de neînchipuit ajungînd pînă la noi. Amintiţi-vă cînd aţi 
spus că vă temeţi de monştri! 

— Poate, poate... Oricum, nu putem să lăsâm în deşert trupul 
generalului Sepi, dacă într-adevăr e mort. 

— Doar nu vreţi să spuneţi că trebuie să-l căutăm? 

— Dacă ne întoarcem fără general şi fără să dam lămuriri de- 
spre ce s-a petrecut cu el, o să ne alegem cu mari necazuri. 

Toţi ceilalţi recunoscură că ofiţerul avea dreptate. Dar la gîn- 
dul de a înfrunta creaturile acelea fioroase care zdrobeau oasele 
oamenilor şi le sorbeau sîngele, picioarele începură să-le tremure. 

— Mergem cu toții, hotărî ofițerul şi o să ne ajutăm între noi. 

Dar nu le ieşi nimic în cale şi, curînd, descoperiră trupul ge- 
neralului Sepi, sfirtecat de gheare puternice. Doar faţa îi scà- 
pase neatinsă. 

— Să-i săpâm un mormiînt la intrarea în Oaza Allaki, ordonă 
ofiţerul, tulburat, şi să-l acoperim cu pietre pentru ca fiarele sål- 
batice să nu-l mânînce. 


De îndată ce primi bucăţile de aur trimise de Sepi, Marele 
Trezorier Senankh alergă la vizirul Khnum-Hotep. Lasînd deo- 
parte orice alte treburi, cei doi demnitari se înfăţişară regelui. 

— Chemaţi-i pe Sehotep şi pe Djehuty, porunci faraonul. 
O să-i dau de ştire şi reginei şi vom porni cu toţii spre Abydos. 
În lipsa noastra, Sobek Păzitorul va asigura paza şi ordinea în 
Memphis. Unde se găseşte acum generalul Sepi? 


294 CHRISTIAN JACO 


— În Nubia, răspunse Senankh. Vom avea în curînd şi alte 
veşti de la el. 

— Sa verificam neîntîrziat dacă aurul acesta e tămăduitor. 

~ Eu n-ar trebui să rămîn aici, Luminăţia Voastră? întrebă 
vizirul. 

— A sosit timpul să lărgim Cercul de aur din Abydos, îi dez- 
vălui Sesostris. Pe pămîntul lui Osiris şi sub protecţia sa, tu şi 
Djehuty veţi lua parte la ritualul său. Sarcinile voastre vor spori, 
dar, unindu-ne forţele, putem ţine piept dușmanului. 

Potrivit sfaturilor lui Sobek, pe care-l apăsau tot mai mult 
gîndurile negre şi a cărui neîncredere creştea pe zi ce trece, cå- 
lătorii de rang înalt se imbarcară fiecare pe o altă corabie, su- 
pravegheată la rîndul ei de cîte două vase ale garzilor fluviului. 
Totuşi, neţinînd seama de împotrivirile lui Sobek, faraonul stă- 
rui să se afle pe corabia ce plutea în fruntea acestei mici flote. 

De cum sosiră la Abydos, nici unul dintre preoţii temporari 
care veneau zilnic să lucreze aici nu mai fu lăsat să pătrundă pe 
teritoriul sacru. 

Însoţit de preoţii permanenţi şi de preotese, Pleşuvul se înclină 
pînă la pămînt înaintea faraonului. Sacerdotul însărcinat să ve- 
gheze asupra marelui corp al lui Osiris le ceru oaspeţilor să lepede 
toate podoabele şi obiectele din metal pe care le aveau asupra lor. 

Cît despre Bega, acesta se întreba care era, oare, pricina pre- 
zenţei la Abydos a faraonului, a Marii Soții regale, a vizirului şi 
a altor demnitari. Fără îndoiala, doar un fapt neobişnuit putea în- 
dreptâţi o astfel de vizită. 

— Luminăţia Voastră, rosti Pleşuvul, barca lui Osiris nu mai 
străbate universul pentru a aduna energia trebuincioasă reînvie- 
rii. Dar Arborele vieţii se împotriveşte încă râului. 

— Am adus aur. Poate se va dovedi folositor. 

Bega scriîşni din dinţi. Oare să fi izbutit slujitorii credincioşi 
ai faraonului să obţină ceea ce era cu neputinţă de găsit? 

— Să ne apropiem de salcîm! porunci Sesostris. 

Păşind unul în urma altuia, tăcuţi, cei de faţă se îndreptară 
într-acolo. 

Sperînd că preţiosul metal va salva copacul şi va îndepârta 
vraja, Isis pătrunse prima în cîmpul de forţe mărginit de cei patru 
salcîmi tineri plantați înspre răsărit, apus, miazăzi şi miazănoapte 
în jurul Arborelui vieţii. La rădăcina lui, fata vărsa lapte şi apă 
proaspătă. Apoi regele îi atinse trunchiul cu aurul provenit din 
deşertul Coptos. Dar nu se întîmplă nimic, nici un strop de căl- 
dură nu se râspîndi în venele salcimului. Celelalte bucăţi trimise 
de generalul Sepi nu avură nici ele vreun efect. 

Şi, în timp ce o mihnire adîncă puse stăpînire pe toţi, Bega 
se înveseli în sinea lui, dar se strădui ca pe chipul său să se ci- 
tească descumpânirea. 

— Luminăţia Voastră, vorbi primul Pleşuvul, nu avem nevoie 
de aurul tamăduitor doar pentru a vindeca arborele, ci şi pentru 
a făuri obiectele rituale fără de care misterele lui Osiris n-ar pu- 
tea fi celebrate cum se cuvine. 

— Căutările din Nubia de-abia au început. Dacă poate cineva 
să păsească neasemuitul metal, acela e generalul Sepi. Şi acum 
să iniţiem doi supuşi noi ai lui Maat în tainele Cercului de aur 
din Abydos. Khnum-Hotep şi Djehuty să se retragă într-o încă- 
pere a templului şi să mediteze. 


Trecuse multă vreme de cînd Cercul nu-i mai strinsese pe 
toţi laolaltă, în jurul celor patru mese de ofrandă care întruchipau 
voinţa neclintită a membrilor săi de a-şi închina viaţa păstrării 
spiritualităţii osiriene. Sesostris se gîndea la Sekari, însârcinat să 
vegheze asupra fiului său adoptiv, la generalul Nesmontu, ocu- 
pat să întărească pacea în Syro-Palestina şi la generalul Sepi, a 
cărui misiune se vădea a fi încă şi mai anevoioasă decit crezuse. 

Lipsa lor era dureroasă, dar regele ştia cå ei ar fi încuviinţat 
fară reţineri iniţierea lui Khnum-Hotep şi a lui Djehuty, doi vechi 
duşmani deveniți azi slujitori devotați faraonului, singurul che- 
zaş al respectării lui Maat pe pămînt. 

În ciuda primejdiilor care amenințau regatul şi a recentei 
dezamăgiri legate de aurul tămăduitor, cele două ceremonii se 
desfăşurară ca şi cum toţi cei prezenţi se găseau în afara tim- 
pului. Khnum-Hotep se aşeză înspre miazănoapte, alături de 
Senankh, iar Djehuty înspre apus, lîngă Pleşuv. 

Ospăţul care urmă se încheie atunci cînd unul dintre soldaţii 
care stăteau de pază anunţă sosirea unui ofițer din Nubia. Nerăb- 
dător, monarhul îl primi de îndată. 

Ofiţerul ar fi preferat să se bată deodată cu zece războinici 
dezlânţuiţi decît să apară în faţa acestui uriaș pe care n-ar fi în- 
drăznit să-l privească în ochi. 

— Luminăţia Voastră, sînt aducătorul unor veşti dintre cele 
mai proaste, 

— Vorbeşte şi nu-mi ascunde nimic! 

— Unele dintre minele de aur din Nubia au fost preschimbate 
în capcane, iar pînă la celelalte nu se poate ajunge! Dar lucrul 
cel mai cumplit e că generalul Sepi a murit. 

Ca de obicei, faraonul nu lăsă să i se vadă nici o emoție pe 
chip. Era prima dată cînd jelea dispariţia unui membru al Cercului 
de aur din Abydos. Niciodată scaunul lui Sepi nu avea să mai fie 
ocupat, căci nimeni nu-l putea înlocui pe general. Îşi îndeplinise 
fără greş îndatoririle sacre şi-l formase pe Iker, deschizindu-i spi- 
ritul spre feluritele taine ale meşteşugului scribilor. Înzestrat cu o 
inteligenţă fără egal, curajos pînă la nebunie, Sepi se dovedise de 
mare ajutor la unirea Egiptului, împiedicîndu-l pe Djehuty să să- 
vîrşească greşeli cu neputinţă de îndreptat. 

— În ce împrejurări şi-a găsit sfârşitul? 

— Luminăţia Voastră, generalul a continuat să înainteze spre 
miazăzi, întovărăşit de un soldat. Înainte să piară din pricina ar- 
surilor soarelui, nefericitul acesta ne-a povestit că Sepi a căzut 
victimă unor monştri ai deşertului. După pârerea mea, generalul 
a fost omorît de aceiaşi tilhari nubieni care au distrus minele. În- 
tregul ținut e nesigur şi nu avem nici o şansă să-i prindem. 

— Te înşeli, zise regele. Am să-i arestez pe ucigaşii genera- 
lului Sepi şi am să-i pedepsesc. Ai avut grijă de trupul lui? 

— Bineînţeles, Luminăţia Voastră. L-am îngropat la intrarea 
în Oaza Allaki. 

— Întoarce-te acolo, ia cu tine un îmbălsămător de mumii şi 
du-l pe generalul Sepi în provincia lui Thot. 


39. 


Furioasă, Bina trebui totuşi să se supună ordinelor. Credea 
că, răminînd în Fayyum, s-ar fi dovedit mai folositoare decit fu- 
gind la Memphis. Dar nimeni, nici chiar ea, nu putea să pună la 
îndoială o hotărire de-a Prevestitorului. 

După plecarea în pripă din Kahun, călătoria pe corabie nu fu 
tulburată de nimic neprevazut. Datorită iuţelii de care dăduse do- 
vadă, tinăra femeie îşi salvase cei mai buni oameni ai trupei, 
trimițindu-i pe cei mai puţin iscusiţi la moarte sigură. Învinuin- 
du-se că-l judecase greşit pe Iker, îşi promise să nu mai cadă 
niciodată într-o astfel de capcană. ÎI socotise aprig din fire şi în- 
căpăţinat, dar uşor de păcălit. 

Numai că, ajungînd Fiu regal, Iker se transformase într-un 
duşman neînduplecat. Departe de a fi fost izgonit de Sesostris, 
tînărul scrib era acum braţul înarmat pe care faraonul îl împuter- 
nicise să-i zdrobească pe asiaticii din Kahun, tovaraşii Binei. 

Şi unde mai pui că lucrul acesta se întîmplase cu doar cîteva 
ore înainte ca ea să cucerească oraşul. Fără îndoială, Prevestitorul 
avea s-o găsească răspunzătoare pentru acest ghinion. Şi atunci zi- 
lele ei vor fi numărate. Totuşi, frumoasa brunetă nu se temea nici 
să-i dea lămuriri, nici să-l înfrunte. Ba chiar are să-i scoată vino- 
vaţi de lipsă de prevedere chiar şi pe aliaţii săi din Memphis. 

Un roşcovan cu privire râutăcioasă o întîmpină pe Bina în 
port. Respectînd masurile de siguranţă, asiaticii se împrăştiaseră 

înainte să intre în capitală, căci gărzile oraşului căutau unul sau 
mai multe grupuri de străini. 

— Arăţi întocmai cum mi s-a spus, fetiţo! 

— Nu mai sînt o fetiţă, iar tu ai face mai bine să-ţi ascunzi cu- 
titul din silex. Un ochi ager îl zăreşte uşor. 

Shab Strimbu” rînji. 

— Mergi cîțiva paşi în urma mea, fetiţo, şi baga de seamă să nu 
te rătăceşti. Şi vezi că nu-i timpul să arunci vorbe dulci bârbaţilor. 

Avînd în vedere numărul mare de gură-căscată care hoină- 
reau pe străzile Memphisului, Binei şi lui Shab nu le era greu să 
treacă neobservaţi. Bina se strecură prin mulţime şi-şi urmă că- 
lăuza cu mers repezit. 

După o vreme, fata pâşi în prăvâlia în care intrase Shab 
Strimbu”. Şi numaidecit uşa se închise în spatele ei. 

— Trebuie să te controlez, fetiţo. 

— Nu mà atinge! 

— N-am încotro. Toţi trebuie să treacă prin asta! 

Fără a-şi cobori ochii, Bina îşi scoase tunica şi lenjeria de 
corp şi aşa, goală-goluţă, îl sfidă pe Shab. 

— După cum poţi să te încredinţezi cu ochii tăi, nu ascund 
nici o armă. Şi-acum dă-mi înapoi veşmintele! 

Roşcovanul i le azvirli în faţă şi frumoasa brunetă nu se 
grăbi să se îmbrace. 

— Urcă la etaj! îi porunci Strimbu”, cu asprime. 

Zimbetul batjocoritor al Binei se şterse. Barbatul cu care 
avea să vorbească peste cîteva clipe era mult mai primejdios de- 
cît neisprăvitul ăsta. 

În odaie era aproape beznă. Nemişcată, speriată, tînăra fe- 
meie simţi că înăuntru se mai afla cineva. În întuneric, sclipeau 
două puncte roşii. 

— Fii bine venită, zise vocea blîndă a Prevestitorului. Tu 
nu-mi zăreşti decît ochii, dar eu te văd foarte bine. Eşti frumoasă, 
şireată, pricepută şi curajoasă, dar nu ai dat arătat încă tot ce poţi. 

— Nu sînt răspunzătoare de înfringerea de la Kahun, stâpine, 
căci n-am fost prevenită de întoarcerea lui Iker şi de misiunea 
sa. Nu mai puteam să ne urmâm planul. Aşa că am ales să-mi 
păstrez cei mai buni oameni, în loc să-i văd murind într-o luptă 
pierdută dinainte. 

După vorbele femeii se aşternu o tăcere lungă. 

Tremurînd, cu pumnii strinşi, Bina îşi aştepta pedeapsa. 

— Ai făcut ce trebuia. Te-ai descurcat în aceste împrejurări 
Care cereau prudenţă şi ai salvat cea mai mare parte din armele 
făurite în Kahun pe ascuns. Credincioşii mei din Memphis sînt 
acum bine înzestrați şi vom putea să le dam ajutor şi fraţilor 
noştri din Canaan. 

Bina respiră uşurată, dar mai avea ceva de adăugat. 

— Stăpîne, locul meu nu e aici! Ar fi fost mai multă nevoie 
de mine la templul de lingă marele lac, căci lucrurile ce se pun 
la cale acolo sînt anevoioase, şi nu cred că Ibcha, în ciuda stră- 
daniilor sale, va fi în stare să o scoată cu bine la capăt. 

Cei doi ochi roşii părură că aruncă flăcări. 

— Vad că iscusinţa pe care ai dovedit-o te îndeamnă la nesu- 
punere. Eu sînt cel care dă porunci, Bina, doar eu, căci nimeni 
altul nu aude vocea Zeului. El îmi arată căile pe care să le ur- 
măm potrivit voinţei sale. Iar tu, ca şi restul credincioşilor mei, 
o să mă asculți fară să cricneşti. 

Niciodată Bina nu se lăsase stăpînită de un bărbat, dar Pre- 
vestitorul era o adevărată căpetenie. Prin el, vorbea o forţă mai 
presus de toate celelalte şi care, dupa ce va pustii Egiptul, se va 
întinde în lumea întreagă. Să ucidă, să distrugă, să jefuiască nu 
o îngrozea pe tinăra femeia, căci nu avea la îndemiînă alte mij- 
loace pentru a-și răzbuna poporul umilit. Îşi dedicase toată via- 
ţa acestei lupte. 

— Aici ai să-mi fii mai de folos, reîncepu Prevestitorul, 
pentru că am să-ţi încredinţez noi puteri. Pînă acum nu te-ai bi- 
zuit decit pe ale tale. Dar ele nu pot ţine piept duşmanilor noştri 
de temut. Apropie-te, Bina! 

O clipa, îi dadu prin cap să fuga. Dar apoi se simţi ruşinată 
că, în preajma marelui stăpin, se lăsase pradă spaimei. Aşa că 
înaintă cîţiva paşi. 

Stralucirea ochilor spori. Şi, dintr-odată, Binei i se pāru că 
ciocul unui şoim îi străpunse fruntea, iar ghearele lui, braţele. În 
ciuda tăriei atacului, tînăra femeie nu simţi nici o durere. Ar fi 
jurat câ un sînge câlduţ i se răspindea prin tot trupul, din cap 
pînă în picioare. 

— Camea mea este acum în carnea ta, iar sîngele meu în sîn- 
gele tău. Ai devenit regina întunericului. 


Înca neincrezâtori, Medes și Gergu îşi priveau micuţele ta- 
tuaje reprezentind capul lui Seth, săpate în câuşul palmelor. 

— Deci, n-am visat, şopti Gergu aruncîndu-se asupra unei 
cupe cu bere. Prevestitorul ăsta să fie doar un om? Eu zic că e 
un demon răsărit din inima nopții! 

— Chiar mai mult de atît, prietene, mult mai mult! E râul în- 
suşi, răul care m-a fermecat dintotdeauna şi pe care legea lui 
Maat încearcă să-l înăbuşe. Noi doi am săvîrşit fapte mari îm- 
preună şi alianţa cu Bega ne dadea noi speranţe. Dar Prevestito- 
rul are gînduri mâreţe. Alături de el vom înfăptui minuni! 

— Eu, unul, l-aş lăsa să învingă singur. 

— Dar are nevoie de noi. Oricît de puternic ar fi, trebuie să se 
sprijine pe oameni de încredere, buni cunoscători ai regatului şi 
ai administraţiei. Prevestitorul nu ne-a ales la întîmplare şi o să 
ocupăm primele locuri în viitoarea cîrmuire a Egiptului. El ia 
asupra lui partea cea mai grea, înlăturarea lui Sesostris, iar noi 
vom culege roadele izbinzii! 

Gergu, care nu resimțea aceeaşi însufleţire, se temea totuşi 
într-atît de Prevestitor, încît avea să i se supună orbeşte. 

— Du-te în port, îi ceru Medes, şi încearcă să afli dacă e aṣ- 
teptată corabia faraonului. 

Medes nu înţelegea pentru ce motiv monarhul, Marea Soţie 
regală, vizirul şi alţi înalţi demnitari părăsiseră Memphisul. 

Îngrijindu-se de problemele zilnice, Sobek Paăzitorul veghea asu- 
pra capitalei. Neîndoielnic, el cunoştea pricina acestei călătorii 
şi durata ei, dar punîndu-i întrebări, i-ar fi trezit bănuieli. Aşa că, 
lui Medes nu-i rămînea altceva de facut decît să se poarte în 
continuare ca un adevărat Secretar al Casei Regelui, priceput, 
muncitor şi tăcut. 

Deodată, se stirni zarvă în palat, iar slujitorii se treziră cu 
toţii din amorţeala. 

De la fereastra odăii sale de lucru, Medes privi întoarcerea 
lui Sesostris şi a apropiaților săi. Membrii Casei Regelui fură 
chemaţi degrabă. Vizirul îi puse mai multe întrebari Secretaru- 
lui, dar nu găsi nici o pricină să-l dojenească. 

Însa Medes bâgase de seamă că feţele tuturor oglindeau o 
tristețe adincă. 


— Ai vreo veste? 

— Ce lucru curios! Toți corăbierii simt nevoia să povestească 
pe unde au umblat! Faraonul s-a întors de la Abydos. 

— Mergi să vorbeşti cu Bega. El o să ne destăinuie ce se 
petrece acolo. 

— Ştiu deja că regele s-a oprit la Khemenu, capitala provin- 
ciei lepurelui, ca să fie de faţă la înmormîntarea generalului Sepi, 
al cărui trup neînsufleţit a fost adus de o corabie dinspre miazăzi. 

— Sesostris a pierdut un om preţios. Cum a murit? 

— L-au atacat nubienii. O mulţime de mineri au luat parte la 
ceremonie, iar sarcofagul lui Sepi a fost de-o frumuseţe rară. 

— Nubia, mineri... Înseamnă că Sepi câuta aurul tămâduitor! 
Doar Bega ne poate spune dacă într-adevăr l-a găsit. 

Aşa cum obişnuia, Gergu porni spre Abydos ca să le ducă 
preoţilor permanenţi cele necesare şi să primească noi cereri din 
partea lui Bega. Preotul socoti că e bine să mai aştepte o vreme 
pînă se linişteau lucrurile, înainte de a încerca să scoată alte stele 
din Abydos. În timpul şederii regelui, numarul soldaţilor care 

păzeau pămîntul divin se dublase, ceea ce facea cu neputinţă 
orice negoț pe ascuns. 

Informaţiile primite de la Bega erau îmbucurătoare: nici una 
dintre bucăţile de aur trimise de Sepi nu vindecase Arborele 
vieţii. Pe deasupra, dispariţia generalului slăbea puterile farao- 
nului care, după părerea lui Bega, trebuia de-acum înainte să se 
mărginească la protejarea salcîmului lui Osiris, fară a-l putea 
salva pe de-a-ntregul. 

Egiptul semăna din ce în ce mai mult cu un uriaș cu inima 
atinsă de boală. Prevestitorul avea să-i secătuiască forţele mai 
devreme sau mai tîrziu, iar inima va înceta să mai bată. Atunci 
uşa templului se va deschide larg, iar Medes va pune stăpînire 
pe misterele lui. 

Bega se uită îndelung în căuşul palmei sale. 

EI, aliatul lui Seth, îl va învinge pe Osiris. 


— Te-ai lovit de vreun necaz în lipsa mea? 

— Nicidecum, Luminăţia Voastră, răspunse Sobek Paăzitorul. 
Şi tocmai asta nu-mi place. 

— Ce te nemulţumeşte? 

— Prin mijlocirea primarului din Kahun, Fiul regal ne-a pre- 
venit că o parte dintre luptătorii asiatici au luat-o înspre Memphis. 
Dar oamenii mei n-au dat peste nici unul. Şi atunci, ori asiaticii 
s-au strecurat fără să fie văzuţi, mulţumită ajutorului dat de ali- 
aţii lor din capitală, ori au plecat în altă parte, ori Iker minte. 

— Ultimele tale vorbe sînt o gravă învinuire. 

— lertaţi-mă, Luminăţia Voastră, dar nu pot să uit că băiatul 
asta a încercat să vă omoare! 

— Greşeşti, Sobek! Nu pe mine voia Iker să ma ucidă, ci pe 
un tiran sîngeros care îi pricinuise multe suferinţe şi semăna dez- 
nădejdea printre egipteni. Un stăpîn al întunericului, folosindu-se 
de iscoadele sale, l-a facut să creadă asta. Ştiam că Iker urma să 
vină în noaptea aceea. După ce-l întîlnisem în timpul unei sår- 
bători a secerişului, înțelesesem că inima lui e curată. Sekari 

mi-a dat mereu de ştire despre toate pățaniile prin care a trecut 
pină să ajungă la palat. 

Lămuririle monarhului îl zguduiră pe Sobek. 

— Ce nesâbuinţă, Luminăţia Voastră! 

— Nimic altceva nu l-ar fi convins pe Iker să renunţe la hotă- 
rîrea sa de a face dreptate. Doar stînd de vorbă cu mine, vălul 
ce-i acoperea ochii s-ar fi putut rupe. - 

— Aveţi încredere deplină în el? 

— Nu l-am numit Fiu regal zadarnic, câci îndatoririle sale vor 
fi copleşitoare. Vor urma multe încercări şi, oricât de mult ţin la 
Iker, nu-mi este îngâduit să-i cruţ puterile. 

— Dacă înţeleg eu bine, credeţi că asiaticii au pătruns deja în 
Memphis. 

— Din nenorocire, da. 

— E înspâimîntător! Ca să izbutească una ca asta înseamnă 
că au avut complici printre egipteni şi locuinţe sigure unde să se 
adăpostească. Cu alte cuvinte, sînt uniţi şi nu fac un pas greşit, 
căci nici unul dintre oamenii mei n-a mirosit nimic. Şi, pe dea- 
supra, ştiu să-şi ţină gura. Nimeni nu se lauda că a păcălit găr- 
zile oraşului. 

— Aceasta e dovada că toţi se tem de o căpetenie care nu ar 
şovâi să-l înlăture pe cel care sufla vreo vorbă. Monstrul acesta 
s-a folosit de Iker şi, negreșit, îi va ieşi din nou în cale. 

— De ce Fiul regal nu s-a întors la Memphis? 

— Kahunul nu mai are acum de ce så se teamă, dar o parte 
dintre asiatici n-au părăsit, se pare, Fayyumul. Iker trebuie să afle 
ce plănuiesc. 


40. 


Împreuna cu Vînt-de-Miazănoapte, Iker se îndreptă spre ma- 
rele lac. Cu toate bodogânelile lui Sekari, care îl urma de la 
depărtare şi, care, ca un cîine devotat, îşi ţinea toate simţurile în- 
cordate, tînarul scrib nu se dădu bătut. 

Liniştit în privința Kahunului, Iker ştia că primarul nu se va 
mai arăta naiv şi va veghea temeinic asupra oraşului său. În 
schimb, se întreba de ce o parte dintre asiatici fugiseră înspre 
părțile acestea. 

Înzestrat cu amuleta ce reprezenta sceptrul Puterii, întărit de 
forţa crocodilului şi înarmat cu pumnalul duhului păzitor oferit 
de Sesostris, Fiul regal nu se temea de primejdie. 

Singura lui slăbăciune era că se gindea prea mult la Isis. 

Prostănac, lipsit de îndrăzneală şi negăsindu-şi cuvintele po- 
trivite, nu fusese în stare să-i mărturisească sentimentele sale. Iar 
noul său rang, deşi nesperat, nu îl ajutase, căci tinerei femei nu-i 
păsa de el şi singurul lucru ce o interesa era Abydosul. 

Şi cît visase la această întîlnire, închipuindu-şi ce avea să-i 
spună şi cum să se poarte! Dar totul fusese în zadar! lar acum, 
nu izbutea să şi-o alunge din minte. Dimpotrivă! Stătuse lingă 
ea, o privise, îi respirase parfumul, îi ascultase glasul, îi admi- 
rase mersul! Atâta fericire, din păcate, trecătoare! 

Apariţia a doi zdrahoni, care-şi învîrteau bitele deasupra ca- 
petelor, îl treziră din visare. 

Măgarul se opri şi începu să ricîie pămîntul cu copitele, ceea 
ce îi dădu lui Iker de înţeles că trebuie să fie prudent. 

Cei doi barbaţi se apropiară. Unul purta barbă, celălalt era spin. 

— Ce cauţi aici? se răsti barbosul. 

— Un şantier de corăbii părăsit. 

Oamenii părură nedumeriţi. 

— Un şantier de corăbii... N-am auzit de aşa ceva. Cine 
te-a trimis? 

— Primarul din Kahun. Întocmesc o hartă a locurilor aflate 
în grija administraţiei. 

— Avem poruncă să nu lăsăm pe nimeni să treacă. 

— De la cine? 

Bârbosul şovăi. 

— Chiar de la... de la primarul Kahunului. 

— Atunci n-aveţi de ce să vă îngrijoraţi. În raportul meu am 
să scriu că v-aţi făcut datoria. 

— Oricum nu poţi trece. Ordinele sînt ordine. 

— Doar voi doi supravegheați împrejurimile locului? 

Întrebarea îi amuţi pe paznici. 

— Am să o iau prin altă parte, încheie Iker. Şi apoi să ştiţi că 
veţi scăpa curînd de îndeletnicirea asta a voastră neplăcută, căci 
soldaţii din Kahun vor cerceta toată regiunea. 

— Ah!... Dar ce s-a întîmplat? 

— Primarul vrea să se asigure că asiaticii nu s-au pitit pe-aici 
pe undeva. 

Degetele miinii drepte a spînului se strînseră pe mînerul 
bitei. Cu grumazul întins, Vînt-de-Miazănoapte îl fixa cu privi- 
rea pe bărbos. 

— Noi nu putem, oricum, să-i prindem, grăi acesta. O să aş- 
teptăm întăriri. 

— Şi cine ar putea să må îndrume spre şantierul de corăbii? 

— Habar n-avem. Oricum, nu se află prin preajmă. 

— Am s-o apuc atunci în direcţia opusă. 

Şi Iker se îndepârtă agale, simțindu-se apăsat de privirile în- 
cărcate de ură ale bărbaţilor. Cînd aceştia îl pierdură din ochi, 
Sekari îi ieşi înainte. 

— Au zbughit-o ca iepurii, îl înştiinţă el pe Iker. M-am temut 
c-o să sară cu bitele pe tine. 

— Lămuririle pe care mi le-au dat n-au nici un înţeles, fu de 
părere scribul. Sint complicii asiaticilor. Au lăsat baltă tot şi-au 
dat fuga să le dea de veste acestora. 

— Locul nu mi se pare sigur. S-o luăm la picior, mai bine. 

— Ba nu, vom merge pînă la capăt! Vînt-de-Miazaânoapte o 
să le dea de urmă. 

— Dar armata noastră e alcatuită numai din doi luptători. 

— N-ai pus la socoteală măgarul. 

— Chiar şi trei împotriva unei cete înarmate, nu e totuşi 
cam puţin? 

— Ajunge să fim prudenţi. 

Cunoscînd încâpăţinarea lui Iker, Sekari nu mai stârui. 

— Măcar să ne ţinem la depărtare de ei. 

— Dacă ne paşte vreo primejdie, Vînt-de-Miazănoapte o să 
ne prevină. 

Albastrul apelor lacului, la fel de strălucitor ca al cerului, îi 
uimiră. Pe mal, cîţiva pescari se odihneau mîncînd peşte fript. 
Arătîndu-se prietenoși, îl convinseră pe Iker să guste şi el. lar 
Sekari, după ce-i cîntări îndelung din ochi, li se alătură. Şi el fu 
bine primit şi pofiit la masă. 

Pescarii povestiră cu plăcere oaspeţilor despre meşteşugul 
lor şi despre şiretenia unor peşti care nu se lăsau prinşi. 

— E vreun şantier de corăbii prin apropiere? îi întrebă după 
o vreme Iker. 

— Ehe! Ce lucruri ciudate s-au petrecut acolo! răspunse un 
pescar. Într-adevar a existat unul unde se făceau numai corăbii 
din cele mari. Într-o zi au sosit niște muncitori arţăgoşi, în frunte 
cu un tîmplar câruia i se potrivea tare bine numele: Rindea! 
Nimeni nu mai avea voie să se apropie de şantier. Iar ei s-au 

apucat să meşterească bucăţi dintr-o corabie uriaşă, care ar fi 
putut înfrunta marea cea neîmblînzită. Apoi au plecat, luîndu-le 
cu ei, iar după puţin timp a izbucnit un incendiu. Eu cu ochii mei 
l-am văzut pe Rindea cum a dat foc lemnelor. Din pricina asta 
şantierul a fost părăsit. 

Deci, Iker găsise locul unde fusese construit Fulgerul. Dar 
această descoperire nu-i era de mare folos căci nu aflase numele 
celui care îi plătise pe meşteri şi pe mai-marele lor, Rindea. 

— N-aţi zărit nişte asiatici prin locurile acestea? întrebă 
Sekari. Ne-au furat ceva şi tare aş vrea să le zic vreo două vorbe. 

— Pe malul acesta, nu. Dar poate s-au ascuns lîngă templul 
acela făcut din pietre mari. Acolo nimeni nu i-ar stingheri. 

— De ce? 

— Pentru că pămîntul acela e bîntuit. Altădată trăiau pe-acolo 
preoţi, soldaţi cu familiile lor şi lucrătorii unei mine învecinate. 
Lîngă sanctuar poposeau caravanele venind dinspre oazele 
Baharia şi Siwa, şi porneau apoi mai departe spre Licht şi 
Dachur. Dar demonii i-au alungat pe toţi. 

Iker şi Sekari se uitară unul la altul. 

— Ne-ar plăcea să aruncăm şi noi o privire mai de aproape, 
zise Sekari. 

— Nici să nu vå gîndiţi! Cei care s-au încumetat în ultima 
vreme să pornească spre sanctuar, nu s-au mai întors. 

— Cum se poate ajunge la el cel mai uşor? 

— Trebuie să treci lacul pînă la debarcader, dar... 

— Daca ne duceţi pînă acolo, încercă Iker sâ-i convingă, am 
să-i cer primarului din Kahun să vă dea barci noi. 

— ÎI cunoşti pe primar? 

— Sînt Fiu regal şi scrib al palatului. 


Traversarea fu o adevărată încîntare. Deşi puţin speriat, pes- 
carul cîrmuia cu uşurinţă barca, iar aceasta aluneca lin peste ape. 
Vînt-de-Miazânoapte, bine înfipt pe picioarele sale, adulmeca ae- 
rul. Iker şi Sekari, bucurîndu-se de aceste clipe în care se simțeau 

uniţi cu cerul, cu aerul şi cu lacul, nu scăpau totuşi din ochi 
malul unde urmau să coboare. 

Dar locul părea pustiu. 

— Cînd ajungem, săriţi iute jos, iar eu pornesc degrabă îna- 
poi, hotărî pescarul ale cărui miini începură să tremure. 

O superbă alee pietruită şerpuia pină la templu, situat 
aproape de ţărmul nordic al marelui lac. Înalţindu-se ca o santi- 
nelă în marginea deșertului, protejat de un zid înconjurător, 
avînd în faţă o curte întinsă şi pe laturi tot soiul de magazii, tem- 
plul era construit din uriaşe bucăţi de gresie tăiate de-a curmezi- 
şul, care aminteau de cele întrebuințate la Gizeh de către meşterii 
celei de-a IV-a dinastii. 

În mijlocul zidului sudic, se afla o intrare îngustă prin care se 
putea pătrunde în singura sală interioară, un soi de coridor larg 
spre care dădeau şapte capele, firide verticale cu acoperişuri. 

Rămas afară, Vînt-de-Miazănoapte avea să le dea de ştire 
dacă se apropia cineva. 

— Au furat tot, observă Sekari. Şi chiar hoţii au răspîndit zvo- 
nul că locul e bîntuit ca să nu le descopere nimeni ticăloşiile. 

Pe pereţi nu se zăreau nici desene, nici inscripţii. În templu, 
părea să fi fost celebrată puterea numărului şapte, ce reprezenta 
misterul vieţii. Nu scăpase de jaf nici un obiect ritual, dar Iker 
dădu peste cîteva rogojini, talere şi vase. 

— Au dormit aici, murmură el. 

Peretele din dreapta intrării îi stîrni curiozitatea lui Sekari. 
Din el pomea un tunel strâmt săpat în zid, în capătul căruia se gå- 
sea o deschizătură de unde puteau fi văzuţi cei care veneau sau 
plecau. Pe jos, zăcea o tunică viu colorată şi o pereche de san- 
dale negre. Sekari le culese şi i le arătă lui Iker. 

— E un veşmînt de-al asiaticilor. Unul stătea de veghe aici, 
iar tovarăşii lui se adăposteau în templu. Dar unde au plecat? 

Sekari şi Iker scotociră prin magazii unde găsiră şi alte urme 
ale prezenţei fugarilor. 

— Să mergem pe drumul pietruit pînă la locuinţele minerilor 
şi ale soldaţilor. 

— Poate cå tocmai acolo e vizuina asiaticilor. Să nu ne do- 
vedim nechibzuiţi! Eu o iau într-acolo, căci sînt obişnuit să 
mă strecor fără să fiu văzut, iar tu ai să aştepţi aici. Dacă 
Vînt-de-Miazânoapte adulmecă ceva, vin înapoi. 


Sekari nu se lăuda. Ştia să înainteze fără zgomot şi să înşele 
atenţia celor mai iscusiţi pindari. Iar experienţa îi fu de folos căci 
un asiatic supraveghea drumul care ducea spre casele minerilor, 
aşezate ordonat, şi spre cele 30 de locuinţe ale soldaţilor, împăr- 
tite în patru cartiere. 

Un bârbos cu braţe zdravene ţinea o cuvîntare unor bărbaţi 
bine înarmaţi. Sekari nu auzea ce spune, dar nici nu îndrăznea 
să se apropie mai mult. Aşa că se întoarse la templu. 

— l-am dibuit pe fugarii noştri, îl vesti pe Iker. Nici urmă de 
soldaţi sau de mineri. Dar ce-or avea de gînd asiaticii? Sau por- 
nesc la drum spre Libia prin deşert, sau pun la cale ceva necurat. 

— De unde am putea să-i pîndim, fară ca ei să bage de seamă? 

— Acoperişul templului mi se pare cel mai nimerit. O să le ob- 
servâm Chiar şi cea mai mică mişcare. Şi să nu-ţi treacă prin cap 
să ne punem cu ei. Nu ştiu câţi sînt, dar au lânci, săbii şi arcuri. 

— Întrucît se pare că e vorba de o mică armată, presupun că 
se pregătesc de un nou atac. 

— Cu siguranţă, nu asupra Kahunului! De data aceasta, pri- 
marul nu se va mai lăsa luat prin surprindere. 

— Trebuie să aflam care le e ţinta, îşi spuse părerea Iker. 

— Pînă una-alta, dormi niţel. Am să te trezesc cînd va fi rîn- 
dul tău să stai de pază. 

~ Sekari... de ce mi-ai vorbit despre Cercul de aur din Abydos? 

— Am făcut eu asta? 

— Eşti iniţiat în misterele sale, nu-i aşa? 

— Cum îţi închipui că un necioplit ca mine ar fi primit în rîn- 
durile lui? Singura mea onoare e aceea de a-l sluji pe faraon. Las 
tainele în seama altora! 

Aşteptarea nu fu îndelungată. 

În zori, asiaticii se înşiruira părînd a se pregăti de drum. Iker 
îl recunoscu pe câpetenia lor, Ibcha, cu barba lui stufoasă şi bra- 
tele groase, dar n-o zări nicăieri pe Bina. Să se fi dus ea, oare, la 
Memphis, cu celălalt grup? 

Sekari deschise ochii. 

— Pleacă toţi? 

— Aşa cred. 

Peste cîteva minute, îndoielile lui Iker şi ale lui Sekari se risi- 
piră: luptătorii îşi părăseau sălaşul din Fayyum. Alegerea drumului 
avea să-i lămurească pe cei doi în legătură cu planurile asiaticilor. 
Dacă se vor îndrepta spre deşert însemna că-şi continuă fuga. Dar 
dacă pomeau pe drumul spre răsărit urmau să atace. 

— Au luat-o spre răsărit, grăi Sekari, neliniştit. 

— Să-i urmărim! hotari Iker. 


4. 


Generalul Nesmontu îi ura pe cananeieni şi oraşul Sichem. 
Daca ar fi putut trimite întreaga populaţie mai spre miazănoapte 
şi aici să rămînă doar vegetaţia, ar fi dobîndit o mare împăcare 
sufletească la care acum doar visa. Caci bătrinul soldat nu se 
amâgea: pacea pe care o impusese era înşelatoare. Fiecare fami- 
lie număra unul sau mai mulţi răzvrătiți, care sperau să-i nimi- 
cească pe egipteni. 

De zece ori încercase să rînduiască o conducere aleasă dintre 
localnici care să cîrmuiască orașul şi satele din jur. Dar de îndată 
ce un cananeian ajungea să dispună de o putere cît de mică, nu se 
îndeletnicea decît cu uneltiri şi furtişaguri, fără să-i pese de binele 
celorlalţi. Cînd punea mîna pe dovezi, Nesmontu îl arunca în tem- 
niţă pe vinovat şi alegea un altul în locul său, care se arăta iute la 
fel de necinstit ca şi cel de dinaintea lui. Pe deasupra, ca să pås- 
treze liniştea în aceste ţinuturi, generalul trebuia să ţină seama şi 
de numeroasele clanuri care se războiau neîncetat între ele. 

Dacă ar fi fost după el, Nesmontu ar fi tăiat în carne vie, dar 
era nevoit să dea ascultare poruncilor faraonului, care ţinea cu 
orice preţ să domolească pomirile duşmânoase de orice soi. Re- 
gele credea că pacea trainică se întemeia pe un trai îmbelşugat. 

Dar bătrînul general nu era de aceeaşi părere. Cananeienii 
n-aveau nici un pic de respect pentru cuvîntul dat sau pentru în- 
țelegerile încheiate. Cel mai bun prieten de azi devenea vrăjma- 
şul de miine. Singura regulă căreia i se supuneau era minciuna. 

Nesmontu mai izbutea cîteodată să prindă hoţi mărunți, dar nu 
obținuse nici o informaţie despre cel care aruncase vraja asupra 
Arborelui vieţii. 

— Generale, îi spuse aghiotantul său, aţi primit un mesaj din 
partea faraonului. 

Încifrat, textul era scris chiar de mîna lui Sesostris şi îl cu- 
fundă pe Nesmontu într-o tristeţe adîncă, deoarece îl înştiinţa 
despre moartea lui Sepi. În mijlocul Cercului de aur din Abydos, 
acesta dovedise multă înţelepciune şi hotaărire. Cînd unirea pă- 
rea cu neputinţă, se aruncase în luptă fără să tremure, convins că 
Sesostris era un mare faraon. 

Lipsit de aurul tămăduitor, salcîmul lui Osiris rămînea în 
continuare ameninţat. Sepi îşi dăduse viaţa ca să-l salveze, dar 
jertfa sa nu va fi în zadar, câci fraţii săi într-ale spiritului vor lupta 
mai departe impotriva râului, oricîte sacrificii vor fi necesare. 

— Generale, adăugă aghiotantul, în partea de miazăzi a ora- 
şului, un răzvrătit a dat foc la mai multe case şi apoi s-a adăpostit 
într-un hambar gol. 

— Mă voi duce să văd. 

De multă vreme nu se mai petrecuse la Sichem un lucru atit 
de grav. Oare era începutul unei răzmeriţe? În acest caz, Nesmontu 
avea s-o înăbușe în pripă. 

Şi în fruntea a patruzeci de lăncieri, porni spre cartierul cu 
pricina. La trecerea lor, uşile şi ferestrele se închideau. Citorva 
soldaţi tineri le veni greu să ţină pasul cu generalul, care îşi uita 
vîrsta cînd trebuia să-şi înfrunte duşmanii. 

Cocioabele arseseră pînă în temelii cînd generalul ajunse în 
faţa lor. Alături, pe o grămadă de gunoaie, zăcea leşul unui sluj- 
baş al administraţiei egiptene. 

— Nemermicul are să plătească pentru asta! se minie Nesmontu 
începînd să urce scara hambarului cu paşi mari, în timp ce oa- 
menii săi se desfâşurară. 

Cînd generalul deschise chepengul, cananeianul ascuns înă- 
untru îşi aruncă pumnalul înspre el. Gura-Pocită îi promisese că 

Nesmontu avea să apară primul şi că putea să-l doboare fară 
greutate. 

Bătrinul soldat văzu ţişnind arma menită să-l ucidă şi se 
aruncă în lături. Pumnalul îi atinse uşor umărul stîng, lăsînd o 
urmă sîngerîndă. 

Arcaşii îl înconjurară pe rănit, încordîndu-şi arcurile. 

— Nu trageţi! ordonă Nesmontu. Scoateţi-l pe laşul ăsta din 
gaura lui şi căutaţi să nu mai fie şi alţii prin preajmă. 

Temându-se că va fi supus la cazne, cananeianul începu să urle, 

— Nu-l omoriţi! strigă generalul. Am să stau eu însumi de 
vorbă cu el. 


În timp ce un doctor îl îngrijea, Nesmontu îl cerceta din ochi 
pe bărbatul care încercase să-l ucidă. Mårunt, cu obrajii şi bår- 
bia acoperiţi de un început de barbă roşcată, acesta îl privea cu 
ură pe bătrînul soldat. Un ofiţer verifică dacă picioarele şi mfi- 
nile atacatorului erau bine legate. 

— Eşti un nepriceput, grăi Nesmontu. Eu, de la depărtarea 
aceea, nu aș fi greşit ţinta. lar cel care te-a trimis e şi mai prost 
decît tine. Cînd te hotărăşti să-i faci de petrecanie mai-marelui 
armatei egiptene, te foloseşti de oameni iscusiţi. 

— N-o să mai trăiţi mult! zise, scrişnind din dinţi, cananeianul. 

— Oricum, mai mult decit tine, căci o să fii executat înainte 
să-mi bandajeze mie rana. 

Cananeianul făcu ochii mari. 

— Fără să îmi puneţi nici o întrebare? 

— La ce bun? Ori n-ai răspunde, ori ai minţi. Şi chiar dacă ai 
vrea să-mi spui adevărul, ce poate să ştie un neisprăvit ca tine? 

— Vă înşelaţi, generale! Sînt un adevărat luptător împotriva asu- 
pririi voastre. Alţii ca mine, cu sutele, vor duce bătălia mai departe. 

Nesmontu izbucni în ris. 

— Ai greşit socoteala! 

— Nu contează numărul! Vom izbuti pînă la urmă să vă alun- 
gam din Canaan. 

— Ce mă miră mereu la ticâloşii de soiul tău e nemâsurata lor 
trufie. Dar asta îmi uşurează munca. Nişte fricoşi care nu sînt în 
stare să înfăptuiască lucruri măreţe. 

— Prevestitorul ne va conduce spre victorie! 

Chipul lui Nesmontu se înăspri. 

— Prevestitorul tău e mort. 

Cananeanul rînji. 

— Asta o cred cîinii de egipteni! 

— Am văzut cu ochii mei leşul Prevestitorului tău. 

— Capetenia noastră trăieşte şi, curînd, veţi fi nişte stirvuri 
fără mormânt, căci el va birui! 

— Şi unde se ascunde, marea ta căpetenie? 

— N-am să mărturisesc nici dacă mă pui la cazne! 

Cu o singură mînă, Nesmontu îl înşfăcă de gît pe ca- 
neaneean şi-l ridică în picioare. 

— Tare mi-ar plăcea să te agâţ într-un cîrlig de măcelărie ca 
să te fac să spui tot. Dar faraonul vrea să mă port omenos, chiar 
şi cu netrebnicii. Aşa că te las pe mîinile altora. 

Cananeianul nu mărturisi decît numele părinţilor săi, morţi 
de mult, şi pe cel al unui complice doborit de soldaţi în timpul 
primei răscoale din Canaan. 

Execuţia avu loc în piaţa cea mare a oraşului în faţa unei 
mulţimi numeroase. Strâpuns de săgeți, trupul cananeianului fu 
înmormîntat fără nici un ritual. Nesmontu, de a cărui sănătate în- 
floritoare, se putură încredința toţi, rosti cîteva cuvinte care dez- 
văluiau însă o hotàrîre: orice început de răzmeriţă va fi pedepsit 
cu aceeaşi severitate. 

Cercetările în privinţa cananeianului duseră toate la acelaşi 
rezultat: bârbatul îşi pierduse minţile şi înfăptuise singur totul, 
fără vreun sprijin din partea altora. 

Totuşi, bătrînul general se arătă neîncrezător. 

Experienţa sa îi spunea că această întîmplare nu trebuia tre- 
cută cu vederea. Nu-l uimea deloc că îşi pusese în gînd cineva 
să-l omoare şi era convins că astfel de încercări aveau să mai 

urmeze. În schimb, vorbele atacatorului îl nedumereau. De cînd 
Sichemul se găsea sub controlul său, era prima dată cînd un răz- 
vrătit pomenea de nebunul care îndemnase cîndva populaţia la 
răscoală. Oare un alt smintit reaprinsese scînteia? 

Aşa ceva părea de necrezut. 

Dar apariţia acelui Prevestitor nu fusese oare şi ea de necrezut? 

Nesmontu îşi adună toţi ofiţerii şi le ordonă să aresteze de- 
grabă pe oricine trezea anumite bănuieli şi să-i aducă neîntirziat 
în faţa lui pe cei care se dovedeau vinovaţi în vreun fel. 


— Asiaticii nu s-au mişcat de aici de doua zile, se plinse 
Sekari. S-ar zice că aşteaptă întăriri. 

— Poate şovăiesc încotro s-o apuce, îşi dădu cu părerea Iker. 

— M-ar mira. Eu cred că urmează un plan temeinic. Aici, la 
jumătatea drumului dintre Fayyum şi vale, se asigură că n-au 
fost urmăriţi. Nu sînt nişte nepricepuţi, crede-mă! 

— Să dăm de ştire armatei! 

— l-ar vedea din timp pe soldaţi şi s-ar împrăștia. Dacă vrem 
să aflăm ce au de gînd, să nu-i scăpăm din ochi. Iar lucrul acesta 
nu mă înveseleşte mai mult decit pe tine. Aş fi preferat să iau 
parte la un ospăț şi apoi să-mi petrec noaptea cu o fată frumoasă! 
Ah, ce slujitoare drăguţe locuiau în Kahun şi ce aşternuturi de in 
aveai în casa ta minunată! 

— Cå veni vorba... Te-ai prefăcut în chip desăvirşit că eşti slu- 
jitor, îşi reaminti Iker. 

— Dar nu m-am prefăcut! Părinţii mei au fost oameni simpli 
şi eu sînt un băiat din popor. Nu mă deranjează să îngrijesc de 
gospodărie. 

— Ce i-a atras faraonului atenţia asupra ta? 

Pe buzele lui Sekari înflori un zîmbet larg. 

— Cînd eram păsărar, am învăţat graiul păsărilor. Doream să 
intru în slujbă la palat şi, în timp ce intendentul mă punea la în- 
cercare să vadă ce ştiu, o pupăză a scăpat din colivia cea mare. 
Şi era atit de speriată, că ar fi sfîrşit prin a se râni. Am fluierat 

puţin ca s-o liniştesc şi am izbutit. Sesostris, care urmărise tot, 
m-a chemat la el. Regele însuşi, dă-ţi seama! Ce frica mi-a fost! 
În faţa lui, mă simţeam mai neputincios decît un prunc. Şi asta 
nu s-a schimbat nici acum. Eu nu mă îndoiesc nici o clipă că fa- 
raonul se află în legătură cu zeii. 

— Ai mers adesea la Abydos? 

— Abydos, Abydos... gîndul asta nu-ţi dă pace! 

— Dar nu este el centrul spiritual al Egiptului? 

— Se poate, dar noi avem alte treburi acum. 

Iker se gîndi la Isis, care traia pe acel pămînt sacru, îndepăr- 
tat şi cu neputinţă de atins. 1 se va oferi oare prilejul să-i vor- 
bească din nou şi sâ-şi deschidă inima, în sfîrşit? 

— Se mişcă, băgă de seamă Sekari. 

Vînt-de-Miazânoapte şi cei doi bărbaţi se lipiră de pămînt, 
ascunşi vederii de ramurile tamarinilor. 

Într-adevăr, asiaticii porneau iar la drum. 


Ibcha făurise întotdeauna arme. Cînd stâtea în Sichem, lucra 
pe ascuns şi tot ce ieşea din mîinile lui servea unor grupuri mici 
de răsculați, pe care, pînă la urmă, soldaţii reuşeau să-i prindă. 

Apoi apăruse Prevestitorul şi, ascultîndu-i învăţăturile, Ibcha 
pricepu că doar lupta adevărată i-ar îngădui Canaanului să-i 
alunge pe cotropitori şi să devină mai puternic decit însuşi Egip- 
tul. Şi dacă pentru aceasta era nevoie să ucidă, avea s-o facă. Şi 
dacă trebuia ca unii dintre tovarăşii lui să se jertfească, el însuşi 
îi va conduce şi va muri bucuros alături de ei. La Kahun, împre- 
ună cu Bina, aproape că izbutiseră. De-acum înainte, multe oraşe 
le luaseră frica. 

Curînd, în fruntea oamenilor săi, Ibcha va distruge unul 
dintre simbolurile puterii faraonului şi-i va zdrobi inima. 
Sesostris nu era decît un uriaş cu picioare de argilă, prea încre- 
zător în armata sa, forţată să rămînă în Canaan, unde urma să în- 
timpine tot mai multe greutăţi. 

Încredinţat că nu fuseseră observați, Ibcha continua să res- 
pecte ceea ce-i spusese Bina. Alegiînd mereu cărări ocolitoare şi 
întortocheate, pierdea timp, dar se ferea de soldaţi. 

În timpul unei opriri, Ibcha le destânui oamenilor săi care 
era ținta spre care se îndreptau. 

— Faraonilor le place să înalțe monumente pentru gloria lor 
şi Sesostris nu se abate nici el de la aceste rînduieli. La Dachur, 
îşi construieşte piramida unde socoteşte că se va odihni pe ve- 
cie. O să pîngărim templul şi piramida, pricinuindu-i cît mai 
multe pagube. Lucrările vor fi părăsite, iar Sesostris va înţelege 
că nici o bucăţică din regatul său nu e la adăpost de atacurile 
noastre. Poporul îşi va pierde încrederea în el, provinciile se vor 
separa una de alta, vor apărea din nou guvernatorii şi dezordi- 
nea va stăpîni iarăşi pretutindeni. 


42. 


Primarul oraşului meşterilor de la Dachur, Djehuty, se mîn- 
drea cu munca lor. Cu sprijinul Marelui 'Trezorier Senankh, ei 
trudeau fără încetare pentru ca piramidă regală să dea naştere cît 
mai curînd lui Ka. Sărăcăcioase la începutul lucrărilor, casele 
constructorilor erau acum primitoare şi plăcute. 

În ciuda unei sănătăţi tot mai şubrede, Djehuty îşi petrecea 
toată ziua printre meşteri. Datorită lecticii sale, se mişca lesne 
dintr-o parte a şantierului în alta şi verifica respectarea planuri- 
lor întocmite de faraon. Ansamblul arhitectural a cărui inimă era 
piramida, respecta reguli precise, mulţumită cărora avea så se 
răspîndească în jur magia pietrelor. 

Mereu zgribulit, suferind de reumatism, Djehuty nu voia să 
i se pomeneasca de odihnă. Iniţiindu-l în misterele Cercului de 
aur din Abydos şi încredinţindu-i o sarcină dintre cele mai în- 
semnate, faraonul îi înseninase bâtrineţile. În loc să lîncezească 
într-o slujbă oarecare, simţea trezindu-se în el puteri nebânuite. 
Deşi în fiecare seară era convins că nu va putea să se ridice a 
doua zi din pat, Djehuty reuşea acest lucru în fiecare dimineață. 

— S-a petrecut ceva supărător? îl întrebă el pe comandantul 
soldaţilor care păzeau împrejurimile. 

— E linişte peste tot, îi răspunse ofiţerul. 

Djehuty se îndreptă spre locaşul de veci unde avea să fie în- 
mormîntat vizirul Khnum-Hotep, situat la nord de piramidă. Al- 
cătuit din cărămizi acoperite cu calcar, locaşul era însufleţit de 
basoreliefuri şi de inscripţii hieroglifice, care aveau så asigure 


320 CHRISTIAN JACO 


supraviețuirea spiritului. Încaperea funerară, sala vaselor canopice 
şi anticamera urmau să fie terminate în curînd. Ridicînd un mo- 
nument atit de frumos pentru vizirul său, faraonul voia să arate 
importanţa pe care i-o acorda. 

Primarul privi îndelung zidul înconjurător punctat de forti- 
ficaţii, adevărat perete magic ce proteja piramida înăuntrul că- 
reia avea să se mişte Ka-ul regal. Continuînd învăţăturile lui 
Djeser şi Imhotep de la Saqqara, Sesostris respecta valorile sa- 
cre ale tradiţiei egiptene. Da, piramida îl întrupa pe Osiris, învin- 
gător al morţii! Da, Maat putea să iasă biruitoare din înfruntarea 
cu isefet! Da, ea putea să-l elibereze pe om din temniţa josniciei 
şi mărginirii sale, dacă el se preschimba în constructor. 

Timplarii tocmai aşezaseră bărcile din lemn în capelele bol- 
tite. Barca zilei, barca nopţii, barca luminii divine, toate vor 
sluji călătoriei sufletului regal care nu va înceta să plutească 
prin univers. 

Djehuty străbătu templul susţinut de coloane în forma de pa- 
pirus şi de lotus. Statui gigantice ale faraonului, înalte de peste doi 
metri, stăteau mărturie pentru renașterea neîncetată a regelui în 
Osiris. Hieroglife minunate dezvăluiau numele şi calităţile monar- 
hului, aşezat sub protecţia semnului vieţii, crucea cu toarte, în- 
conjurată de doi şoimi. În anticameră, zei şi zeițe dadeau regelui 
viaţă şi putere; în încăperea ofrandelor, faraonul, purtînd pe cap 
coroana, primea forţa ascunsă a bucatelor oferite. Doborindu-şi la 
pămînt duşmanii răsăriţi din întuneric, redînd viaţă armoniei lui 
Maat, Sesostris celebra aici o nesfîrşita sărbatoare a reînnoirii. 

Chiar şi aleea uriaşă care lega părţile de nord şi de sud ale 
construcţiei era o culme a măiestriei meșterilor. Iar în acoperă- 
miîntul piramidei, format din bucâţi de calcar aduse din cariera 
de la Tura, aveau să se oglindească razele soarelui, înfățişînd ast- 
fel puterea pietrei de lumină, izvorâtă din începuturile lumii. 

Maestrul de operă îl pofti pe Djehuty să pătrundă în încăpe- 
rile de dedesubt. Intrarea ce urma să fie ascunsă la încheierea 
lucrărilor, dădea spre un coridor care ducea într-o anticameră 
prelungită de o trecere spre o încăpere dreptunghiulară. Spre 

răsărit, se afla o capelă împodobită cu calcar șlefuit, iar spre 
apus, o cameră a reînvierii unde trona un sarcofag din granit 
roşu, pe care se vedeau desene ce aminteau de palatul primilor 
faraoni. E] avea så devină barca spiritului luminos al regelui în 
călătoria lui prin lumea de dincolo. Deasupra odåii funerare, un 
tavan fals cuprindea cinci perechi de grinzi din calcar, lungi de 
şase metri şi cîntărind fiecare treizeci de tone. 

Djehuty cugetă îndelung în acest loc, situat în afara lumii oa- 
menilor. Potrivit obiceiului, meşterii făuriseră un spaţiu unde nevâ- 
zutul se putea dezvălui fără să se teamă de atingerile neiniţiaţilor. 
Aici, faraonul se ivea cu adevărat viu în şi spre lumină. 

Cînd ieşi afară, Djehuty observă că soarele stătea să apună. 
Meşterii părăsiseră deja şantierul şi primarul se miră cînd nu zări 
decît un singur soldat în pragul templului piramidei. 

— Unde au plecat ceilalţi? 

— Ofiţerul a fost înștiințat că a avut loc un atac pe drumul 
spre Fayyum. A alergat degrabă să dea ajutor răniților. 

— Ar fi trebuit să-mi ceară voie. 

— N-a îndrăznit să vă tulbure. 

Îngrijorat, Djehuty îl preveni pe maestrul de operă că erau 
lipsiţi de pază şi îi porunci să trimită cîţiva oameni să stea la 
pîndă în jurul oraşului. 

Apoi, fiind ostenit şi simţindu-şi încheieturile arzînd, se 
întoarse în locuinţa sa, bău puţină apă şi se întinse pe pat, te- 
mîndu-se cå nu va mai putea să se ridice. 


În depărtare, scăldata în lucirea blindă a asfinţitului, pira- 
mida atrăgea privirile lui Ibcha şi ale oamenilor săi. 

— Minciuna noastră i-a păcălit pe soldaţi, murmură el. N-au 
mai râmas decît meşterii obosiţi după o zi de muncă. Ca toţi 
egiptenii, şi ei se bucură acum de aceste clipe neasemuite cînd 
soarele se cufundă la apus. O stare de pace îi învăluie şi nu vor 
fi în stare să se apere. 

Semâniînd spaima şi vârsînd sînge la Dachur, Ibcha îşi va împlini 
misiunea încredinţată de Bina. Aceasta era porunca Prevestitorului: 

să împiedice piramida să dea naştere lui Ka şi s-o reducă la o gră- 
madă de pietre fără viaţă. Datorită vorbelor sale, asiaticii începeau 
să priceapă că forţa egiptenilor nu se bizuia doar pe armata lor. Ca 
să-i învingă, trebuiau să le şteargă de pe faţa pământului edificiile 
magice care zămisleau o energie misterioasă și le îngăduiau să în- 
toarcă în favoarea lor împrejurările cele mai potrivnice. 

Sa facă din Dachur o ruină ar fi fost o victorie răsunătoare! 
Faraonul şi-ar fi văzut zdrobită lucrarea pe care o sortise veşni- 
ciei. Siguranţei sale avea să-i ia locul mîhnirea şi teama. 

— Să cruţăm femeile şi copiii? întrebă unul dintre oamenii 
lui Ibcha. 

— Orice slăbiciune duce la înfrîngere, răspunse acesta. Fie ca 
focul Prevestitorului să pîrjolească locurile necredincioşilor! 

Asiaticii erau chiar pe punctul să se arunce asupra prăzii, 
cînd unul dintre ei scoase un strigăt: 

— Comandante, uite acolo jos un bărbat care aleargă! 

— Nu risipiţi vreo suliță pe el, căci e prea departe. 

— Şi încă unul care fuge. Are un mâgar cu el. 

— La atac! ordonă Ibcha. 


Sekari nu alergase în viaţa lui aşa de repede. În orice mo- 
ment, se aştepta să fie doborit şi îşi iuțea paşii. 

În sfirşit, intră în oraşul constructorilor şi se izbi de un meş- 
ter înarmat cu un ciocan de lemn. 

— Unde sînt soldaţii? 

— Au plecat să-i ajute pe răniții de pe drumul Fayyumului! 

— Trezeşte pe toată lumea! Sînteţi în primejdie! 

Cioplitorul în piatră nu se pierdu cu firea şi dădu de îndată 
alarma. Înşfăcînd în graba uneltele, tovarăşii săi se pregătiră 
de înfruntare. 

— Să apărăm piramida, porunci Djehuty încă mirat că izbu- 
tise să se ridice în picioare şi de data asta. Femeile şi copiii să se 
închidă în case! 

— Fie ca Cercul de aur să ne protejeze şi să ne dea puterea să 
luptăm împotriva lui isefet, şopti Sekari la urechea primarului. 

Iar mîinile lor se atinseră preţ de o clipă. 

— Iker îi va aduce înapoi pe soldaţi. 

— Dar va ajunge, oare, la timp? 

— Un scrib-care a primit învăţătură în provincia lepurelui nu 
are cum să întirzie. Adăposteşte-te! 

— Mă voi bate alături de ceilalţi, hotărî Djehuty. Merită să 
murim, dacă vom salva edificiul regal. 

Prima suliță îl räni în coapsă pe unul dintre meşteri. Sekari 
răspunse aruncînd cu o dalta de aramă bine ascuţită, ce se înfipse 
în gitul unui asiatic. 

Primarul îşi flutură în aer bastonul ce-i servea drept sprijin. 

— La templu, repede! 

Adunîndu-se în interiorul edificiului, meşterii blocară intra- 
rea cu blocuri mari de piatră în care se frînseră lâncile şi săgețile 
asiaticilor. 

— Tilharii se vor căţăra pe ziduri, îi preveni Sekari, şi noi nu 
vom putea să le ţinem piept. Care e locul în care se pătrunde cel 
mai greu? 

— Mormiîntul regal, dar refuz să-l pîngăresc. Nu-i vom lăsa 
pe nelegiuiţii ăştia să-l atingă. 

— Ai grijă, uite unul! 

Ciocanul azvirlit de Sekari îl izbi drept în frunte pe asiaticul 
apărut pe coama zidului dintre coloane şi-l prăvali drept peste 
un tovarăș de-al lui care venea din urmă. 

Lucrul acesta stîrni tulburare printre oamenii lui Ibcha, deja 
neliniştiţi la gîndul cå vor da buzna într-un templu, atrăgînd asu- 
pra lor furia zeilor. 

La rîndul sâu, Sekari nu se amăgea. În ciuda curajului lor, 
meşterii aveau să fie răpuşi cu uşurinţă. 

Deodată, un răget puternic îi încremeni pe meşterii împresurați. 

— E chiar... vocea zeului Seth, care a sărit în ajutorul atacato- 
rilor! se înspâimîntă un cioplitor. 

— Dimpotrivă, îi îmbaărbăta Sekari, ne dă nouă forţa să-i biruim. 

Ibcha ţăie gâtul rănitului, căci nu voia să lase în urma lui un 
om căruia duşmanul, supunîndu-l la cazne, i-ar fi putut smulge 
vreo mârturie. 

— Am mai fi avut nevoie doar de puţin timp, bodogâni el, în- 
ciudat. 

Soldaţii, zoriţi de Iker şi Vînt-de-Miazănoapte, se întorceau 
în goană la Dachur. 

După ce-şi pierduse doi oameni, Ibcha preferă să-i păstreze 
pe ceilalţi teferi decit să se arunce într-o încăierare sîngeroasă 
din care nu era sigur că va ieşi învingător. 

Turbind de furie, trase o săgeată înspre piramidă şi dădu or- 
dinul de retragere. 

Egiptenii se repeziră după asiatici, dar aceştia se îndepărta- 
seră deja prea mult, ca să mai poată fi ajunşi. 

Ofiţerul se înfăţişă înaintea lui Djehuty. 

— Am fost minţit. Pe drumul spre Fayyum nimeni n-avea ne- 
voie de ajutorul nostru. Eu... 

— Că te-ai lăsat păcălit de un asiatic e de înţeles. Dar ai luat 
hotăriri de capul tău, fără să-mi ceri îngăduința, încălcînd porun- 
cile. Nu mai ai ce căuta printre noi, iar vizirul va fi cel care te va 
judeca. Pînă la numirea altui ofiţer care să te înlocuiască, am să 
preiau eu comanda soldaţilor. 

Djehuty se aşeză, iar Iker îi turnă de băut. 

— Ai salvat piramida, Fiule regal! 

— Meritul e al vostru şi al lui Sekari. Şi să nu uităm că gla- 
sul lui Vînt-de-Miazănoapte ne-a fost şi el de ajutor. 

Pacea serii învălui din nou Dachurul, de parcă nimic nu s-ar 
fi întîmplat. Dar mîinile lui Djehuty încă tremurau. 

— Barbarii aceştia au îndrăznit să atace un loc sacru! Acum ştim 
că nu se dau în lături de la nimic şi că se încumetă să înfăptuiască 
mari grozăvii. Cine ar putea să le fie căpetenie, dacă nu demo- 
nul care încearcă să distrugă Arborele vieţii? 

— Lepadaătura asta a prins curaj şi-a ieşit la lumină, adăugă 
Sekari, ceea ce înseamnă că se simte în stare să pornească bătă- 
lia. La Kahun, ca şi aici, a fost cît pe ce să izbutească. Iar noi tre- 
buie să fim pregătiţi pentru tot ce poate fi mai rău. 


43. 


— Sînteţi sigur, cu adevărat sigur? întrebă Fiul regal. 

— Da, din păcate! răspunse vizirul Khnum-Hotep după ce-şi 
încheie povestirea. Sepi e mort. 

Nici Sekari, nici Iker nu-şi putură stăpîni lacrimile. 

Prudent, bun cunoscător al meşteşugului războiului, nu reuşise 
el oare întotdeauna să scape din cele mai primejdioase împrejurări? 

— Niciodată prădătorii nubieni n-ar fi izbutit să-i întindă o cap- 
cană învățătorului meu! izbucni Sekari. Cît despre demonii deşer- 
tului, generalul putea să-i stăpinească întrucît cunoştea formulele 
care-i fac neputincioşi şi-i trimit îndărăt în pustietăţile lor dogori- 
toare. Neîndoielnic, ucigaşul lui Sepi e chiar prinţul întunericului! 

— Acelaşi care a aruncat vraja asupra Arborelui vieţii, adă- 
ugă Iker. 

Sekari strinse pumnul. 

— Ai pe de-a-ntregul dreptate! A vrut să-l împiedice pe ge- 
neral să găsească aurul tămăduitor. Monstrul ăsta dă tircoale 
peste tot! 

— Nu lăsa durerea să-ţi tulbure minţile! îl povăţui vizirul. 

— Sepi m-a învăţat tot. Fără el n-aş fi existat. 

— Ţi-a dat lecţii despre hieroglife? îl întrebă Iker. 

— Pe mine nu m-a aşezat lîngă ceilalți elevi. Scriam pe nisip, 
iar semnele puterii le-am deprins străbătind cărări primejdioase, 
înfruntînd fiare sălbatice şi hoţi de tot soiul. Nu mă ferea de ni- 
mic, dar îmi dădea arme ca să mă apăr. 

Marele 'Trezorier Senankh încercă să-l încurajeze pe fratele 
sau din Cercul de aur, dar ştia ca şi el că Sepi lăsa în urmă un gol 
cu neputinţă de umplut. 

— Tu şi Iker v-aţi descurcat bine la Dachur. Generalul ar fi 
fost mândru de voi. Potrivit cererii lui Djehuty, paza e de-acum 
intărită, iar meşterii nu mai au de ce să se teamă. 

— La Dachur, poate, dar la Memphis şi în celelalte oraşe? îl 
mtruntă Iker. Aceşti războinici pot ataca oriunde şi oricînd. 

Nici vizirul, nici Marele Trezorier nu-l contraziseră pe scrib. 

— Ne-am pierdut unul dintre cei mai buni apărători, zise 
Sekari. Să ne arătăm demni de el şi să-i ducem mai departe lu- 
crarea de acolo de unde moartea crede că l-a oprit. 


Pe chipul lui Sobek se citea duşmâănia. 

— Îmi pare râu, Fiule regal, dar sînt nevoit să te controlez. 

— Cum doreşti. 

Avînd în vedere rangul şi trecutul oaspetelui, mai-marele tu- 
turor gărzilor din regat ţinu neapărat să îndeplinească el însuşi 
această sarcină. 

— Poţi să intri. 

Şi Sobek împinse uşa odaâii de lucru a lui Sesostris. 

— Totul e în ordine, Luminăţia Voastră. Vreţi să mai rămîn? 

— Nu, poţi să te retragi, Sobek. 

Pe genunchii monarhului, care stătea precum scribii, ţinîn- 
«lu-şi spatele drept şi picioarele încrucişate, se vedea un papirus 
«desfăşurat. 

Iker se așeză în faţa regelui în aceeaşi poziţie. 

— Sobek mà urăşte. 

— Dupa părerea lui, nu ţi-ai dovedit încă nevinovăția şi cre- 
dința faţă de faraon. 

= Am să-l conving pînă la urmă. 

— E chiar una dintre sarcinile ce-ţi revin, fiule. 

- Veştile ce vi le-aduc nu sînt tocmai îmbucurătoare, Lu- 
minăţia Voastră. Am găsit salcîmul lui Neith, dar era ars. Am 

descoperit şantierul unde a fost construit Fulgerul, dar n-am aflat 
cui aparţinea corabia. I-am împiedicat pe asiatici să pună mîna 
pe Kahun şi pe Dachur, dar n-am reuşit să le arestez pe cele două 
căpetenii ale lor, Bina şi Ibcha. 

— Ce crezi despre ei? 

— ÎI socot pe Ibcha drept un ucigaş fără milă. Va îndeplini în- 
tocmai ordinele primite, chiar cu preţul vieţii sale. El a atacat la 
Dachur. Dar nu s-a aruncat într-o luptă cu sfirşit nesigur şi asta mă 
neliniștește. Ibcha şi-a păstrat oamenii pentru viitoarele atacuri. 

— Nu e el marea căpetenie? 

— La Kahun asculta de Bina. 

— Şi această femeie să-i conducă, oare, pe răzvrătiți? 

— Plină de ură şi foarte şireată, e mai degrabă sfătuitoarea 
lor, înzestrată cu o nesecată putere de a face rău. Nimic nu o va 
abate de la ţinta hotarită de călăuzitorul ei, cucerirea Egiptului 
de câtre Asia. 

— O asemenea cuvintare merită atenţie, recunoscu Sesostris, 
dar faptele nu o îndreptăţesc. Acum nu există în toată Syro-Pa- 
lestina nici un clan în stare să ducă un razboi împotriva noastră. 
Altminteri, generalul Nesmontu n-ar fi întirziat să-mi dea de ştire. 

— Această răscoală care mocneşte nu se aseamănă oare cu al- 
bia unui rîu, Luminăţia Voastră? În cea mai mare parte a anului 
rămîne uscată, dar cînd vin ploile se preschimbaă într-un puhoi 
nimicitor? Bina şi Ibcha se ascund poate la Memphis, unde to- 
varăşii lor locuiesc de multă vreme. Aici, în capitală, plănuiesc 
ei să dea lovitura hotăritoare. Şi încă stăruie un mister: cine l-a 
trimis pe falsul soldat care a încercat să mă omoare și care nu era 
asiatic? Negreşit, e vorba de un grup de egipteni care au de gînd 
să vă înlăture. Dacă toate aceste forţe ale răului se unesc, duş- 
manul devine de temut. Şi ucigîndu-l pe generalul Sepi, nu și-a 
dovedit deja tăria? 

Sesostris împaârtăşea gîndurile lui Iker. Nici una dintre neno- 
rocirile din ultimul timp nu era rodul întimplării. Nu cumva al- 
cătuiau ele un plan ce avea să ducă la moartea Arborelui vieţii? 


328 CHRISTIAN JACQ 


— Oricare ar fi încercările, Iker, voi fi mereu alături de tine 
pentru a te ajuta să-ţi împlinești destinul pe care nu-l cunoşti înca. 

Tînărul înmărmuri. Regele tocmai rostise, cuvînt cu cuvînt, 
ultimul mesaj pe care bătrînul scrib din Medamud i-l lăsase în- 
văţăcelului său. 

— Luminăţia Voastră, eu... 

— Odihneşte-te puţin. Prea multă încordare nu înlesneşte o 
gîndire limpede. 


Nas-în-vînt îndeplinea slujba aceasta de peste 20 de ani şi 
putea servi drept pildă celorlalte gărzi. Ura grosolânia şi respecta 
ordinele primite fără să crîcnească, dar arâtînd adesea şi o fârimă 
de omenie. Deşi îl admira pe Sobek, îl socotea uneori prea as- 
pru. Oare nu era bine ca locuitorii Memphisului să te şi iubească, 
nu doar să se teamă de tine? Nas-în-vînt se străduia întotdeauna 
să-i împace pe certăreţi şi nu-i trimitea în temniţă pe cei care în- 
trecuseră măsura la băutură. Lui însuşi îl plăcea uneori să pe- 
treacă puţin, făra să i se pară că punea regatul în primejdie. 

Ultimele porunci nu le găsi pe placul lui. Însarcinat să faca 
de pază la una dintre porţile oraşului, trebuia să-i controleze şi 
să-i ia la întrebari pe cei care doreau să intre. La cea mai mică 
bânuială, măsurile erau severe. Dar greutăţile întîimpinate îi ne- 
mulţumeau pe oameni şi îngreunau viaţa de zi cu zi. 

De aceea, Nas-în-vînt, ca şi alţi colegi de-ai săi, nu se arătă 
din cale-afară de zelos. Se mulțumea să salute persoanele cunos- 
cute şi pe negustori, şi nu oprea din drum decît arar vreun càlà- 
tor a cărei înfăţişare părea suspectă. 

Frumoasa cea oacheşă, însoţită de un barbos cu braţe groase 
nu părea să ascunda ceva, dar Nas-in-vînt avea poftă să mai 
schimbe o vorbă cu cineva. 

— Cum te cheamă? 

— Apă-Proaspată, comandante. 

— El e barbatul tâu? 

— Da, comandante. 

— Nu v-am mai văzut pe-aici. De unde veniţi? 

— Din Delta. 

— Şi ce aveţi de gînd să faceţi la Memphis? 

— Bărbatul meu e bolnav. Am auzit că aici sînt doctori foarte 
buni şi poate ei îi vor găsi leacul. 

— Unde o să staţi? 

— La bunicul meu, un negustor de sandale. 

Nas-în-vînt ar fi trebuit să le pună o grămadă de întrebări, 
dar bărbatul arăta atît de copleşit de suferinţă, încît Nas-în-vînt 
nu se îndură să mai stăruie cu întrebările. Şi apoi femeia, cu fe- 
țişoara ei drăguță, nu arăta a războinic însetat de sînge. 

Iar Bina şi Ibcha intrară lesne în oraş, alăturîndu-se celorlalți 
tovarăşi ai lor care pâtrunseră şi ei în Memphis prin acest loc de 
trecere, la ore diferite. 


Sobek tuna şi fulgera. 

Uimit că nu primise nici o informaţie despre asiatici a că- 
ror situaţie nu era în ordine, pomi el însuşi să verifice mai multe 
posturi de pază, îndoindu-se că ordinele sale fuseseră respectate 
întocmai. 

Şi într-adevăr, trei ofiţeri nu se purtaseră cu asprimea cuve- 
nită. Iar primul pe această listă era Nas-în-vînt care, în faţa fu- 
riei dezlănţuite a lui Sobek, încercă să se dezvinovăţească. 

— E cu neputinţă să-i deosebeşti pe asiaticii primejdioşi de 
restul populaţiei. Sînt oameni ca mine şi ca... 

— Nu cred! i-o reteză Sobek. 

— Oricum, pe unii i-am luat la întrebări şi i-am cercetat cu 
atenţie, dar tot a trebuit să-i las så treacă. N-am găsit nici o pri- 
cină ca să-i arunc în temniţă. 

— Alţi colegi de-ai tăi au făcut arestări. 

— Şi au pus mîna chiar pe luptători asiatici? 

Sobek nu putea să mintă: pînă la urmă le daduse drumul, 
căci nu avea dovezi împotriva lor. Paza Memphisului, pe care el 
însuşi o rinduise, nu era bună de nimic. 

Neliniştit şi dezamăgit, Păzitorul slăbi supravegherea asupra 
porţilor capitalei şi înmulţi, în schimb, rondurile în cartiere, po- 
runcind străjilor să-i aducă la cunoştinţă chiar şi cea mai neîn- 
semnată întîmplare. 

Faţă de rege, Sobek nu-şi ascunse amărăciunea. 

— Am fost prea trufaş şi încrezător, Luminăţia Voastră. 
Memphis e un oraş deschis pe care însă îmi închipuiam că-l pot 
apara de nepoftiţi. M-am înşelat. Ori asiaticii au fost înspâimîntaţi 
de desfăşurarea forțelor noastre şi s-au retras în Deltă, ori au avut 
complici în capitală care i-au ajutat, oferindu-le adăpost aici. Din 
nefericire, sînt convins că a doua posibilitate este cea adevărată şi 
că răzvrătiţii ăştia se adună ca să plânuiască un nou atac. Iar ţinta 
lor este însuşi faraonul. Duşmanul stă la pîndă în întuneric, nu-i 
cunoaştem faţa şi poate să lovească oriunde şi oricînd, chiar înă- 
untrul palatului. De aceea vă cer să vă îndepărtați de palat cît mai 
Tar cu putinţă şi să întărim paza în jurul persoanei voastre. 

— Sá må ascund precum un animal hăituit ar însemna deja o 
victorie pentru potrivnicii noştri, grâi răspicat Sesostris. Voi 
continua să-mi îndeplinesc îndatoririle de rege ca şi pină acum. 
Iar tu, Sobek, îndeplineşte-ţi-le pe ale tale. 

— Turbez de furie, Luminăţia Voastră, căci mă simt lipsit de 
ochi şi de urechi! Niciodată n-am avut de înfruntat ucigași atît 
de vicleni. Dar fiţi sigur că voi face tot ce-mi stă în putinţă. 

— Tot n-ai încredere în Iker, nu-i aşa? 

— Cum să uit că a încercat să vă omoare? Aş vrea să cred câ 
a fost vorba de o încurcătură, dar îngăâduiţi-mi totuşi să-l supra- 
veghez îndeaproape. Dacă ţine legătura cu asiaticii, vom avea 
dovada că e doar o iscoadă. 

— Îți apreciez înverşunarea, Sobek, dar l-am numit pe Iker 
Fiu regal. Şi el singur are să te convingă de buna lui credinţă. 


44. 


În cartierul din Memphis unde îşi avea ascunzătoarea marea 
lor căpetenie, învăţăceii Prevestitorului erau cu ochii în patru. 
Brutari, vînzători de sandale, frizeri, cu toţii se amestecaseră prin- 
tre locuitori şi nimeni nu le-ar fi putut ghici adevăratele gînduri. 

De la sosirea Binei, a lui Ibcha şi a oamenilor lor, degrabă as- 
cunşi în case sigure, se înmulţiseră pîndarii care supravegheau îm- 
prejurimile zi şi noapte. Gărzile care se încumetau să pătrundă pe 
teritoriul Prevestitorului erau repede reperate. Nici rondurile tot 
mai dese nu-i îngrijorau pe asiatici, căci prindeau îndată de ştire. 

La primul etaj al prăvăliei unde se vindeau rogojini şi coşuri 
de tot soiul, Prevestitorul nu înceta så predice. La rîndul lor, cre- 
dincioşii îi ascultau cuvintele fără să le fie îngăduit să pună vreo 
întrebare. Ca singur împuternicit al unui zeu hotărît să cucerească 
lumea, Prevestitorul dadea glas unui adevar de netăgăduit. 

Potolindu-şi setea cu puţină sare între două cuvîntări, Pre- 
vestitorul rostea aceleaşi vorbe menite să pună stăpînire, puţin 
cîte puţin, pe minţile oamenilor care-l priveau cu admiraţie. Deşi 
nu primiseră nici un fel de învăţătură în viaţa lor, cea de acum le 
ajungea cu prisosinţă ca să se bată pînă la victoria finală. 

Shab Strîmbu” sorbea cuvintele stăpînului său, mai ales cînd 
acestea vesteau moartea necredincioşilor şi supunerea cu desă- 
vîrşire a femeilor cârora egiptenii le acordau prea multă liber- 
tate. Ca un cîine de pază, Shab nu uita să-i cerceteze amănunţit 
pe fericiţii cărora le era îngăduit să se apropie de Prevestitor. 

Cînd vocea blindă şi învâluitoare a acestuia se opri, ucenicii 
se împrăştiară care-ncotro. 

— Cheamâă-l pe Gură-Pocită! îi porunci Prevestitorul lui 
Shab. Vom trage, în sfârşit, un folos de pe urma îndelungatelor 
zile de pregătire a războinicilor lui. 

— Înseamnă câ vom lovi chiar... acolo sus? 

— Întocmai, prietene. 

— Dar sîntem destui pentru asta? 

Prevestitorul zimbi cu îngăduinţă. 

— Nu fi nici neliniştit, nici neîncrezâtor. Mulțumită noilor 
noştri aliaţi, avem la îndemînă tot ce ne trebuie. Pe de altă parte, 
vom răspîndi o aşa spaimă în oraş, încît cele mai multe piedici 
vor fi iute înlăturate. Apucă-te şi stringe bucăţi de lemn uscat şi 
cîrpe pe care le vom împârţi apoi tovarășilor noştri. Curînd, fo- 
cul lui Seth se va abate asupra acestui oraş căzut în păcat! Iar 
acum am să mă îngrijesc de Bina. 

Strimbu” fâcu o mutră dispreţuitoare. 

— Stăpîne... 

— Ce e, Shab? 

— Stapine, departe de mine gîndul de a mă împotrivi hotâri- 
rilor voastre, dar această Bina... 

— Ce învinuire îi aduci? 

— Ca e femeie. 

Prevestitorul îşi puse încetişor palma pe umărul Strimbului. 

— Zeul ne învaţă că femeile sint mai prejos decît bărbaţii şi 
că trebuie să stea închise în case, slujindu-și soţii şi fiii. Dar 
acum ne aflăm în război şi mînuiesc felurite arme, chiar şi pe 
cele mai neaşteptate. Iar Bina e una dintre ele. Egiptenii sint atit 
de naivi, încît nu-şi închipuie că o fată frumoasă poate fi mai pri- 
mejdioasă decit o armată bine înzestrată. Dar mai întîi am să-i 
desăvîrşesc transformarea. 

Prevestitorul păşi în odaia întunecată pe care Bina nu fusese 
lăsată s-o părăsească de cînd sosise la Memphis. Prin venele sale 
curgea acum un singe nou, a cărui cantitate urma să sporească, 

preschimbînd-o într-o ucigaşă făra milă, aflată în slujba Preves- 
titorului. Şi nimeni nu avea să întreacâă în cruzime această fiară. 

— Ridică-te, Bina, şi priveşte-ma! 

Deşi părea lipsită de viaţă şi închisă în ea însăşi, bruneta se 
însufleți la auzul glasului stăpînului ei. Lasindu-şi capul pe spate, 
se înălță fără grabă, cu ochii aţintiţi în gol şi rămase nemişcată 
în mijlocul încăperii. 

Prevestitorul făcu să se învîrtă peretele din fundul odăii şi 
scoase din ascunzătoarea sa cufărul din lemn de salcîm care o 
adăpostea pe regina turcoazelor. 

— După ce razele soarelui vor scâlda piatra aceasta nespus de 
prețioasă, grăi el, am să te înzestrez cu o ultimă putere. Apoi o 
să-mi aparţii trup şi suflet, şi ai să mi te supui orbeşte. 

Prevestitorul dădu la o parte cele două rogojini cusute care 
acopereau fereastra. 

O rază de lumină căzu pe regina turcoazelor a cărei strălu- 
cire se răsfrînse pe chipul Binei. 

— Regină a întunericului, fii leoaica înfricoşătoare, setoasă 
de sînge şi dornică de macel care străbate deşertul! 

Unghiile Binei deveniră la fel de ascuţite ca nişte gheare, iar 
dinţii, puternici, precum colții fiarelor. 

Prevestitorul era mindru de ceea ce înfăptuise. Aşa că aco- 
peri iar fereastra şi aşeză piatra la loc în ladă. 

— Sà nu uiţi, Bina, femeie devotată stăpînului tău, că nu vei 
deveni leoaica decît la porunca mea. 

Frumoasa brunetă părea că se trezise dintr-un vis urit. 

— Scoate-ţi veșmintele! îi ceru Prevestitorul. 

Barbatul o fermeca şi o înspâiminta în acelaşi timp. Nefiind în 
stare să i se opună, se dezbrăcă, lăsîndu-l să-şi facă poftele cu ea. 


În ciuda sfaturilor lui Sobek, regele îl lua cu sine pe Iker în 
afara Memphisului. Desigur, cei mai buni oameni ai Păzitorului 
vegheau asupra monarhului şi a Fiului regal, dar ar fi izbutit ei 
să-l salveze pe Sesostris în cazul unui atac neașteptat? Avînd în 

vedere ameninţarea care parcă plutea în aer, momentul era prost 
ales pentru asumarea unui asemenea risc. 

Un şoim le servi drept câlăuză, iar regele îl urmă tăcut pînă 
ajunseră lîngă un canal umbrit. Acolo privi îndelung frunzişul 
sălciilor şi se plimbă de-a lungul malului. O pace adîncă dom- 
nea peste aceste locuri. 

— Turmă a Zeului, oamenii au primit din partea lui o zestre 
frumoasă, grăi Sesostris. Nu pentru ei a zămislit el cerul şi på- 
mîntul, şi aerul care-i ţine în viaţă? Căci ei sînt imaginile lui, ie- 
şite chiar din fiinţa sa? El face soarele să strălucească, iarba să 
crească şi le oferă tot soiul de roade. Marele Fâuritor n-a rînduit 
şi râul în creaţia sa. Însă oamenii s-au răzvrătit Şi, cum nu poţi 
să separi otrava de şarpe, tot aşa nu poţi scoate răul dintr-o făp- 
tură stricată. Cînd Zeul a ris, s-au născut zeii, iar cînd a plîns, 
S-au ivit oamenii. Purtînd cu el nedreptatea şi cruzimea, omul 
este cel mai de temut dintre fiare. Faraonul trebuie să păstreze şi 
să continue pe pâmiînt înfăptuirea divină, eliberîndu-l pe om din 
mîna omului. Să-ţi închipui că-i poţi ajuta pe oameni e lăudâro- 
şenie; faraonul îl slujeşte pe tatal său, stăpînul zeilor. Nu există 
salvare pentru cel leneş, nici frate într-ale spiritului pentru cel 
care nu respectă legea lui Maat şi nici zi de sărbătoare pentru cel 
lacom. Nu jindui niciodată, Iker, după ceea ce aparţine altuia, 
nu-ți dori ceva ce nu eşti în stare să dobîndeşti singur, căci pofta 
iti aduce suferinţă. Nesâtulul e un mort viu. Aceasta e şi datoria 
regelui: să lupte fară odihnă împotriva lăcomiei oamenilor. 

— Dar la sfirşitul epocii marilor piramide, n-a ieşit ea biruitoare? 

— Întunericul a fost preferat în locul luminii, nimeni nu a mai 
tras vreo învăţătură din legile cereşti, nimeni nu a mai respectat 
legile pămiînteşti, râul a fost numit bine, ucigaşul socotit drept 
om cinstit, păcatul drept virtute, viclenia drept rînduială, înţe- 
lepiul drept nebun, înflăcăratul drept pildă de urmat, iar glasu- 
vile zeilor au fost înăbuşite. Şi aşa s-a înstăpînit isefet, care e 
nedreptate, violenţă, lăcomie, lene, uitare, sfarimare, dezordine 
k lepea celui mai tare care îngăduie ucigaşilor şi hoţilor så 

conducă. Dacă izbinda lor ar fi ţinut mult, pamîntul ar fi deve- 
nit sterp, aerul înecăcios şi apa otrăvită. Iar focul cerului ar fi 
pustiit lumea noastră. Dar să lupţi clipă de clipă împotriva lui 
isefet nu e de ajuns. Trebuie să o întărim pe Maat împlinind ri- 
tualurile. Fiecare domnie trebuie să repete creaţia începutului, ca 
să putem respinge forţele dezordinii şi s-o readucem pe Maat 
printre noi. Ce ştii despre ea, Iker? 

— Cînd Maat este ţinută la locul cuvenit, Luminăţia Voastră, 
regatul are parte de belşug, iar cerul e binevoitor. Fiică a lui Ra, 
tovarăşă a lui Thot, mereu prezentă în barca soarelui, ea este cîr- 
maciul care arată drumul cel bun. 

— Mulțumită lui Maat, lumea stelelor, a soarelui şi cea på- 
mînteană trăiesc împreună în armonie. Voința mea este Maat, 
căci doar dreptatea inimii e pe placul faraonului. Forța mea este 
dreptatea. Să mă îndepaârtez de ea ar însemna sfârşitul domniei 
mele, căci monumentele clădite de un tiran sînt sortite pieirii. 
Datoria mea e s-o înalt pe Maat spre ea însăşi, să fiu mijlocitor 
între ea şi poporul meu, să pun în armonie rinduielile lumii noas- 
tre cu cele cosmice. Regatul care nu-i aduce ofrande lui Maat nu 
cunoaşte nici dreptatea, nici unirea, ci se prinde în capcana lup- 
telor pentru putere. Maat poruncește: răsplăteşte-l pe cel care în- 
faptuiește. Eşti tu oare acela, Iker? 

— Aşa îmi doresc, Luminăţia Voastră. 

Sesostris îl conduse pe Iker la marginea deşertului. În zare 
se vedea piramida în trepte a lui Djeser. 

— Ştii adevăratul nume pe care neiniţiaţii îl dau unei necropole? 

— Nu e „pămîntul lui Maat“? 

— Mare, trainică și strălucitoare e legea lui Maat! Încă din tim- 
pul lui Osiris n-a fost tulburată niciodată. Bineînţeles, râul, nele- 
giuirea şi aliaţii lor lucrează fără încetare în această lume şi adună 
faptă după faptă. Dar atita vreme cît oamenii o vor respecta pe 
Maat, râul nu va izbuti să treacă fluviul vieţii ca să atingă celălalt 
mal. Chiar şi cînd va veni sfîrşitul lumii, Maat va dâinui. 

Monarhul se îndreptă spre un mic locaş de veci, care data 
din vremea Vechiului Imperiu. Pe grinda aflata deasupra intrării 
se vedea o inscripţie. 

— Citeşte-o, Iker! 

— „Rosteşte Maat: nu sta fără să faci nimic, ia parte la creaţie, 
dar nu încalca Legea.» 

— Din ce e alcătuita fiinţa ta, dincolo de trup? 

— Din numele şi inima mea. 

— Numele tău, Iker, arată că eşti purtatorul unei împliniri şi 
a desâvirşirii unei neîncetate reînnoiri. Inima ta să se umple de 
Maat pentru ca faptele tale să fie drepte. Dar trebuie să-ţi hrå- 
neşti, de asemenea, şi Ka-ul, această energie dătătoare de viaţă, 
izvorită din lumea de dincolo şi la care te vei întoarce dacă treci 
de încercarea judecății lui Osiris. Fie ca Ba-ul tău, puterea spiri- 
tului de a trece dincolo de ce poate fi văzut cu ochii, să caute în 
soare lumina care te va călâuzi prin întuneric. Vei fi în stare să 
devii un akh, făptură a luminii pe care moartea n-o atinge? 

Iker era înmarmurit. Atîtea porţi i se deschideau, putea simți 
atitea lucruri noi... Dezvaluirile regelui îi dadeau amețeli. 

— Priveşte piatra aceasta, fiule! N-are forma soclului unei 
statui? 

— Este chiar una dintre hieroglifele care servesc pentru a 
scrie numele lui Maat, Luminâţia Voastră! 

— Statuile sînt fiinţe vii, născute din Maat. Urcă pe soclul 
acesta, Iker! 

Tînărul nu şovâi. 

— Ce simţi? 

— Un foc răzbate din această piatră, un foc ce se râspîndeşte 
în mine. Privirea mea... privirea mea e mai pătrunzătoare! 

— În razboiul pe care îl purtam împotriva puterilor întuneri- 
cului, supraviețuirea lui Osiris şi a lumii noastre sînt în joc. De 
aceea va trebui să facem rost de arme nevăzute. Astăzi, fiule, ini- 
țierea ta în mistere a început cu adevărat. Orice s-ar întîmpla 
de-acum înainte, să nu părâseşti calea lui Maat! 


45. 


Adunarea membrilor Casei Regelui tocmai se încheiase. 
Sehotep ieşi din sala de audienţe şi, cu pas grăbit, intră în odaia 
de lucru a lui Medes. Acesta dicta o scrisoare, dar se opri îndată 
şi porunci să fie lasat singur cu Purtătorul sigiliului regal. 

— Sînt ochi şi urechi. Cite decrete a hotarit Luminăţia Sa? 

— Doar unul. De astă dată, n-o să ai mult de lucru, dar trebuie 
să-l întocmeşti chiar azi, iar de mîine curierii regali să-l răspîn- 
dească în provincii. Dacă e nevoie, dublează numărul curierilor. 

Cu acest prilej, Medes se convinse din nou că era unul dintre 
primii demnitari care aflau ce avea de gînd Sesostris. Dar din 
pricină că lucrul era grabnic, nu putea trage nici un folos din el. 

— Decretul e scurt, completă Sehotep: faraonul îi dă puteri 
depline generalului Nesmontu și îl însărcinează să înăbuşe orice 
încercare de răzmeriţă în Canaan. În felul acesta, nici un locui- 
tor al regiunii nu se va îndoi de forţa noastră. 

— Ne temem, oare, de o nouă râscoală? 

— Potrivit ultimului raport trimis de Nesmontu, Prevestito- 
rul n-ar fi cu adevărat mort. 

— Nu înţeleg... 

— Acest nebun a fost executat, dar învăţăceii sâi au supra- 
vieţuit şi în numele său seamână dezordinea şi-i aţiţă pe cana- 
neieni. De aceea Nesmonu trebuie să dea dovadă de o severitate 
care să descurajeze orice nelegiuire. 

— Cunoscîndu-l pe general, putem sta liniștiți! 

— Din fericire, aşa e, Medes. 

— Mi-ar plăcea să am în slujba mai mulţi curieri şi să sporesc 
numărul corăbiilor. Consider că e de mare însemnătate ca veş- 
tile să ajungă mai iute acolo unde trebuie. 

— Am să te sprijin în privinţa aceasta pe lîngă Marele Trezo- 
rier Senankh. 

— Vă mulţumesc din suflet. 

După plecarea lui Sehotep, Medes cîntări informaţia, pe care 
n-o găsea lipsită de interes. 

Aşadar, generalul Nesmontu întimpina greutăţi mari în 
Canaan. Făcîndu-i să creada în dispariţia sa, Prevestitorul conti- 
nua să le aducă necazuri egiptenilor. 

Acest decret regal părea mărturia unei slăbiciuni. Neputînd 
să-i înlăture pe războinicii din umbră o dată pentru totdeauna, 
regele şi generalul încercau să înspăimâînte populaţia. Dacă toată 
regiunea se ridica la luptă, ce s-ar fi ales de faima lui Sesostris? 

Potrivit obiceiurilor sale, Medes îşi îndeplini sarcina cu grijă 
ŞI sîrguință. Fiecare dintre slujbaşii săi îi cunoştea asprimea: la 
prima greşeală, vinovatul era izgonit fără milă. De aceea, Se- 
cretarul Casei regale era dat drept pildă, chiar şi de către vizir. 

În timp ce Medes isprăvea de scris decretul întrebuințînd for- 
mulele cuvenite, un oaspete neaşteptat i se înfăţişă înainte. 

Iker, scribul blestemat care ar fi trebuit să piară de mult! 

Medes se ridică şi se înclină adînc. 

— Această vizită mă onorează, Fiu regal! 

— Am venit din porunca Luminăţiei Sale. 

— În orice împrejurări, toţi muncim avînd o singură dorinţă: 
să-i împlinim voia. În ceea ce mă priveşte, vreau să adaug cå sînt 
foarte fericit de numirea voastră. Unii curteni nu se pot abține să 
nu vă ia în rîs, pe ascuns, dar bîrfele acestea n-au viaţă lungă. 
Atunci cînd o să aveţi nevoie de mine, să nu staţi pe gînduri. 

— Prietenia ta e prețioasă pentru mine, Medes. Regele mi-a 
cerut să-i înmînez noul decret lui Djehuty, primarul oraşului pi- 
ramidei de la Dachur, şi să verific paza. 

— Umbla tot soiul de zvonuri legate de cele petrecute acolo. 
Sper că piramida regală n-a suferit pagube. 

— Atacul asiaticilor a dat greş. Monumentul e neatins, iar lu- 
crările vor fi încheiate în curînd. 

— Alţii susţin că aţi arătat multă vitejie. 

— Se înşală, Medes. 

— Nu fiţi modest, Iker! Sînt atîţia laudăroşi care-şi strigă în 
gura mare curajul, dar o iau la fugă în faţa celei mai mărunte pri- 
mejdii. Spre deosebire de ei, aţi înfruntat tîlhari adevăraţi! 

— Victoria se datorează lui Djehuty. Iscusinţa şi stăpînirea de 
sine pe care le-a dovedit ne-au scăpat de tot ce putea fi mai rău. 

Tînărul nu pomeni despre meritul lui Sekari, căci trebuia să-i 
păstreze acestuia taina pe care foarte puţini i-o cunoşteau. 

— Miine dimineaţă decretul va fi gata pregătit. Felicitaţi-l 
din partea mea pe Djehuty şi uraţi-i multă sănătate! Construi- 
rea piramidei de la Dachur va fi una dintre cele mai mari înfăp- 
tuiri ale acestei domnii. 

Iker plecă, iar Medes se apucă să-şi facă planuri. 

Ştia să-şi cîntărească duşmanii, iar acesta era din cale-afară 
de primejdios. Bineînţeles, Secretarul Casei Regelui se purta 
ca un curtean desăvirşit şi nu pierdea nici un prilej să-l lingu- 
şească pe Fiul regal, dar asta nu era de ajuns. Trebuia să-i spul- 
bere, puţin cîte puţin, trecerea de care se bucura pe lîngă 
demnitari, făcîndu-i pe aceştia să creadă că Iker era doar un tî- 
når sărman venit din provincii, ambițios, dar lipsit de talente, iu- 
bitor de uneltiri şi care-i påta numele monarhului. Strecurînd cîte 
o vorbă ici şi colo, Medes îşi va răspîndi veninul. 

Dar acum avea alte treburi mai grabnice: trebuia să ia legă- 
tura cu Libanezul. 


Aparul putea fi mulţumit de munca sa de furnică. Săptămînă 
după săptămînă, îşi găsise cite o iscoadă printre slujitorii care se 
îngrijeau de curăţenia palatului, iar unul dintre ei observase 

venirile şi plecările lui Medes. Cît despre bogata locuinţă a Se- 
cretarului Casei Regelui, aceasta era supravegheată de mult timp. 

Din porunca Prevestitorului, Libanezul trebuia să se încre- 
dinţeze dacă Medes era un aliat credincios. Cînd i se vesti vizita 
acestuia, negustorul nu se miră. Ultimele tulburări îl neliniştiră, 
cu siguranţă, pe înaltul demnitar care continua să se poarte ca de 
obicei, cu nemăsurată prudenţă. 

— Scumpe prietene, ce mai faceţi? 

— Ce s-a petrecut la Dachur? 

— Aşezaţi-vă, Medes, şi gustaţi cîteva prăjituri. 

— Vreau să-mi spui de-ndată! 

— De ce vă ieşiţi din fire? 

— Dacă vrem ca înţelegerea noastră să fie trainică, nu trebuie 
să se strecoare nici o umbră de îndoială între noi. 

— Fiţi liniştit, şi Prevestitorul doreşte același lucru. Dachur a 
fost atacat de un grup de luptatori curajoşi, dar o împotrivire 
neaşteptată i-a împiedicat să-şi atingă ţinta, distrugerea pirami- 
dei. Aşa că ea va naşte energie şi pe mai departe. Avînd în ve- 
dere că paza a fost întărită, un nou atac ar fi o nebunie. 

— Iker, Fiul regal, e răspunzător de această nereuşită! Bāia- 
tul ăsta ne încurcă socotelile. Mai bine să-l ucidem. 

Libanezul zimbi uşor. 

— Să-l ucidem sau... să ne folosim de el? 

— În ce fel? 

— Prevestitorul apreciază mult focul ce-l însufleţeşte pe acest 
scrib şi ştie cum să-l mînuiască. Lucrurile se vor limpezi. 

— Cînd am să-l văd iar pe Prevestitor? 

— Atunci cînd va hotări el. Acum se află la adapost şi stăpi- 
neşte situaţia. N-ar fi mai bine dacă ne-am bucura de izbinzile 
noastre, scumpe Medes? Negoţul nostru cu lemn preţios înflo- 
reşte şi mi se pare că vă aduce o adevărată avere, nu-i aşa? 

Înaltul demnitar nu tăgădui. Totul mergea de minune. 

— A sosit timpul să vă destăinuiesc mai multe despre planu- 
rile noastre de viitor, urmă Libanezul. De vreme ce cunoaşteţi 

acum în adîncime temeiul lor, veţi lua parte mereu la lupta noas- 
tră înverşunata împotriva propriului vostru popor. 

Deşi rămăsese mieros, în tonul vocii Libanezului se făcu 
simțită ameninţarea. 

— Dar n-am de gînd să renunţ, rosti răspicat Medes. 

— Nici chiar cînd veţi afla că mărfurile aduse de noi vor pri- 
cinui moartea unor egipteni? 

— l-am înlăturat deja pe unii care mă stinjeneau. Dacă acesta 
e preţul ce trebuie plătit pentru a-l zdrobi pe Sesostris şi a pres- 
chimba regatul aşa cum visăm noi, nu våd de ce aş şovăi. 

Libanezul se aşteptase la ceva mai multă împotrivire. Dar 
Secretarul Casei Regelui părea că-şi înăbuşise orice urmă de 
omenie pentru a-şi atinge țelul. De acum înainte, părtaş credin- 
cios al lui isefet, tovarăș al Răului, a cărui putere şi necesitate nu 
le punea la îndoială, Medes nu va mai da înapoi. 

— Să vorbim mai întîi de laudanum, atît de apreciat de meg- 
terii voştri de parfumuri, începu Libanezul. Unele dintre sticluțe 
vor conţine, pe deasupra, şi o licoare ce va înlătura anumite 
piedici. Apoi să trecem la micile vase, umplute de obicei cu ulei 
de moringa, întrebuințat de femeile însărcinate pentru ungerea 
trupului. Cumpărătoarele noastre se vor număra printre persoa- 
nele de vază şi-i vor purta în pîntecele lor pe viitorii demnitari 
ai regatului. Aşa că de ce să-i lăsăm să crească, atunci cînd 
avem la îndemînă mijloace ca să nimicim o parte din ei, chiar 
înainte de a se naşte? 

Uimit, Medes nu-l mai socotea pe negustor drept un om plin 
de câldură, prietenos şi care iubea viaţa. 

— Doar nu vrei să spui că... 

— Atunci cînd Prevestitorul va hotărî, vom înlocui uleiul de 
moringa cu ceva care va face ca pruncii să fie lepădaţi înainte 
de vreme. Planul acesta frumos vå nedumereşte, Medes? 

Secretarul Casei Regale își înghiţi cu greu saliva. Dintr-odată, 
lupta lua o întorsătură neprevăzută. Nu-şi închipuise o aseme- 
nea violenţă. Dar nu-i mai pâsă de mijloace cînd îşi aminti ce 

răsplată îl aştepta. Una peste alta, alianţa cu Prevestitorul fâcea 
să-i bată inima mai repede. 

— Nu sînt mirat şi chiar îl găsesc bun. 

— Må bucur, scumpe prietene. Acum pricepeţi de ce am pus 
la cale acest negoţ. Dar asta nu e tot. Preoţii, scribii şi bucătarii 
egipteni întrebuinţează tot soiul de uleiuri. Iar noi nu vrem så ne 
maărginim doar la femeile însărcinate. 

Gîndul acesta îi dadu ameteli lui Medes. Administraţia fa- 
raonului avea să se năruie sub privirile neputincioase ale înal- 
ţilor ei demnitari. 

— Izbiînda cere multă iscusinţă şi bagare de seamă, arătă Li- 
banezul. Oamenii noştri vor fi gata cît de curînd, dar să nu uitam 
de duşmanul nostru cel mai aprig: faraonul. Cita vreme va 
domni, va găsi puterea så înfrunte cele mai grele încercări. 

— Din pacate, Sobek Pazitorul s-a întors, îi reaminti Medes. 
Credeam că l-am lovit de moarte, dar blestematul ăsta are pielea 
groasă! 

— Cunoşteam lucrul acesta şi nu nesocotim puterea lui. To- 
tuşi, acum se pare că e cu putinţă să reuşim acolo unde cîndva 
am dat greş. 

— Un atac asupra lui Sesostris? Mă îndoiesc de şansele noastre! 

— Mijloacele obişnuite nu s-au dovedit de nici un folos, re- 
cunosc. Dar tocmai am pomenit despre noile noastre arme. Ori- 
cît de numeroase ar fi gărzile, o så scăpăm de ele. Am nevoie 
de ajutorul vostru, Medes. Îmi trebuie o hartă clară a palatului 
şi informaţii despre cum îşi petrece timpul monarhul şi despre 
paza permanentă. 

— Şi dacă faraonul scapă, n-am să fiu bănuit? 

— Nu vă faceţi griji, vom lăsa urme care să ducă la cei vi- 
novaţi. Cînd am să vă dezvălui data şi ora, îndepărtaţi-vă cît 
mai mult de palat, născocind o treabă grabnică. Dacă Sesostris 
moare, vom dobîndi victoria mai iute decît prevăzusem. 


46. 


Sehotep îl pofti pe Iker să ia masa împreună la el acasă, iar 
tînărul scrib nu putuse refuza. Eleganta locuinţă a Purtătorului 
sipiliului regal era o încîntare: buchete de flori în fiecare încă- 
pere, parfumuri fine plutind în aer, mobile de mare preţ, vase din 
alabastru, pereţii împodobiţi cu picturi reprezentind cocori, berze 
şi bitlani, lespezi în culori delicate. În afară de bucatăreasă ale 
cărei rotunjimi îi dovedeau pofta nestăvilită de mîncare, celelalte 
slujitoare erau tinere, frumoase şi purtau veşminte subțiri din 
pînză de in şi o mulţime de bijuterii. 

— Să iei parte la ocîrmuirea Egiptului e o sarcină peste må- 
sură de grea, îl lămuri Sehotep pe Iker. Acesta e mijlocul meu 
de a mă mai odihni şi a mă înveseli un pic. Fiecare cu plăcerile 
lui. Dar tu, Fiule regal, tu pari mult prea serios. E adevarat că îţi 
petreci nopțile citind vechile scrieri ale înţelepţilor? 

— Cu ele mi-am început învăţătura şi chiar şi acum continuă 
să-mi ofere o hrană sufletească fără seaman. 

— Ştiu că scribii nu trebuie să se îmbete, dar primeşti totuşi 
să bei o cupă de vin? E din recolta viei mele de la Imau şi regele 
însuşi îl apreciază. 

Iker nu făcu nazuri. Bucatele erau care mai de care mai gus- 
toase, dar rinichii în sos stăteau marturie pentru deplinul meşte- 
şug al bucătarului. 

— Nu vreau să te laud, zise Sehotep, dar admir felul în care 
te-ai deprins cu obiceiurile acestei curți căreia mărturisesc că nici 

eu nu-i cunosc toate şiretlicurile. Dar tu te-ai hotărît să nu le iei 
în seamă. E de la sine înţeles că numirea ta a iscat adevarate fur- 
tuni şi multă pizmă. Gîndeşte-te cîte familii bogate sperau să-şi 
vadă odraslele Fiu regal! Dar iată că Luminăţia Sa te-a preferat 
pe tine, un scrib necunoscut din provincii! Toți se aşteptau să te 
porţi cu nasul pe sus. Însă tu, dimpotrivă, ai dat dovada de atita 
reţinere, încît trezeşti banuieli. Pe deasupra, regele stă ore în şir 
de vorbă cu tine. Îti închipui cîte neliniști stirneşte lucrul acesta? 
Fiecare demnitar se teme pentru slujba şi privilegiile sale. Al cui 
loc vrei să-l iei, Iker? 

— Al nimănui. 

— Nu prea-mi vine a crede. 

— Faraonul îmi oferă o comoară nepreţuită deschizîndu-mi 
inima către lucrările spiritului de care abia îmi dădeam seama. 
Învățatura pe care am primit-o a fost pentru mine un noroc neaş- 
teptat şi sper să fiu demn de ea. 

— Ştii de cîte nenorociri e ameninţat traiul acesta liniștit? 

— Regele mă pregateşte pentru încercări aspre. 

Sehotep aprecie sinceritatea şi judecata limpede a lui Iker. 
Ca şi Sobek Pazitorul, Purtătorul sigiliului regal se îndoia de ca- 
lităţile Fiului regal şi încercase să-l cunoască mai îndeaproape. 

Acum recunoştea în sinea lui că se înşelase şi-i părea rău că 
nu se încrezuse în judecata lui Sesostris de la bun început. 


— În sfirşit, Luminăţia Voastră, în sfîrşit! zise, cu uşurare, 
Sobek. Ştiam că pînă la urmă oamenii mei vor găsi ceva, dar 
timpul mi se părea că trece prea încet. ÎI bânuim pe un frizer care 
lucrează într-un cartier din apropierea portului. Una dintre iscoa- 
dele mele se tunde numai la el şi obişnuiesc să trâncânească 
amindoi vrute şi nevrute. Ultima dată au vorbit despre cît de pri- 
mejdioşi sînt asiaticii veniţi din Sichem şi ascunşi în Memphis. 
Dar frizerul îi socoate mai degrabă nişte viteji a căror luptă e în- 
dreptăţită. Oare soldaţii egipteni nu se poartă prea aspru cu ei? 
[ar Canaanul nu merită să fie liber cu desăvirşire? 

— Cu alte cuvinte, frizerul e de partea lor. 

— Deşi e impotriva atacurilor şi a uciderii oamenilor nevino- 
vaţi, zice că asiaticii n-au încotro. O face pe milostivul, întocmai 
ca anumiţi curteni de pe-aici, a căror singură îndeletnicire e să 
afle dincotro bate vîntul. 

— Nu te-ai deprins nici pînă acum să vorbeşti cu meşteşug şi 
pe ocolite, aşa cum se obişnuieşte. 

— Nici nu mi-e de vreun folos cînd am de-a face cu toţi tîl- 
harii. Un soldat moale, nehotărit şi vâicăreţ pune în primejdie 
viaţa colegilor săi. 

— Frizerul acesta a mai spus şi altceva? 

— Iscoada mea nu i-a putut pune şi alte întrebări căci a simţit 
ca ticălosului îi părea râu că-l luase gura pe dinainte. Dar acum 
am pus mina pe o verigă a lanţului. Cred câ ar fi o greşeală s-o 
sfărimăm. Mai bine să ne folosim de ea ca să ajungem la una 
dintre căpetenii. Dar pentru asta am nevoie de un om care să-i 
cîştige încrederea frizerului. 

— La cine te-ai gîndit? 

— Sînt în încurcătură, Luminăţia Voastră. Nu pot trimite un 
om de-al meu, oricît de iscusit ar fi, căci nemernicul de aliat al 
asiaticilor l-ar mirosi numaideciît. Pe de altă parte, trebuie ţinut 
totul în cea mai deplină taină, deci nici pomeneală ca un demni- 
tar de la curte să intre în joc! 

— Atunci nu ne rămîne decît o singură alegere: Iker. Aproape 
nimeni din Memphis nu-l cunoaşte. 

— Iker, Fiul regal... 

— Dacă nu mă înşel, Sobek, nu aceasta e încercarea la care 
visai să-l supui? 


— Ai un păr frumos, sănătos şi des, fiule! Vrei sa-l tund cum 
se poartă acum sau să-ţi fac bucle? 

— Tunde-l scurt. 

— Aşază-te pe scăunelul acesta cu trei picioare, îl îndemnă 
frizerul, şi ţine spatele drept! 

Pe o măsuţă joasa erau înşirate uneltele meşterului voinic şi 
prietenos: cîteva brice de mărimi diferite, cleşti pentru bucle, 
foarfece, un vas cu apă amestecată cu natron. 

Iker era primul muşteriu din dimineaţa aceea. Ceilalţi aştep- 
tau cu răbdare, fie prelungindu-şi noaptea, fie jucînd zaruri sau 
schimbînd între ei ultimele bîrfe. 

— Părul tău e curat, aşa câ nu-i nevoie să-l spăl. Te-ai mutat 
de curînd în cartierul ăsta? 

— Sînt scrib şi vin dintr-o provincie de la răsărit. Se spune că 
aici, la Memphis, un scrib îşi cîştigă lesne traiul. 

— Avînd în vedere cîte plingeri curg spre administraţie, n-o 
să duci lipsa de muncă! 

— Dar vizirul nu doreşte să uşureze viaţa celor sărmani? 

— Aşa zice el, dar nimeni nu crede în minuni. 

— După părerea mea, are mîinile legate. 

— De ce spui asta, fiule? 

— Pentru că nimeni nu se poate împotrivi voinţei unui tiran. 

Frizerul rămase cu briciul în aer cîteva clipe. 

— Doar nu vorbeşti despre... 

— Chiar dacă nu i-am rostit numele, ai priceput bine. Nu 
sîntem cu toţii nişte animale proaste şi ştim că doar răzvrătin- 
du-ne o să ne cîştigăm libertatea. 

— Sssst! Mai încet! Cuvinte ca acestea te pot arunca drept 
în temniţă! 

— Alţii îmi vor lua locul. Şi am scăpat deja pînă acum de 
soldaţi, după măcelul de la Kahun. 

— Te aflai acolo? 

— Îmi ajutam prietenii veniţi din Asia. Speram să punem 
mina pe primărie, dar am fost trădaţi. Eu am izbutit să fug. Dar 
mulți dintre noi au pierit. Egiptenii o să plătească pentru asta. 

— Eşti câutat? 

— Ce n-ar da Sobek Păzitorul să mă prindă! mărturisi Iker. Dar 
mie mi-ar plăcea s-o întîlnesc iar pe tînăra femeie care trebuia să 
ne conducă spre victorie. Însa, fară îndoială, au omorit-o... 

— Cum o chema? 

— Dacă trăieşte încă, i-aş primejdui viaţa, dezvăluindu-i nu- 
mele. Tu ești un frizer de treabă şi înduri asuprirea asemenea 
celor mai mulţi dintre oameni. 

— Te înşeli, băiete. Şi eu lupt, dar în felul meu. 

— Vrei cu adevărat să-l înlături pe tiran? 

— Doar nu te-am aşteptat pe tine ca să încep! Tinăra ta asia- 
tică se numeşte Bina. 

Iker păru uimit. 

— O... o cunoşti? 

Frizerul se mulţumi să dea din cap. 

— Atunci înseamnă că trăieşte? 

— Din fericire pentru noi. 

— Cum să fac s-o văd? 

— Îmi ceri prea mult. 

— Fără Bina, sînt pierdut! Mai devreme sau mai tîrziu o să 
fiu arestat. Alături de ea, aş mai putea fi încă de folos. 

— Eu, unul, nu ştiu aproape nimic. În schimb, cunosc pe ci- 
neva care o să te ajute: negustorul de farduri, care locuieşte în 
capătul acestei străduţe. Spune-i că vii din partea mea. 


În prezenţa faraonului, membrii Casei Regelui ascultară cu 
atenţie povestirea lui Iker. 

— Cu siguranţă, e o capcană, socoti Sehotep. Nu are rost să 
urmăm această cale. 

— Dimpotrivă, grăi Sobek. De ce n-am izbutit pînă acum să 
luăm urma asiaticilor ascunşi în Memphis? Pentru că fiecare 
dintre ei ştie întocmai ce are de fâcut şi se arată prudent. Iker l-a 
păcălit pe frizer dîndu-i de înţeles că e un aliat al asiaticilor şi 
atunci acesta l-a lasat să urce pe fir mai sus spre mai-marii lui. 

— Împartăşesc gîndurile lui Sobek, zise Senankh. 

— Şi dacă frizerul acesta nu-i decît o momeală? se neli- 
nişti vizirul. 

— Iker n-are înfăţişarea şi nici nu se poartă ca un soldat, măr- 
turisi Sobek. El şi frizerul au făcut fiecare cîte un pas unul spre 
altul, pomenind de Kahun şi de Bina. Aşa cå eu nu våd nimic 
necurat la mijloc. 

— Ce hotărâşti, Iker? întreba regele. 

— Så mergem mai departe, Luminăţia Voastră. 


Artizanul spre care-l îndrumase frizerul pe Iker se număra 
printre cei mai faimoşi din oraş. Folosind galenă — sulfură de 
plumb, ceruză — carbonat de plumb, piroluzită — bioxid de man- 
gan, chrysocolle — silicat de aramă hidratat şi malahitul obținea 
farduri şi diferite pomezi pentru înfrumusețare. Fardurilor sale 
le adâuga şi virtuţi tămăduitoare care îngăduiau prevenirea sau 
îngrijirea trahomului, a leucomului şi a conjunctivitei. 

Tocmai cînd artizanul prepara un amestec, Iker bătu la uşa 
casei sale. 

— Nu e momentul potrivit pentru o vizită. 

— Vin din partea frizerului. 

— Cine eşti? 

— Un tovarăș de-al Binei. La Kahun am luat parte la răscoala 
împotriva tiranului. Pînă acum, am reuşit să mă ascund în 
Memphis, dar aş vrea să mă alături prietenilor mei. 

— Spune-mi cum arată frizerul. 

Iker se supuse. 

— Primarul Kahunului stătea într-o locuinţă mică, zise meş- 
terul de farduri, dar lui îi plăcea să se gătească în straie scumpe. 

— Ba e tocmai pe dos, îl corectă Iker. Trăia într-o casă mare 
cu grădină, în care lucrau numeroşi slujbaşi şi purta veşminte 
obişnuite. 

— Bina e prea bătrină ca să mai lupte. 

— Dimpotrivă, e tînără şi foarte frumoasă! 

— Spune-mi cuvîntul de trecere pe care ţi l-a dezvăluit frizerul. 

Iker simţi că-i fuge pămîntul de sub picioare. Aşadar, frize- 
rul nu avusese încredere în el. Trebuia să găsească numaidecit 

un cuvînt credibil, poate „Bina“, „Kahun“ sau „razmeriţă“, dar 
şansele de reuşită erau mici. 

Atunci scribul se gîndi să se bizuie pe sinceritate. 

— Nu mi-a destâinuit un asemenea cuvînt, mi-a zis doar că 
puteţi să mă ajutaţi. 

Artizanul părea mulțumit. 

— leşi afară, ia-o pe a doua străduţă la stînga şi intră în prima 
casă pe stinga. 

Iker ar fi trebuit să-l înştiințeze pe Sobek, dar se temea să nu 
fie supravegheat de asiatici. Pe deasupra, un om urmărit, aşa 
cum pretindea el că este, n-ar fi pierdut nici o clipă şi ar fi dat 
fuga acolo unde îl trimisese artizanul. 


Uşa se închise iute după el. 

Cutundată în întuneric, odaia de la intrare a micuţei case 
albe îi dădu fiori. Dacă era atacat, Iker n-ar fi văzut nici măcar 
de unde veneau loviturile. 

— Urcă scara! îi porunci o voce răguşită. 

Iker îşi dădea seama acum cît de nechibzuit fusese. Sobek 
nu ştia unde să-l caute şi nimeni nu i-ar fi sărit în ajutor. 

Şi dacă tînărul scrib ar da nas în nas cu unul dintre asiaticii 
care-l cunoşteau, ce-ar fi putut să-i spună? 

Dar omul care-l întîmpină îi era necunoscut. Marunt, între 
două vîrste, nu părea să aibă gînduri războinice. 

— Ce doreşti, băiete? 

— Să-i întîlnesc pe Bina şi pe tovarăşii mei asiatici, ca să lup- 
tăm mai departe împotriva tiranului. 

— Nu se mai afla la Memphis. 

— Dar unde au plecat? 

— La Sichem, să se alăture Prevestitorului. 

— Prevestitorul... A murit de mult! 

— Nimeni nu se poate atinge de Prevestitor. El va aprinde din 
nou focul divin în toată Syro-Palestina. Iar noi, cananeienii, îi 
vom goni pe egipteni de pe pămîntul nostru, vom alcătui o ar- 
mată uriaşă şi vom sfârîma tronul faraonului. 


47. 


Consiliul restrîns al faraonului nu pierdu un cuvînt din spu- 
sele lui Iker. 

— lată de ce Sobek Păzitorul n-a reuşit să pună mîna pe asi- 
aticii din Memphis, trase concluzia Senankh. Raufăcătorii au 
părăsit oraşul de mult şi s-au adăpostit în Canaan, unde au nu- 
meroşi aliaţi. 

— E îndatorirea generalului Nesmontu să le vină de hac, 
susţinu Sehotep. Să descurajeze orice dorinţă de răzvrătire 
arestindu-i pe învăţăceii acestui Prevestitor şi executîndu-i în 
piaţa oraşului, după ce-i va judeca în văzul tuturor. Atita vreme 
cît faima nebunului ăstuia îi va înflăcăra pe locuitori, pacea nu 
va domni în Canaan. 

— Mulțumită Fiului regal, observă Khnum-Hotep, ştim acum 
că Memphis a fost doar un loc de şedere vremelnică pentru asiatici 
şi că au sfârşit prin a se întoarce de unde au plecat. Pe de-o parte, 
aceasta e o veste bună, pe de alta, înseamnă că ameninţarea nu a 
trecut. Dacă duşmanul îşi adună laolaltă forţele, devine de temut. 

— Eu nu sînt aşa convins, zise Sobek. Dacă lucrurile ar fi 
Stat într-adevăr aşa, Nesmontu ar fi avut de înfruntat mai 
multe greutăţi. 

— Ultimul său raport e îngrijorător, aminti Sesostris, dar gene- 
ralul aşteaptă să aibă mai multe dovezi înainte de a trece la fapte. 

— Şi dacă Fiul regal a fost păcălit? întreba Sobek. 

— Sa nu micşorăm acum meritul lui Iker, îi tinu partea Sehotep. 

Păzitorul se posomori. 

— O singură învăţătură putem trage din cele auzite, fu de på- 
rere vizirul. Sichem rămîne cea mai mare primejdie pentru noi. 
Din prudenţă, să păstrăm paza la Dachur şi Abydos. În schimb, 
aici, la Memphis nu-şi mai are rostul. 

Regele încuviinţă. 

Dar Sobek îl privea pe Iker cu ochi neîncrezători, ca şi cum 
l-ar fi bânuit că a minţit. 


În mai multe rînduri, credincioşii Prevestitorului se proster- 
nară în faţa stăpînului lor. Apoi repetară într-un glas o rugă- 
ciune, preamărindu-l pe zeul victoriilor, care îi va ajuta să 
stăpînească întreaga lume. 

Pe cînd Shab Strîmbu” lua parte cu multă rîvnă la această 
celebrare, Gură-Pocită se plictisea de moarte. Toate acestea i 
se păreau fără rost căci doar datorită lui şi oamenilor pe care-i 
antrenase şi nimănui altcuiva, Prevestitorul va învinge. 

Deşi rugăciunile se isprăviseră, Shab Strimbu” rămase adîn- 
cit în gînduri. 

Gura-Pocită îl înghionti în coaste. 

— Întoarce-te pe pamînt, prietene! Doar n-o să pici şi tu în vi- 
sările astea copilaăreşti! 

— De ce rămii surd la învăţătura Prevestitorului? El îţi oferă 
puterea de care avem toţi nevoie! 

— A mea îmi ajunge. 

Credincioşii se împrăştiară care-ncotro, iar Prevestitorul îi 
chemă la sine pe cei trei, însărcinaţi să pregătească atacul ce avea 
să pună capăt domniei lui Sesostris. 

Shab Strîmbu” şi Gură-Pocită fură uimiţi de schimbarea 
Binei. Nu mai era o brunetă frumoasă, veselă şi plină de viaţă, 
ci o femeie ademenitoare, sigură pe farmecele ei şi de care era 
bine să te fereşti. Cu tot disprețul pe care îl arătau faţă de sexul 
opus, socotindu-se mai presus de el, cei doi bărbați se traseră un 
pas îndărăt. 

— De-acum înainte, Bina aparţine primului cerc, le destâinui 
Prevestitorul. I-am dat o parte din puterea mea ca să devină re- 
gina nopţii. O să înfăptuim lucruri măreţe împreună. 

Nici Shab, nici Gură-Pocită nu îndrăznira să rostească 
vreun cuvînt de impotrivire. În privirea Binei exista o scînteie 
atît de înspăimîntătoare, că nici unul din ei nu s-ar fi încumetat 
să o stimească. 

— Oamenii tâi sînt gata? îl întrebă Prevestitorul pe Gură-Pocită. 

— Lemnul uscat a fost ascuns în locurile hotărite. La semnul 
meu, focul va izbucni. 

— Am stat îndelung de vorbă cu aparul, adăugă Shab Strimbu”. 
Mulțumită trâncănelilor slujitoarei de la palat, avem acum toate 
informaţiile trebuincioase. Iar Libanezul mi-a trimis sticluţele. 

Prevestitorul o luă de mînă pe Bina. 

— Acum € rîndul tău. 


— Comandante, zise una dintre gărzi, frizerul şi meşterul de 
farduri au dispărut! 

— Cum adică, au dispărut? se înfurie Sobek Păzitorul. Nu 
erau supravegheați? 

— Ba da, dar de la departare, ca să nu bage de seama. Au re- 
uşit să înşele atenţia pîndarilor noştri. 

— Sînt înconjurat numai de nevolnici! răcni Sobek. 

— Comandante, mai e ceva. 

— Ce? 

— Cananeanul care a vorbit cu Fiul regal îşi face bagajele. 

— Asta n-o să-mi scape! Lasă-l în seama mea! 


Sekari se dedase îndetelnicirii sale favorite: somnul. Fără să 
aibă o preferinţă anume pentru cel de dimineaţă, o siestă prelun- 
gită sau o noapte începută devreme, adormea întotdeauna cu 
nespusă uşurinţă şi nu deschidea bucuros ochii. 

— Trezeşte-te! strigă Iker la el, scuturîndu-l. 

— A... E vremea să mîncăm? 

— Cananeanul mi-a trimis un mesaj. Trebuie sa må întîlnesc 
cu el în cartierul de răsărit al oraşului şi regele vrea să mă urmezi. 

Sekari se ridică numaidecit în picioare. 

— Nu-mi place asta, Iker. 

— Poate o sâ-mi arate cum să mă alătur aşa-zişilor mei aliaţi. 


Una dintre gărzi se repezi înaintea Binei, împiedicînd-o să 
intre în bucătăria soldaţilor. 

— Unde duci coşul ăsta? 

— E un dar din partea vizirului. 

— Deschide-l! 

Fata ridică binişor învelitoarea, dînd la iveală sticluţele. 

— În unele se găsesc uleiuri dintre cele mai bune pentru pre- 
pararea bucatelor, îl lămuri Bina, iar în altele o pomadă ce alină 
durerile. Am primit poruncă să le încredinţez bucătarului. 

— De cînd lucrezi la palat? 

— Dintotdeauna, rosti ademenitor tînăra femeie. Dar pe tine 
nu te-am mai văzut niciodată. 

— Firesc, tocmai am fost mutat aici. 

— Ar trebui să ne cunoaştem mai bine, nu crezi? 

Inima soldatului zvicni, iar Bina zîmbi dulce. 

— Te-ai gîndit bine. 

— Eşti liberă mîine-seară? 

— Miine-seară... Poate, murmură ea, legânîndu-şi şoldurile. 

Apoi luă o sticluţă, îi scoase dopul, îşi înmuie degetul arătător 
în ulei şi îl plimbă încet pe gâtul bărbatului care se topi de plăcere. 

— Pe curînd, frumosule. 

Cu bucătarul treaba merse şi mai iute. Bina avu răgaz să 
verse uleiul în vasele unde fierbeau mîncărurile pentru gărzile 
ce asigurau paza palatului începînd cu prima oră a nopții. Sol- 
daţii aveau să se cufunde într-un somn adînc, din care cei mai 
mulţi nici nu se vor mai trezi. Cit despre soldaţii înca treji, aceş- 
tia urmau să râmină în seama oamenilor lui Gurâ-Pocită. 


354 CHRISTIAN JACQ 


— Barbatul nu e singur, comandante, îi spuse un pindar lui 
Sobek. Mai sînt încă doi pe terasă. Şi cu siguranţă, şi alţii înă- 
untru. Am dat peste un cuib de cananeieni. 

Lumina amurgului ar fi uşurat arestarea lor, aşa cå Sobek tri- 
mise un om să cerceteze casa mai îndeaproape. 

Dar cînd aceasta se apropie, o piatră aruncată cu praştia îl 
lovi în umăr. 

— Tilharii âştia ne atacă! observă Păzitorul. Încercuiţi-i! Eu 
mă întorc la palat şi vă trimit întăriri. Cînd au să sosească, por- 
niți atacul. 

Sobek avea neplăcuta senzaţie că fusese dus de nas, căci tot 
pindindu-i pe cananeieni, stătuse prea mult timp departe de rege. 
Şi ceva îi spunea că trebuie să pornească degrabă înapoi. 


— Totuşi, în mesaj era vorba chiar de casa aceasta, ade- 
veri Iker. 

— Arată de parcă ar fi părăsită, zise Sekari. 

— La Kahun mă întîlneam cu Bina într-o cocioabă ase- 
mâănătoare. 

— Cu alte cuvinte, ţi-a întins acum o capcană. Rămii aici! 

— Sekari... 

— Nu-ţi fie frică, sînt obişnuit. 

Iker nu pricepea cum Sekari, la prima vedere atit de greoi, 
se preschimba într-un duh al aerului pe care nici o piedică nu-l 
stînjenea. Dispăru cu o sprinteneală de necrezut şi nu trecu mult 
pînă să apară iar. 

— Dărăpânătura asta e goală. Mesajul a fost o amăgeală. Au 
vrut să ne îndepărteze. Iute, la palat! 


Vreo zece incendii se dezlănţuiseră în acelaşi timp, în veci- 
nătatea palatului. Lemnul uscat ardea de minune, iar vilvătăile 
se ridicau, semânînd spaima. 

Unul dintre focuri ameninţa o clădire de-a administraţiei şi 
mai multe străji alergară să dea o mină de ajutor aparilor al că- 
ror număr era insuficient. 

— Sa mergem! ordonă Gură-Pocită celor 15 luptători înar- 
maţi cu săbii scurte. 

În ciuda curajului sau, soldatul care rămăsese să păzească in- 
trarea principală fu repede doborit. 

Înauntru, otrava Binei își facuse efectul. O mare parte din 
soldaţi zăceau pe jos în sala de mese sau pe coridoare. Unii se 
țineau încă în picioare, pe jumătate adormiti, dar cîţiva care nu 
apucaseră să mânince erau gata să se bată. Însă nu putură ține 
piept prea mult valului atacatorilor. 


Sesostris tocmai se întinsese pe pat. 

Oricît de încărcată îi era ziua de lucru, monarhul nu înceta 
să se pindeascâ la Arborele vieţii. Cîrmuind cu înţelepciune, re- 
gele lua parte la salvarea salcimului, căci fiecare faptă dreaptă 
era adevărată hrană pentru copac, fiecare celebrare a ritualului 
năştea o putere în stare să respingă forțele râului. 

Deodată, la urechile regelui ajunseră strigăte şi zgomot de 
arme ce se loveau una de alta. 

Sesostris se ridică, apuca o sabie şi deschise uşa odăii sale. 

Pe coridor, ultima dintre gărzi se prăbuşi, în timp ce 
Gură-Pocită pierduse numai doi oameni. 

Se aşternu o tăcere grea. 

Toate privirile se îndreptară spre uriașul a cărui stăpînire de 
sine îi năuci pe atacatori. 

Chiar şi Gura-Pocită, care nu cunoştea frica, se trase înapoi. 

— Faraonul! murmură el. 

Asiaticii îşi coborîră armele. 

— Nu-i decît un om! El e singur, pe cînd noi sîntem mulţi, 
aşa că n-are nici o şansă să ne biruie. La atac! 

Asiaticii se codeau, dar pînă la urmă unul se năpusti înainte. 

Deşi braţul faraonului de-abia se mişcase, o tăietură adiîncă 
brázdá pieptul asiaticului, care căzu pe spate. 

Vrînd să-şi răzbune tovarășul, un alt atacator cunoscu ace- 
eaşi soartă. 


356 CHRISTIAN JACQ 


Sesostris îşi privea duşmanii cu mînie amestecată cu dispreţ. 

— Toţi deodată! urlă Gură-Pocită. 

Şi oamenii săi l-ar fi ascultat dacă doi dintre ei n-ar fi fost 
seceraţi de Iker şi Sekari, care mînuiau bastoane luate de lingă 
trupurile neînsufleţite ale gărzilor. 

— Sa fugim! strigă un asiatic, convins că veneau întăriri. 

Dar nu ajunse prea departe, căci se izbi de un Sobek cloco- 
tind de furie, care-l străpunse cu lancea. 

Paărăsindu-şi oamenii, Gurâ-Pocită o luă la goana pe un co- 
ridor gol şi sări pe fereastră. Apoi, profitînd de neorînduiala ce 
domnea peste tot, pieri în noapte. 


48. 


Faraonul era teafăr şi nevătămat. 

Rănit uşor la braţul stîng, Sekari îşi recăpăta puţin cîte 
puţin suflarea. 

Sobek Păzitorul îl ţintui cu sulița sa pe Iker, sprijinit de pe- 
retele coridorului unde zăceau grămadă leşurile asiaticilor. 

— ÎI învinuiesc pe Fiul regal că a pus la cale acest atac. 

— Ţi-ai pierdut minţile! îl repezi Sekari. 

— Cine ne-a făcut să credem că neisprăviţii ăia au părăsit 
Memphisul? Iker şi cananeanul... Sînt părtaşi, ăsta-i adevărul! 

Tînărul scrib pàli. 

— Jur pe numele faraonului că sînt devotat regelui şi că mi-aş 
da şi viaţa ca să-l apăr! 

Temiîndu-se de violenţa lui Sobek, Sekari se băgă între el 
şi Iker. 

— Asemenea ţie, şi noi am căzut în capcană. Ne-au îndepăr- 
tat de rege, au aprins focuri pretutindeni şi au adormit gărzile. 
De îndată ce am priceput că e ceva necurat la mijloc, ne-am în- 
tors în grabă. Iker s-a bâtut plin de curaj şi putea să fie omorît. 

Furia lui Sobek se mai domoli. Poate că Sekari nu se înşela. 
Dar Iker mai avusese de gînd şi altă dată să-l ucidă pe monarh... 
Nu era oare aceasta o a doua încercare, mai bine plănuită de- 
cît prima? 

— Purtarea lui Iker şi jurămîntul său ar trebui să-ţi risipească bă- 
nuielile, socoti Sesostris. Adevăraţii vinovaţi zac la picioarele tale. 


358 CHRISTIAN JACQ 


— Asiatici, observa Sobek. Cîţiva au fost înlăturați, dar oare 
Ciţi alţii planuiesc să pustiască Egiptul? 


Prevestitorul îi linişti pe credincioşii săi. 

— Atacul a dat greş, recunoscu el, dar nici unul dintre nepre- 
țuiţii noştri luptători n-a vorbit. Altfel, gărzile ar fi fost deja aici. 
Aceşti viteji vor merge în paradis, iar noi putem fi mîndri de cu- 
rajul şi de jerfa lor. De-aici înainte tiranul nu se va mai simţi în 
siguranţă nicăieri, nici chiar în propriul palat. Şi acum e vremea 
să plecăm din oraşul ăsta stricat. Shab, alcâtuieşte grupurile care 
vor porni în direcţii diferite, ca să nu atragem atenţia duşma- 
nului. O să ne întîlnim iar într-un loc lipsit de primejdii şi atunci 
am să vă împart noile sarcini. Lupta noastră pentru izbinda ade- 
văratei credinţe se va înteţi mereu. 

Potoliţi de cuvintele Prevestitorului, asiaticii ascultară po- 
runcile lui Shab. 

Prevestitorul urcă la etaj şi scoase din ascunzătoare lada din 
lemn de salcîm. Armele ce se aflau în ea nu-şi arâtaseră înca de- 
plina lor forţă. 

— Stăpîne, se plinse Bina, îmi pare tare rău că nu am luat 
parte la înfruntarea aceasta. Lui Gură-Pocită i-a lipsit sîngele 
rece, dar mie nu mi s-ar fi întîmplat aşa ceva. 

— Vei avea alte prilejuri să-ţi dovedeşti însuşirile. Sesostris e 
un duşman neobişnuit pe care zeii săi l-au înzestrat cu puteri ne- 
măsurate şi doar Zeul nostru îl poate zdrobi. Avem o cale lungă 
de străbătut, Bina. 

— De aceea, biruinţa va fi şi mai frumoasă. 

— Pînă acum Sobek n-a reuşit să ne găsească. Dar nu ne vom 
bucura întotdeauna de acest avantaj. Învață să fii prudentă, re- 
gină a nopţii! Învaluie-ţi în întuneric fiecare pas! 


Shab Strimbu” nu se simţea în largul său. Purtind pe umâr 
lada de salcîm, mergea în urma Prevestitorului care ar fi trebuit 
să părâseasca Memphisul împreună cu ceilalţi, în loc să se ducă 

la casa Libanezului. Dar neavînd încotro, îşi asculta stâpînul 
chiar dacă acesta se purta nechibzuit. 

În orice clipa, Shab se temea că vor fi opriţi de o patrulă. 
Dar Prevestitorul mergea cu pas liniştit ca orice alt orașean cu 
inima curată, aşa că ajunseră fără nici o greutate pînă la locu- 
inta Libanezului. 

Cînd Prevestitorul intră în sala de primire, negustorul şi 
Medes se ridicară iute în picioare. 

— Sesostris e în viaţă! se vâită Medes. 

— Ştiu, prietene, ştiu. 

— O să fim arestaţi cu toţii! 

— Bineînţeles că nu. 

— Sobek o să-i ia la întrebari pe răniţi, iar ei o să mărturisească. 

— Nu cred, rosti Prevestitorul cu seninătate. 

— Cum putem fi siguri de acest lucru? 

— În afară de Gură-Pocită, oamenilor însărcinaţi să-l ucidă 
pe Sesostris li s-a dat să bea otravă. Chiar şi în caz de reuşită, ar 
fi murit toţi în mai puţin de o oră. 

Medes se uită năucit la Prevestitor. 

— Aţi... aţi... 

— Şansele erau oricum mici, căci scutul magic al lui Sesostris 
rămîne puternic. Totuşi, ne-am atins ținta. Cîrmuirea aceasta ne- 
lepiuită se ştie acum slăbită. Şi nimeni şi nimic nu-i va îngădui 
să prevadă de unde şi cînd vor veni loviturile. 

— E nevoie să mă întorc degrabă pe meleagurile mele? în- 
trebă Libanezul. 

— Nicidecum, viteazul meu prieten! Mai mulţi credincioşi au 
plecat deja spre miazănoapte, dar tu vei rămîne aici împreună cu 
unii dintre aliaţii noştri negustori, frizeri şi vinzători. O să-i con- 
duci în numele meu şi ai să-mi trimiţi veşti cu acelaşi devota- 
ment ca şi pînă acum, nu-i aşa? 

— Bizuiţi-vă pe mine, stâpîne! răspunse Libanezul ale cărui 
cicatrice, devenite dintr-odată dureroase, îi amintiră că trebuia, 
cu orice chip, să se supună Prevestitorului. 

— Tu şi Medes o să mă înştiinţaţi despre ce se petrece la 
Memphis şi despre ce are de gînd Sesostris. 

— Vom face tot ce ne stă în putinţă, dar... vom putea să ne 
continuăm negoţul cu Libanul? 

— Nu văd de ce să înceteze, dacă o parte din cîştig va sluji 
cauzei noastre. 

— Întocmai aceasta e şi dorința mea, ståpîne! 

— Ne luăm un răgaz înainte de a-l ataca din nou pe faraon? 
întrebă Medes. 

— Am să-mi desfăşor forţele altfel, dar nu va exista nici un 
răgaz. În ceea ce te privește, îngrijeşte-te să obţii cît mai multe 
informaţii despre Abydos. Atîta vreme cît salcîmul lui Osiris mai 
are o urmă de viaţă în el, nici una dintre victoriile noastre nu va 
fi hotăritoare. Dar pînă atunci să facem în așa fel încît nici un 
egiptean să nu mai doarmă liniştit. 


Cînd pătrunse într-una din încăperile cazărmii principale din 
Sichem, generalului Nesmontu îi fu înmînată o scrisoare din par- 
tea lui Sehotep, în care acesta îi povestea groaznicele întîmplări 
petrecute în Memphis. 

Veştile îi înfierbintară sîngele båtrînului soldat şi îi întăriră 
dorința de a-i înhaţa pe capii razvrătirii cananeiene. Deşi la 
prima vedere se parea că aceasta a fost înfrîntă, Nesmontu sim- 
tea că focul încă mocneşte sub cenuşă. 

În faţa lui, aşezat pe un scâunel, cu mîinile legate la spate, 
stâtea un bâieţandru cu ochi duşmânoşi. 

— De ce a fost arestat? îl întreba generalul pe soldatul care 
il păzea. 

— A încercat să înfigă un cuţit în spinarea unei santinele. Trei 
oameni abia l-au doborit. 

— Citi ani ai? îl întreba Nesmontu privindu-l drept în ochi. 

— Treisprezece. 

— Le-ai spus părinţilor tăi cu ce te îndeletniceşti? 

— Părinţii mei sînt morţi. Armata egipteană i-a ucis. Iar eu îi 
voi ucide pe egipteni. Sichemul se va răscula, căci acum avem 
o mare căpetenie! 

— Şi cum o cheamă? 

— Prevestitorul. 

— A fost condamnat şi executat. 

— Prostii! Noi, cananeienii, ştim că nu-i adevărat. O să aveţi 
dovada. 

— Ia te uită! Cînd anume? 

— Chiar în clipa asta, Prevestitorul jefuieşte o caravană la 
miazănoapte de Sichem. 

— Pari să cunoşti multe, neisprăvitule! Dar minţi aşa cum 
respiri. 

— O să vedeţi câ nu! 

— După cîteva zile de temniţă o să-ţi vină mintea la loc. 

— Nu-i decît un copil, zise soldatul. 

— Un copil gata să ucidă! Aici ne vom folosi de legea egip- 
teană care spune că de la 10 ani un om e pe deplin răspunzător 
de faptele sale. 

Pe cînd generalul se îndrepta spre locuinţa sa, aghiotantul îi 
aduse o veste neaşteptată. 

— O caravană a fost atacată la miazânoapte de oraş. 

— Sînt victime? 

— Din păcate, da, însă unii au scăpat. 

— Adu-i la mine degrabă! 


De cum sosi la Memphis, Nesmontu ceru audienţă la fa- 
raon, care îl primi lăsînd orice alte treburi la o parte. Ţinind 
seama de însemnătatea veştilor, Sesostris îi chemă fără întîrzi- 
ere pe vizirul Khnum-Hotep, pe Purtătorul sigiliului regal 
Sehotep, pe Marele Trezorier Senankh, pe Sobek Pazitorul, pe 
Fiul regal Iker şi pe Sekari. 

— Cercetările făcute de generalul Nesmontu au dus la un re- 
zultat neliniştitor, mărturisi regele. După ce are să vă lamurească 
el însuşi, vom lua o hotărîre. 

— O caravană a fost atacată de curind lîngă Sichem, începu 
Nesmontu. Soldaţii care o însoțeau s-au apărat cu îndirjire, dar 
au fost copleșiți de numărul vrăjmaşilor. O patrulă ivită la timp a 
sarit în ajutorul celor doi supraviețuitori, un soldat şi un negustor. 

— Această nenorocire dovedeşte că trebuie să sporim numă- 
rul soldaţilor în întreaga Syro-Palestina, fu de părere Senankh. 

— Şi pe deasupra să întărim şi paza caravanelor, grăi Sobek. 
Asta i-ar descuraja pe tilharii nisipurilor, aliaţii cananeienilor, să 
mai atace. 

— Astfel de măsuri sînt de mare trebuinţă, recunoscu Nesmontu, 
dar am aflat ceva ce le-ar putea face neîndestulătoare. Cei doi 
supraviețuitori mi-au spus că în fruntea jefuitorilor era un bár- 
bat înalt pe care-l numeau Prevestitorul. 

— Prevestitorul a murit, îi reaminti Sehotep. Potrivit chiar ra- 
portului tău, populaţia Sichemului l-a ucis, răsculîndu-se împo- 
triva acestui fals prezicător! 

— Într-adevăr, aşa am crezut. Dar m-am înşelat, după cum se 
vede. Prevestitorul trăieşte şi presupun că el e sufletul răzmeriţei 
cananeiene. Pînă şi copiii îl admiră şi vor să se bată în numele său. 

— Dacă există, atunci nu poate fi găsit decît în Syro-Pales- 
tina, observă Iker, ale cărui vorbe îi atraseră privirea sfredelitoare 
a lui Sobek. 

Mai-marele tuturor gărzilor din regat nu reuşise să scoată ni- 
mic de la cananeienii însărcinaţi să-l ademenească în capcană. 
Toţi muriseră în urma rănilor primite în timpul atacului. 

— Prevestitorul comandă mai multe grupuri înarmate, conti- 
nuă generalul Nesmontu. Se mişcă neîncetat dintr-un loc în altul 
şi se străduieşte să unească triburile ca să alcătuiască o armată. 

— De ce n-ai putut să-l arestezi? întrebă vizirul. 

— Cunoaşte ţinutul aşa cum noi nu vom izbuti niciodată să-l 
ştim şi pîndarii sâi îi vestesc cea mai măruntă desfăşurare a 
fortelor noastre. Totuşi, am obţinut o informaţie prețioasă. 
Negustorul care a scăpat cu viaţă l-a auzit pe Prevestitor îndem- 
nind la razboi împotriva Egiptului. Adevăratul său nume e Amu 

şi conduce un vechi trib cananeian, faimos pentru cruzimea şi 
violenţa sa. 

— E de ajuns, aşadar, să dăm de urma acestui trib. 

— Familiile care-l alcătuiesc s-au ascuns după înăbuşirea râs- 
coalei din Sichem şi au făcut un jurămînt pe care toţi din ţinut îl 
iau în serios: oricine îl va vinde armatei pe un susţinător de-al 
Prevestitorului va fi omorit cu sălbăticie. 

— Şi atunci ce socoteşti că e de făcut? întrebă Senankh. 

— Am nevoie de un om peste măsură de curajos, care să se 
bucure de încrederea deplină a Luminăţiei Sale şi care să fie în 
stare s-o cîştige şi pe cea a Prevestitorului şi a apropiaților săi. 
Omul acesta va trebui să afle toate tainele şi adăposturile asiati- 
cilor, şi să ne dea de veste cu cea mai mare băgare de seamă. lar 
noi vom trece la fapte cînd va sosi clipa potrivită şi-l vom zdrobi 
pe vrăjmaş dintr-o singură lovitură. Nu pot folosi un om de-al 
meu pentru că ar fi iute descoperit. 

— Deci, eu sînt alesul, pricepu Sekari. 

— Ba nu, se împotrivi Iker, eu sînt cel mai îndreptățit. N-am 
încercat oare să-l ucid pe rege? 

Sobek tresări. 

— Luminăţia Voastră, vă sfătuiesc încă o dată să nu vă încre- 
deţi în acest scrib! 

— Acolo unde se ascunde Prevestitorul, urmă Iker, Bina şi asi- 
aticii din Kahun se ţin prin preajma. Negreşit au părăsit Memphisul 
şi pun la cale următoarele atacuri, începînd cu Syro-Palestina. 
Pe de altă parte, eu am reuşit să-i păcălesc pe cei din capitală, 
dar nu şi pe Sobek Pazitorul. În ajunul arestării mele, n-avem 
decît o singură cale de scăpare: să fug, să-mi găsesc tovarăşii, să 
le spun tot ce aflasem despre palat şi să pornesc iar alături de ei 
lupta împotriva tiranului. 

— În sfîrşit, se răsti la el Sobek, mărturiseşti! 

Iker îl ţintui cu privirea pe mai-marele tuturor gărzilor 
regatului. 

— De vreme ce n-am izbutit să te conving de credinţa mea 
faţă de rege, faptele mele vor vorbi în locul meu. Sau mă alâtur 
complicilor mei şi tu vei sfirşi prin a mă ucide cu nespusă 
bucurie, sau mă strecor în rîndurile duşmanului şi trimit de acolo 
informaţii care-i vor îngădui Luminăţiei Sale să înlature răul. 

— O a treia posibilitate mi se pare mai vrednică de crezare: 
ai să dai greş şi Prevestitorul are să te facă să pieri în chinuri 
groaznice, zise Sekari. 

— Îmi dau seama de primejdie, încuviinţă Fiul regal. Dar am 
o datorie de plătit şi vreau să dobîndesc încrederea desâvîrşita a 
apropiaților Luminăţiei Sale şi mai ales a lui Sobek. Purtarea lui 
nu mă surprinde nicidecum. Am săvirşit o greşeală gravă şi tre- 
buie să-mi purific inima. De aceea îl rog din suflet pe faraon 
să-mi încredințeze această misiune. 

Sesostris se ridică, semn că sfatul de taină se încheiase. 

Toţi ieşiră tăcuţi din odaie, în afară de Iker. 

— Luminăţia Voastră, pot să vă cer o favoare înainte de a pleca? 
Aş dori s-o mai våd pe Isis şi să-i vorbesc pentru ultima dată. 


49. 


Pravălit într-un jilt, Gergu plingea cu sughiţuri. 

— Să părăsim Memphisul fără întîrziere... Dar unde să ne 
pitim? Sesostris o să ne urmărească pînâ-n adincul deşertului! 

— Isprăveşte cu prostiile şi mai bea nişte bere tare! O să te 
liniştească. 

— Nu mi-e sete! 

— Vino-ţi în fire odată! 

Gergu se supuse şi sorbi o cupă cu vin, de parcă ar fi fost 
ultima. 

— Nu avem de ce ne teme, îl asigură Medes. Dacă e să ne 
luăm după zvonuri, singurul asupra căruia s-au abătut bănuielile 
lui Sobek e Fiul regal Iker. Prevestitorul şi ai săi sînt la adăpost. 
Doar Libanezul şi oamenii lui au rămas pe loc. 

Gergu se mai potoli puţin. 

— Sînteţi convins că nu vom fi arestaţi? 

— Toate legăturile prin care se putea ajunge la noi au fost tăiate. 

De astă dată, Gergu goli tot urciorul. 

— Sesostris pare de neatins! Nici o încercare de a-l ucide nu 
va da roade. Să rupem această înţelegere primejdioasă, Medes, 
şi să ne bucurăm de averea dobîndită! 

— Ar fi o copilărie! Mai întîi că Prevestitorul nu îngăduie trá- 
darea şi ne-am osîndi singuri la moarte. Vom continua să ne îm- 
bogăţim mulțumită Libanezului. Iar pînă la urmă, vom sfirşi prin 
a stăpîni întregul regat. Crezi cu adevărat în infern, Gergu? 

— Cei păcătoşi vor arde acolo în cazane şi nimic nu le va 
uşura suferinţele! 

— Baliverne, îşi dadu cu părerea Medes. Eu nu cred decit în 
minciună şi lăcomie. Să le tăgăduieşti existenţa e o nerozie, să 
lupti împotriva lor n-are nici un rost. Prevestitorul mă atrage, 
căci mînuieșşte forțele răului cu o măiestrie fară seamân. Dar ce 
mă miră cel mai mult e numărul credincioşilor săi care i se su- 
pun orbește! Cum pot neisprăviţii ăştia să-şi închipuie că Zeul 
i-a vorbit unui om şi l-a însărcinat să răspîndească un adevăr de- 
plin? Prostia conduce mulțimile şi noi trebuie să tragem de aici 
un cîştig cît mai însemnat. E arma cea mai de temut. Puțin îmi 
pasă de credinţa pe care o ridică în slăvi Prevestitorul, dar sînt 
sigur că ea va cuceri lumea. Iar noi, alăturîndu-ne lui, vom de- 
veni nemăsurat de puternici şi de bogaţi. 

Sîngele rece al lui Medes făcu să-i vină inima la loc lui 
Gergu, iar berea îl înveseli. 

— Casa Regelui se teme, adăuga Secretarul ei. După venirea 
neaşteptată a generalului Nesmontu, n-am avut nici un decret de 
întocmit. Nu se ştie nimic din ce a vorbit cu regele, dar se pare 
că Iker a fost chemat degraba. Am să mă străduiesc să aflu mai 
multe. La rîndul tău, încearcă să pui întrebări oamenilor din 
preajma lui Nesmontu. O să dai cu siguranţă peste unul care se 
grozăveşte cu faptul că el cunoaşte pricina vizitei generalului. 


Soarele apunea peste Abydos. Isis urcă încet scara de piatră 
ce ducea pe acoperişul templului unde avea să-şi petreacă noap- 
tea cercetînd aştrii. 

Însarcinată de rege să descopere orice purtare neobişnuită a 
preoţilor permanenţi şi temporari, tînăra femeie băgase de sea- 
mă, nu fâră o oarecare uşurare, că fiecare îşi vedea de îndatori- 
rile sale. Şi mai anevoioasă încă, o altă misiune îi sorbea întreaga 
energie: să caute în arhivele Locaşului Vieţii orice informaţie, cît 
de măruntă, ce putea fi folosită pentru tămăduirea salcîmului. 

Şi cum într-o scriere veche gâsise povaţa de a privi cu lu- 
are-aminte cerul, Isis socotea că va afla răspunsuri punînd între- 
bări stelelor, planetelor şi decanilor. 

Zeița Isis aşezase astrele la locurile potrivite, iar cele şapte 
Hathor câlauzeau destinul. Cit despre citirea orei, horoscopul, 
aceasta rămînea un secret de stat, transmis din faraon în faraon. 
Totuşi, iniţiaţii cunoşteau mesajele celor 36 de decani, numiţi de 
asemenea şi „cei vii“. Ei se nâşteau şi se reînnoiau în duat, locul 
obiîrşiei stelelor. 

Cu ajutorul unei frunze de palmier despicate în mijloc şi al 
unui mic instrument prevăzut cu un fir cu plumb, Isis calculă po- 
ziţia corpurilor cereşti. Ea îi observă pe Horus-taurul-cerului, Sa- 
tum, puterea hotăritoare ce nu lăsa loc pentru slăbiciunile omeneşti, 
pe Horus-cel-care-dezvăluie-taina, Jupiter, pe Horus-cel-roşu, 
Marte, care dă forţă; steaua dublă, a dimineţii şi a serii, adică 
Venus, purtătoare a strălucirii pietrei începuturilor; pe Sobeg, 
aşezat dinaintea bărcii solare, pe Mercur, deschizâtorul tuturor 
drumurilor. Împreuna, aceste planete cîntau o muzică pe care tre- 
buia să înveţi s-o auzi ca să înţelegi în ce fel încîntau ele pă- 
mâîntul Egiptului. 

Nici una dintre planete nu vestea nimic îngrijorător. În 
schimb, Isis se întreba de ce salcîmul nu mai vieţuia în armonie 
cu fazele lunii. Ochiul ceresc se reîntregea şi strălucea precum 
un soare al nopţii, lumină în inima întunericului, în stare să spo- 
rească formele ascunse în beznă. 

Dar Arborele vieţii nu se mai bucura de energia lunii, care 
îşi împlinea menirea. Şi, potrivit scrierilor, o singură putere ar fi 
izbutit s-o împiedice să strălucească: Seth, ucigaşul lui Osiris. 
Seth cel care încălca rînduielile, cel violent şi zbuciumat, cel care 
dezbina, tăia, încurca şi semăna dezordinea. 

Isis ştia unde să-l găsească pe harta cerului: în partea de 
miazănoapte a constelaţiei taurului]. 


1 Ursa Mare (n.tr.) 


368 CHRISTIAN JACQ 


Îndreptindu-şi spre el micul sau sceptru Magie din fildeş, 
preoteasa înfruntă primejdia şi îi puse întrebări. Supărîndu-l pe 
Seth cel năprasnic, putea să atragă asupra ei fulgerul acestuia. 
Dar Isis voia cu tot diadinsul să descopere din ce pricină şi în ce 
fel anume Seth îi facea râu fratelui său Osiris, înverşunîndu-se 
împotriva Arborelui vieţii. 

Stelele aflate în jurul polilor erau neschimbate. Slujitoare ale 
lui Osiris, ele înfrinau puterea lui Seth, păstrînd armonia în sî- 
nul universului. În schimb, celelalte corpuri cereşti prinseră a pil- 
pîi cu luciri neobişnuite. 

Dintr-odată, Isis pătrunse cu mintea realitatea ascunsă a ceru- 
lui pe care îl privise adesea plină de admiraţie, fără a-i pricepe însă 
adevărata natură. Pe fondul de lapislazuli, străluceau metale şi pie- 
tre preţioase. Cosmosul se înfâţişa ca o gigantică vatră, în care, 
fară încetare, lumina se preschimba în viaţă. În maruntaiele mun- 
ților, renâşteau metalele şi mineralele venite din cer. Osiris-Luna, 
soare în inima întunericului, le înmulţea. Şi un duh al râului, mî- 
nuitor al forțelor cereşti încerca så oprească această creştere. 

Isis se simţi cuprinsă de amețeli. Încet, cobori scara spriji- 
nindu-se de pereţi. Era prea devreme ca så tragă toate învăţătu- 
rile din această descoperire, dar poate câ ea îi va oferi arme noi 
împotriva vrăjmașului. 

În penumbra templului zări un om. 

— Cine e acolo? 

— Pleşuvul mi-a cerut să te înlocuiesc, zise Bega cu o voce 
aspră, şi să continui cercetările. Ai observat vreo schimbare în 
mişcarea stelelor? 

— Nu, răspunse Isis fără så mintă. 

Şi într-adevar, nici mişcarea, nici poziţia corpurilor cereşti 
nu-i trezise înţelegerea, ci altceva, mult mai ascuns. Isis ar fi 
putut să-i vorbească despre aceste lucruri preotului permanent 
Bega, matematician şi geometru faimos, care cunoştea bine efe- 
meridele. Dar, tulburată, preferă să păstreze tăcerea. 

La lumina luminarilor, Bega văzu că preoteasa părea sleită 
de puteri. 

— Cum te simţi, Isis? 

— Puțin obosită. 

— Vrei să te însoțesc pînă în odaia ta? 

— Nu e nevoie. 

— Sa nu-ţi închipui că-ţi dau eu poveţe, dar ar fi bine să te 
odihneşti mai mult. 

— Împrejurările nu-mi îngăduie, nici mie, nici celorlalți. 

— Crezi că distrugîndu-ţi sănătatea o s-o păstrezi pe cea a 
salcîmului? 

— Dacă viaţa mea ar salva-o pe a lui, n-aş şovăi o clipă să 
i-o dăruiesc. 

— Preoţii permanenţi împărtăşesc acelaşi gînd ales, grăi 
Bega, şi nici unul nu-şi cruţă puterile. Totuşi, nu trebuie să ne 
descurajam, căci salcimul supravieţuieşte. 

— Purtăm cel mai cumplit război şi încă nu l-am pierdut. 

Privind-o cum se îndepărta, Bega încercă totuşi cele mai di- 
ferite sentimente. Cum să nu fii invidios pe frumuseţea şi min- 
tea ei agerâ? Cu prudenţă şi iscusinţă, trebuia s-o împiedice să 
capete şi alte însărcinări şi să devină stînjenitoare. Isis era deja 
atît de strălucitoare, încît părea sortită unor poziţii înalte. Din fe- 
ricire, era lipsită de ambiţie şi nu aspira atît de sus. 

Dar oare acum nu descoperise ea ceva care o tulburase? S-o 
întrebe ar fi fost o nechibzuinţă căci ar fi nedumerit-o atita curi- 
ozitate. Cu răbdare, poate că Bega va reuşi s-o îmbuneze şi s-o 
preschimbe într-o pradă uşoară pentru Prevestitor. 


Raăsaritul soarelui fu o minunâţie. 

Isis se uită cu plăcere la nemaipomenita strălucire a nimbului 
roşu ce se ivise înaintea discului de aur, biruitorul întunericului 
trecutei nopţi, pe care preoteasa şi-o încheiase în biblioteca 
Locaşului Vieţii. Citind tratatul de alchimie al lui Imhotep, ale 

cărui bogății păreau nesecate, tinăra se gîndise la o încercare, 
dacă şi Pleşuvul se învoia. 

Dar cînd acesta zări în mîna lui Isis o oglindă din aramă, nu 
întîrzie să-şi trădeze nemulţumirea. 

— Ai uitat de prima noastră îndatorire? 

— Nicidecum, liniştiţi-vă. Vom uda rădăcina salcîmului cu 
apă şi lapte, dar mi-ar plăcea să-mi îngăduiţi să împlinesc un 
nou ritual. 

— Cu obiectul acela? 

— Oare zeiţa Hathor nu l-a făcut sacru în timpul ritualurilor 
de iniţiere a femeilor? E cel mai simplu pe care-l am la înde- 
mâînă şi puterea lui de stralucire e mică. Totuşi, îmi pun speranţe 
uriaşe în ea. 

— De unde ţi-a venit această idee? 

— De la înţelegerea naturii a cerului. 

— Ah... Ai depăşit şi pragul acesta. Hotărit lucru, regele nu 
s-a înşelat. 

Morocânos, Pleşuvul se îndreptă spre salcîmul înconjurat de 
alți patru arbori tineri. Sadiţi în cele patru punctele cardinale, ei 
alcătuiau un brîu protector care împiedica undele nefaste să 
atingă arborele bolnav. 

După ce hrâni salcimul, Isis potrivi oglinda în aşa fel încît 
lumina dimineţii să cadă pe o mică parte a frunzişului. 

Sub privirea atentă a Pleşuvului, cîteva frunze începură să 
înverzească. Apoi culoarea se stinse, însă fără a dispărea pe 
de-a-ntregul. 

— Lămureşte-mă, Isis! 

— O singură forţă face să sporească metalele şi să crească 
plantele al căror suveran e salcîmul. Duşmanul a tulburat miş- 
carea energiei între cer şi pămint şi din pricina aceasta salcîmul 
nu mai primeşte energia şi nici n-o dă mai departe. Doar un leac 
alchimic l-ar putea tămădui. 

— Tocmai de aceea avem trebuinţă de aurul zeilor, îi reaminti 
Pleşuvul. 

— Pină-l vom găsi, să întrebuinţăm alte metale ce provin din 
stele. Această simplă oglindă rituală tocmai s-a dovedit folosi- 
toare. Altele, mai bine modelate vor ajuta seva să străbată ve- 
nele salcîmului. 

— Dar dac-am aşeza zece oglinzi împrejurul lui? întrebă 
Pleşuvul. 

— Riscăm să-i ardem puţina vigoare ce i-a mai rămas şi să-l 
ucidem chiar noi. Trebuie să fim cu băgare de seamă. 

— Am înaintat totuşi încă un pas pe calea cea bună. 

— Nu mi-am isprăvit căutările. Vechii prezicători ne-au lăsat 
moştenire chei şi mai folositoare. Aşa că voi continua să le isco- 
desc scrierile. 


50. 


În arhivele din Abydos se păstrau reţetele parfumurilor şi ale 
pomezilor rituale care nu puteau lipsi din ritualurile zilnice. Ple- 
şuvul şi preoţii permanenţi cunoşteau aşa de bine aceste scrieri, 
că nu le mai dădeau nici o atenţie. Cercetindu-le din nou şi ci- 
tind cu luare-aminte şi coloanele de hieroglife gravate pe pereţi, 
Isis căuta un amânunt neobişnuit sau vreo vorbă despre o taină 
pierdută care să-i dezvăluie drumul spre metalul tămăduitor. 

Pe alocuri, era pomenit aurul din Punt, dar fără să se spună 
unde se găsea această misterioasă țară, de a cărei existenţă mulţi 
se îndoiau. Preoteasa afla şi despre „un oraş de aur“ de unde se 
scotea un metal pur cu însuşiri neasemuite. Dar şi locul unde 
se înălțase acest oraş ràmînea ascuns, deşi bânuielile se îndrep- 
tau spre deşertul Nubiei. 

Istovita, Isis înfăşură preţioasele papirusuri şi le aşeză în 
tocurile lor de piele. Apoi ieşi din bibliotecă şi se reculese cîteva 
clipe în templul liniştit, înainte de a păşi în lumea din afară. 

Soarele asfinţea. 

În lumina blîndă a amurgului, un uriaş înainta spre tînăra 
preoteasă. 

— Luminăţia Voastra... 

— Ce-ai descoperit, Isis? 

Tinăra femeie îi vorbi monarhului despre cele observate pe 
cer şi despre oraşul de aur. 

— Am venit ca să celebrez un ritual menit să-i îndepărteze pe 
vrâjmaşii luminii şi să-l apere pe Osiris. Vei fi una din cele patru 
preotese însărcinate să întruchipeze zeițele, care mă vor ajuta. 


Într-o capelă, Pleşuvul aduse o raclă înconjurată de patru fi- 
guri înaripate cu cap de leoaică. Obiectul reprezenta prima mo- 
vilă de pămînt ivită la începuturile creaţiei, cînd strălucirea 
divină prinsese formă. 

Împreuna cu alte trei preotese ale lui Hathor, Isis modelă un 
bulgăre de argilă. Fiecare reprezenta o faţetă a ochiului lui Ra, 
în stare să risipească furtunile iscate de Seth. 

Faraonul aşeză pe raclă un al cincilea bulgăre în care înfipse 
o pană de struţ, amintind de Maat. 

— Acest mormint al lui Osiris să fie mereu apărat împotriva 
atacatorilor! grăi regele. Cele patru leoaice să vegheze înspre ră- 
sărit, înspre apus, înspre miazăzi şi înspre miazănoapte, iar ochii 
lor să nu se închidă niciodată! Aceste străluciri să rămînă întot- 
deauna statornice, iar cerul să nu se clatine! 

Purtînd bulgărele de argilă în palme, fiecare preoteasă se 
prezentă în faţa monarhului, care repetă formula de patru ori. 

— De-acum înainte, soarele are patru ochi. Cerul întreg se în- 
seninează. Vînturile şi focul să-i împrăştie pe Seth și părtaşii săi! 

Monarhul aruncă primul bulgăre spre miazăzi, al doilea spre 
miazănoapte, al treilea spre apus, iar al patrulea spre răsărit. 

— Abydos rămîne pe veci pămîntul care-l poartă pe Cel-vred- 
nic-de-respect, iar Seth se vede osîndit să-l poarte pe cel care 
este mai mare decît el, adică pe Osiris. 

Odată ritualul încheiat, Sesostris îi adună laolaltă pe preoţii 
permanenți şi pe preotese în sala susţinută de coloane a templului. 

— Protecţia salcîmului se întărește, arătă el. Oriunde s-ar as- 
cunde fiinţa cea rea, ochiul lui Ra o va afla şi-i va ridica piedici 
în cale. Una dintre iniţiate, în lipsa mea, va rosti formulele pre- 
lungind eficienţa ritualului. Isis va veghea asupra salcîmului şi 
va numi părţile bărcii lui Osiris, „Doamna din Abydos“. Pentru 

că ea nu se mai mişcă liberă, energia trebuincioasă reînvierii în- 
cepe să sece. Isis o va păstra, iar noi vom continua lupta şi că- 
utarea aurului tămăduitor. 

Bega îşi simţea gitul uscat. Bineînţeles, Isis nu luase încă lo- 
cul Pleşuvului, dar sprijinită de voinţa regală, dobindea tot mai 
multă influenţa. Din fericire, sarcina sa se limita doar la ritualuri 
şi nu privea administraţia Abydosului. Aşa că n-o să bage de 
seamă negoţul cu stele. 

Cît despre moartea deplină a lui Osiris şi distrugerea 
Abydosului, tinăra femeie n-avea să zărească primejdia decît 
mult prea tîrziu. 


Un veteran demn de acest nume n-ar fi disprețuit o bere 
bună, mai ales dacă aceasta curgea din belşug şi pe degeaba. De 
aceea Gergu îşi îndreptă atenţia spre un soldat în vîrstă din garda 
generalului Nesmontu. Iar bátrînul se învoi să viziteze cele mai 
bune cîrciumi din Memphis, în tovărăşia unui cunoscător, 

— Lucrez în viile regale, minţi Gergu. După ce ne clătim bine 
gitlejul cu bere tare, am să-ţi dau să guşti din cîteva recolte de 
care ai să-ţi aduci aminte toată viaţa. 

Nimeni nu rezista la băutură mai bine decit Gergu. Chiar cînd 
era beat mort pricepea ce i se spune. Veteranului, în schimb, îi lip- 
sea un asemenea antrenament susţinut. Aşa că, după ce-şi istorisi 
ispråvile, nu refuză să răspundă la întrebările noului său prieten. 

— De ce generalul Nesmontu s-a întors în grabă la Memphis? 
se prefàcu îngrijorat Gergu. 

— E o poveste ciudată, baiete! O caravană a fost atacată şi au 
existat victime. Şi ştii cine era căpetenia tilharilor? Prevestito- 
rul! Paduchioşii ăia din Sichem nu l-au omorit pe cel care tre- 
buia, pricepi? 

— Şi acum se ştie adevărul? 

— Generalul îl cunoaşte, cu siguranţă... Şi a dat fuga să-l în- 
ştiinţeze pe faraon. 

— Deci, ţinutul va fi cercetat în lung şi-n lat. 

— M-ar mira. 

— De ce? 

— Pentru cå am făcut-o deja de zece ori, dar zadarnic! Însa 
Nesmontu e şiret. Va trimite o iscoadă care se va strecura prin- 
tre cananeieni ca så dibuiască ascunzâtoarea Prevestitorului. 
Apoi, vom lovi drept la ţintă. 


— Ai făcut treabă bună, Gergu, recunoscu Medes. Vorbăre- 
tul ăsta ne-a fost de mare folos. Diseară am să-i spun Libane- 
zului să-l vestească pe Prevestitor. 

— Fiul regal Iker doreşte să vă vadă, îl anunţă un slujitor 
pe Medes. 

Secretarul Casei Regale ieşi degrabă din odaia sa de lucru. 

— Cu ce pot să vă ajut, Iker? 

— M-aţi poftit să luăm masa împreună şi am primit cu plă- 
cere. Dar acum din nefericire, sînt nevoit să vă refuz. 

— Sper că nu sînteţi bolnav. 

— Nici vorbă, dar trebuie să parasesc curtea pentru cîtva timp. 

— O misiune în provincii? 

— lertaţi-mă, dar nu pot så vă spun mai multe. 

— Vreti să hotorim o altă zi? 

— Nu ştiu precis cît voi lipsi. 

— Îngaduiţi-mi să vă urez călătorie plăcută şi vă încredinţez 
că aştept cu nerăbdare să ne vedem din nou. Cînd vă veţi în- 
toarce, vreau să-mi faceţi onoarea să mă număr printre primii 
în casa cărora veţi păşi. 

— Va fagaduiesc. 

— Atunci, pe curind! 

— Numai dacă zeii vor vrea, Medes. 

Nu putea exista decît o pricină pentru plecarea în pripă a Fi- 
ului regal: Sesostris îi poruncise, în cea mai mare taină, să se 
strecoare printre luptătorii cananeieni. Iker nu era soldat, nimeni 
nu-l cunoştea în acea regiune. Se va da drept un credincios de-al 
Prevestitorului şi va izbuti mai multe decît armata lui Nesmontu. 

Dacă Medes nu se înşela, atunci avea la îndemînă mijlocul 
sigur prin care să scape o dată pentru totdeauna de băiatul ăsta 
stinjenitor şi încăpâţinat. Libanezul îşi va pune oamenii pe 
urmele lui, iar cînd Iker va pătrunde în ţinutul triburilor din 
Canaan, crezînd cå le poate păcăli, va fi un om mort. 


In curînd, avea să cunoască Canaanul, o ţară duşmânoasă, 
primejdia, singurătatea, frica şi, fară îndoială, moartea. Iker nu 
se amăgea în privinţa sorții sale, dar nici nu se temea de ea. Îna- 
inte de a înfrunta această încercare, probabil ultima, se bucura 
de pacea şi răcoarea grădinilor palatului. l-ar fi plăcut să stea şi 
să scrie tot restul vieţii sale la umbra unui sicomor, să urmă- 
rească mişcarea soarelui alunecînd peste hieroglifele înşirate pe 
un papirus, să se adincească în cugetarile înţelepților şi să încerce 
să găsească o formulare nouă în armonie cu tradiţia. Dar desti- 
nul hotărise altfel şi orice împotrivire ar fi fost o copilărie. 

Deodata, Iker şi închipui că e victima unei năluciri. 

Era ea... ea care venea spre el, într-o rochie de un trandafi- 
riu delicat şi cu o floare de lotus în păr. 

— Isis, tu eşti... chiar tu? 

Ea zîmbi, luminoasă ca un soare. 

— Din porunca regelui am să stau o vreme la Memphis pentru 
a cerceta arhivele căzute în uitare de mult timp. Înainte de a pe- 
trece ore îndelungate în biblioteca templului lui Hathor, doream 
să revăd aceste locuri. lertaţi-mă dacă v-am tulburat meditaţia! 

Din nou, cuvintele se loveau unele de altele în mintea lui 
Iker şi el nu ştia pe care să le aleagă. 

— Rodiul... Îţi aminteşti? Mi-ar plăcea sa-l admiram împreună. 

Arborele era splendid. Neincetat, o floare tînără lua locul 
celei care se ofilea. 

Se aşezară pe o bancă din lemn, deopotrivă aproape unul de 
altul şi atît de îndepărtați. 

— Speram mult să te văd iar, Isis! Neîndoielnic, va fi pentru 
ultima dată. 

— De ce acest gînd negru? 

— Am căpătat încuviințarea faraonului ca să îndeplinesc o 
misiune, care, de fapt, mi se cuvenea: să încerc să pătrund prin- 
tre asiaticii conduşi de Prevestitor. 

— În ce fel? 

— Alţii mai pricepuiţi decît mine la astfel de treburi au să-mi 
arate cum. 

— Şi cu ce arme? 

— Cuţitul unui duh păzitor dăruit de Luminăţia Sa, o amuletă 
închipuind sceptrul Puterii şi experienţa de lupta pe care am 
strîns-o pînă acum. 

Isis părea tulburată. 

— Misiunea aceasta nu înseamnă oare moarte sigură? 

— Ca Fiu regal, trebuie să må supun tatălui meu. Pe deasupra, 
vreau să-l slujesc fară să mă gîndesc la mine însumi. De aici îna- 
inte locul meu e în Canaan. Dacă voi reuşi, faraonul va birui mai 
lesne forţele răului. Dacă voi da greş, altcineva mă va înlocui. 

— În faţa destinului pareţi aproape nepăsător. 

— Nu crede că sînt împăcat cu soarta, ba chiar dimpotrivă! 
Dar ştiu că şansele de a izbuti sînt slabe. De aceea îţi cer o fa- 
voare dacă te învoieşti să må asculti. 

— Vorbiti, vă rog! 

— Plecînd spre Canaan, sînt nevoit să-mi părăsesc cel mai 
drag tovarăș, pe Vint-de-Miazănoapte, un măgar căruia i-am sal- 
vat de două ori viaţa, iar el m-a ferit adesea de necazuri. Vrei să-l 
iei cu tine la Abydos şi så ai grijă de el? 

— Bineînţeles şi mă voi strădui chiar să-i cîştig, prietenia. Vă 
încredinţez că n-o să ducă lipsă de nimic. 

— Mă simt mai uşurat acum. La Memphis însă e uşor să te 
arăţi curajos. Dar departe de Egipt, cum am să mă descurc? Şi 
chiar dacă descopăr vizuina Prevestitorului, voi putea să-l pre- 
vin pe rege? 

— Magia Abydosului vă va proteja, Iker. Cu ajutorul vostru, 
vom salva Arborele vieţii. 

— Så te audă zeii, Isis! 

Tinarul scrib îşi aminti cuvintele şarpelui, rostite pe Insula 
lui Ka: „Eu n-am putut împiedica sfîrşitul lumii mele, dar tu vei 
şti s-o salvezi pe a ta?“ 

Isis se ridică. 

Peste cîteva clipe, avea să dispară dinaintea ochilor lui 
pentru totdeauna şi el încă nu-i spusese nimic. 

Cum să înfrunte moartea fără să-i dezvăluie focul ce-l mistuia? 

Iker se ridică şi el. 

— Isis... 

— Da, Iker. 

— N-o så ne mai vedem, poate, şi trebuie să-ţi mărturisesc 
Că... că te iubesc. 

Temîndu-se de ce-ar fi putut zice ea, Iker îşi cobori privirea. 

Se aşternu o tăcere nesfirşita. 

— Şi mie, rosti ea cu o voce din care Iker simţi că răzbate 
emoția, faraonul tocmai mi-a încredinţat o misiune copleşitoare. 
ŞI eu må tem cå nu voi fi în stare s-o îndeplinesc şi spre ea tre- 
buie să-mi îndrept toate gîndurile. Totuşi, unele dintre ele vor ră- 
mâne alături de tine şi nu te vor mai părăsi. 

El nu îndrăzni nici s-o oprească, nici să-i pună întrebări şi o 
privi cum se îndepărtează parcă plutind, delicată, atît de elegantă 
Şi atit de frumoasă. 

Iar în urma ei rămase o grădină goală, scâldată în lumină. 

